
FØRSTE  BOG 


Niels  Brahe.    I 


Første  Kapitel 

Sanct  Oluf. 


1  det  sydostlige  Skaane.  paa  Albo  Herreds  flade 
Sletteland,  hæver  sig,  omtrent  en  Miil  fra  Havkysten, 
en  skovbevoxet  Bakke.  Der  laae  fordum  og  ligger 
endnu  gamle  Sanct  Oluf  Kirke,  mærkværdig  ved  sine 
mange,  lige  indtil  vore  Dage  bevarede,  Altre  og 
Helgenbilleder  og  ved  sin  Sundhedskilde ,  i  Aarhun- 
dreder  et  Valfartssted  for  Andægtige  og  Syge. 

Allerede  i  det  sextende  Aarhundrede  var  denne 
Kirke  meget  gammel,  og  da  den,  forunderligt  nok, 
var  indviet  til  Norges  Skytshelgen,  gjestedes  den  ikke 
blot  af  Skaaningerne .  men  af  Nordboerne  i  det  Hele 
taget.  I  mange  Slægtled  havde  de,  navnlig  Sanct 
Olufs  Dag,  d.  29de  Juli,  søgt  derhen  for  at  styrkes 
i  deres  Helgentro,  finde  Sundhed  i  den  klare  Kilde 
og  bevare  sig  mod  Ulykke  og  alt  Ondt  ved  at  berøre 
den  liden  Swlvøxe,  Helgenbilledet  holdt  i  sin  Haand, 
og  som  man  tillagde  undergjørende  Kræfter.  Selv 
til  andre  Tider  af  Aaret  drog  sjeldent  nogen  Van- 
dringsmand  forbi   uden   at  lægge   en  (rave  paa  Sanct 


Olufs  Alter,  og  i  den  nærliggende  Præstebolig  kunde 
han  finde  Ly  og  nyde  tarvelig  Gjestfrihed.  Var  han 
rig,  da  gav  han  Præsten  en  Kjendelse  derfor,  var 
han  fattig,   vederkvægedes  han  for  Intet. 

En  Dag  sidst  i  November  Maaned  i  Aaret  1524 
laae  en  tæt  Taage  over  hele  Egnen.  Himmelens  Skyer 
havde  sænket  sig  ned  over  Jorden,  bølgede  gjennem 
Skoven  og  omsluttede  Kirken  med  deres  fugtige  Favn- 
tag. Den  anseelige  Bygnings  graae  Mure  viste  sig 
med  usikkre  Omrids,  og  de  høie  Buevinduers  smaa 
Ender  vare  som  tilslørede,  dugsprængte  af  Støvregnen. 

Uagtet  det  var  høi  Middag,  herskede  der  dog 
Skumring  omkring  det  ensomme  Guds  Huus,  og  Mør- 
ket forøgedes  af  de  ærværdige  Ege,  der  rakte  deres 
knudrede  Grene  ud  over  Btytaget,  som  om  disse  Sko- 
vens Kjæmper  med  deres  stærke  Arme  vilde  beskjærme 
Sanct  Oluls  Helligdom.  Naar  et  Vindstød  rystede 
Grenene,  faldt  en  Eegn  raslende  ned  over  Taget,  som 
atter  sendte  Vandstrømmene  ned  i  det  allerede  af  Fug- 
tighed  rigeligt   mættede  Grønsvær   ved   Kirkens  Fod. 

Kirkeklokkens  dumpe  Toner,  da  Middag  ringedes 
ind,  vare  nylig  forstummede,  og  der  hørtes  nu  ingen 
Lyd,  undtagen  Vindens  Susen.  Præstegaarden  og  Deg- 
nens Bolig,  de  eneste  menneskelige  Vaaninger  der  i 
Nærheden,  syntes  som  uddø  ede,  og  i  selve  Kirken  var 
der  tyst.  Sognepræsten,  den  reenlivede  Hr.  Nicolaus, 
nød  sin  Middagshvile,  og  den  pleiede  at  være  god  og 
lang.  Han  tog  sig  det  i  det  Hele  ikke  synderligt 
nær  med  at  læse  sine  Helgenmesser,  følte  saare  sj el- 
dent  Trang  til  at  opbygge  sig  selv  ved  en  stille  Vo- 
tivmesse  og  narrede  nu  og  da  de  i  Skjærsilden  lidende 

Sjæle  for  en  Vigilie,  uagtet  den  var  betalt.  Der  var 
langt  til  Lund,  og  paa  denne  barske  Aarstid  faldt 
Besøgene  i  Kirken  sparsomt,  saa  at  Hr.  Nicolaus 
trygt  kunde  udhvile  efter  Sommerens  Anstrengelser 
og  pleie  sit  Huld. 

Der  mærkedes  da  ikke  til  noget  andet  levende 
Væsen,  end  en  Fgle,  som  sad  i  et  af  Kirkens  Glug- 
huller og  stirrede  ud  i  det  graae  Dagslys  med  sine 
store,  glasagtige  Ørne.  Formodentlig  troede  den,  at 
Natten  stundede  til:  men  pludseligt  lod  den  et  Skrig 
hore  og  forsvandt,  et  sikkert  Tegn  paa,  at  dens  tine 
Øre  havde  opfanget  en  Lyd,   som  skræmmede  den  op. 

Det  var  et  fjernt  Bulder  fra  Skovvejen  af  Heste- 
trampen, Yognhjuls  Knagen  og  Menneskerøster.  Ly- 
den kom  nærmere,  og  der  viste  sig  mellem  Træerne 
en  Flok  i  Kapper  indhyllede  Ryttere,  derefter  to  med 
lire  Heste  forspændte  Karme  med  Vognstyrere  paa 
Forsædet  og  to  Løbere  foran,  og  saa  atter  en  Trop 
Byttere,   som  sluttede   Toget. 

Løberne,  raske,  unge  Karle  i  korte  Trøier, 
stramme  Hoser  og  lange  Støvler,  men  iøvrigt  med 
A>rge  ved  Siden,  ligesom  de  andre  Tjenere,  havde 
det  Hverv  at  vise  Vei  mellem  Huller  og  Stene  og 
udsoge  en  nogenlunde  jevn  Kjorebane  for  de  tunge 
Karme:  men  her,  hvor  Veien,  om  den  ellers  kunde 
kaldes  saa,  indsnevredes  af  Træstammerne,  var  der 
intet  Valg.  Man  maatte  gjennem  Tykt  og  Tyndt, 
det  knagede  i  Karmene,  naar  de  sank  ned  i  de  dybe 
Huller  og  atter  bleve  trukne  op  af  dem  ved  et  Tag 
af  de  stærke  Heste.  Kjørselen  gik  næsten  som  en 
Seilads   i    Bølgegang,    og   de   røde   Klædes  Forhæng, 


som  hang  ned  fra  Yognhimmelen,  svingede  til  Siderne, 
medens  snart  et,  snart  et  andet  kvindeligt  Aasyn, 
indfattet  i  Reiaekaabens  Hætte,  ængsteligt  kiggede 
nd.  naar  Karmen  slingrede  værst. 

Reiseselskabet  bestod  af  sex  adelige  Herrer  og 
tyve  bevæbnede  Svende,  saa  at  den  hele  Skare,  Vogn- 
hestene  med  iberegnede,  var  fire  og  tredive  Heste 
stærk:   i  Karmene  sad  kim  Kvinder. 

Det  sorte  Vaabenskjold  med  den  lodrette  Solv- 
bjelke  og  de  sorte  og  hvide  Fjedre  paa  Hjelmen,  som 
var  malet  paa  Karmenes  Sider  og  udsyet  paa  Heste- 
dækkenerne, viste,  at  det  var  Herrer  af  Brahernes 
Æt,  der  nærmede  sig,  de  lystige  Braher,  som  de 
kaldtes  i  Folkemunde,  uagtet  der  vides  mere  om  al- 
vorlige, end  om  lystige.  Streger  af  denne  Slægts 
daadkraftige  og  dengang  saare  mægtige  Mænd. 

De  rede  foran  Vognene,  tre  ældre  Herrer  og  tre 
yngre.  Den  midterste  af  de  ældre  var  en  hoi,  skulder- 
bred Mand  med  lyst  Haar  og  et  kort,  kruset  Skjæg. 
Hans  Ansigtstræk  vare  storslaaede,  prægede  af  Man- 
dighed. Den  krumme  Næse  og  de  lige  Øienbryn  vare 
skarpt  tegnede,  Ørnene  store  og  blaae,  Blikket  ofte 
aandsfraværende  og  tydede  paa  Sorgløshed,  næsten 
Slovhed;  men  nu  og  da  kunde  disse  Øine  paa  en 
overraskende  Maade  vinde  Liv  og  skyde  Ljm,  uden 
at  tilsvarende  Ord  altid  gave  Tanken  Mæle.  Det  var 
Niels  Nielsen  Brahe,  Herre  til  Wandaas,  Walløse  og 
meget  andet   Gods  i  det  danske  Rige. 

Ved  hans  hoire  Side  red  hans  Farbroders  mi. 
Ridderen  Hr.  Axel  Axelsen  Brahe  og  dennes  Bro- 
der,   Hr.  Aage,    begge   Medlemmer   af  Rigens  Raad, 


Eiere  af  meget  Gods  og  Ihændehavere  af  store  Læn. 
Hr.  Axel  havde  en  statelig  Holdning  og  et  fast 
Blik,  Hr.  Aage  sad  noget  duknakket  paa  sin  Hest, 
og  Udtrykket  i  hans  Øine  var  'mere  usikkert;  men 
begge  havde  de  et  Præg,  som  fattedes  Niels  Brahe, 
nemlig  af  den  Selvbeherskelse  og  Afmaalthed,  som 
erhverves  i  Statsmandens  Liv  og  ved  Hove. 

Niels  Brahe  havde  aldrig  deeltaget  i  Statsstyrei- 
sen og  kun  sjeldent  viist  sig  ved  Hove,  uagtet  han 
havde  været  i  stor  Gunst  hos  den  fordrevne  Kong 
Christiern  og  altid  været  vel  seet  af  ham.  Der  var 
intet  Afmaalt  eller  Slebent  i  hans  Væsen,  hans  jevne, 
djærve  Maade  at  være  paa  mindede  om  Krigeren, 
eller  maaske  snarere  om  Sømanden,  som  han  sad  der 
og  gyngede  paa  sin  Hest. 

Hans  Frænder  talte  med  stor  Alvor  om  Stats- 
sager, om  Kong  Frederiks  Bestræbelser  for  at  styrke 
sin  Throne,  hvilke  de  og  den  ganske  Adel  af  al  Magt 
støttede,  om  de  Rænker,  den  onde  Kong  Christiern 
vel  nu  spandt  i  sin  Landflygtighed  og  om  hans  kun 
altfor  troe  Tjener,  Hr.  Severin  Norby,  som  sad  paa 
Gulland  og  svang  sin  Svøbe  over  Østersøen. 

Niels  Brahe  hørte  derpaa  uden  at  sige  et  Ord; 
men  nu  og  da  lysnede  hans  Blik,  han  syslede  uroligt 
med  sin  Dolk,  der  hang  ved  hans  Belte,  eller  han 
greb  det  lidet  sølvbeslaaede  Jagthorn,  som  han  stedse 
bar  om  Halsen  i  en  Snor.  En  Gang  gav  han  sin 
Hest  af  Sporerne,  saa  den  foer  frem,  idet  hans 
Kinder  blussede;  men  det  var  ikke  let  at  sige,  om 
han  teede  sig  saa,  fordi  det,  han  maatte  høre  paa, 
vakte  hans  Harme,  eller  blot  af  Utaalmodighed,  fordi 

lians  Frænders  Samtale  voldte  ham  Kjedsomhed.  Ly- 
net i  hans  Ørne  sluktes,  som  det  var  tændt,  og  det 
bevidste  Blik  afløstes  af  et  ligegyldigt,  næsten  enfol- 
digt Udtryk. 

De  unge  Herrer,  som  rede  i  anden  Eække,  førte 
en  livlig  Samtale  om  Jagt  og  andre  mindre  vigtige 
Gjenstande:  men  uagtet  det  kun  gjaldt  Falke  og 
Hunde,  blev  Ordstriden  dog  stundum  varm  nok,  og 
dette  kom  især  af  den  Meningsforskjel.  der  paa  et- 
hvert Punkt  syntes  at  herske  imellem  de  to  af  dem, 
Niels  Brahes  Sønner  Jørgen  og  Oluf. 

Jørgen,  den  ældste,  en  slank  Yngling  paa  to 
og  tyve  Aai\  lignede  sin  Fader  meget  i  Ansigtstræk 
og  Legemsbygning,  men  dermed  hørte  ogsaa  Ligheden 
op.  Hans  Yæsen  havde  intet  af  Faderens  Jevnhed, 
det  var  bydende  og  fordringsfuldt,  og  om  hans  smalle 
Læber  spillede  ofte  et  trodsigt  Smiil:  i  hans  lyse 
Øine  saaes  aldrig  denne  forunderlige  Yexel  af  næsten 
barnligt  Eenfold  og  mandig  Selvbevidsthed  eller  op- 
blussende Begeistring.  som  var  eiendommelig  for  Fade- 
ren: hans  Blik  var  fast.  koldt  og  skarpt.  Man  fik 
ved  at  iagttage  ham  det  Indtryk,  at  der  trods  hans 
unge  Alder  i  ham  boede  en  ældre,  mere  moden  Sjæl, 
end  i  hans  Fader. 

Dog  kunde  han  sjeldent  i  nogen  Ordstrid  staae 
sig  mod  sin  to  Aar  yngre  Broder,  Oluf,  der  stedse 
havde  Svar  paa  rede  Haand  og  med  overlegent  Lune 
værgede  sig  mod  sin  ældre  Broders  bydende  Bemærk- 
ninger. Oluf  var  mindre  af  Yæxt  og  spinkel  af 
Legemsbygning:  han  havde  dernæst  en  Legemsfeil, 
som  dog  ikke  viste  sig,  naar  han  sad  til  Hest;  hans 

venstre   Been   var  nemlig   for   kort,    saa   han  haltede 

lidet,  naar  han  gik:  men  lians  Ansigtstræk  vare 
filere  og  skjønnere.  end  Broderens,  og  hans  brune 
Øine  saare  udtryksfulde.  De  lyste  drillende  nok,  idet 
han  behændigt  værgede  sig  snart  mod  sin  Broder, 
snart  mod  sin  Frænde,  Hr.  Aages  Søn.  unge  Lave, 
som  red  hos  dem,  og  som  begge  gave  ham  Skylden 
for,  at  den  Hjort,  de  den  foregaaende  Dag  havde 
jaget  ved  AVidskøfle,  var  undsluppen  dem. 

Ud  af  den  forreste  Karm  bøiede  sig  nu  en  ynde- 
fuld Skikkelse,  og  der  viste  sig  et  saare  skjønt  Aa- 
syn  med  fine,  regelmæssige  Træk  og  to  brune  Øine 
af  en  sjelden  Glands.  Det  var  Niels  Brahes  Hustru, 
Anna  Pedersdatter  af  Slægten  Lang.  Her  saae  man 
i  sin  fulde  Reenhed  den  Skjønhed,  af  hvilken  ung 
Oluf  havde  taget  en  Part  i  Arv.  Der  var  ingen 
Rynker    paa    denne    hvide    Pande,     den    flint    bøiede 

.  den  ualmindelig  vel  dannede  Mund  med  dens 
friske  og  fyldige  Læber,  og  Kindernes  og  Hagens 
fine  Runding  havde  et  næsten  jomfrueligt  Præg;  men 
af  de  store,  mørke  Øine  lyste  en  reen,  stærk  i  Li- 
vets Skole  prøvet  Sjæl,  og  i  hendes  Holdning  og 
Væsen  kjendtes  den  modne,  men  dydige,  Kvindes 
Selvbevidsthed  og  Værdighed. 

Det  forundrede  Alle,  at  Ungdommens  Friskhed 
og  Ynde  var  bleven  hende  i  den  Grad  tro:  thi  hun 
havde  dog  fyldt  sit  ni  og  tredivte  Aar  og  var  Mode/ 
til  tre  voxne  Børn,  Sønnerne  Jørgen  og  Oluf  og 
Datteren  Kirsten,  som  sad  lige  overfor  hende  paa 
Karmens  Bagsæde. 

Jomfru    Kirsten    var    ikke    sin    Moders    Lige    i 


10 

Skjonhed.  men  vel  i  Ynde.  Hendes  Træk  vare  min- 
dre regelmæssige,  det  brune  Haar  var  Moderens,  de 
blaa  Øine  Faderens:  men  de  skjelmske  Smilehuller 
havde  hun  for  sig  selv,  en  Gave,  hun  hverken 
skyldte  Fader  eller  Moder.  Som  hun  sad  der,  med 
Hænderne  foldede  i  sit  Skjød  og  stirrende  hen  for 
sig,  lignede  hun  en  Psyche,  der  nylig  har  vækket 
den  slumrende  Amor:  hendes  Blik  var  drømmende  og 
ømt,  søgte  saa  ligesom  skrækslagent  og  forskende  til 
hendes  Moders  ædle  Aasyn  med  det  stolte  og  rene 
Blik.  og  trak  sig  saa  tilbage,  som  om  hendes  Sjæl 
fordybede  sig  i  sig  selv,  indtil  et  overgivent,  trodsigt 
Smiil,  der  spillede  om  hendes  Læber  og  et  Lynglimt, 
som  tændtes  i  hendes  Øine,  røbede,  at  hun  formodent- 
lig, uagtet  hun  fyrst  nylig  havde  fyldt  sit  sextende 
Aar.  dog  var  en  Jomfru,  der  havde  sit  eget  Sind  og 
var  i  Besiddelse  af  en  ikke  ringe  Yillieskraft. 

Hendes  Moder  syntes  ikke  at  bemærke  dette 
stumme  Minespil,  Vidnesbyrd  om  et  ungt  Hjertes  før- 
ste Kampe,  og  de  to  andre  Kvinder  i  Vognen,  Fru 
Sophie  Kosenkrantz.  Hr.  Axel  Brahes  Hustru,  og 
Fru  .Johanne  Sparre,  Hr.  Aages,  sade  tilbagelænede 
i  Karmen,  som  om  de  sov;  de  vare  vel  trætte  af 
Beisen.  og  Samtalens  fornemste  G-jenstand,  den  sørge- 
lige  Foranledning   til   Beisen,   var    forlængst   udtømt. 

De  gode  Mænd  og  ædle  Kvinder  kom  fra  det 
tre  Mile  Nord  paa  beliggende  AYidskøfle,  Axel  Brahes 
Eiendom.  hvor  Niels  Brahe  havde  givet  Møde,  kom- 
mende fra  sin  Hjemstavn .  AVandaas ,  heelt  oppe  i 
Øster  Sjunge  Herred,  og  Aage  Brahe,  idet  han 
havde  gjort    en  lige  saa  lang  Beise  fra  sit  Læn  Sol- 

vitsborg  paa  Grændsen  af  Bleking.  Alle  drog-e  de 
nu  Sønder  paa  for  at  g.jeste  Tostrup,  hvor  de  Dagen 
etter  skulde  bivaane  Hr.  Tyge  Brahes,  Axel  og-  Aa- 
ges Broders,  Jordefærd. 

Hr.  Tyge  Axelsen,  som  nu  laa  paa  Baare  i 
Hallen  paa  Tostrup,  havde  faaet  sit  Banesaar  Aaret 
i  Forveien,  da  han  med  Kong  Frederik  den  Førstes 
Mænd  beleirede  Malmø,  hvor  Kong  Christiern  den 
Andens  Tilhængere,  efter  denne  ulykkelige  Monarks 
Flugt  af  Riget,  tappert  forsvarede  sig  i  otte  Maane- 
der.  Dog  havde  han  henlevet  et  Aar  paa  sin  G-aard 
Tostrup,  lidende  og  svag,  indtil  Herren  nu  havde 
løst  op   for  ham. 

Nu  ere  vi  om  Lidet  ved  Sancte  01uf»,  sagde 
Fru  Anna,  idet  hun  saa  ud  af  Karmen;  «jeg  skjønner 
det  af  den  gamle,  knudrede  Eg  der  paa  Bakken.  Vi 
faae  unde  Hellig  Oluf  en  Gylden  hver,  fordi  han 
førte  os  karske  og  beholdne  saa  vidt.» 

Jeg  lægger  min  Gave  paa  Jomfru  Marias  Al- 
ter »,  sagde  Kirsten  livligt  med  sin  fuldtonende,  bløde 
Rust;  «Guds  Moder  formaaer  dog  mere,  end  Sancte 
Oluf  og  alle  Helgene  tilsammen. » 

Fru  Sophie  Rosenkrantz  vaagnede  af  et  lidet 
Blund  og  sagde : 

« Stedse  vare  de  Braher  lystne  efter  at  mædske 
de  Præster  og  Munke  og  ere  det  endnu.  Lad  see 
først,  om  vi  træffe  Hr.  Nicolaus  ved  sine  Altre,  eller 
kanskee  snarere  ved  Ølkanden  eller  under  Senge- 
dynen. 

I  det  samme  kjørte  Karmen  frem  for  Sanct  Oluf 
Kirkens  Dør,   hvor  der  gjordes  Holdt. 

Axel    Brahe    var    først    steget    af    Hesten;     han 
mønstrede  Følget  og  Vognene,   idet  lian  udbrød : 

Gud  og  Sancte  Oluf  staae  os  bi,  vi  see  ud 
alle  til  Hobe,  saa  og  Karme  og  Heste,  som  vare  vi 
dragne  gjennem  et  Gradekjær. 

Ikke  gjennem  et,  men  gjennem  hundredes,  sva- 
rede Xiels  Brahe,  der  nu  ogsaa  steg  af  Hesten  og 
satte  Foden  paa  Steenflisen  ved  Indgangen  fast  og 
tungt,   saa  hans   Sølvsporer  klirrede. 

Ingensinde  ,  sagde  Oluf  til  Lave,  saae  jeg 
vort  gode,  adelige  Skjoldemærke  saa  plettet;  men  til 
at  toe  det  gjøres  blot  Vand,   ei  Blod,  nødigt. » 

Forunderligt  af  Dig  at  sige  Sligt,  naar  Din 
Fader  staaer  hos  .  svarede  Lave  med  dæmpet  Stemme. 
Han  sigtede  med  disse  advarende  Ord  til  den 
Kjendsgjerning,  at  Niels  Brahe  for  nogle  Aar  siden 
paa  Jagten  efter  en  heftig  Ordstrid  og  paafølgende 
Tvekamp  havde  dræbt  sin  gode  Yen,  Thord  Ibsen 
Sparre.  Eier  af  Berritsholm.  hvis  Jorder  grændsede 
op  til  Xiels  Brahes  egen  Gaard  Yalløse. 

Jeg  siger  som  Lave-,  føiede  Jørgen  til,  «Du 
burde  bedre  vare  Din  kaade  Mund.  > 

Ei.  hvor  enige  I  ere  i  at  revse  mig:,  svarede 
Oluf:  nu,  Stenen  af  Haanden  og  Ordet  af  Munden 
har  man  ei  altid  Magt  over,  og  ikke  tænkte  jeg  nu 
paa  Thord  Ibsen.  Fader  vilde  dog  ikke  keret  sig 
derom,  om  han  havde  hørt  mine  Ord  og  forstaaet 
dem  saa:  han  har  selv,  mere  end  een  Gang,  talet 
til  mig  om  den  Sag. 

Jørgen  svarede   ikke.    men    blev   hvid    om  Kind; 
det    var    aldrig    hændet    ham.    at    hans   Fader    havde 

aabnet  sit  Hjerte  for  ham  om  denne  eller  nogen  an- 
den Sag  af  Betydning. 

De  vare  nu  alle  traadte  hen  til  den  forreste 
Karm,  hvis  Dør  en  af  Løberne  havde  oplukket  og 
af  hvilken  nu  Hr.  Axel  hoviskt  hjalp  Kvinderne  ud. 
Den  anden  Karm  tik  skjøtte  sig  selv,  thi  i  den  sad 
for  Tiden  blot  det  kvindelige  Tyende ,  Fruernes 
Kammerpiger,  som  dog  i  høiere  Grad  end  Herskabet 
kunde  trænge  til  at  befries  af  deres  Fængsel,  saa 
liden  Plads  levnede  de  i  Vognen  opstablede  Skrin  og 
Klæder  dem. 

Kirsten  var  nu  ved  Jørgens  Side  og  talte  ham 
til.  Det  saaes  strax,  naar  de  vare  sammen,  at  han 
var  hende  den  kjæreste  af  Brødrene,  og  hans  kolde 
Aasyn  formildedes  ved  hendes  Nærværelse.  Han  havde 
baade  Moderens  og  Søsterens  Hjerte,   Oluf  Faderens. 

«Er  Du  træt  af  det  Ridt,  Oluf?,  spurgte  Niels 
Brahe  sin  yngste   Sun. 

«Nei,  Fader,  >/  svarede  Oluf  muntert,  <  mig  tyk- 
kes næsten,  at  mit  korte  Been  er  voxet  en  halv 
Tomme  ved  den  Rækning;  men  mon  min  gode  Helgen 
er  til  Huse?     Her  lader  heelt  mørkt  og  øde.» 

I  det  samme  viste  der  sig  en  svag  Lysning  bag 
de  duggede  Ruder.  Maaskee  havde  Uglens  Skrig  ad- 
varet Klokkeren  og  denne  vækket  Præsten;  thi  nu 
hørtes  der  slæbende  Fodtrin  indenfor,  Kirkedøren  gik 
op,  og  i  Døraabningen  viste  sig  en  trivelig,  kronraget 
Herre  i  en  bruun  Kutte.  Hans  smaa  Øine  havde  et 
godlidende,  muntert  Udtryk  og  hans  fede  Ansigt  en 
sund  Farve.     Den  ene  Kind  var  dog  lidt  rødere,   end 

den    anden:    det   var   vel    den,    der   havde   hvilet  paa 
Sengepuden. 

<-Det  kjendes  paa  Hr.  Nicolaus,  at  han  tjener 
en  Helgen,  der  giver  en  god  Bente,  hviskede  Jørgen 
spodsk  til  Lave:  thi,  i  Modsætning  til  sin  Fader  og 
øvrige  Slægt,  havde  han  et  kjættersk  Sindelag  og 
heldede  til  den  nye  Lære. 

Hos  de  Andre  mærkedes  der  intet  til  Spot:  de 
boiede  sig  ærbødigt,  mens  Hr.  Nicolaus  med  Salvelse 
og  ikke  uden  Værdighed  talte  dem  til. 

« Velsignet  være  Eders  Indgang  i  denne  Hellig- 
dom. I  gode  Mænd  og  ædle  Kvinder,)  sagde  han, 
idet  han  slog  Korsets  Tegn,  om  det  da  er  Eders 
Agt  at  forrette  Eders  Andagt  hos  den  store  GJ-uds 
Hellige,   hvis  ringe   Tjener  jeg  er. 

Visselig  er  det  vor  Hensigt  at  bede  en  Bøn 
for  Hellig  Olufs  Alter, »  svarede  Hr.  Axel.  Vi  ere 
desforuden  dragne  ud  i  et  Alvors  Ærinde,  at  stede 
til  Jorden  min  gode  Broder,  Hr.  Tyge,  som  nu  ligger 
Liig  paa  Testrup,   det  I  vel  er  vidende  om.» 

Jeg  er  saa.  svarede  Hr.  Nicolaus.  «(xud  naade 
for  onde  Tider,  vi  maa  opleve  !  Vee  over  de  TJgjer- 
ningsmænd,  der  voldte  hans  Død,  vee  over  Oprørere, 
de  ere  Djævelens  Børn !  Gjerne  læser  jeg  en  Messe 
for  Eders  hedengangne  Broders  Sjæl,  om  I  det 
ønsker. 

Jørgen  smilte  og  puffede  til  Lave,  thi  dette  Til- 
bud var  lig  en  Bøn  om  en  Oave;  men  om  end  Hr. 
Axel  muligvis  tænkte  det  Samme,  saa  troede  han  dog 
paa  Messens  Kraft  og  svarede  derfor  : 

Læs    den   Messe   og    lad   Kjerterne  brænde   for 

Sancte  Olufs  Alter,   indtil   min   Broders  Liig  er   ført 
af  G-aarde. » 

Mens  han  sagde  dette,  drog-  han  en  af  de  Guld- 
ringe, som  smykkede  hans  venstre  Haand,  ;if  Fingeren 
og  rakte  den  til  Præsten,  som  tog  den  og  lod  den 
glide  ned  i  sin  rummelige  Lomme,   idet  han  sagde  : 

I  otte  Nætter  skal  jeg  læse  Vigilie  for  Hr. 
Tyges  Sjæl.» 

Kan  det  tilstedes  os, ;>  spurgte  Hr.  Aage,  « fulde 
af  Skarn,  som  vi  ere  af  de  opblødte  Yeie,  at  træde 
ind  i  Helligdommen  ?  t 

Yievandskosten, »  svarede  Hr.  Nicolaus,  'evner 
at  vadske  af  værre  Pletter,  end  dem,  denne  Jords 
Skarn  kan  sætte  paa  et  Klædebon,  og  den  Grave, 
Hr.  Axel  nys  gav  til  Kirken,  vil  ganske  formilde  vor 
gode  Helgen,  skulde  han  været  til  Sinds  at  vredes. » 

De  traadte  nu  Alle  ind,  idet  de,  En  for  En,  gik 
hen  til  Vievandskarret  og  stænkede  sig  med  Kosten, 
hvorefter  de  fulgte  Hr.  Nicolaus  og  begyndte  deres 
Valfart  gjennem  Kirken. 

Uagtet  de  Alle  før  havde  været  der,  følte  de  sig 
dog  grebne  af  andægtig  Beundring,  idet  de  vandrede 
gjennem  det  skjønne,  høje,  rigt  smykkede  Guds  Huus. 
De  malede  Hvælvingers  brogede  Pragt,  de  farvede 
Puder  og  Altrene,  hvor  Helgenbillederne  prangede 
med  stærke  Farver,  Selv,  Guld  og  ædle  Stene,  det 
var  desuden  i  deres  Øine  Vidundere  af  Konst. 

De  standsede  ved  hvert  Alter,  først  ved  Sancte 
Annas,  Jomfru  Marias  Moders,  hvor  Helgeninden  sid- 
der i  en  bred  Karmstol  under  en  Baldakin  med  Guds 
Moder   og  Christusbarnet   paa   Skjodet;    saa  ved  Tre- 

foldigliedeus  Alter,  hvor  Gud  Fader  selv  er  at  see  i 
Mandsstørrelse  med  et  yppigt  Skjæg  og  Yerdenskloden 
i  sin  Haand.  Bag  ham  sees  smaa  Enm,  de  Saliges 
Boliger,  og  en  omvendt  Trappe  betegner  Vanskelig- 
heden i  at  naae  derop. 

Ved  Jomfru  Marias  Alter  blev  Jomfru  Kirsten 
alene  tilbage,  lagde  sin  Gave  paa  det  og  bad  i  Hast 
en  brændende  Bøn:  men  de  samledes  snart  Alle  ved 
Sancte  Olufs  Alter  ved  Chorets  Sidemuur,  nær  Høi- 
alteret,  og  det  var  aabenbart,  at  hverken  Verdens 
Skaber  eller  Frelserens  Moder  indgød  dem  saa  stor 
Ærefrygt,  som  Billedet  af  denne  kongelige  Helgen, 
uagtet  det  i  Størrelse  kun  var  en  Mandsling  mod 
Gud  Fader. 

Afguden  var  iført  en  lyseblaa  Kappe,  havde  en 
Guldkrone  paa  sit  Hoved,  et  stærkt  Skjæg,  et  Sølv- 
belte  af  Løvehøveder  om  sit  Liv  og  holdt  en  liden 
Sølvkalk  i  den  venstre  Haand  og  den  undergjørende 
Sølvøxe  i  den  højre.  Ni  Kjerter  brændte  paa  Altret 
og  spredte  velgjørende  Ljrs  og  Varme  om  sig. 

Alle  bøiede  de  sig  for  den  pyntede  Trædukke  og 
mumlede  en  Bøn,  hvorpaa  Hi*.  Nicolaus  tog  Sølvøxen 
og  lod  den  gaa  fra  Haand  til  Haand,  for  at  de  kunde 
berøre  den.  Kvinderne  førte  den  til  deres  Læber  og 
kyssede  den,  men  da  den  kom  til  Fru  Anna,  vendte 
hun  sig  mod  sin  Huusbonde  og  slog  et  Kors  i  Luften 
med  den  for  hans  Pande  og  hans  Bryst. 

Niels  Brahe  studsede  og  de  Andre  med,  men 
Ingen  sagde  Noget,  før  de  gik  ud  af  Kirken.  Da 
vendte  Niels  Brahe  sig  mod  sin  Hustru  og  spurgte 
med  dæmpet  Bøst : 

rAnna,   hvi  korsede  I  mig-  saa  med  Øxen? 

Hun  skiftede  Farve,  men  saae  ham  dug  fast  i 
Øinene,   idet  hun  svarede  : 

«For  at  bevare  Eder  mod  Fare »  og  alt  Ondt, 
min  kjære  Huusbonde  ! « 

Han  saae  lidt  barskt  til  hende,   men  tang. 

De  Andre  gjorde  sig  imidlertid  ogsaa  deres 
Tanker  om  dette  sære  Indfald  af  Fru  Anna  og  talte 
derom  i  Smug.     Axel  Brahe  hviskede  til  Aage  : 

Hun  frygter,  lians  gale  Sind  skal  føre  ham  i 
Ulykke  og  friste  ham  til  end  et  Drab.» 

MonV  svarede  Aage  spørgende.  «Nn,  vilter 
har  han  alle  sine  Dage  været;  det  kjendes  paa  ham, 
at  Vikingen  Oluf  Nielsen  var  hans  Morfader.  Fru 
Anna  har  vel  Aarsag  til  at  være  ræd  for  Fremtiden, 
men  dog  maaskee  ej  paa  den  Tiis,  Du  tænker.  Har 
Du  ikke  fornummet,  at  Niels  i  den  sidste  Tid  er 
vorden  heelt  sær,  faatalende  og  mut?- 

Sær  har  han  alle  sine  Dage  været,:  sagde 
Axel,  «var  til  ingen  Tid  nogen  ret  ædelig  Mand  i 
sin  Færd,  teede  sig  gjerne  som  en  Søulk,  eller  en 
Bonde,   og  nedlod  sig  usømmeligt  til  Almuen.. 

Nu  er  Du  ved  det,/  svarede  Aage.  'Sidder 
han  dog  der  i  G-jønge  Herred- som  en  liden  Konge, 
hvem  Almuen  lyder  og  følger.  Naar  de  Gjøngeboere 
forgangen  Aar  vare  saa  stridige  og  neglede  at  give 
Skat,   da  havde  han  vel  sine  Fingre  med  deri.- 

«Ei  hør!  udbrod  Axel  smilende.  «Nei,  nu  gjorDu 
ham  for  stor!  Han  er  en  Stakkarl:  drev  det  ei  heller 
vidt  i  nogen  Sag.  uden  til  sin  egen  Skade.  Ikke  kan 
Du  for  Alvor  tænke,  at  Niels  skulde  ponse  paa  Opror,  i 

Niels  Brahe.    I  2 

Nu,  svarede  Aage  betænkeligt,  <vi  vide  dog, 
hvor  Skoen  trykker  ham.  Han  haver  end  Kong  Chri- 
stie™ kjær.  ham  vi  Andre  Alle  med  Skjel  frygte  og 
hade.  Hans  Hustru  veed  det,  og  det  bekymrer  hende. » 
«Xe\  muligt,  •>  sagde  Axel  med  det  samme  over- 
legne Smiil-  «men  see  Du  nu  ikke  derpaa  med  Kvinde- 
øine  og  gjør  ei  en  Kamel  af  en  Myg ! »   — 

Et  sært  Mummespil,  det  Fru  Anna  der  opførte, , 
sagde  Fru  Sophie  til  Fru  Johanne.  Mon  hun  vilde 
klare '  sin  Huusbondes  Forstand  ?  Niels  Nielsen  var 
alle  sine  Dage  et  stort  Dummerhoved.» 

Gud  og  Sancte  Oluf  maa  vide  det,»  svarede 
Fru  Johanne.  «Dog  kunde  jeg  ikke  Andet,  end 
tænke,  at  saa  korses  jo  en  Døende  med  den  hellige 
Olie  paa  Pande  og  Bryst,  og  blev  jeg  til  Mode,  som 
om  hun  flyede  ham  til  Jorde.*   — 

Kort  efter  toge  de  Afsked  med  Hr.  Nicolaus  og 
droge  videre  Sønder  paa:  men  i  Mørkningen,  da  de 
naaede  Smidstrup,  skiltes  deres  Yeie,  thi  Niels  Brahe 
agtede  at  overnatte  der  hos  sin  gode  Yen,  Kjeld 
Bing.  fordi,  som  han  sagde,  Pladsen  maatte  være 
trang  paa   Tostrup.   hvor  der  var  fuldt  af  Gjester. 

Fru  Anna  og  Kirsten  stege  da  ud  af  den  for- 
reste Karm.  som  var  Axel  Brahes,  Godset  fordeltes, 
og  Ternerne  fulgte  hver  sit  Herskab,  hvorefter  Niels 
Brahe  skiltes  tilsyneladende  venligt  fra  sine  Frænder, 
som  droge  ad  Tostrup  til,  medens  Fru  Anna,  Kirsten 
og  Else  i  deres  egen  Karm,  ledsagede  af  Niels  Brahe, 
Sønnerne  og  de  sex  Svende,  de  havde  med  sig,  droge 
ind  paa  Smidstrup. 


Andet  Kapitel. 

Blandt  Venner. 


Bar  og  styg  var  den  Egn,  som  omgav  Smidstrup; 
skaldede  Sletter  med  Kratskove  hist  og  her  gav  den 
ef  ude  Udseende,  endnu  mere  trøstesløst  denne  mørke, 
tugtige  Ef teraarsa ften ;  men  desto  lifligere  var  det  for 
de  Reisende  at  komme  under  Tag,  og  det  var  et 
gjestfrit  Huus,  de  nærmede  sig.  Kjeld  Bing  sad  der 
trygt  med  sin  unge  Hustru  og  sin  ganske  Huusstand 
bag  de  dybe  Grave,  den  gamle  Borgs  tykke  Mure 
gav  Luunhed  om  Vinteren  og  Kjølighed  om  Somme- 
ren, Eadebuur  og  Kjelder  vare  stedse  vel  forsynede, 
og  Fru  Kirsten  oplod  gjerne  begge  Dele,  fornemmelig 
naar  kjære  Gjester  meldte  sig. 

Som  saadanne  betragtedes  Niels  Brahe,  hans 
Hustru  og  hans  Børn.  Niels  og  Kjeld  havde  været 
gode  Venner  i  adskillige  Aar,  og  hidtil  havde  de 
havt  samme  Tankesæt  og  Tilbøieligheder ;  men  om 
denne  Enighed  vilde  staae  sig  i  disse  vanskelige  Tider, 
det  var  Noget,  der  først  skulde  vise  sig.  Kjeld  havde 
i  sine  Ungkarledage  været  en  Vovehals,  ligesom  Niels 

Brahe,  nien  da  lian  for  et  Aar  siden  ganske  ufor- 
modet var  indtraadt  i  Ægtestanden  og  trods  sine  fire 
og  halvtredsindstyve  Aar  havde  ægtet  den  tredive  Aar 
yngre  Kirsten  Spliid,  syntes  der  at  være  foregaaet 
en  stor  Forandring  med  ham. 

Niels  Brahe,  som  var  skabt  af  et  haardere  og 
seigere  Stof  og  sjeldent  lod  sig  paavirke,  end  ikke  af 
sine  Nærmeste,  tænkte  just  herover,  da  de  nærmede 
sig  Gaarden.  Han  følte  sig  stedse  mere  ene  i  sin 
Stand  og  sin  Kreds,  hvorfor  han  fastholdt  Haabet 
om  i  Kjeld  Bing  fremdeles  at  finde,  ikke  blot  en  god 
Yen,   men  ogsaa   en  Meningsfælle. 

De  kunde  nu  skimte  det  gamle  graae  Huns, 
strax  efter  vare  de  ved  Vindebroen,  og  da  Niels 
Brahe  stødte  i  sit  Horn,  saaes  strax  Lys  glimte 
gjennem  de  snevre  Yinduesaabninger,  hvilket  gav  Hu- 
set Udseende  af  en  smaaøiet  Kjæmpe,  der  vaagner 
af  en  dyb  Slummer. 

Kjederne  raslede.  Vindebroens  Klap  faldt  ned, 
de  droge  over  med  et  Bulder,  som  gav  Gjenlyd  fra 
Gaarden,  og  da  de  holdt  ved  Taarndøren,  lød  Kjeld 
Bings  kraftige  Bøst  dem  i  Møde. 

»Værer  hjerteligt  velkomne,:,  sagde  han,  -og 
Gud  have  Lov,  at  I  nu  ere  her  i  god  Behold;  vi 
have  ventet  Eder  i  over  to   Stunder. » 

Vel  mødt,  Kjeld! »  svarede  Niels  Brahe  mun- 
tert, idet  han  sprang  af  Hesten;  «vi  forsinkede  os 
hos  Sancte  Oluf,  men  om  slige  Dryntelgjester,  som 
os,  maa  siges,   at  de  fortjene  sveden  Grød. » 

«Ei,»  udbrød  Kjeld,  «der  seer  jeg  Din  Huus- 
frues   Øine   kigge   ud    fra   Karmen   som    to    Stjerner ; 

jeg  maa  der  hen,    at  de  snarest  kunne  faae  skinne  i 
min  Hal. . 

Det  var  Gjenskinnet  af  de  tændte  Fakler,  hvor- 
med Svendene  ilede  til,  som  havde  ladet  ham  see 
disse  Stjerner.  De  rede  Blus  flagrede  for  Vinden, 
Røgen  foer  som  rosenfarvede  Skyer  op  i  Luften,  de 
gamle  graae  Mure  lysnede  af  Glandsen,  mens  Skyg- 
gerne flyede  op  over  Taget,  og  det  blev  saa  lyst  i 
den  skumle  Borggaard,  som  det  nu  var  i  Kjeld  Bings 
og  hans  Hustrues  Hjerter. 

Fru  Kirsten  Spliid,  en  tækkelig  ung  Kvinde 
med  et  muntert  Aasyn,  var  allerede  ved  Karmen, 
omfavnede  den  udtrædende  Fru  Anna  og  gav  hende 
et  Kys  paa  hver  Kind :  men  Kirsten  kjærtegnede 
hun  som  et  Barn.  uagtet  hun  just  ikke  var  saa 
mange  Aar  ældre  og  den  unge  Jomfru  mere  høi  og 
vel  voxen,  end  hun  selv,  men  den  gifte  Stand  gav 
den   unge  Frue  Værdighed.      Saa  sagde  hun : 

Nu,   hvorlunde  have  I  levet,    siden   sidst?     Og 
hvor  lider  gamle  Morbroder  ?» 

Det  var  Niels  Brahes  Moders,  Magdalene  Olufs- 
datters  Brems's,  Broder,  gamle  Axel  Olufsen,  hun 
mente.  Han  henlevede,  blind  og  affældig,  sin  Alder- 
dom paa  Wandaas. 

Der  gik  som  en  Skygge  over  Fru  Annas  Aasyn, 
idet  hun  svarede : 

<Saamænd,  han  lider  saa  vel,  en  Mand  kan,  der 
ikke  er  seende.) 

Da  Fru  Kirsten  havde  budt  Niels  Brahe  og 
begge  hans  Sønner  hjerteligt  velkommen,  gik  de  Alle 
op    ad  Taarntrappen   til  Hallen,    som  var   i    det  øvre 

Stokværk;  og  som  Fru  Anna,  idet  hun  slog  sin  Kaabe- 
hætte  tilbage,   traadte  ind  ad  Døren,   udbrød  hun: 

«Ei,  her  er  jo  saa  lyst,  som  den  klare  Dag  og 
saa  luunt,  som  i  Skjærsommer !  Af  det  Mørke  og 
den  Slud  udenfor  og  herind,  det  er  jo  som  i  Paradiis! 

Men  det  viste  sig,  at  dette  Paradiis  havde  glub- 
ske Bevogtere.  en  heel  Flok  Hunde,  som,  trætte  af 
en  anstrengende  Jagt  samme  Formiddag,  havde  ligget 
slumrende  paa  Kaminteppet,  men  nu  skræmmedes  op 
ved  Gj  esternes  Indtræden  og  fore  løs  paa  dem  med 
en  Larm,   der  snarest  mindede  om  Helvede. 

Kjeld  Bing  forsøgte  med  sin  stærke  Bøst  at 
bringe  de  rasende  Dyr  til  Taushed:  men  pludseligt 
forandredes  Scenen,  idet  en  af  Hundene  gjenkjendte 
Niels  Brahe  som  en  god  Jagtkammerat  fra  forhen, 
Glædeshyl  fulgte  paa  den  vrede  Gjøen,  Jørgen  og 
Oluf  blandede  sig  i  Legen,  og  som  kaade  Børn  tum- 
lede nu  Mænd  og  Hunde  sig  om  i  Hallen,  indtil 
Kjeld  Bing  fik  sin  Hundepidsk  fat  og  jog  deres  fur- 
benede  Legekammerater  ud  af  Hallen. 

<  Sært  nok,,  sagde  Kjeld  til  Niels  Brahe,  *  at 
Pasop  gjenkjendte  Dig!  Har  han  dog  blot  jaget  med 
Dig  een  Gang,  og  det  er  nu  et  halvt  Aar  siden; 
men  Hunde  og  Almuesfolk,  de  hænge  stedse  ved  Dig, 
som  var  Du  en  Troldkarl.« 

"Ved  min  Helgen,  svarede  Niels  Brahe,  c  hos 
de  to  Skabninger,  Du  der  nævnede,  er  i  disse  svige- 
fulde Tider  størst  Troskab  at  finde.  De  Umælendes 
G-lædeshyl  fryde  mit  Hjerte  mere,  end  høvisk  og 
sledsk  Tale,  og  jeg  hører  saa  gjerne  Træskoe  klap- 
pre,   som  gyldne  Sporer  klinge.« 

Kjeld  Bing-  rystede  paa  Hovedet  og  svarede: 

-Bi  lidt,  gode  Ven.  til  Din  Hund  haver  bidt 
Dig  og  de  Træskokarle  sveget  Dig  ! 

De  traadte  nu  Alle  hen  til  det  store  Egetræes 
Bord,  som  stod  dækket  i  Hallens  øverste  Ende,  noget 
fra  Kaminen.  Der  eredentsede  Fru  Kirsten  et  Bæ- 
ger Viin  til  sine  Grjester,  og  da  de  havde  nydt  denne 
Velkomstdrik,  begave  de  sig  hver  til  Sit,  Kvinderne 
for  at  klæde  sig  om,  Mændene  for  at  aflægge  Reise- 
toiet,  skille  sig  ved  de  tunge,  snavsede  Ridestøvler 
og  ombytte  dem  med  magelige,  brednæsede  Skoe. 

Da  Niels  Brahe  atter  kom  til  Stede,  fandt  han 
i  Hallen  blot  Dugsvendene,  som  vare  i  Færd  med  at 
indbære  det  rigelige  Maaltid.  de  nu  skulde  nyde. 
Han  sagde  i  Forbigaaende  til  dem  nogle  venlige  og 
skjemtefulde  Ord,  saaledes  som  det  gjerne  var  hans 
Vane,  og  hvad  der  st^ls?  gjorde  ham  saa  yndet  blandt 
Tyendet,  hvor  han  kom  frem,  og  gik  derpaa  op  til 
Kaminen  og  blev  staaende  der  i  dybe  Tanker. 

Svendene  tænkte,  idet  de  nu  og  da  skottede  op 
til  ham,  at  han  var  en  statelig  Herre  at  see  til,  og 
at  der  neppe  blandt  hans  Lige  fandtes  mange,  der 
vilde  kunne  maale  sig  med  ham  i  Legemsstyrke.  Han 
bar  ingen  Kappe,  eller  Paltzrok;  de  stramme  Hoser 
af  bruunt  Klæde  og  den  snevre  Troie  af  samme  Stof 
og  Farve,  med  opsplittede  Ærmer  og  hvidt  Foder,  og 
som  gik  heelt  op  i  Halsen,  hvor  den  noie  sluttede 
sig  til  den  lille,  krusede  Pibekrave,  var  ret  skikket 
til  at  vise  hans  vel  dannede  Legemes  kraftige  For- 
mer, vel  dannet  fra  Naturens  Haand  og  siden  lige 
fra  Barndommen   af  udviklet  og  hærdet  ved  Legems- 

øvelser.    Vaabénfærd,    Jagt    og-    Strabadser    i    Krig, 
baa.de  til  Lauds  og  til  Vands. 

Haus  Tanker  vare  imidlertid  i  dette  Øieblik 
langt  fra  slige  drabelige  Gjerninger.  Haus  Øine  havde 
et  mildt  og  drømmende  Udtryk,  idet  lian  saae  sig  om 
i  den  rummelige,   men  lave  Hal. 

Han  følte  Hygge  ved  at  være  her.  Her  var 
ingen  Pragt,  Bohavet  simpelt  og  plumpt,  de  raae 
Kalkvægge  blot  hist  og  her  ved  Siddepladserne  dæk- 
kede af  Lædertapeter  og  havde  ingen  andre  Prydelser, 
end  Vaaben  og  Jagtredskaber,  som  vare  ophængte 
uden  tilsjmeladende  Orden,  eller  Skjonsomhed.  Der 
fandtes  større  Overdaad  i  mange  Huse,  ja  hans  egen 
Hal  paa  Wandaas  var  langt  rigere  smykket ;  men 
Hygge  hænger  ikke  af  Pragt,  fremkommer  ofte  paa 
en  gaadefuld  Maade  som  Virkning  af  instinktmæssig 
Skjønhedssands    og   tilfældige    Stedforhold  i  Forening. 

Fru  Kirsten  havde  ikke  sparet  paa  sine  Voxlys, 
som  i  stort  Antal  straalede  fra  de  svære  Sølvstager 
paa  det  vel  dækkede  Bord,  der  var  strøet  friske 
Enebærkviste  paa  Gulvet,  og  Løibænkene  med  de 
bløde  Hynder  stode  smukt  i  Kreds  om  Kaminen,  hvor 
svære  Fyrretræes-Blokke  laa  blussende  og  knittrende 
over  Ildbukkene. 

Det  Velbehag,  Xiels  Brahe  følte  ved  at  dvæle 
paa  dette  Sted.  var  knyttet  til  skjønne,  men  ogsaa 
til  alvorsfulde  Erindringer.  I  denne  Hal  havde  han 
for  over  fire  og  tyve  Aar  siden  for  første  G-ang  seet 
sin  Hustru,  dengang  en  Jomfru  i  sin  Ungdoms  første, 
blomstrende  Sk] enhed,  og  hendes  Deilighed  og  Uskyld 
havde  strax  ved  det  første  Blik  mægtigt  grebet  hans 

Hjerte;  men  her  havde  lian  ogsaa  senere  i  et  af  sit 
Livs  meest  trøstesløse  Øieblikke  fundet  Lise  og  Be- 
roligelse ved  milde  og  forstandige  Ord  af  en  ædel 
Jomfru,  som  længe,  uden  at  det  hverken  dengang, 
eller  senere,  kom  til  hans  Kundskab,  havde  næret  en 
ulykkelig,  uigjengjeldt  Kjærlighed  til  ham.  Hun  var 
dengang  blot  paa  Besøg  hos  Kjeld  Bing,  med  hvem 
hun  var  fjernt  i  Slægt,  men  nn  havde  hun  taget  fast 
Bopæl  paa  Smidstrup,  og  Niels  Brahe  ventede  denne 
Aften  at   faae  hende  at  see. 

Det  var  Jomfru  Edele  Sparre,  Søster  til  den 
Thord  Sparre,  der  var  talden  for  hans  Haand.  Hun 
havde  viist  det  sjeldne  Mod  i  den  Sag  at  gaae  mod 
hele  sin  egen  Slægt,  idet  hun,  skjøndt  sorgfuld  over 
Broderens  Død,  frit  udtalte,  hvad  der  ogsaa  var 
Sandheden,  at  han  ved  tørst  at  yppe  Klammeri  og 
krænke  Xiels  Brahe,  selv  havde  forskyldt  sit  bratte 
Endeligt.  Derfor  havde  hendes  Frænder  brudt  med 
hende,   og  hun  var  tyet  til  Smidstrup. 

Nu  gik  Døren  op,  og  de  traadte  Alle  ind. 

Xiels  Brahe  følte  sig  slaaet  ved  Synet  af  sin 
Hustru,  da  hun  frisk  og  smykket  pludseligt  viste  sig 
for  ham;  thi  han  havde  jo  nyelig  forestillet  sig  hende, 
som  hun  havde  seet  ud  i  sin  Ungdoms  Vaar,  og  han 
maatte  paa  Ny  erkjende,  at  hun  i  en  sjelden  Grad 
havde  bevaret  sin  Skjønhed.  Dog  var  Forskjellen 
stor,  deels  i  hendes  mere  udviklede  Skikkelses  mod- 
nere Former,  deels  i  hendes  matroneagtige  Klædedragt, 
som  bestod  i  en  sort  Fløiels  med  Foerværk  bræmmet 
Kjortel.  Sølvbeltet  neden  for  Livstykket,  som  om- 
sluttede   hendes    endnu    smækkre    Midie,    gav   vel    et 

ungdommeligt  Udseende,  men  hendes  Barm  var  gan- 
ske dækket  af  det  livide  Liin,  som  tillige  omsluttede 
Halsen  og  endte  i  en  kruset  Pibekrave  næsten  oppe 
under  Hagen  og,  hvad  der  var  værre,  hendes  deilige 
mørkebrune  Haar  dækkedes  ganske  af  Perlehuen. 
Dog  gav  den  lille,  fiffige  sorte  Fløiels  Baret  med  den 
hvide  Fjeder  lidt  Erstatning  for  Tabet. 

Moden  tillod  unge  Kirsten  at  lade  see  lidt  mere 
af  hendes  hvide  Hals  og  runde  Skuldre,  og  uagtet 
en  liden  rød  Fløiels  med  Guldborter  kantet  og  en 
hvid  Fjeder  smykket  Baret  sad  lifligt  paa  hendes 
Hoved,  havde  dog  hendes  brune  Haar  sin  Frihed, 
hang  i  rig  Fylde  ned  ad  Byggen  og  naaede  heelt 
ned  paa   Skjørtet    af  hendes  blaae  Damaskes  Kjortel. 

Ved  Fru  Annas  Side  gik  Jomfru  Edele,  hvem 
Niels  Brahe  strax  ilede  i  Mode,  og  førte  med  Ære- 
frygt hendes  fremrakte  Haand  til  sine  Læber.  En 
hin  Rødme  stjal  sig  over  hendes  blege  Kinder  og 
blev  mere  synlig  ved  det  hvide,  klosterlige  Hoved- 
liin.  der  hang  ned  paa  begge  Sider  og  omsluttede 
hendes  Aasyn.  Blidhed  lyste  ud  af  hendes  brune 
Øine.  og  hendes  Ord,  da  hun  talte,  som  Klangen  af 
hendes  Røst  tolkede  paa  en  smuk  og  frimodig  Maade 
hendes  Glæde  ved  at  gjensee  Xiels  Brahe  og  det 
hjertelige  Yenskab.  hun  følte  for  ham,  og  til  hvilket 
hendes  Gudsfrygt  og  stærke  Yillie  havde  forvandlet 
hendes  Ungdoms  mere  lidenskabelige  Følelser. 

De  vilde  nu  gaae  til  Bords,  men  da  meldte 
P'Htgiemmerens  Lur  og  Hundeglam  nede  i  Gaarden 
en  ny  Gjests  Ankomst.  Det  viste  sig  at  være  en 
af  Kjeld  Bings  Naboer  og  en  Frænde  af  Niels  Brahe, 

anseelige  Skikkelse  traadte  muntert  ind  i  Hallen,  og 
han  blev  budt  hjerteligt  Velkommen. 

I  vide  jo  nok.  sagde  han  med  sin  stærke 
Røst,  at  en  Ungkarl,  som  jeg,  haver  intet  Steds 
og  allevegne  hjemme  og  flakker  ideligt  om.  Jeg 
kommer  fra  Gyllebo,  hvor  jeg  har  gjestet  Laurits 
Knob  nogle  Dage,  og  agtede  mig  til  Tostrup  for 
Jordefærdens  Skyld  i  Morgen,  men  da  Mørket  faldt 
paa,  og  jeg  saae  Lys  glimte  her  inde  paa  Smidstrup, 
da  tænkte  jeg :  bedre  nu  at  søge  ind  for  Natten,  om 
man  vil  have  mig;  paa  Tostrup  er  der  vel  fuldt  af 
Gjester  og  Pladsen  trang. 

«See  her  en  Mand,  der  tænkte  som  I»,  svarede 
Kjeld  Bing,  idet  han  pegede  paa  Niels  Brahe:  men 
Tak  have  I  Baade,  at  I  gjorde,  som  I  tænkte!  Jeg 
haver  endnu  den  lange  Seng  i  det  blaae  Kammer, 
Børge- ! 

Børge  Ulfstand,  som  var  en  af  de  høieste  Mænd 
i  Landet,   loe,    saa  det  rungede  i  Hallen  og  svarede: 

«-Ved  min  Helgen,  Kjeld,  der  ramte  I  det  omme 
Punkt!  De  korte  Senge,  de  ere  for  mig  Marter- 
bflenke,   og  paa   G-ulvet  hviler  man  ei  blødt.      — 

De  gik  nu  til  Bords  og  toge  godt  til  sig  af 
Retterne,  Kvinderne  med,  alene  Jomfru  Edele  und- 
tagen, som  var  meget  smaatærende,  hvorfor  hun  og, 
som  Huusfruen  sagde,  saae  en  Skygge  lig.  Mændene 
holdt  dog  mod  Sædvane  Maade  med  Brugen  af  Bæg- 
rene, men  ikke  egentlig  af  Dyd. 

<Lader  os  spare  vore  Kræfter  til  i  Morgen, » 
sagde    Kjeld  Bing,    «da    vil    der    ved    Gravøllet    paa 

Tostrup  staae  en  haard  Dyst    med   den    stærke  Most, 
og  det  gjælder  da  at  mede  med  friske  Kræfter.  » 

Etter  Maaltidet  toge  Mændene  Plads  ved  Kami- 
nen, mens  Kvinderne  skjøttede  sig  selv.  Fru  Anna 
og  Husets  unge  Frue  vandrede  en  Stund  Arm  i  Arm 
op  og  ned  i  Hallen,  hvorimod  Jomfru  Edele  og  Kir- 
sten sogte  lien  til  en  Vinduesplads  og  fordybede  sig 
der  i  Samtale. 

Borge  Ulfstand,  som  sad  paa  den  midterste  Løi- 
bænk  foran  Kaminen  og  strakte  sine  lange  Been  næ- 
sten heelt  hen  til  Ildbukkene,  fortsatte  den  ved  Bor- 
det begyndte  Samtale,   idet  han  sagde  til  Niels  Brahe : 

Saa  Du  drog  herned  med  Axel  og  Aage; 
meldte  de  noget  Nyt?  de  pleie  at  være  meget  vidende.) 

Det  Nye,  de  meldte  .  svarede  Niels  Brahe, 
-var  ei  stort,  det  Gamle,  de  sagde,  var  den  pure 
Edder  og  Forgift. 

Ei !  udbrød  Børge,  idet  han  smilte  og  kneb 
Ørnene  til.  da  maa  det  lange  Ridt  ikke  have  været 
lysteligt  for  Dig., 

Nei,  svarede  Xiels  Brahe,  fornemmelig  ikke 
fordi  jeg  slugte  det  Alt  i  Taushed  og  ikke  tog  til 
Gjenmæle.  • 

Da  spye  det  fra  Dig  nu,      sagde    Kjeld   Bing, 
Du  er  blandt  Venner,   og  i  min  Hal  er  Ordet  frit   . 

Det  fryder  mig  at  fornemme  det ,  >  svarede 
Niels  Brahe,  idet  han  saae  forskende  paa  sin  Ven  og 
Vært.  Ved  Sancte  Oluf.  hvem  jeg  nys  gjestede, 
intet  Steds  satte  jeg  hidindtil  hellere  min  Fod,  end 
her  paa  Smidstrup,  al  den  Stund  her  findes  et  godt 
Hjertelag  mod  mig  og  mine    —    Gud  og  alle  Hellige 

signe  Dig  og  Din  gode  Huusfrue.  saa  og  Dit  gjest- 
milde  Huns,  hvor  jeg  og  fandt  min  egen  gode  Hu- 
stru !  —  dog,  Kjeld,  da  vi  sidst  taltes  ved.  da  tyk- 
tes det  mig,  at  vi  ikke  mere  samstemte,  som  forhen. 
Du  mindes  vel.  hvad  Du  da  sagde  om  Gottorperens 
milde  Regimente,  og  at  disse  Tider  dog  nu  huede 
Dig  bedre,  end  Kong  Christierns  Dage  ? 

«Ei, »  udbrød  Børge,  -saa  derom  gik  Talen  mel- 
lem Axel  og  Aage?» 

<Ja,»  svarede  Niels  Brahe,  om  Kong  Christiern 
den  Onde,  om  de  Fandens  Skalke,  som  tjente  ham 
og  ere  forblevne  ham  troe,  om  de  haarde  Dage  under 
hans  Regimente  og  om  Hertug  Frederik,  ham  de  nu 
kalde  Konge,  hvilken  god,  mild  og  from  Fyrste  han 
er  — 

«Stop,  Niels.  faldt  Kjeld  ind,  Konge,  det 
kaldte  Du  ham  selv.  da  du  forleden  Aar  svor  ham 
Huldskab  og  Troskab.  Du  er  uu,  som  vi,  hans 
Mand  og  Tjener.* 

«Ja,  Gud  naade, »  svarede  Niels  Brahe,  '.jeg 
lod  mig  kyse  og  I  Andre  med,  og  vi  svor;  men  det 
angrer  mig  nu.  Jeg  kan  ei  sætte  min  Lid  til  Got- 
torperen; den  Tydsker  er  mig  en  led  Karl,  Trædsk- 
hed  lyser  ham  af  Øie.  Hvad  tænker  Du  nu  om 
ham,  Børge,  Du,  hvis  Fader  *,  berømmelig  Ihukom- 
melse, ei  blot  som  Rigens  Admiral  tjente  Kong  Hans, 
men  var  denne  Konges  gode,  troe  Yen  og  som  og 
havde  hans  Søn.   Kong  Christiern,  kjærV 


*  Jens  Holgersen  Ulfstand,   en   af  Danmarks  største  Sø- 
helte og  Grundlægger  af  den  danske  Flaade  i  den  nyere  Tid. 

Om  Kong  Frederiks  Person  huer  mig  eller  ei,» 
svarede  Børge  sindigt,  det  er  en  Sag  for  sig.  Kong 
Christiem  er  flyet  af  Riget.  Kong  Frederik  fører  nu 
Regimentet,  og  vi  faae  bøie  os.  Den  Steen,  vi  ikke 
evne  at  flytte,  den  lade  vi  vel  ligge,  og  tykkes  det 
Dig  da  ei  sømmeligst  og  bedst,  Niels,  ei  at  slaae 
Knips  i  Lommen  ? 

Xiels  Brahe  taug,  men  af  hans  Øine  lyste  et 
underligt  Blik. 

-Jeg  veed  det, »  foer  Børge  fort,  at  Du  stedse 
elskede  Kong  Christiem,  og  at  Du  end  haver  ham 
kjær.  Saa  havde  og  jeg:  han  var  fra  først  af  en 
Konge  etter  mit  Sind,  mandig  og  besluttet,  agtede 
Standens  og  de  frie  Mænds  Rettigheder  og  undte  dog 
de  Ufrelse  Retfærdighed:  men  da  Sigbrit,  den  lede 
Hex.  tik  ham  i  sine  Kløer,  lod  han  sig  friste  af 
Djævelen,  foer  frem  som  en  gal  Mand,  agtede  ei 
Lov  og  Ret  og  brugte  Sværdet  som  en  Bøddel,  saa 
han  maatte  jo  falde:  men  er  den  Ære,  han  vandt,  hans 
eget  Yærk.  saa  og  hans  Vanære  og  Ulykke.  Jeg 
haver  nu  vendt  mit  Hjerte  fra  ham.  Den  Fyrste, 
som  nu  raader  tor  Riget,  er,  som  Axel  sagde  til 
Dig,  en  mild  og  from  Herre,  han  skjenker  Enhver 
Sit   og  tarer  med  Lempe  — » 

Børge !  raabte  Xiels  Brahe,  idet  han  sprang 
Lp.  nu  brister  mit  Taalmod.  Lad  end  han,  der  bærer 
Kronen,  være  saa  from  og  sød  som  en  Klærk,  eller  en 
Kvinde  og  unde  os  det  saa  godt,  som  Kyllinger  have 
det  under  Hønens  Yinger,  hvad  gavner  det,  naar  han 
ikke  forer  Styret  selv?  Ikke  er  jeg  forfaren  i  Stats- 
sager,   men   ikke  haves   det   nødigt   at   være   lovlærd, 

eller  kunne  prente  Skrift  paa  Pergament  tor  at  vide 
Besked  i  den  Sag;  thi  spørger  jeg  Dig:  hvo  raader 
for  Riget?  Mon  ikke  Mogens  Grjøe,  Bom  vil  omstyrte 
Kirken  og  tage  fra  os  vor  gamle  Tro:  mon  ikke 
Tyge  Baspyd*,  den  arge  Skalk,  der  stedse  haver 
Bøddelen  i  sit  Følge,  naar  han  drager  ud  at  straffe 
den  elendige  Almue,  af  den  han  ei  kan  pine  Skatter 
nok  —  haver  I  forglemt  vore  Landsmænds  Liig,  dem 
vi  end  see  dingle  i  Galgen  ved  alfar  Vei  ?  Mon 
ikke  den  bistre  Tydsker,  .Johan  Rantzov,  som  nu 
sidder  paa  Krogen  og  skjever  over  til  os  Skaaninger, 
om  han  ei  kunde  faae  Held  til  at  hidse  sine  Lands- 
knegte  paa  vore  Bønder  —  mon  ei  Melchior,  hans 
Frænde,  den  haarde  Hals,  som  stedse  raader  til  det 
A^ærste  —  mon  ikke  fornemmelig  Lybsken ! » 

Da  blev  Niels  Brahe  hvid  om  Kind:  han  drog 
Veiret  dybt,   sagde  saa : 

« Forbandet  være  de  lede  Kræmmere  !  •  —  men 
da  han  i  det  Samme  brat  vendte  sig  fra  de  Andre, 
stod  hans  Hustru  for  ham,  saae  bønligt  til  ham, 
lagde  sin  Arm  om  hans  Hals  og  førte  ham  med  sig 
op  i  Hallen. 

»Det  forglemmer  han  ingensinde, »  sagde  Kjeld 
hovedrystende  til  Børge,  at  Lybsken  vog  hans  Mor- 
fader og  plyndrede  ham  ud.» 

(nuls  KorsU    udbrod  Børge,     jeg  taber  baade 
Næse  og  Mund.    Naar  hørte  I  Niels  Nielsen  tale  saa 


*  Tyge  Mogensen  Krabbe,  Rigens  Marsk,  Lænsmand  paa 
Helsingborg,  hvem  Almuen  paa  Grund  af  hans  Grumhed 
havde  givet  dette  Øgenavn. 

langt  og  saa  med  Fynd  og  Klem?     Han  er  ikke  sig 
selv  lig  mere. 

Kjeld  skottede  til  Jørgen  og  Oluf,  som  sad  henne 
ved  Bordet  og  spillede  Brædtspil.  De  havde  næsten 
glemt  Spillet  for  at  lytte  til  de  Ældres  Samtale,  og 
det  kjendtes  paa  deres  Blikke,  hvorledes  det  stod  til 
med  dem :  thi  medens  Faderen  talte,  udtrykte  Jørgens 
Aasyn  det  dybeste  Mishag,  mens  Olufs  Blikke  hang 
ved  Faderens  Læber,  og  han  aabenbart  begjærligt 
slugte  hvert  Ord.  Da  de  nu  saae,  at  de  bleve  iagt- 
tagne, fortsatte  de  Spillet:  men  Kjeld  Bing  lykkede 
nærmere  hen  til  Børge  Ulfstand  og  sagde  med  dæm- 
pet Røst  : 

Du  mente  at  kjende  Niels  Nielsen,  men  dog 
kjender  Du  ham  ikke,  som  jeg.  Han  var  alle  sine 
Dage  en  Mand  med  flere  Tanker,  end  man  tiltroede 
ham.  som  stedse  var  faatalende.  Han  er  ikke  som 
en  af  os  Andre,  til  alle  Tider  eens;  stundom  er  hans 
Tunge  som  bunden,  han  kan  ikke  finde  Ord,  men 
naar  Aanden  er  over  ham.  da  kan  hans  Tale  flyde, 
som  nu  i  Atten.  Dog  maa  jeg  tilstaae,  at  han  har 
forandret  sig  og  huer  mig  ilde,  ikke  saa  meget  fol- 
det,  han  siger,   som  for  det.   han  gjor. 

Hvad  gjør  han  da?»   spurgte  Børge. 

Han  holder  stedse  mere  til  med  Almuen,-  sva- 
rede Kjeld,  .og  i  Sommer,  da  skibede  han  over  til 
G-ulland  og  gjestede  Severin  Norby. 

Børge   lod   en  sagte  Fløiten  høre  og  sagde  saa  : 

<  Om  det  Første  vil  jeg  sige,  at  det  ikke  har  Stort 

paa  sig,  men  det  Andet  er  værre.    Han  skulde  da  ikke 

være  saa  galen  at  give  sig  i  Kast  med  Hr.  Severin?* 

«Gud  og-  alle  Hellige  maa  vide,  hvad  han  tæn- 
ker paa,,  svarede  Børge,  men  sikkert  er  det.  at 
han  haver  fa  aet  Uro  i  Blodet.  Hr.  Severin  er  en 
Fandens  Karl.  Niels's  Overmand  i  Forstand  og  vil 
let  kunde  daare  ham:  desuden  —  den,  som  gjerne 
vil  hoppe,  er  let  at  lokke  ! » 

<Det  ønsker  jeg  af  Hjertens  Grund, »  sagde 
Børge  efter  en  liden  Pause,  at  Severin  Norby  sad 
hos  Kong  Christiern  i  Tyskland.  Vel  er  han  en  brav 
Karl,  dertil  forhen  min  gode  Ven  og  tjente  med  Ære 
under  min  Fader,  som  lærte  ham  Konsten.  Han  er 
vorden  en  stor  Kriger  og  kunde  gavne  sit  Fædrene- 
land, var  ikke  hans  usalige  Hengivenhed  for  Kong 
Christiern,  hvem  han  tilbeder  som  en  Helgen. » 

«Og  vær  vis  derpaa,»  sagde  Kjeld,  <at  i  det 
Stykke  skifter  han  aldrig  Sind,  og  det  er  ham  umu- 
ligt at  holde  sig  stille.  Hveranden  Dag  spørge  vi 
jo  Nyt  fra  ham,  saa  at  han  har  hønset  hos  de  Lyb- 
ske, taget  deres  Skibe,  snuset  i  deres  Krydderposer 
og  rodet  i  deres  Kramkister,  saa  at  han  har  spillet 
Kong  Frederik,  eller  Kong  G-øste,  et  Puds.  Nu  sige 
de,  at  han  drager  meget  Krigsfolk  til  sig  og  teer 
sig  som  en  Konge.  Han  siges  jo  og  at  beile  til  Fru 
Christine  *  og  at  sigte  paa  intet  Mindre,  end  at  her- 
ske over  det  ganske  Sverrige.  Vi  fange  ei  Fred, 
saa  længe  han  sidder  paa  Gulland  og  svinger  sin 
Svøbe  over  Østresalt. » 


*    Christine   Gyldenstjerne,   Enke   efter   Niels  Svantesen 
Sture,  Sverrigs  sidste  Rigsforstander,  hvis  Hjerte  Søren  Norby 
vandt,  da  han  efter  Stokholms  Overgivelse  til  Christiern  den 
Anden  førte  hende  som  Fange  til  Kjøbenhavn. 
Niels  Brahe.    I.  3 

Nu.  -  svarede  Børge,  det  trøster  mig,  at  han 
haver  saa  mange  Jern  i  Ilden;  det  ender  da  vel  der- 
med, at  han  faaer  dem  alle  svedne:  men  der  have 
vi  Niels:   nu  vil  jeg  dog  sige  ham  et  Alvorsord. » 

Da  Niels  Brahe,  nu  tilsyneladende  fuldkommen 
rolig  og  fattet,  vilde  tage  Sæde  hos  dem  igjen,  reiste 
Børge  Ulfstand  sig  og  drog  ham  afsides  med  sig. 

« Niels, »  sagde  han,  «Din  Tale  og  Færd  volder 
mig  Bekymring:  ikke  just  fordi  jeg  vil  tillægge  Dine 
usindige  Ord  før  saa  stor  en  Vægt;  desuden,  Du  er 
blandt  Venner,  og  hvad  Du  haver  sagt,  bringes  ei 
videre  af  os:  men  jeg  fornemmer,  at  Du  i  Sommer 
haver  været  paa  Gulland  —  er  det  saa  ?» 

Om  Du  vil  vide  det,  ja,  >  svarede  Niels  Brahe 
roligt  og  med  Smiil  paa  Læben.  Det  var  en  fryde- 
fuld Fart,  Børge,  thi  næst  Kong  Christiern  selv  ag- 
ter jeg  intet  Menneske  paa  Jorden  saa  høit,  som 
Severin  Norby  og  at  vexle  Ord  med  ham,  det  er  for 
mig  mere  værd,  end  det  bedste  Gilde. » 

Da  kan  det  dog  blive  Dig  en  dyr  Spas,  om 
Du  slutteligt  skal  betale  Gildet,  ->  svarede  Børge  med 
indtrængende  Alvor.  Lad  Dig  sige,  Niels,  mens 
det  er  Tid !  Saa  sandt  min  Moder,  hvis  Sjæl  Gud 
have.  var  af  Din  Æt  og  det  samme  Blod  flyder  i 
vore  Aarer.  og  saa  sandt  jeg  er  Din  Yen,  det  jeg 
stedse  skal  forblive,  hvor  det  end  gaaer,  da  lyt  til 
mit  Raad :  befat  Dig  ikke  med  Hr.   Severin ! » 

Niels  Brahe  saae  op,  men  slog  atter  Blikket 
ned  og  taug. 

Haver  Du  intet  Ord  at  give  mig  til  Svar?;> 
spurgte  Børge. 

Nu,  Børge.  >  svarede  Niels  Brahe,  idet  lians 
Blik  tindrede  af  en  sær  Ild,  og  han  lagde  sin  Haand 
paa  Børges  Skulder,  jeg  takker  Dig  for  det.  Du 
sagde,  at  Du  er  min  Yen  og  stedse  vil  vedblive  at 
være  det,  hvor  det  saa  gaaer  !  -> 

Og  'det  er  alt,  hvad  Du  haver  at  sige  mig 
om  den  Sag?»   spurgte  Børge. 

Niels  Brahe  nikkede  blot,  dreiede  sig  rundt  paa 
Hælen  og  gik  fra  Børge,  som  blev  staaende  og  saae 
efter  ham,  idet  han  lystede  paa  Hovedet:  men  da 
Fru  Anna  i  det  Samme  kom  til,  sagde  han  : 
Anna,  Niels  huer  mig  ei  i  Aften.  <> 
Han  blev  hidsig  før,*  svarede  hun,  c  men  det 
har  Intet  paa  sig.  I  veed  jo  Børge,  at  hvor  mild 
og  sindig  min  kjære  Huusbonde  end  er  til  daglig, 
saa  haver  han  dog  Tider,  da  Hovedet  staaer  kruset 
paa  ham. . 

Hun  bestræbte  sig  for  at  smile,  men  hendes 
Kinder  bleve  dog  lidt  blege,  mens  hun  talte. 

Dette  er  noget  Andet  og  værre, »  sagde  Børge; 
«han  taler  om  Statssager,  dem  han  ingensinde  før 
befattede  sig  med.  ? 

«Nu  ja,;>  svarede  Fru  Anna  efter  at  have  be- 
tænkt sig  et  Øieblik.  «Det  har  voldt  ham  Græm- 
melse og  givet  ham  Uroestanker,  at  Hr.  Tyge  foer 
saa  haardt  frem  her  i  Landet  for  de  usalige  Klip- 
pinges Skyld.  > 

Hun  sigtede  hermed  til  Almuesmandens  ulykke- 
lige Kaar;  thi  han  havde  ingen  anden  Mønt  at  betale 
med,  end  de  slette  af  Kong  Christiern  i  hans  sidste 
Kegjeringsaar  slagne  Klippinge,   og  da  Kong  Frederik 

ikke  vilde  modtage  dem,  gjorde  Bønderne  Opror,  men 
bleve  grusomt  tugtede  af  Tyge  Krabbe. 

*Maa  det  dog  ikke  regnes  Niels  til  Ære,»  ved- 
blev hun.  at  lian  foler  saa  varmt  for  sine  ufrelse 
Landsmænd,   der  maae  lide  uretfærdigt  ? * 

Borge  Ulfstand,  som  selv  var  en  god  Huusbonde, 
blev  lidt  rod  om  Kind  og  saae  tankefuldt  hen  for  sig ; 
derpaa  saae  han  pludseligt   op  og  sagde  : 

«Ei  Anna,  er  nu  og  I  bleven  saa  almuevenlig? 
Jeg  mente,  I  havde  i  den  Sag  et  andet  Sind,  end 
Niels.  >. 

<-Ja,»  svarede  hun,  idet  hendes  Blik  formørke- 
des, «jeg  havde  til  ingen  Tid  Kong  Christiern  og 
hans  Regimente  kjær;  men  hvad  der  er  Sandhed  og 
Eet,  det  faaer  man  vel  tilstaae  og  give  Medhold. 

'Brydsomt  nok  det,  svarede  Børge;  « stundom 
maa  Nogle  lide  for  det  Heles  Yel.  Dog,  nu  ei  flere 
Ord  herom!  Til  Eder,  min  kjære  Frænke,  vil  jeg 
blot  sige  end  et  Ord  og  give  Eder  et  Raad,  som, 
det  maa  I  troe,  er  godt  —  skulde  Niels  atter  faae 
til  Sinds  at  skibe  til  Gulland,  da  hold  ham  derfra, 
skal  I  end  tigge  ham  om  at  blive  til  Huse  paa  Eders 
Knæe ! »   — 

Imidlertid  sad  Edele  Sparre  og  Kirsten  Brahe 
endnu  bestandig  i  deres  Vindueskrog,  saa  fordybede  i 
Samtale,  at  de  hverken  hørte,  eller  saae,  hvad  der 
foregik  omkring  dem.  Jomfru  Edeles  fine,  blege  Aa- 
syn  havde  et  bevæget  Udtryk,  mens  hun  talte,  og 
Kirsten  lyttede  til  hendes  Ord  med  blussende  Kinder 
og  et  spændt  Blik.  Med  Forsæt,  som  det  syntes, 
havde  hun  bragt  Fortiden  paa  Bane   og  formaaet  sin 

gamle  Veninde  til  at  udtale  sig  om  en  Sag,  hun 
ellers  nødigt  berørte,  hendes  Broders  ulykkelige  Død. 
«Hvor  sødt.  sagde  Kirsten.  «åt  mindes  de  Dage, 
da  vi  boede  paa  "Walløse,  og  jeg  som  Barn  kom  til 
Eder  paa  Berritsholm  og  legede  med  Jakob  og  Birthe. 
Ak.  var  blot  aldrig  det  skeet,  som  skilte  vor  Slægt 
fra  Eders!  Siig  mig  dog,  om  I  det  veed.  hvoraf 
opkom  den  Ordstrid,  som  løftede  Faders  Haand  mod 
Eders  Broder ?»  Moder  lider  ei,  at  jeg  spørger  hende 
ud  om  den  Sag.  > 

Thord  lastede  Kong  Christiern,  svarede  Jom- 
fru Edele,  og  det  taalte  Din  Fader  ikke  og  taaler 
det  vel  ikke  den  Dag  i  Dag.  Saa  tog  det  ene  Ord 
det  andet,  og  de  foer  løs  paa  hinanden,  som  i  Vil- 
delse, men  Thord  hug  først  —  ak,  Kirsten,  lad  os 
ikke  tale  mere  derom!  Din  Fader  har  gjort  Bod  og 
givet  Bøde,  og  det  veed  jeg,  at  han  angrer  sin 
Daad.> 

Men  ikke,;)  sagde  Kirsten,  «er  Eders  Slægt 
endda  forligt  med  vor,  uden  paa  Skrømt.  Birthe  er 
os  jo  fornemmelig  gram,  mere.  end  jeg  begriber,  naar 
jeg  betænker,  at  hendes  Faders  Drab  kom  som  en 
overfaldende  Ulykke  og  ikke  ved  noget  ondt  Forsæt 
af  min  Fader,  eller  med  velberaad  Hu.* 

Hvi  sysler  Din  Tanke  saa  meget  med  den  Sag, 
mit  Barn?;  spurgte  Jomfru  Edele,  idet  hun  saae  paa 
Kirsten  med  et  forskende  Blik.  <Mig  tykkes  næsten, 
at  jeg  handler  ilde,  naar  jeg  taler  med  Dig  om  det, 
som  helst  burde  glemmes,  og  hvorom  Din  Moder  med 
Skjel  tier. 

Deri   gjør   Moder  Uret,*    svarede   Kirsten   hef- 

tigt:  '-de  bundne  Tanker  pine  værst;  det  er  min  Sjæl 
en  Lise  at  tale  derom  med  Eder.  Jeg  har  Eder  og 
Eders  Slægt  kjær  og  forglemmer  ingensinde  Eders 
Godhed  mod  mig  i  min  Barndom. » 

Hun  taug  og  drog  Yeiret  dybt ;  derpaa  sagde  hun : 
Jeg  vil  dog  sige  Eder.  af  hvad  Aarsag  jeg  i 
den  sidst  forløbne  Tid  har  tænkt  saa  meget  derpaa. 
I  Sommer,  da  vi  vare  i  Lund.  traf  vi  der  uventet 
Jakob  og  Birthe,  og  da  var  Birthe  i  sin  Færd  imod 
mig  saa  fos  og  saae  paa  mig  med  saa  onde  Øine,  at 
jeg  maa  troe,  hun  hader  mig  af  Hjertens  Grund.* 

«Og  Jakob?     spurgte  Jomfru  Edele. 

<Han  var  mild  og  godv  svarede  Kirsten  rød- 
mende,   <men  hvad  Ondt  har  jeg  gjort  Birthe? 

Jomfru  Edele  saae  atter  forskende  paa  Kirsten, 
og  der  mødte  hende  fra  de  straalende  Øine  et  usik- 
kert Blik.  Hun  tænkte  et  Øieblik  efter  og  sagde  saa : 
Birthe  kan  ikke,  det  jeg  veed,  have  nogen 
Aarsag  til  fornemmelig  at  bære  Nag  til  Dig,  men 
vel  til  en  Anden,  som  staaer  Dig  nær;  og  for  at 
Du  ikke  skal  dømme  hende  for  haardt  og  mene  hende 
at  være  heelt  uchristelig  af  Sindelag,  saa  bør  jeg  vel 
sige  Dig  det.  Hun  havde  Din  Broder  Jørgen  kjær, 
enddog  hun  er  tre  Aar  ældre,  end  han,  men  han  led 
hende  ingensinde.  Hun  bar  Nag  til  ham  og  maaskee 
til  Eder  Alle.  alt  inden  hendes  Faders  Drab.  Du 
var  dengang,  det  er  nu  sex  Aar  siden,  et  Barn  og 
har  vel  ikke  mærket  dertil  eller  begrebet  det. 

Kirsten  saae  forundret  op,  men  fik  ikke  Tid  til 
at  give  Svar,  thi  nu  kom  hendes  Moder  og  sagde, 
at  de  burde  gaa  til  Sengs.  — 

Da  de  Andre  havde  begivet  sig  til  Sengekam- 
rene, dvælede  Kjeld  Bing  og  Børge  Ulfstand  endnu 
nogle  Øieblikke  i  Hallen. 

«Nu,»  spurgte  Kjeld  Bing,  «fik  Du  saa  Niels 
i  Tale?» 

Aa  jo,»  svarede  Børge,  «men  lian  gav  ikke 
Svar  paa  Tiltale;  han  smuttede  fra  mig  som  en  Aal. 

Xu,»  sagde  Kjeld,  dad  os  dog  haabe,  at  han 
har  lagt  sig  Din  Advarsel  paa  Sinde.  End  vil  jeg 
ikke  troe,  at  Niels  i  sit  syv  og  halvtredsindstyvende 
Aar  vil  gjøre  gale  Streger  og  stampe  mod  Braadden.-> 

«Jeg  frygter  dog,»  svarede  Børge,  :at  hans  Villie 
dertil  er  god,  og  Alder  og  Yiisdom  følges  ei  altid 
ad,  enddog  Gamle  stedse  ere  selwise;  der  fattes  ham 
da  vel  blot  Et  til  at  styrte  sig  i  Ulykke  —  Leilig- 
hed.  Gid  den  maa  udeblive  fremdeles,  thi  Leilighed 
er  en  ond  Kaadgiver  ! 


Tredie  Kapitel. 

Tyge  Brahes  Jordefærd 


Den  næste  Morgen  oprandt,  som  den  foregaaende 
Dag  var  endt.  graa  og  mørk.  Alt  var  indhyllet  i 
Taage:  Dugdraaber  hang  fra  Træernes  nøgne  Grene 
og  tyngede  de  visne  Græsstraae  mod  Jorden,  og  naar 
der  kom  et  Vindstød,  da  gav  det  Eegnpladsk.  Mør- 
ket vilde  ikke  vige:  det  var.  som  om  Solen  havde 
forsinket  sig.  og  Morgendæmringen  aldrig  vilde  blive 
til  Dag. 

Gamle  Tostrnp,  Skuepladsen  for  Dagens  Begi- 
venhed, unddrog  sig,  indsvøbt  i  sin  Taagekappe,  de 
Manges  Blikke,  som,  hyllede  i  Kapper  og  smykkede 
med  Sørgeflor,  denne  Morgen  ad  Skoweien  drog  op 
til  Gaarden.  Først  paa  nært  Hold  kunde  de  skimte 
Gravenes  Vandspeil.  Vindebroens  Opstandere  og  Bor- 
gens graae  Mure. 

Tostrup  havde  dengang  ikke  det  høie  Taarn, 
som  ^nu  er  Gaardens  Prydelse  og  rager  op  over  Træ- 
toppene:   heller    ikke   var  Kirken    dengang   til;    men 

det  gamle  Vaaningshus  var  dog  en  anseelig  Bygning, 
som  kneiste  stolt  paa  sin  Bakke  — 

„en  vældig  Borg,  af  Skovens  Arme  favnet'1 

—  thi  Egeskoven,  af  hvilken  der  nu  kun  findes  en 
ringe  Rest,  klædte  ikke  blot  den  Bakke,  paa  hvis 
Ryg  Gaarden  ligger,  men  strakte  sig  hen  ad  Sletten 
lige  til  Ystad  og  Havkysten. 

Ideligt  lød  den  hule  Dundren  af  Hestes  Hov- 
slag over  den  nedladte  Vindebro ;  ideligt  red  nye  Ska- 
rer af  Herrer  og  Svende  for  Døren,  naar  de  før  dem 
ankomne  Gjesters  ledige  Heste  førtes  bort,  og  det 
lod  til,  at  næsteiu  hele  Skaanes  Adel  var  indbuden. 
Tyge  Brahe  havde  jo  ogsaa  været  en  anseet  Mand 
og  tapper  Ridder  og  offret  sit  Liv  for  den  Sag, 
som,  paa  faa  Undtagelser  nær,  hver  Adelsmand  i 
Riget  støttede  med  Selvopholdelsens  stærke  Drift, 
nemlig  Kong  Frederiks  og  Adelsvældens  Sag. 

Af  de  Vaabenmærker,  der  vare  udsyede  paa  He- 
stenes Dækkener,  eller  indgravede  paa  Metalplader, 
som  Svendene  bare,  saaes  det  strax,  hvo  der  var  til 
Stede.  Brahernes  lodrette  Sølvbjelke,  Gjøernes  Ib- 
skaller,  de  Bilders  rødt-  og  sølvstribede  Skjold,  Spar- 
rernes blaae  Bjelker,  de  Bingers  Muurgavle,  Ulfs- 
tandernes  sorte  Takker  og  sorte  og  hvide  Faner, 
Podebuskernes  Skaktavle  og  kronede  Ørn,  de  Krab- 
bers liggende  Sølvbjelke,  de  Krogenosers  sorte  Ørne- 
ham, Krummedigernes  grønne  Lind  og  mange  flere 
Skjoldemærker  vare  Tegn  paa  Nærværelsen  af  de  rige 
og  mægtige  Mænd,   som  nød  Landets  Fedme   og  her- 

skede  over  dets  ufrie  Indvaanere,  Smaakonger  næsten 
i  Alt,  kun  ikke  af  Navn. 

Pragten  ved  Hr.  Tyges  Jordefærd  svarede  til 
Slægtens  Kigdom.  Jevnhed,  undertiden  endogsaa  Tar- 
velighed, i  den  daglige  Leveviis,  men  urimelig  Over- 
daad  ved  Høitider  og  Fester,  de  være  nu  glædelige, 
eller  sørgelige,  det  var  jo  Tidens  Skik. 

Et  Værelse  i  Husets  nederste  Stokværk  var  keelt 
draget  med  sort  Klæde,  Yinduerne  vare  blindede,  og 
med  Mørket  kjæmpede  Skjæret  af  talrige  brændende 
Yoxlys,  baade  fra  Armstager  i  Væggen  og  Kande- 
labre, som  stode  omkring  den  svære  Egetræes  Kiste. 
Denne  var  sat  paa  en  Forhøining  midt  paa  Gulvet 
og  var  endnu  aaben,  for  at  alle  Frænder  og  Kyn- 
dinge  kunde  faae  den  Døde  at  see,  som  lian  laae  der 
i  sin  kostbare  Fløiels  Dragt,  med  Ridderkjeden  paa 
sit  Bryst  og  Sværdet  ved  sin  Side. 

Der  saaes  intet  til  vor  Tids  yndede  Symboler 
paa  Liv  og  Haab,  brogede  duftende  Blomster;  men 
der  var  strøet  rigeligt  med  Gran-  og  Enebærkviste 
paa  Gulvet,  og  da  der  til  Duften  af  det  Grønne  kom 
Viraksskyerne  fra  de  Røgelsekar,  som  Ungbrødrene 
fra  Franciscaner-Klostret  i  Ystad  ombare,  saa  var 
Luften  saa  vel  i  Ligstuen,  som  i  de  tilstødende  Bum, 
saare  kvalm  og  tung. 

Graabrødrenes  Nærværelse  viste ,  at  den  døde 
Herre  skulde  havne  hos  dem  og  jordfæstes  i  deres 
Klosterkirke.  Liget  havde  været  i  deres  Varetægt 
fra  det  Øieblik  af,  da  det  lagdes  i  Kisten,  og  tolv 
Munke  havde  Dag  og  Nat  holdt  Vagt  i  Ligstuen, 
læst  Bønner  og  Yigilier.     Med  Nidkjærhed  havde  de 

hellig-e  Mænd  røgtet  deres  Dont  og  vogtet  paa  Ki- 
sten, saa  de  neppe  tillode  Sognepræsten,  Hr.  Søren, 
at  nærme  sig  den. 

Brahernes  Æt  havde  nemlig  i  flere  Slægtled 
nøie  været  knyttet  til  Franciscanerne  i  Ystad,  som 
høstede  baade  Ære  og  Fordeel  af  deres  rige  og  mæg- 
tige Skriftebørn ,  men  til  Gjengjeld  forlenede  dem 
med  en  vis  Hellighedens  Grlands  allerede  i  levende 
Live  og  lovede  dem  rigelig  Salighed  hisset. 

Den  Afdødes  Fader,  Hr.  Axel  Pedersen,  som 
forlængst  havde  fundet  Hvile  i  Graabrødre-Kirken, 
blev  kaldet  den  Hellige,  fordi  han  havde  elsket  de 
gode  Tiggebrødre  saa  høit,  at  han,  for  at  være  dem 
og  deres  Kloster  nærmere,  lod  sig  bygge  et  Huus 
paa  Nørregade  i  Ystad,  hvor  han  i  sine  sidste  Leve- 
aar  helst  dvælede,  og  da  han  var  død,  lode  Graa- 
brødrene  nogle  smaa  Mirakler  skee  ved  hans  Grav 
og  sørgede  for,  at  der  gik  stort  Ry  af  dem. 

Hr.  Tyge  havde  imidlertid  for  ikke  længe  siden 
selv  stiftet  en  daglig  Sjælemesse  for  sig  og  Sine  i 
Sanct  Peders  Kirke,  og  dog  rørte  allerede  dengang 
Reformationens  Aand  sig  og  susede  med  sine  stærke 
Yinger  over  Folket.  Nu,  paa  Tj'ge  Brahes  Jorde- 
færdsdag,  var  det  allerede  fire  Aar  siden,  at  Luther 
havde  løsrevet  sig  fra  Paven  og  høitideligt  brændt 
Leo  den  Tiendes  Banbulle  og  den  kanoniske  Lovbog; 
men  Bevægelserne  paa  det  aandelige  Omraade  gik  i 
hine  Tider  langsomt,  og  det  danske  Folk  hang  med 
Seighed  ved  sin  gamle  Tro  og  sine  gamle  Vaner. 
Det  mærkedes  da  heller  ikke  paa  denne  Forsamling, 
at    en    stor    aandelig    Omvæltning    var    nær.      Hvad 

end  Nogle  muligviis  tænkte  i  deres  stille  Sind, 
saa  blev  Skinnet  bevaret ,  og  Alt  ved  Hr.  Ty- 
ges Jordefærd  gik  efter  god ,  gammel ,  kirkelig 
Skik. 

I  et  Kammer  nær  ved  Liigstuen  sad  den  sør- 
gende Enke,  Fru  Sophie  Jørgensdatter  Rud,  den  Af- 
dødes anden  Hustru,  omgivet  af  klagende  Frænker 
og  Yeninder.  Der  var  stor  Trængsel  og  alt  Andet, 
end  Stilhed;  thi  ved  Indtrædelsen  af  hver  ny  Grjest 
gjentoges  den  samme  Scene  med  Yeeklager,  Suk  og 
Taarer,  og  undertiden  endte  det  med  saa  heftig  en 
Graad,  at  man  maatte  forundre  sig  over,  at  Enkens 
Taarekilde  ikke  forlængst  var  udtørret  og  hendes 
Tunge  ikke  lam.  Under  Pauserne  styrkede  de  gode 
Kvinder  sig  bravt  med  Lutendrank  og  Bagværk,  og 
det  gjordes  ogsaa  i  høi  Grrad  nødigt. 

Fru  Anna  og  Kirsten  indfandt  sig  seent  og  traf 
deres  Frænker  og  Reisefæller  fra  den  foregaaende 
Dag,  Fru  Sophie  Rosenkrantz  og  Fru  Johanne  Sparre, 
allerede  dygtigt  medtagne  af  Graad  og  lidt  taagede 
af  den  megen  søde  Viin.  Dette  forundrede  ikke  Fru 
Anna:  thi  uagtet  hun  selv  var  for  ærbar  og  flint 
følende  til  at  hengive  sig  til  umaadelig  Nydelse  af 
stærke  Drikke,  havde  hun  dog  før  været  Vidne  til 
Sligt  ved  store  Sammenkomster  og  seet,  at  det  kunde 
hændes  Kvinder,  som  dog  ellers  havde  et  godt  Lov 
paa  sig.  Selv  holdt  hun  sig  tilbage,  thi  hun  havde 
aldrig  været  synderlig  yndet  paa  Tostrup.  Hun  og 
hendes  Datter  fældede  da  ingen  Taarer,  men  viste 
heller  ikke  stor  Madlyst  eller  Tørst. 

En    Storm    af  Yeeklager    brød    løs,    da    Jørgen 

Urne  indfandt  sig,  han,  som  havde  havt  Hr.  Tyges 
og  Fru  Sophies  nu  hensovede  Datter  Magdalene  til 
Hustru.  Da  han  havde  kysset  sin  Fru  Moders 
Haand  og  udtalt  sin  Sorg,   udbrød  hun  : 

Ak,  Jørgen,  jeg  er  nu  fuld  af  Sorg  og  Kum- 
mer! Himmelen  sender  os  overfaldende  Ulykker,  saa 
en,  saa  en  anden.  Det  bæres  mig  for,  at  Magda- 
lene i  Dag  seer  ned  til  os  og  græder  med  os.» 

Da  klagede  og  sukkede  Kvinderne.  De  tænkte 
sig  maaskee  Fru  Magdalene  endnu  lidende  i  Skj ærs- 
il  den  for  sine  Synder,  thi  hun  var  bleven  stanget 
ihjel  af  en  Tyr,  og  det  maatte  jo  betragtes  som  et 
Tegn  paa  G-uds  Vrede.  Rosenkrandsene  kom  da 
overalt  i  Bevægelse  og  raslede  mellem  Kvindernes 
Fingre,  mens  de  fremmumlede  Bønner. 

Jørgen  Urne  lod  sig  imidlertid  ikke  paavirke 
heraf.  Han  havde  ingen  Grund  til  at  tvivle  om  Op- 
rigtigheden af  Fru  Sophies  Sorg,  men  han  syntes 
derimod  at  nære  en  lysere  Anskuelse  om  Tilstanden 
efter  Døden,   thi  han  sagde : 

« Faders  Død  har  og  slaget  mig  med  Sorg.  Dog, 
kjære  Fru  Moder,  helst  tænker  jeg  mig  nu  Magda- 
lene i  Paradiis  i  himmelsk  G-læde  hos  Herren  og  alle 
Hellige,  der  nu  favnende  sin  Fader,  ham  Herren 
formedelst  de  hellige  Graabrødres  læste  Messer  og 
Forbønner  hurtigt  har  ført  gjennem  Skjærsildens 
Pine.» 

Denne  Trøst  standsede  dog  ingenlunde  Taarerne; 
de  fløde  nu  paa  Ny  af  himmelsk  Glæde,  indtil  Pi- 
gerne, som  ombare  den  styrkende  Drik,  atter  vendte 
Tankerne  til  det  Jordiske.   — 

Regnedes  det  nu  Kvinderne  til  Ære,  at  de  viste 
deres  Medfølelse  og  lode  Taarerne  flyde,  saa  betrag- 
tedes det  som  sømmeligst  for  Mændene,  at  de  lagde 
Baand  paa  deres  Følelser,  og  de  befandt  sig  derfor 
nlige  bedre. 

De  forsamledes  efterhaanden  i  Dandsesalen  eller 
Hallen,  som  stødte  op  til  Liigstnen.  Der  mylrede 
nu  af  Herrer  i  korte,  spanske  Kapper,  stramme  Ho- 
ser og  brednæsede  Skoe,  med  Kaarde  ved  Siden  og 
prydede  med  Sørgeflor  og  Sløifer.  Dog  lysnede 
gyldne  Ringe  paa  Fingrene,  hist  og  her  en  Ridder- 
kjede  og  gyldne  Agraffer  paa  de  befjedrede  Hatte, 
som  de  Alle  holdt  i  Haanden. 

Hver  Grjest  havde  ved  Ankomsten  først  dvælet 
et  Øieblik  i  Andagt  ved  Kisten  og  derpaa  begivet 
sig  ind  i  Hallen,  hvor  et  mægtigt  Bord  stod  dækket, 
bugnende  af  Fade  med  Madvarer  og  svære  Drikke- 
kander,   fyldte  med  stærkt  tydsk  01  eller  Yiin. 

Herrerne  spiste  skifteviis;  thi  der  var  ikke 
Plads  til  at  bænke  dem  alle  paa  een  Gang.  Naar 
En  forlod  sin  Plads,  indtoges  den  strax  af  en  ny, 
hungrig  Bordgjest:  naar  Stegene  vare  fortærede  og 
Bagværksfadene  tømte,  kom  der  strax  ny  Forsyning, 
og  de  store  Sølvstobe  fyldtes  lige  saa  hurtigt,  som 
de  vare  tømte,  af  de  flinke  Kjelders vende.  Hverken 
Synet  af  den  Dødes  blege  Aasyn,  som  skimtedes 
gjennem  den  aabne  Dør  i  Voxlysenes  gule  Skjær, 
eller  den  kvalme  Røgelse-  og  Gran-Duft,  gjorde  no- 
get Skaar  i  de  gode  Mænds  Madlyst  og  Tørst. 

Dagslyset  faldt  sparsomt  og  skummelt  over  den 
hele  Scene,    og  Samtalerne    førtes  med   dæmpet  Røst. 

Naar  de  nu  og  da  svulmede  op  til  en  lydelig  Sum- 
men, da  var  stedse  en  af  de  Ældre  rede  til  at  tysse 
paa  de  Høirøstede. 

Især  vaagede  Selskabets  fornemste  Medlem.  Lunds 
udvalgte  Erkebiskop,  Hr.  Aage  Sparre,  over,  at  An- 
standen ikke  blev  krænket.  Han  sad  den  Afdødes 
Sønner,  unge  Jørgen  og  Otte.  næst.  Sk j æret  fra 
den  Kandelaber ,  der  inde  i  Liigstuen  stod  Døren 
nærmest,  laante  hans  graa  Tonsur  en  mat  Glories 
Glands  og  belyste  hans  skarpe  Træk.  Uagtet  han 
selv  tog  bravt  til  sig  af  Mad  og  Drikke,  sendte  han 
dog  bistre  Blikke  til  dem  af  Bordgjesterne,  hvem 
Vinen  havde  gjort  høirøstede.  Som  han  sad  der,  var 
han  et  livagtigt  Billede  af  den  papistiske  Kirke,  som 
midt  i  Nydelsen  af  sit  Velvære  følte  den  sig  nær- 
mende Fare,  Frihedsaandens  Luftning,  og  derfor  dob- 
belt nøieseende  stræbte  at  bevare  det  ydre  Skin. 

Den  kloge  Hr.  Henrik  Krummedige,  forhen  Læns- 
mand  paa  Aggershuus  og  bekjendt  derfra  ved  sit 
Drab  mod  Tro  og  Love  paa  Oprøreren  Knud  Alfsen, 
sad  lige  overfor  Erkebispen.  Han  var  falden  i  Unaade 
under  Kong  Christiern  og  stræbte  nu  at  klavre  op 
paa  Ny  af  Naadens  Stige,  hvorfor  han  stedse  havde 
Smiil  og  fagre  Ord  til  dem  af  hans  Standsfæller,  som 
kunde  række  ham  en  hjelpende  Haand.  Han  gjettede 
nu  Hans  Naades,  Erkebispens,  Tanker  og  opdagede 
tillige,  at  han  kunde  skaffe  Hr.  Aage  en  ønskelig 
Leilighed  til  at  give  sin  Harme  Luft. 

Det  er  nu  saa, »  sagde  han,  «at  de  Unge  i 
disse  Tider  ere  fripostige  og  ikke  mere  saa  blye, 
som   vi  vare   i  vor  Ungdom.     See   til  Eders  Broder- 

søn,  Jakob,    som  han  der   staaer  og  drikker  Broder- 
skab med  Jørgen  Nielsen  ! 

Det  var  den  Jakob  Thordsen,  om  hvem  Jomfru 
Edele  og  Kirsten  havde  talet  paa  Smidstrup.  Hans 
Farbroder,  Erkebispen,  led  ham  ikke  paa  Grund  af 
hans  kjække.  selvstændige  Væsen  og  det  lystige  Liv, 
han  forte.  Det  lignede  ham  ganske,  at  han  tankeløst 
gav  sig  i  Lag  med  Jørgen  Brahe,  en  Søn  af  hans 
Faders  Drabsmand  ! 

«Tak,  at  I  lod  mig  det  vide, »  sagde  Erkebispen 
med  et  barskt  Smiil  og  lod  derpaa  ved  en  Bordsvend 
Jakob  kalde  hid. 

Den  unge  Mand  adlød  villigt  og  kom  strax,  men 
hans  Holdning  var  kjæk,  idet  han  med  raske  Trin 
nærmede  sig,  og  han  hilste  sin  Farbroder  mere  fri- 
modigt, end  ærbødig.  Han  var  slank,  men  kraftigt 
bygget,  hans  Ansigtstræk  vare  udpræget  fine  og  ud- 
tryksfulde, hans  brune  Ørne  livfulde,  hans  Klædedragt- 
zirlig,  hans  brune  krøllede  Haar  vel  pleiet  og  duf- 
tende af  Salve. 

Bedst,  at  Du  pokulerer  en  Kjende  mindre  for- 
inden Jordefærden,  Jakob,-  sagde  Hans  Naade  med 
dæmpet  Røst  og  et  hvast  Blik.  « Helst  saae  jeg  og, 
at  Du  ei  drak  Broderskab  med  Jørgen  Nielsen,  Du 
forstaaer ! » 

Jakob  forstod,  men  svarede  frimodigt : 

«Hr.  Farbroder!  Jørgen  og  jeg  vare  til  alle 
Tider  gode  Venner,  og  der  er  dog  nu  sluttet  Forlig 
og  skal  være  Fred  mellem  hans  Slægt  og  vor.» 

«Tak,  at  Du  underviser  mig,»  svarede  Hans 
Naade   spydigt;    «men   hør  nu  min  Mening,    som  er, 

at  uanseet  det,  som  skeet  er,  og  selv  om  der  ingen 
Fare  monne  være  for,  at  vi  kunde  faae  flere  Mænd 
af  vor  Æt  lagte  paa  Baare  ved  ugudeligt  Manddrab, 
da  er  Niels  Nielsen  af  Wandaas  ikke  en  Mand  efter 
vort  Sind,  vild  og  ubændig,  saa  og,  det  jeg  troer, 
oprørsk  sindet,  hvis  Aarsag  det  er  vor  Villie,  at  Du 
ganske  holder  Dig  fra  Omgængelse  med  ham  og  hans. 

Jakob  Thordsen  blev  hvid  om  Kind,  og  hans 
Blik  viste,  at  han  følte  Lyst  til  at  give  Svar:  men 
da  Fleres  Øine  vogtede  paa  dem,  bed  han  det  i  sig 
og  fjernede  sig  brat. 

«Der  gav  I  nok  Eders  Brodersøn  en  liden  Straffe- 
prædiken,;    sagde   Rigets   Marsk,    Hr.   Tyge  Krabbe, 
med    et   spøgefuldt   Glimt  i  sine  lumske,   graae  Øine ; 
nu,    de  Unge   gaae   stedse   for  hidsigt  paa,    naar  de 
faae  Bæger  i  Haand. 

Ja,    ja,»     udbrød    gamle    Predbjørn    Podebusk. 
<de  ere  som  den  forlorne  Hob*  i  en  Dræbning... 

Han  tørrede  i  det  Samme  sit  graae  Skjæg,  som 
dryppede  af  Viin.  Hans  krumme  Næse  og  skarpe 
Blik  gav  ham  Lighed  med  en  gammel  Grib,  idet  han 
skottede  til  de  to  sørgende  Arvinger.  Jørgen  og  Otte, 
som  med  Øine,  opsvulmede  af  Graad,  hede  af  den 
nydte  Viin  og  i  deres  med  Sløifer  og  Flor  overlæs- 
sede Dragt  afgave  et  temmelig  bedrøveligt  Skue. 

«Nu, »  hviskede  Hr.  Claus  Bilde,  Herre  til  Pab- 
beløv  og  Lyngsgaard,  den  Pige  kaldet,  en  Mand  af 
et  smukt  mandigt  Ydre,  <  de  reise  sig  vel  paa  Ny  til 
Hovedtræfningen!  >. 


*  LaDdsknegtenes  Fortrav,  som  først  sendtes  i  Ilden. 
Niels  Brahe.     I  4 

Dermed  sigtede  han  til  det  egentlige  Gilde,  som 
skulde  staae  efter  Jordfæstelsen. 

Eigens  Hofmester,  Hr.  Mogens  Gjøe,  havde  imid- 
lertid ogsaa  Øie  med  sine  unge  Frænder,  Jørgen  og 
Otte.  Han  gik  til  Axel  og  Aage  Brahe,  og  de  fjer- 
nede sig  nu  i  Forening  med  Arvingerne,  for  at  disse 
ved  koldt  Vand  og  nogle  Øieblikkes  Hvile  igjen  kunde 
komme  til  Sands  og  Samling. 

Imidlertid  fortsattes  Samtalen  mellem  de  Andre, 
og  Predbjorn  Podebusk ,  Kong  Christierns  arrige 
Fjende  og  en  af  Hovedmændene  for  Opstanden  imod 
ham.   gav  sit  onde  Lune  Tøilen. 

«Ret  nu, »  sagde  han,  '<  skulle  vi  ind  og  flye  til 
Jorde  en  af  de  mange  gjeve  Mænd,  hvis  Blod  kom- 
mer over  Kong  Christiern  den  Ondes  Hoved.  Hvor 
mange  af  os  skulle  vel  end  bøde  med  Livet,  forinden 
vi  faae  Bugt  med  den  Djævel  ?» 

« Jeg  mener  det  rettest  i  Dag  og  i  dette  Sorgens 
Huus  at  tie  derom,  »   sagde  Børge  Ulfstand  sindigt. 

Hvad  tænker  I.  Niels  Nielsen ?»  spurgte  Tyge 
Krabbe  Niels  Brahe,  som  stod  hos. 

Jeg  tænker  som  Børge,  >^  svarede  Niels  Brahe, 
« bedst  er  det  at  tie.  Dog,  det  vide  vi  jo,  at  hvor 
Hr.   Predbjorn  er,   der  vækkes  stedse  Ordstrid. » 

Ei  hor!  udbrød  gamle  Predbjorn  med  et  spy- 
digt Smiil,  «der  talte  en  Fredens  Mand,  som  ingen- 
sinde befattede  sig  med  Strid  ! 

Jeg  tænker  nu  som  saa, »  sagde  Tyge  Krabbe, 
idet  han  saae  til  Niels  Brahe,  -at  om  Niels  Nielsen 
var  af  samme  Sind,  som  Predbjorn  og  vi  Andre,  da 
vilde   der  jo   ingen  Fare  være  for  Strid,   ikke  saa?» 

Xiels  Brahe  saae  ud,  som  en  Mand,  der  følte 
størst  Lyst  til  at  svare  med  Sværdet ;  men  Hans 
Naade.  Erkebispen.  lagde  sig  nu  imellem  og  sagde 
med  Salvelse  : 

Xu  intet  Ord  mere  af  den  Sort,  kj ære  Venner! 
Skulle  vi  dog  nu  ret  strax  derind,  hvor  Fred  bør 
herske,   i  Dødens  hellige  Nærværelse  ! »   — 

Kort  efter  samledes  Følget  i  Liigstuen.  for  saa 
vidt  det  kunde  rummes  derinde;  Enken,  Sønnerne  og 
en  Skare  Kvinder  stode  hulkende  ved  Kisten,  som  nu 
var  lukket  og  Sværdet  lagt  paa  Laaget;  Graabrød- 
renes  Prior,  Hr.  Erik,  bad  en  kort  Bøn,  og  derpaa 
toge  en  Deel  af  Herrerne  selv  fat  og  bare  Kisten 
ud.  mens  Munkenes  Sang  lød  dæmpet,  og  Ungbrødrene 
gik  foran  med  tændte  Yoxkjerter. 

Ode  i  Gaarden  holdt  Ligvognen,  som  var  draget 
med  Sort,  og  de  sex  Heste,  som  trak  den,  vare  pry- 
dede med  sorte  Dækkener,  der  hang  heelt  ned  til 
Jorden.  Sølvplader  med  de  Brahers  Skjoldemærke  og 
høie  sorte  Fjederbuske  paa  Hovedtaget. 

Da  Kisten  var  sat  paa  Ligvognen,  hørte  Sangen 
op,  Følget  steg  til  Hest,  og  Toget  satte  sig  i  Be- 
vægelse. En  stor  Skare  Herrer  med  deres  Svende 
rede  forud  for  Liigvognen,  umiddelbart  efter  denne 
blev  den  Afdødes  Stridshest,  klædt  i  Plade  og  Staal, 
ført  af  en  Svend,  som  gik  til  Fods,  og  efter  den 
kom  Sønnerne  og  alle  den  Afdødes  Frænder.  Bagerst 
i  Toget  kjørte  Karmen,  hvori  sad  Enken  og  hendes 
Søster,  Fru  Anna  Bud,  mens  hendes  Broder,  Hr. 
Knud  Rud  og  Jørgen  Urne  rede  hver  paa  sin  Side  af 
Vognen.    En  Trop  sørgeklædte  Svende  sluttede  Toget. 

4'1 

Den  hele  Sørgeskare  var  over  to  hundrede  Heste 
stærk,  og  langsomt  gik  det  ad  Ystad  til  over  den 
knudrede  Skovvei,  med  idelige  Standsninger.  Kisten 
skumpledes  paa  Vognen,  saa  at  de  Svende,  der  gik 
ved  dens  Side,  nu  og  da  maatte  støtte  den,  og  Heste- 
nes sorte  Fjederbuske  saaes  at  dukke  op  og  ned  i 
Taagen,  dryppende  af  Væde. 

.Her  er  Graad  nok  i  Dag,»  sagde  den  rige  og 
mægtige  Hr.  Holger  Gregersen  Ulfstand  fra  Skabersø 
til  sin  Broder  Truid.  :En  drøi  og  fugtig  Fart,  den 
lange  Yei  til  Ystad  ! 

Xu.  svarede  Truid.  vi  maa  følge  vor  Broder 
i  Baadet,  som  vi  og  selv  ønske  engang  at  vorde 
fulgte,  troe  til  det  Sidste. 

'Saamænd,;  svarede  Holger.  <Dog  mindedes 
jeg  just  nu  den  glade  Færd  ved  Tyges  Bryllup  med 
Magdalene  paa  Bollerup.  Det  er  nu  tyve  og  et  Aar 
siden,  om  Du  mindes  det.  Da  vare  vi  unge  og 
kvikke,  Truid,  Tyge  var  en  glader  Ungersvend  selv 
og  en  gjev  Brudgom,  da  han  gik  med  denne  sin  før- 
ste Hustru  til  Brudeskammelen.  Den  Nat,  da  traadte 
vi  en  Dands !  Hvo  skulde  dengang  tænkt  og  sagt 
forud,  at  Tyge  skulde  fange  Ulivssaar  i  en  Fejde, 
hvor  Dansk  stod  mod  Dansk?  Det  var  dog  bedre 
Dage  i  Kong  Hans's  Tid! 

«Og  intet  Bryllup,;;  svarede  Truid,  «har  staaet 
for  eller  siden  i  vor  Levetid,  som  kan  lignes  med 
Brylluppet  paa  Bollerup.  Hvilken  Mand  gjør  nu  et 
sligt  Gilde,  som  Oluf  Stigsen  dengang?* 

Vi  evnede  det  vel,»  svarede  Holger,  <enddog 
Tiderne  nu  ere  trykkede  og  onde.>,    — 

Det  var  allerede  over  Middagstid,  da  Sørgetoget 
drog  ind  i  Ystad,  hvis  halve  Befolkning  var  paa 
Benene  for  at  see  det  pragtfulde  Optog  og  de  mange 
mægtige  Mænd  med  deres  Svende  ride  paa  Bad  lien 
ad  G-aden  til  Sanct  Peders  Kirken,  hvis  Klokker 
havde  lydt  rungende  fra  det  Øieblik  af,  da  Udkigs- 
manden fra  Kirketaarnet  fik  Øie  paa  de  forreste 
Byttere  i  Skoven. 

I  den  oplyste  og  røgelseduftende  Kirke  blev  nu 
Kisten  indbaaren,  og  efter  en  gammel  Skik,  der 
maaskee  stammede  fra  Oldtidens  hedenske  Høialder, 
blev  den  Afdødes  Stridshingst  ført  ind  i  selve  Kir- 
ken og  stod  ved  Kistens  Fod,  mens  Dødsmessen  blev 
læst.  Den  pantserklædte  Livhest,  den  Afdødes  Bust- 
ning  og  den  Sølvskee,  han  daglig  havde  brugt,  blev 
ved  Leierstedet  som  en  Gave  til  Klostret.  Dog  var 
Hesten  kun  til  Stede  pro  formå:  den  blev  atter  tørt 
tilbage  til  sin  Stald  paa  Tostrup,  idet  Arvingerne 
indløste  dens  og  de  andre  Oavers  fulde  Værdi  i  rede 
Sølv. 

Begravelses-Ceremonien  varede  kun  kort.  Den- 
gang kjendte  man  ikke  til  de  lange  Liigtaler,  som 
senere,  efter  Beformationens  Indførelse,  uddroge  Sørge- 
hoitiderne  i  Timer.  Vilde  man  ihukomme  den  Af- 
dødes Liv  og  Gjerninger,  da  skete  det  i  Taler  siden, 
ved  Gravøllet. 

Med  Brask  og  Bram,  som  det  var  kommet, 
drog  det  store  Tog  atter  af  By;  men  da  man  var 
kommen  udenfor  Staden,  da  gik  det  saa  raskt  som 
til  et  Vædderidt  ad  Tostrup  til,  og  kun  Arvingerne 
og  de  nærmeste  Frænder  holdt  sig  til  Enkens  Karm, 

som  langsomt  maatte  arbeide  sig  frem  ad  den  hul- 
lede Vei. 

I  Skumringen  vare  de  Alle  atter  forsamlede  paa 
Tostrup,  hvor  der  ventede  dem  et  overdaadigt  Maal- 
tid.  Lange  Borde  stode  dækkede,  ikke  blot  i  Hal- 
len, men  ogsaa  i  Liigstuen,  som  var  bleven  ryddet 
og  udluftet,  og  i  de  tilstødende  mindre  Rum.  Saa 
talrigt  var  Selskabet,  at  selv  de  simpleste  Borde  og 
Bænke  maatte  tages  til  Hjelp  for  at  "skaffe  Alle  til 
Sæde.  Dækningen  blev  da.  jo  fjernere  fra  Høisædet 
i  Hallen,  desto  tarveligere,  og  Træbrikker  maatte 
erstatte  Tallerkener:  men  Kniv  og  Skee  førte  jo  en- 
hver Grjest  med  sig.  lange  til  de  fulde  Fade  kunde 
de  Alle.   og  Bægrene  gik  flittigt  rundt. 

Maaltidet  begyndte  heelt  stille  og  alvorsfuldt; 
men  da  Mindebægeret  for  den  Afdøde  paa  Opfordring 
af  hans  ældste  Søn  og  Arving.  Jørgen,  var  drukket, 
tog  Flere  Ordet  og  talte  til  Hr.  Tyges  Priis,  først 
Rigets  Hofmester.  Hr.  Mogens  G-jøe.  der  som  Frænde 
var  nær  nok  til  Hvervet:  thi  Tyge  Brahe  var  hans 
Morbroder,  og  tillige  var  han.  som  den  fornemste 
Mand  blandt  de  Læge,  selvskreven  dertil.  Han  talte 
med  Værdighed  og  Fynd  og  høstede  ved  et  livligt 
Bifaldsraab  Lønnen  for  sin  Veltalenhed. 

Men  nu  gik  det  løs  med  at  drikke.  Hovederne 
bleve  hede.  og  der  faldt  fra  flere  Sider  Ord,  som 
satte  ondt  Blod.  Den  meest  Høirøstede  var  gamle 
Predbjørn  Podebusk.  Han  talte  med  Forbittrelse  om 
den  oprørske  Almue,  men  bandede  fornemmelig  de 
Malmø  Borgere  for  den  Trodsighed,  hvormed  de  det 
foregaaende    Aar     havde     værget     sig     mod    Adelen. 

Da  berørte  hans  Søn  Claus  hans  Arm  og  hviskede 
til  ham  : 

•Mig  tykkes,  Fader,  det  er  ei  raadeligt  at  røre 
mere  ved  den  Byld;  Hr.  Holger  er  alt  hvid  om 
Kind. 

Gramle  Predbjørn  plirede  med  Øinene  og  saae 
derhen.  Der  var  al  Aarsag  til  ikke  at  tale  for 
meget  om  Beleiringen  af  Malmø:  thi  Adelen  havde 
Intet  formaaet  mod  Borgerne,  før  Sverrigs  Konge, 
G-ustav  Yasa,  sendte  dem  nogle  Fænnike  Landsknegte 
til  Hjelp.  En  beesk  Erindring  var  dog  fornemmelig 
Overfaldet  paa  Skabersø,  Holger  Ulfstands  Oaard. 
Der  havde  Adelen  havt  Standkvarteer,  gjorde  Udfald 
derfra  og  afskar  al  Tilførsel  til  Byen,  idet  de  toge 
Bondens  Kvæg  og  Fødevarer  og  førte  dem  til  Ska- 
bersø. De  Malmøe  Bymænd  skrede  da  til  Angreb, 
og  i  denne  Fegtning  var  det,  at  Tyge  Brahe  blev 
saaret:  men  da  Adelens  Streiferier  vedbleve,  droge 
de  en  Nat  ud,  anførte  af  den  forvovne  Niels  Hack 
til  Hikkebjerg,  og  overrumplede  de  sorgløse  Adels- 
mænd saa  fuldstændigt,  at  de  maatte  redde  sig  ved 
en  forsmædelig  Flugt,  halv  paaklædte,  efterladende 
Hoser,  Støvler,  Harnisk  og  Yaaben;  men  den  kjække 
Niels  Hack,  som  havde  fegtet  mod  Kong  Frederik 
og  mod  sin  egen  Stand,  blev  efter  Malmøes  Over- 
givelse udleveret,  dømt  til  Døden  og  var  i  denne 
Sommer  bleven  halshugget  med  Sværdet  i  Kjøbenhavn. 

Predbjørn  Podebusk  var  imidlertid  altfor  stædig 
til  at  lade  sig  afdrage  fra  det,  hans  Hu  stod  til. 
Han  vendte  sig  til  Holger  Ulfstand  og  sagde,  mens 
Alle  tang  og  lyttede  : 

Jeg  gjetter  Eders  Tanker,  Holger;  men  jeg 
siger :  lader  os  ei  skye  at  mindes  det  Natteridt  af 
Skabers«,  da  vi  havde  den  Forræder,  Niels  Hack, 
og  Kræmmerne  i  Hælene  paa  os !  Det  blev  vor 
Fordærvelse,  at  vi  gik  til  den  Feide  slet  rustede, 
stolende  paa  vort  høie  Mod  og  paa  vor  gode  Klinge, 
og  havde  blot  een  Feltslange,  som  gjorde  mere  Bul- 
der end  Skade.  Intet  Under  da,  at  vi  kom  til  Kort, 
og  lad  dette  være  os  en  Advarsel  i  den  kommende 
Tid  ! » 

Predbjørns  Ord,;,  sagde  Tyge  Krabbe,  «ere 
beske,  men  saa  sunde,  som  sande.  Dog  skulde  jeg 
mene ,  at  vi  siden  have  taget  Skeen  i  en  anden 
Haand  og  viist,  at  vi  formaae  at  dæmpe  hver  Op- 
rørslue.» 

<Føl  Eder  ei  for  tryg, »  svarede  Predbjørn,  «og 
sæt  ikke  Lid  til  Freden,  mens  den  umilde,  nys  op- 
standne Tyran,  Hr.  Severin,  sidder  paa  Visborg,  lig 
Glenten  paa  sin  Rede,  og  man  veed  ei,  hvor  den  vil 
slaae  ned.  Død  og  Fordømmelse  slaae  ham  og  alle 
hans  Anhængere  !  Gid  alle  de  Fandens  Skalke  faae 
samme  Sold  som  Niels  Hack,   den  Forræder!* 

Et  vildt  Tilraab  fra  næsten  Alle,  der  sade  i 
Hallen  og  fra  dem,  der  nysgjerrige  vare  strømmede 
til  fra  de  andre  Rum,  blev  Svaret  paa  den  Tale. 
De  Fleste  tømte  deres  Bægre;  men  Nogle  lode  dem 
dog  staae  urørte,  og  blandt  disse  var  Mogens  Gjøe, 
Kjeld  Bing,  Børge  TJlfstand  og  Niels  Brahe. 

Store  Ord  gjøre  ikke  Sagen  klar,»  sagde  Mo- 
gens Gjøe,  da  Larmen  havde  lagt  sig.  «Saa  mener 
jeg  og,    at    der    er    ingen  Forrædere   iblandt   os    her, 

og  ikke  kunne  de  Fandens  Skalke,  som  ei  ere  her 
til  Stede,   høre  Trudselen  og  Forbandelsen.« 

Alle  forstode,  at  Elgens  Hofmester  maatte  føle 
sig  krænket;  man  forundrede  sig  snarest  over,  at 
han  tog  Sagen  saa  besindigt,  thi  hans  egen  Broder, 
Kjøbenhavns  tappre  Forsvarer,  Henrik  Gjøe,  var  jo 
en  af  de  Fandens  Skalke  og  nu  i  Landflygtighed. 

Predbjøm  Podebusk  var  imidlertid  kommen  til 
det  Punkt,  at  han  ikke  mere  lod  sig  styre.  Han 
saae  op  med  et  stikkende  Blik  og  sagde  : 

«Var  ikke  I,  Hr.  Mogens,  blandt  dem,  der  sade 
tørmundede,  da  vi  drak  paa  Forrædernes  Undergang, 
da  vilde  jeg  sagt :  her  sidder  dog  Forrædere  blandt 
os !  Nu  dækker  dem  I,  om  hvis  Troskab  ikke  tør 
vises  Tvivl. 

Men  nu  reiste  unge  Jørgen  Brahe  sig  og  talte 
som  en  Mand.  Advaret  ved  sit  Uheld  om  Formid- 
dagen, havde  han  nu  kun  nippet  sparsomt  til  Bæge- 
ret og  talte  til  Alles  Forundring  med  en  Værdighed 
og  Fasthed,  som  mindede  om  hans  hedengangne  Fader. 

«Hr.  Predbjørn,*  sagde  han,  «jeg  beder  Eder 
ikke  at  lade  slige  Ord  høre  !  Ikke  taaler  jeg  Ufred 
her  i  mit  Huus,  det  min  døde  Fader,  hvis  Sjæl  Gud 
have,  nys  har  forladt !» 

Da  lød  for  første  Gang  Niels  Brahes  Røst  i 
Laget. 

«Ket  saa,  Jørgen, »  sagde  han,  «ået  var  vel 
talet  og  et  Ord  i  rette  Tid!  Skulde  jeg  og  formene, 
vi  ere  ikke  pligtige  at  drikke  og  skrige,  som  Hr. 
Predbjørn  byder  og  befaler. » 

Da  sprang   gamle  Predbjørn  op,    hvid  om  Kind. 

min  Arm  er  lam  og  min  Klinge  rustnet  i  Balgen? s 
Tak  have  I,  Hr.  Predbjørn,»  svarede  Xiels 
Brahe  oprømt,  om  I  vil  tale  med  mig  paa  den  Viis! 
Jeg  er  til  enhver  Tid  rede,  og  min  Klinge  er  vel 
saa  skarp,    som  Eders  Tunge. » 

Men  nu  lagde  Mogens  Gjøe,  Axel  Brahe  og  Flere 
sig  imellem.  Striden  blev  bilagt,  navnlig  fordi  Niels 
Brahe  slutteligt  viste  sig  medgjørlig.  Han  havde 
just  skaaret  sig  en  Skive  Dyresteg  og  sad  og  nød 
den  med  stor  Sindsro,  da  Kjeld  Bing  sagde  til  ham: 
Man  skulde  næsten  tykkes,  Niels,  at  den  Sag 
var  Dig  ganske  uvedkommende. » 

«Ha,   ha ! »   loe  Niels  Brahe  med  sin  dybe  Bøst. 
der  vilde  ikke  været  Ære  at  vinde  i  en  Kamp  med 
den  gamle  Stakkarl.    Før  Du  kunde  pudset  Din  Næse, 
skulde  hans  Klinge  fløiet  hen  ad  Gulvet. » 

Dog  fattes   det   ham  ikke    paa   Mod,»    svarede 
Kjeld  Bing. 

«Nei. »  sagde  Niels  Brahe,  «han  er  som  en  ga- 
len Tyr,  der  løber  i  Stalden,  naar  Huset  brænder. »  — 

Derefter  pokulerede  man  i  Fred,  men  gjorde  det 
saa  grundigt  og  godt,  at  der  for  Flere  var  al  Udsigt 
til.  at  de  vilde  blive  liggende  paa  Stedet  og  ufrivil- 
ligt maatte  tage  Natteherberge  paa  Tostrup.  Dog 
fandtes  der  blandt  Gjesterne  ædruelige  Mænd,  som 
brød  af  i  Tide  og  begave  sig  ind  til  Enken  og  Kvin- 
derne, der  havde  holdt  Maaltid  i  det  inderste  Bum. 
Til  disse  Undtagelser  hørte  Axel  Brahe  og  Mogens 
(rjøe,  som  bjergede  Husets  unge  Herre  med  sig  og 
friede  ham  saaledes  fra  et  nyt  Nederlag.   — 

Det  var  blevet  Nat,  da  Gjesterne  begyndte  at 
bryde  op.  og  Forberedelserne  til  Afreisen  fyldte  Gaar- 
den  med  Larm  og  Forvirring.  Mens  Svendenes  Eaab 
lød  udenfor,  idet  de  forte  de  stampende  Heste  frem, 
og  Borgens  Mure  rødmede  af  Faklernes  Blus,  fær- 
dedes man  indenfor  i  broget  Blanding,  i  Kamrene, 
gjennem  Husets  slet  oplyste  Gange  og  paa  Taarn- 
trappen.  Undertiden  skiltes  de  ad,  som  skulde  været 
i  Følge  med  hverandre,  og  de,  der  ikke  hørte  sammen, 
mødtes. 

Det  saae  da  ud  som  et  Tilfælde,  at  To,  en 
Ungersvend  og  en  Jomfru,  traf  sammen  i  den  yderste 
og  mørkeste  Ende  af  den  lange  Gang,  som  i  det 
andet  Stokværk  løb   gjennem   hele  Bj'gningen. 

Det  var  Jacob  Thordsen  og  Kirsten  Nielsdatter. 
Han  holdt  hendes  Haand  fast  i  sin,  men  hun  vilde 
rive  sig  løs.  Hendes  Aasyn  var  blegt,  hendes  store 
Øjne  syntes  ganske  mørke  og  lyste  paa  een  Gang  af 
Ømhed  og  Frygt. 

Han  var  hende  vel  kjendt,  som  en  ældre  Ven 
fra  hendes  Barndom,  og  dog  saa  fremmed  ved  de 
sidste  Aars  Adskillelse,  just  mens  hun  havde  udviklet 
sig  fra  Barn  til  Jomfru.  Hun  havde  lønligt  sukket  efter 
et  Møde,  som  dette,  i  Enrum,  og  hun  var  alt  Andet, 
end  ræd  af  sig;  men  dog  veg  hun  tilbage,  da  han, 
som  hun  traadte  ud  af  Fruerstuen,  stod  for  hende, 
blussende  af  Viin,  og  idet  hans  Øine  tindrede  vildt. 
Guds  Moder  staae  mig  bi,  Jakob,,  sagde  hun 
aandeløs,  divad  er  Eders  Mening  dermed  at  gribe 
mig  og  føre  mig  til  denne  Afkrog  som  en  Fange?* 

«I  fulgte  mig  villigt,  Kirsten, »   svarede  han  med 

et  Smiil,  som  hun  kunde  skimte  i  den  fjerne  (rang- 
lampes  svage  Skin;  «jeg  kunde  ført  Eder  i  en 
Uldentraad.;; 

Skam  faae  I,  at  I  dutter  mig  Sligt  paa,> 
sagde  Kirsten  blussende:  «nu  lade  I  mig  gaae!  Ikke 
vil  jeg  tale  med  Eder  i  Nat;  I  er  hed  af  Yiin  og 
ikke  Eder  selv  mægtig. » 

Ja,  jeg  er  hed,»  svarede  Jakob,  didt  af  Viin, 
meget  af  Elskov.  Vær  tryg,  Kirsten,  jeg  er  ved 
min  fulde  Samling !  Jeg  havde  Eder  kjær  alt  i  Eders 
Barndom,  I  veed  det;  hver  Gang  jeg  siden  saae 
Eder,  da  blussede  det  op  paa  Ny,  vare  end  vore 
Møder  korte  og  faa;  men  sidst  i  Lund,  da  saae  jeg 
Elskovs-Flammen  i  Eders  fagre  Øine,  og  jeg  svor, 
at  jeg  ved  første  Leilighed  vilde  tale  med  Eder.» 

Nu  fornam  Kirsten,  at  hans  Hoved  var  klart, 
hendes  Frygt  forsvandt,  og  hun  gjorde  ikke  Mod- 
stand, da  han  lagde  sin  Arm  om  hendes  Liv  og 
lempeligt  drog  hende  til  sig. 

«Og  jeg  var  nødsaget  til  at  gribe  Leiligheden, 
Kirsten, ,  vedblev  han,  «al  den  Stund  vore  Kaar 
ere  vanskelige. » 

«  Tilvisse,  Jakob,  »  sagde  Kirsten  sukkende,  « ingen 
Ungersvend  og  Jomfru  havde  dem  vanskeligere.  Eders 
Faders  Blod  klæber  ved  min  Faders  Hænder,  og  selv 
har  jeg  hørt  Birthe  sig,  at  det  ikke  vilde  kunne  af- 
vadskes,  vilde  vi  end  forsøge  det  udi  Jordans  Vande. » 

«Der  tilstod  I  mig  Eders  Kjærlighed, »  udbrød 
Jakob,  drog  hende  til  sig  og  trykkede  sine  Læber 
til  hendes. 

Nu  er  det  skeet  ,  sagde  hun  og  drog  sig  skjel- 
vende  fra   ham. 

Hav  godt  Mod  ,  sagde  han  glad  og  kjæk;  «en 
Elskov,  som  vor,   kan  jevne  Bjerge. > 

Det  gaae  nu,  som  det  vil*,  svarede  hun  med 
et  tindrende  Blik,  »over  Stene  og  Torne,  jeg  skal 
ikke  svige!   Kan  jeg  sætte  min  Lid  til  Eder? 

Vidste  Kirsten  maaskee,  at  hans  Liv  hidtil  havde 
været  noget  vildt  og  ikke  saa  reent,  som  det  var  at 
ønske?  Hendes  Kinder  bleve  blege,  og  hun  saae  ham 
forskende  ind  i  Ørnene;  men  han  besvarede  hendes 
Blik  frimodigt  og  svarede : 

«Vær  tryg!  I  er  mig  kjærere,  end  mit  Liv,  og 
Eders  Ære  er  mig'  saa  dyrebar,   som  min  egen!« 

Den  faste  Klang  af  hans  Stemme  beroligede 
hende,   og  hendes  Blik  straalede  ham  ømt  i  Møde. 

'Og  naar  sees  vi  atter? »  spurgte  hun  hastigt, 
thi  der  hørtes  Larm  i  den  anden  Ende  af  Gangen. 

*  Snart  skal  I  faae  Bud,  eller  jeg  kommer  selv », 
svarede  han. 

Hun  tvivlede  ikke  derom;  thi  der  gaves  i  det 
ganske  Land  ingen  mere  raadsnar  og  forvoven  Unger- 
svend, end  Jakob  Thordsen,  og  det  var  just  hans 
Kjækhed  og  Mandighed,  som  havde  gjort  ham  Seiren 
over  hendes  unge  Hjerte  saa  let. 

De  skiltes  nu  i  Hast.  Da  Kirsten  kom  ned  i 
Hallen,  fandt  hun  sin  Fader  og  Moder  reiseklædte, 
dog  ikke  ventende  paa  hende,  thi  Niels  Brahe,  Kjeld 
Bing  og  Børge  Ulfstand,  de  vare  i  fuld  Snak  og 
kunde  ikke  skilles,  alle  Tre  hede  af  Viin,  men  den 
Rims,  de  havde,  kunde  de  bære. 

Fru  Anna  drog   et  lidet  Suk,   smilede    og  sagde: 
Niels,    rid    ikke    i    Mørket,    men     sæt    Eder    i 
Karmen  til  Kirsten  og  mig. 

Ved   min  Helgen,    Niels,*   sagde  Børge   leende, 
Du  haver  en  god,  betænksom  Hustru,   gjør  som  hun 
beder ! » 

Men  Niels  Brahe  rystede  paa  Hovedet  og  sagde : 
Nei ,    nei ,    min    kjære    Hustru,    jeg    skal    vise 
Edei\  at  jeg   kan    ride  saa    støt   herfra,  som  jeg  *ed 
hertil. 

Saa  kneb  han  Kirsten  i  Kinden  og  sagde  muntert : 
EL    Datterlil,    Du    blusser    jo    som    en    Rose! 
Man  skulde  tykkes,  Du  kom  fra  Brudefærd   og  Dands 
og  ikke  fra  Jordefærd  og   Gravøl. 

«Det  Samme  maa  siges  om  Dig  selv, »  sagde 
Kjeld  Ring,  og  saa  droge  de  af. 

Kirsten  sad  paa  Karmens  Forsæde,  lige  overfor 
sin  Moder  og  Fru  Kirsten  Spliid.  Hun  lænede  sig 
heelt  tilbage  og  drog  Hætten  ned  over  sit  Aasyn, 
for  at  ikke  Faklernes  Skin,  naar  Svendene  kom  Vog- 
nen nær.  skulde  formåde  de  Roser  paa  hendes  Kinder 
og  den  Flamme,  som  lyste  af  hendes  Blik,  og  hvis 
Ild.  nu  tændt  i  hendes  Bryst  og  næret  ved  Mindet 
om  hendes  første  Elskovsmøde,  skulde  brænde  længere, 
end  Faklernes. 


Fjerde  Kapitel 

Spydskarie. 


Kirsten  vidste  ikke,  hvad  hun  gjorde,  da  hun 
dulgte  sig  saa  godt  i  Skygge  og  slog  Kaabehætten 
for  sit  Aasyn.  Hvor  kunde  hun  tvivle  om,  at  hendes 
Hjertenskjær  jo  vilde  følge  efter  hende  og  gjøre  et  For- 
søg paa  end  een  G-ang  at  faae  et  G-limt  af  hendes 
elskede  Aasyn  at  see? 

Han  red  af  G-aarden  efter  Karmen,  som  langsomt, 
belyst  af  Faklernes  flagrende  Skjær,  drog  ad  Smidstrup 
til,  og  han  følte  sig  stærkt  fristet  til  at  nærme  sig 
Kirstens  Brødre,  som  rede  bagerst  i  Toget  og  give 
sig  i  Snak  med  dem;  men  hvilken  Modtagelse  vilde 
han  faae  af  Niels  Brahe  selv? 

Siden  Forligets  Dag  var  der  ikke  bleven  vexlet 
Ord  mellem  ham  og  nogen  Mand  af  Sparrernes  Æt; 
al  deres  Omgængelse  bestod  i  en  høflig,  afmaalt 
Hilsen,  naar  de  mødtes.  Jakob  vidste  desuden,  at 
hans  Søster  Birthes  hadefulde  Udtalelser  og  hans 
Farbrødes    vedvarende    Nag     havde     forbittret    Niels 

Brahes  Sind,  og  nu  kom  han  desuden  lige  fra  Gilde, 
hed  i  Hovedet  af  Viin. 

Jakob  følte  sig  imidlertid  med  Trolddomsmagt 
draget  til  Karmen,  som  førte  Kirsten  Nielsdatter  bort, 
og  han  gjorde  da,  hvad  der  var  allerværst  og  i  det 
Tilfælde,  at  han  blev  opdaget,  let  kunde  mistydes, 
han  listede  sig  efter  Karmen,  ja  omred  den  paa  Over- 
drevet to  (range  og  speidede  paa  Afstand:  men  det 
lykkedes  ham  ikke  at  faae  Andet  at  see,  end  Kar- 
mens røde  Forhæng,  som  nu  og  da  lysnede  i  Fak- 
lernes  Skin. 

Ved  Bollerup  standsede  han  sin  Hest,  lod  Toget 
drage  forbi  og  stirrede  efter  det,  mens  det  fortsatte 
sin  Vei,  i  det  Fakkelskjæret  lysnede  paa  Træer  og 
Buske. 

Saa  henfaldt  han  i  dybe  Tanker  og  gjenoplevede 
i  Aanden  denne  Nats  Eventyr.  Kirstens  yndefulde 
Skikkelse  viste  sig  for  hans  indre  Blik,  han  syntes 
atter  at  fornemme  Trykket  af  hendes  bløde  Haand 
og  hendes  friske  Læbers  Møde  med  hans.  Alligevel 
var  han  nu,  alene  og  i  Nattens  Stilhed,  mere  alvors- 
fuld, end  glad.  Han  følte  ikke  blot,  han  tænkte 
ogsaa  og  maatte  sande  at  hans  Valg  var  saare 
dristigt.  Maatte  der  ikke  næsten  skee  et  Mirakel, 
om  Kirsten  og  han  skulde  bjerge  Lykken? 

Imidlertid,  han  troede  paa  Mirakler  og  arbeidede 
sig  med  ungdommeligt  Livsmod  ind  i  en  lysere  Stem- 
ning. Kun  blev  der  en  liden  Braad  tilbage  i  hans 
Hjerte,  den  Tvivl  om  hans  Trofasthed,  Kirsten  havde 
udtalt.  Han  trodsede  imod,  men  Samvittighedens 
Røst  trængte  dog  igjennem,  og  han  tilstod  for  sig  selv 

Eøst  trængte  dog  igjennem,  og  han  tilstod  for  sig 
selv,  at  hans  Liv  hidtil  ikke  kavde  været  af  den  Be- 
skaffenhed, at  det  kunde  gjore  ham  værdig  til  en 
dydig,  ung  Jomfrues  Kjærlighed. 

Denne  Selverkjendelse  var,  navnlig  i  Betragtning 
af  Datidens  slappe  Sæder,  et  stort  Beviis  paa  Dyb- 
den af  den  Kjærlighed,  der  havde  grebet  hans  Hjerte. 
Begivenhedernes  Hvirvel  overdøvede  vel  for  en  Stund 
disse  stille  Eørelser  i  hans  Sjæl ;  men  den  gode  Spire 
blev  der  og  hk  Væxt,  til  Trods  for,  at  det,  der  til 
sin  Tid  skulde  blive  fordret  til  Anbefaling  for  ham 
som  Beiler,  var  noget  ganske  Andet,  end  et  Vidnes- 
byrd om  Dyd  og  gode  Sæder. 

Hovslag  af  en  Hest,  der  nærmede  sig,  vakte 
ham  af  hans  Grublen.  Han  vidste,  hvo  det  var,  der 
kom,  gav  et  Stød  i  den  lille  Sølvpibe,  han  førte  med 
sig,  og  den  korte,  skarpe  Lyd  hidførte  strax  hans  tro 
gamle  Svend,  Mogens. 

«Vel,  at  jeg  til  sidst  fandt  Eder,  Jakob,-  sagde 
Mogens  i  en  vrippen  Tone. 

Ja,>;  svarede  Jakob  muntert,  «det  vilde  været 
en  ræddelig  "Ulykke,  havde  Du  maattet  ride  til  Hjemmet 
uden  mig!  Du  vilde  vel  tænkt,  at  Troldfolket  i  Kjæret 
havde  taget  mig?» 

*  Ulykken,*  svarede  Mogens  Svendsen,  crider  til 
Byes,  men  gaaer  derfra  paa  sin  Fod.  Nu  have  vi, 
G-ud  og  Hellig  Oluf  staae  os  bi,  saa  længe  redet  her 
og  flakket  mellem  Huller  og  Steen,  at  det  tykkes  mig 
et  Under,  at  jeg  ikke  er  styrtet  med  Hesten  og 
haver  knækket  min  Hals;  ikke  heller  evner  jeg  mere 
at  vise,  hvor  Yeien  gaaer. » 

Kiels  Brahe.     I.  5 

cTil  Helvede  med  alle  Yeie.  sagde  Jakob,  «uden 
en.   den  jeg  ikke  tør  følge! 

ISIngens.  der  havde  vogtet  paa  Jakob  Thordsen 
fra  lians  Barndom  af.  kjendte  al  hans  Færd  og  lige 
saa  meget  var  hans  Ten.  som  hans  Tjener,  skyede 
ikke  at  sige.   hvad  han  tænkte. 

Jakob,  ^  lød  hans  advarende  Røst,  «det  huer 
mig  ilde.  at  I  som  en  Stimand  sneg  Eder  efter  Kiels 
Nielsen.  Har  Jomfru  Birthe  nu  omsider  faaet  Held 
til  at  oppuste  Eders  Hevnlyst?  Drag  Eder  dog  til 
Minde,  at  der  er  sonet  for  Eders  Faders  Død  ved 
dyre  Bøder  og  et  godt  christeligt  Forlig ! » 

Tak  have  Du,  Mogens,  svarede  Jakob  og  blev 
rød  om  Kind.  hvad  Xattens  Mørke  skjulte,  «der  varede 
Du  mig  ad  i  rette  Tid!  Tiis  nu  og  Din  Kløgt  i  at 
sige  mig.  hvad  vi  nu  skulle  fange  an?  Skulle  vi  søge 
et  Herberge  for  Natten,  hvad  eller  ride  de  drøie  lire 
Mile  til  Hjemmet? 

Nu»:  svarede  Mogens  gnavent,  « eftersom  I  af- 
slog at  forblive  paa  Tostrup,  og  I  ikke  vilde  følge 
Eders  Frænder  til  Skurupgaard,  det  de,  som  jeg  hørte, 
ved  Afskeden  bad  Eder  om ;  og  al  den  Stund  I  ligervis  af- 
viste Hr.  Mourits  Olufsens  gode  Tilbud,  at  dvæle  Natten 
over  hos  ham  paa  Bollerup  og  bede  en  Hjort  med 
ham  i  Morgen  i  Maderyd  Skov  — 

Mogens,  faldt  Jakob  ind,  <Du  haver  sandelig 
havt  Dine  Øren  med  Dig ! 

Nu  .  foer  Mogens  fort.  "da  gad  jeg  vidst,  om 
der  levnes  os  noget  andet  Kaar,  end  at  ride  hjem 
gjennem  Moser  og  Kjær?  At  søge  Nattely  hos  en  af 
de  Bollerup  Bønder,   det   sømmer  sig    da  ikke    for  en 

Mand,   som  Eder.     Det  skulde   da  være,    I  agtede  at 
rede  Seng  til  os  her  i  det  vaade  Græs! 

Du  taler  saare  viseligt,  Mogens ! »  svarede  Ja- 
kob. « Natten  er  mild,  Skyerne  lette  sig,  og  Maanen 
vil  snart  gjøre  lyst.  Veien  er  blot  et  Steenkast 
herfra,  det  Du  veed.  Din  Skalk,  saa  godt.  som  jeg! 
Saa  ride  vi  da! 

Og  det  gjorde  de,  i  det  Mogens  med  et  Suk 
saae  over  til  det  nære  Bollerup,  hvor  det  lysnede  af 
Fakkelskin,  saa  de  kunde  see  den  gamle  Borgs  Trappe- 
gavle, og  hvorfra  Hestegny  og  Hundeglam  meldte 
dem,  at  nu  drog  Hr.  Krognos  ind  paa  sin  Gaard  og 
vilde  snart  med  Sine  ligge  i  de  lune  Dynesenge. 

De  rede  nu  Nord  paa  ad  det  fjerne  Maal  til, 
Jakob  Thordsens  Hjemstavn.  Berritsholm,  en  Sæde- 
gaard,  som  de  tre  Brødre,  Thord,  Mourits  og  Oluf 
Sparre  havde  eiet  i  Forening,  Thord  dog  Hovedparten, 
som  var  gaaet  i  Arv  til  hans  Børn,  Jakob  og  Birthe; 
thi  Moderen  var  død  før  Faderen.  De  to  Sødskende 
boede  paa  Gaarden,  og  det  var  Jakobs  Ønske  engang 
at  blive  Eneeier  af  den. 

Langsomt  gik  det  fremad  saa  længe  det  var 
mørkt,  Fod  for  Fod.  Begge  lode  de  Tøilerne  hænge 
slapt  og  Hestene  frit  raade,  stolende  paa  de  kloge 
Dyrs  Instinkt,   som  vil  holde  dem  i  Sporet. 

Imidlertid  faldt  Tiden  Jakob  lang,  og  han  var 
desuden  ved  at  tænke  derover,  bleven  enig  med  sig 
selv  om,  at  det  vilde  være  klogest  at  vise  Mogens 
fuld  Fortrolighed.  Han  kaldte  da  sin  gamle  troe 
Tjener  til  sin  Side  og  sagde  til  ham: 

Mogens,  jeg  har  Noget  at  betroe  Dig,    om  Du 

da  kan  holde  tæt  og  ikke  er  som  et  sprukkent  Kar, 
der  slipper,   hvad  man  helder  i  det?» 

« Jakob,  svarede  Mogens  krænket,  <geg  saae 
Eder  i  Svøb :  I  red  paa  mit  Knæ,  da  I  ikke  kjendte 
bedre  Ganger,  og  jeg  fulgte  Eder  tro,  da  I  kom  til 
Skjels  Aar  og  Alder.  Fik  I  nogen  Tid  Aarsag  til 
at  angre,   at  I  satte  Eders  Lid  til  mig?» 

clkke  saa,  Mogens,-  svarede  Jakob,  Du  har 
stedse  været  mig  en  tro  Svend  og  hjalp  mig  hidindtil 
af  mere  end  en  Klemme;  men  alt  dette  var  kun  som 
Leg  og  Gfanteværk.  Nu  staaer  min  Hu  til  en  Alvors 
Sag,   som  vil  blive  sværere  at  klare. » 

Da  Mogens  taug ,  tog  Jakob  igjen  til  Orde 
og  sagde: 

«Om  det  skete,  Mogens,  at  mine  Frænder  vilde 
Et,  jeg  et  Andet,  til  hvilken  Side  vilde  Du  da  gaae, 
og  hvem  vilde  Du  lyde?v 

Der  havde  Jakob  rørt  ved  det  ømme  Punkt. 
Hans  Farbrødre  havde  jo  i  hans  Mindreaarighed  været 
Mogens's  Herskab  og  endnu  den  Dag  havde  de  for 
Skik,  efter  gammel  Vane,  ved  Leilighed  at  udfritte 
ham  om  hans  unge  Herres  Færd  og  paalægge  ham 
at  vaage  over,  at  Jakob  ikke  skeiede    for  meget  ud. 

«Hvor  kan  I  spørge  saa?>;  lød  Svaret.  «I  er 
nu  min  Herre,  jeg  maa  følge  og  lyde  Eder.» 

«Nu  Mogens,  .>  sagde  Jakob,  tilstaae  dog,  at 
naar  de  G-anile  spurgte  Dig  ud  om  mig,  da  sladdrede 
Du  en  Kjeude?» 

Mogens,  som  stedse  med  megen  Klogskab  havde 
begaaet  sig  i  dette  Forhold,   svarede  kjækt: 

«Ved  min  Helgen  nei!  Jeg  har  løjet  som  en 
Skalk,  stedse  til  Eders  Bedste. 

Du  kunde  talt  Sandhed,::  sagde  Jakob,  «og 
dog  meent,  det  var  til  mit  Gavn,  det  være  nu,  som 
det  være  vil.  —  vide  skal  Du,  at  i  denne  Sag  maa 
Du  tie  og  lyde  mig  blindt;  ellers  viser  jeg  Dig  af 
Gaarde,   enddog  det  vilde  bedrøve  mig.» 

Siig  frem,  Herre,  hvad  det  gjelder!,  svarede 
Mogens.  »Nu  kjender  jeg  Straffen,  man  har  dog  ei 
faaet  klar  Besked  om  Brøden,  ved  hvilken  jeg  kan 
drage  Straffen  over  mig.» 

<Sæt,»  sa£?de  Jakob,  «at  jeg  en  Dag  sagde  til 
Dig:  i  Morgen  ride  vi  til  AVandaas:  der  har  jeg 
Ærinde,  men  lugen  maa  vide  det  —  vilde  Du  da  tie 
og  lyde?» 

«Guds  hellige  Kors,;  udbrød  Mogens,  saa 
gjelder  det  dog  Niels  Nielsen,  og  hvad  jeg  før  sagde 
advarende  til  Eder,   er  prædiket  for  døve  Øren! 

Vær  tryg,»  sagde  Jakob,  «jeg  vil  ikke  Kiels 
Nielsens  Død,  jeg  under  ham  Liv  og  alt  Godt,  thi 
viid,   at  min  Hu  staaer  til  hans  Datter ! » 

Mogens  lod  et  TTdraab  høre  og  blev  saa  ganske 
stum.  For  første  Gang  følte  den  snue  og  aarvaagne 
Tjener  sig  overrumplet  og  var  saa  forbauset,  at  han 
maatte  have  Tid  til  at  sunde  sig,  inden  han  kunde 
svare. 

Mogens  tænkte  langsomt,  men  sikkert  og  klart. 
Han  sagde  til  sig  selv:  ret  betænkt,  da  ligner  dette 
Sidste  alt  det,  der  er  gaaet  forud.  Jakob  maa  stedse 
forsøge  det,  der  vilde  tykkes  enhver  Anden  at  være 
halsbrækkende  Gjerning.     Gud  staa  os  naadig  bi,  at 

det  er  kommet  saa,  at  dette  maa  kaldes  eii  Ulykke  ! 
Havde  ikke  den  usalige  Jagt  staaet  liiin  Dag  ved 
Berritsholm  Sø  og  Niels  Nielsens  Kaarde  ikke  truffet 
saa  sikkert,  da  maatte  dette  kaldes  den  største  Lykke. 
der  kunde  times  Thord  Ibsens  Søn ! 

Uvilka årligt  fordybede  Mogens  sig  i  Erindringen 
om  Tvekampen  og  Drabet,  hvortil  han  selv  havde 
været  Vidne  som  sin  Herres  Følgesvend  paa  Jagten. 
Han  havde  i  den  Sag  en  Regning  at  opgjøre  med 
sin  Samvittighed,  som  han  aldrig  blev  ganske  fær- 
dig med. 

Mogens  havde,  som  de  fleste  Almuesmænd,  den 
fordrevne  Kong  Christiern  kjær  i  sit  Hjerte,  og  hans 
Frænder,  der  vare  Fæstebønder  under  Berritsholm, 
havde  i  Grjerningen  og  til  deres  egen  Skade  givet 
Beviser  paa,  at  de  nærede  det  samme  Sindelag.  Nu 
havde  vistnok  Hengivenhed  og  gammel  Vane  knyttet 
Mogens  saa  fast  til  sit  Herskab,  at  han  aldrig  havde 
tænkt  paa  at  befatte  sig  med  Oprør,  og  dog  havde 
Fristelsen  dertil  været  stor  ved  Opstanden  under  den 
sidste  Inddrivning  af  Skatter,  da  hans  egne  Frænder 
maatte  bøde  for  deres  Opsætsighed;  men  det  var  dog 
gaaet  ham  saa  under  den  Ordstrid  om  Kong  Chri- 
stiern mellem  Niels  Brahe  og  Thord  Ibsen,  som  var 
endt  med  den  Sidstes  Drab.  at  hvert  Ord,  Niels 
Brahe  sagde  til  Kong  Christierns  Ære,  det  havde 
været  som  talt  ud  af  hans  eget  Hjerte.  Thord  Ibsen 
havde  dernæst  altid  været  en  streng  og  bydende  Huus- 
bonde,  hvorimod  Niels  Brahe  stedse  var  mild  og  over- 
bærende mod  den  simple  Mand,  og  Mogens  havde  da, 
hvad  han  dog  først   bagefter  blev  sig  bevidst,   under 

Striden  i  sit  Hjerte  staaet  paa  sin  Herres  Modstan- 
ders Side  —  havde  dette  maaskee  lammet  hans  Fod 
og  hans  Arm  og  nvilkaarligt  afholdt  ham  fra  strax 
at  ile  sin  Herre  til  Hjelp? 

Den  hele  blodige  Scene  stod  nu,  i  Nattens  Stil- 
hed, levende  for  hans  Øine,  og  han  gjennemgik  den 
paa  Ny  i  alle  dens  Enkeltheder.  Saa  hurtigt  var 
Gjerningen  skeet,  at  Alle  havde  frikjendt  Mogens, 
men  for  ham  selv  blev  dog  den  lille  Tvivlens  Braad 
tilbage;  og  da  han  nu  nvilkaarligt  glædede  sig  over, 
at  hans  faldne  Herres  Søn  havde  fattet  Kjærlighed 
til  Drabsmandens  Datter,  da  tjekkedes  det  ham,  at 
Thord  Ibsens  blodige  Skygge  viste  sig  truende  for 
ham,   og  han  slog  Kors  tor  sig. 

Hvad  tænker  Du  derom?»   spurgte  Jakob,  utaal- 
modig  over  Mogens's  vedvarende  Taushed. 

(Mangt  og  Meget,  svarede  Mogens  med  dæmpet 
Kost,  « fornemmelig  dog  det,  at  det  skal  være  en  stiv 
Bue,  der  skal  skyde  til  Maanen !  Hold  Eder  fra  den 
Jomfru,  Jakob !  Hun  er  ikke  for  Eder.  Der  vil 
blot  komme  Ulykke  af,  al  den  Stund  at  Djævelen 
har  krydset  Eders  Vei  og  Døden  slaaet  Kors  mellem 
Eder  og  hende..; 

« Ikke  Døden,  ei  heller  Djævelen  skal  kyse  mig, » 
svarede  Jakob.  «For  silde  nu  at  raade  fra,  Mogens! 
Ordet  er  talt,  vi  have  givet  hinanden  vor  Tro  og  ere 
nu  bundne  til  hinanden  for  evig  Tid. 

«Gruds  Kors!;,  udbrød  Mogens,  «den  Pagt  er 
vorden  hastigt  sluttet  og  beseglet!  Skulde  jeg  dog 
mene,  at  uden  Præst  og  uden  Pigens  Forældres  Vi- 
dende og  Minde  er  der  ingen  Trolovelse. » 

Vi  faae  bie  og  tie  en  Stund,  Mogens  ?»  svarede 
Jakob;    « kommer  Tid,  kommer  Eaad.» 

«Han  faaer  smal  Fode,  der  skal  leve  af  Haab, » 
sagde  Mogens.  «Naar  Hr.  Aage  og  Hr.  Mourits 
vorde  vidende  derom,  ville  de  tage  paa  at  rase,  og 
det  skal  holde  haardt,  at  Niels  Nielsen,  som  Sagen 
staaer,  giver  Eder  sin  Datter.* 

«G-ud  og  alle  Hellige  faae  da  hjelpe,»  svarede 
Jakob;  « thi  viid,  Mogens,  at  ingensinde  slaaer  jeg 
den  Jomfru  af  mit  Sind;  for  river  jeg  Hjertet  af 
mit  Bryst. 

I  Mogens's  Øren  lod  dette  som  gal  Mands  Tale. 
Han  tang  nogle  Øieblikke  forundret  og  sagde  saa: 

«Nu,  Jakob,  jeg  har  raadet  fra,  da  jeg  blev 
spurgt,  som  det  var  min  Skyldighed.  Yil  I,  der  kan 
faae  ti  Hustruer  for  en,  vrage  dem,  der  ere  at  faae 
for  et  Ord  og  just  have  den,  Himmel  og  Jord  for- 
byder Eder  at  vælge,  da  faaer  I  tage  Svien !  En 
ringe  Tjener,  som  jeg,  haver  intet  Ansvar  i  den  Sag; 
men  byd  ellers  over  mig,  som  forhen !  Jeg  skal  være 
stum  som  en  Fisk;  ved  hellig  Oluf,  det  tjener  Eder 
som  mig  bedst  at  tie ! » 

-Eet  saa,  Mogens !»  sagde  Jakob;  «naar  Bryl- 
luppet engang  staaer,  da  skal  jeg  mindes  Din  Troskab 
og  give  Dig  stor  Løn.>, 

Det  lod  ikke  til,  at  Mogens  satte  stor  Priis  paa 
det  Løfte;   han  sagde  ikke  saa  meget  som  Tak. 

I  Taushed  rede  de  videre  og  vare  nu  allerede 
et  godt  Stj'kke  inde  i  Færs  Herred,  Wandsted  forbi. 
Maanen  lyste  klart,  da  de  rede,  op  ad  en  kratbevoxet 

Bakke,  Herren  i  dybe  Tanker,   Tjeneren  opmærksomt 
speidende  til  alle  Sider. 

Som  de  kom  op  paa  Høisletten,  hvor  Kratskoven 
aabnede  sig,  da  standsede  Mogens  pludseligt  sin  Hest 
og  sagde  : 

«  See  hist  henne  ! » 

Jakob  holdt  sin  Hest  an  med  et  Ryk,  saae  op 
og  blev  tre  Ryttere  vaer,  som  holdt  paa  den  aabne 
Mark  i  Maanens  fulde  Skin. 

«Tre  Spydskarle,:>  sagde  Mogens  med  dæmpet 
Røst,  « Løbeskytter,  der  jage  paa  fremmed  Grund  og 
plustre,  naar  Leilighed  gives.  Lader  os  ride  uden 
om  gjennem  Krattet.« 

Jakob  havde  draget  sin  Klinge  og  red,  uden  at 
bryde  sig  om  Mogens's  Advarsel,  nærmere.  De  Frem- 
mede, hvo  det  saa  var,  havde  aabenbart  endnu  ikke 
faaet  Øie  paa  dem. 

Mogens,*  sagde  Jakob  og  standsede  igjen  sin 
Hest,  «hvis  den  lange  Karl  der  i  Midten  ikke  er 
Povel  Kjørning,  da  hedder  jeg  ikke  Jakob  Thordsen. 
Seer  Du  ei  Knebelspydet  og  Heirefjederen  i  hans 
spidse  Hat?» 

Og  saa  kunde  der  ingen  Tvivl  være  om,  hvo  de 
andre  To  vare.  Den  bredskuldrede,  korthalsede  Ryt- 
ter paa  venstre  Side  med  den  bredskyggede  Filthat 
ned  over  Ørerne,  det  maatte  være  Anders  Bing, 
Kjelds  Frænde,  den  smalskuldrede,  duknakkede  Karl 
til  Høire,  Bjørn  Jensen.  Nu  slog  den  midterste  Hest 
med  Hovedet,  og  baade  Jakob  og  Mogens  gjenkjendte 
Povel  Kjørnings   brune,    blissede  Hest,  vide  bekjendt 

for  sin  Forslugenhed ,  Ustyrliglied  og  seige  Udhol- 
denhed. 

«Det  er  Povel  og  hans  gale  Øg,»  sagde  Mo- 
gens, «og  med  ham  ere  hans  Fæller:  nu,  da  var  jeg 
dog  ei  langt  fra  det  Rette,  da  jeg  talte  om  Spydskarie! » 

Det  lod  ikke  til,  at  Jakob  hørte  denne  næsvise 
Tale  om  tre  Mænd,  hvem  han  i  nogen  Tid  havde 
kaldt  sine  Venner  og  med  hvem  han  havde  gjort 
mangen  munter  Fart  gjennem  Landet;  thi  ellers  vilde 
han  vel  revset  Mogens ;  med  mindre  han  maaskee  nu, 
kommende  fra  Mødet  med  Kirsten  Nielsdatter,  med 
hendes  ædle  og  yndefulde  Skikkelse  i  sin  Tanke  og 
med  Hjertet  fuldt  af  Kj ærlighed  og  gode  Forsætter, 
følte  Lede  ved  at  møde  disse  sine  muntre  Kamme- 
rater, der  visselig  ikke  vare  noget  godt  Selskab  for 
en  Ungersvend,  der  først  nylig  havde  tyldt  sit  to  og 
tyvende  Aar. 

De  vare  alle  Tre  midaldrende  Mænd,  meget  æl- 
dre, end  han,  men  urolige  Hoveder  og  vante  til  et 
uordentligt,  omstrejfende  Liv;  de  sade  i  maadelige 
Omstændigheder  og  havde  mere,  end  een  G-ang,  været 
paa  Kant  med  Loven.  Yel  vare  de  Standsfæller  af 
ham,  alle  Tre  af  god,  gammel  Æt,  men  dog  i  deres 
Yilkaar  og  Leveviis  ikke  hævet  synderligt  over  Bonde- 
standen. Bjørn  Jensen  eiede  rigtignok  Høibygaard  i 
Bare  Herred,  men  han  var  stærkt  forgjeldet,  Povel 
Kjørning  var  med  sine  Brødre  Jens  og  Gjord  Eier 
af  Axelvold,  men  Anders  Bing  eiede  kun  en  liden 
Bondegaard  og  vilde  forlængst  være  gaaet  fra  den, 
havde  ikke  hans  rige  Frænde,  Kjeld  paa  Smidstrup, 
støttet  ham. 

Endelig-  vare  de  alle  oprørsk  sindede  og  i  deres 
Hjerter  ivrige  Tilhængere  at*  Kong  Christiern,  og 
naar  Jakob  Thordsen  hidtil  havde  lagt  saa  liden  Vægt 
paa  denne  Omstændighed,  da  maatte  det  blot  tilskri- 
ves ungdommelig  Tankeløshed;  thi  han  var  af  Sinde- 
lag en  fuldblods  Adelsmand,  og  det  skulde  snart  vise 
sig.  at  det  Had  til  den  almuevenlige  Kong  Christiern 
den  Anden,  som  hans  Fader  selv  havde  næret  og  ind- 
podet ham  fra  hans  Barndom,  havde  slaaet  Rødder 
dybt  i  hans  Hjerte.  — 

Nu  havde  de  tre  Ryttere  opdaget  ham  og  Mo- 
gens, men  gjenkjendte  dem  ikke  strax  og  gjorde  der- 
for, hvad  der  i  hine  Tider,  da  Landeveiene  ofte  vare 
usikkre,  i  et  sligt  Tilfælde  altid  var  raadeligst,  de 
droge  deres  Sværd  og  satte  sig  i  Forsvarsstand;  men 
strax  derpaa  opdagede  de,  hvem  de  havde  for  sig,  og 
Povel  Kjørning  lod  sin  skrattende  Røst  høre,  idet 
han  raabte : 

«Ved  Ghid  og  vor  Skytspatron,  hellig  Oluf,  det 
er  Jakob  og  gamle  Mogens  ! » 

«Nu  ja,  det  er  os,»  svarede  Jakob,  «og  vi  komme 
fra  Tostrup  og  agte  os  til  Hjemmet;  men  hvad  gjel- 
der  Eders  Fart  saa  seent  —  en  Jomfru,  en  Hjort, 
eller  en  fyldt  Børs?» 

Anders  Bing  og  Bjørn  Jensen  loe  blot  af  den 
Tiltale,  men  Povel  Kjørning  syntes  at  føle  sig  ilde 
berørt  af  den,  thi  han  sagde  vredt : 

« Hvilken  Snak  er  det?  Ere  vi  Løsgængere  og 
Stimænd  ?» 

«Du  er  et  Dummerhoved,  Povel, »  sagde  Anders 
Bing,    «og  forstaaer  ikke  Spas.* 

Men  hør  nu,  Jakob  Thordsen,»  sagde  Bjørn 
Jensen.  « hvor  mener  I,  at  vi  komme  fra  ?  Just  fra 
Berritsholm !  Vi  søgte  Eder,  men  fandt  blot  Eders 
Søster,  som  ved  min  Helgen  gav  os  en  lidet  blid  og 
ugjestmild  Modtagelse.  > 

Nu,      svarede  Jakob  mere  alvorsfuldt,   end  før, 
hun   bærer   Had   til   Drik.    Tærningspil    og    alle    de 
onde   Gjerninger,   med  hvilke  I  befatte  Eder. 

Er    I    vorden    Munk,    Jakob, »    spurgte    Povel 

Kjørning.      og  vil    prædike   for   os   her  paa  Heden  ?» 

Jakob  saa  lidet  blidt  til  Povel,  hvis  smaa  sorte 

Øine  tindrede,  mens  han  løftede  sit  Hoved  og  lod  see 

sin  spidse,  røde  Xæse. 

Det  kunde  gjøres  nødigt,  men  ikke  er  jeg 
værdig  dertil, »  svarede  han. 

-Ei!»  udbrød  Anders  Bing,  «I  maa  have  druk- 
ket tæt  paa  Tostrup  og  er  vorden  blødhjertet  derved, 
lig  Bjørn,  der  stedse  græder,  naar  han  er  drukken; 
men  siig  os  nu,  hvor  løb  det  Gilde  af?  Fik  I  den 
fine  Ridder  kjønt  gjemt  udi  Sanct  Peders  Kirke,  og 
hvor  Mange  blev  paa  Pladsen  ved  Drikkelaget?* 

I  Jakobs  Hjerte  kjæmpede  den  stigende  TTvillie 
mod  hans  Yenner  med  gammel  Yane  og  en  vis  Skam- 
følelse, som  forbød  ham  uden  Aarsag  at  bryde  med 
dem.  Dog  fornam  de,  trods  den  muntre  Modtagelse, 
han  havde  givet  dem,  den  indtraadte  Forandring,  især 
da   han  nu  sagde : 

-Ikke  vil  jeg  drive  Spas  med  en  god  Mands  og 
ærlig  Ridders  Jordefærd,  som  dertil  var  min  Frænde, 
saa  sandt  min  Farbroder  Olufs  Hustru  Else  var  hans 
Søster.? 


«  Hovedet  staar  sært  paa  Eder  i  Xat.  sagde 
Bjørn  Jensen,  « snart  er  I  spøgefuld,  snart  stiv  og 
stram  som  en  Kantsier. 

Da  tog  Jakob  sig  sammen  og  sagde  : 

4 Hvor  agter  I  Eder  hen?  Fattes  Eder  Natte- 
herberge,  da  vend  om  og  forbliv  hos  mig  i  Nat !  > 

«Tak,  som  byder, »  svarede  Povel  Kjørning  spy- 
digt. "Om  I  ikke  tager  det  til  Mistykke,  da  vil 
jeg  tilstaae,  at  havde  det  været  vor  Agt  at  sove  paa 
Berritsholm ,  da  skulde  Jomfru  Birthe  ikke  faaet 
Held  til  at  kyse  os  derfra;  men  vi  vilde  kun  bede 
hos  Eder,  nyde  en  Pot  01  og  slaae  et  Terningkast 
med  Eder,  om  I  var  til  Huse.  Fanden  skal  nu  tøve 
her  længer  og  høre  paa  Eders  Præk ! » 

«Nu,  nu, »  faldt  Anders  Bing  ind,  <åkke  [ville 
vi  yppe  Klammeri  med  vor  unge  Yen  Jakob.  Næste 
Gang,  ville  vi  haabe,  da  haver  I  atter  det  gamle 
gode  Lune.» 

Hilsen  til  Jomfru  Birthe,-  raabte  Povel  Kjør- 
ning, da  de  red.  -Lad  hende  vide,  at  vi  nu  ride 
til  Smidstrup  at  gjeste  Kjeld  Bing,  og  skulle  vi  der 
berette  om  hendes  store  Gjestmildhed  og  blide  Sinde- 
lag ! » 

Saa  loe  han  skrattende,  og  de  forsvandt  i  Krat- 
tet: men  Jakob  blev  holdende  nogle  Øieblikke  i  dybe 
Tanker. 

Povel  Kjørnings  Forbittrelse  voldte  ham  Glæde; 
han  besluttede  ingensinde  mere  at  give  sig  i  Lag 
med  den  Karl.  Anders  Bing  og  Bjørn  Jensen  vare 
bedre  Mænd,  men  dog  ingen  passende  Omgang  for 
en  Mand  af  Sparrernes  Æt. 


En  ny  Aand  rørte  sig  bos  Jakob  Thordsen,  en 
Trang  til  at  vise  sig  sine  Forfædre  værdig  ved  man- 
dig Bedrift,  det  være  sig  nu  i  Fred  eller  Krig,  dog 
belst  det  Sidste,  i  og  for  sig  en  ædel  Drift,  var  den 
end  paa  det  Stærkeste  præget  af  lians  og  Datidens 
Standsfordomme. 

Idet  ban  nu  red  hjemad,  udmalede  han  sig  et 
skjønt  Fremtidsbillede,  og  af  dets  Beskaffenhed  kjend- 
tes  det,  at  ban  baabede  paa  Bidderviis  at  tjene  sig 
sin  Brud,  ved  sin  bele  Færd  gjøre  sig  uafhængig  af 
sine  Frænder  og  vinde  Kirstens  Faders  Agtelse  og 
Tillid.  Afskaaren  fra  al  Omgang  med  Niels  Brahe 
og  uden  klar  Forestilling  om  den  Betning,  det  mere 
og  mere  havde  taget  med  ham,  foer  ban  fuldstændig 
vild  og  hildede  sig  i  et  Net  af  tomme  Indbildninger. 

Det  anede  ham  kun  lidet,  at  det,  der  nu  rørte 
sig  i  hans  Biyst,  vilde  fjerne  ham  fra  Maalet,  i 
Stedet  for  at  nærme  ham  til  det  5  at  den  Dag  skulde 
komme,  da  han  vilde  faae  Valget  mellem  de  to  haarde 
Tilkaar :  enten  at  blive  Kirsten  tro  og  svigte  sin 
Overbeviisning,   eller  miste  hende  og  blive  sig  selv  tro. 

Allermindst  faldt  det  ham  ind ,  at  naar  han 
vilde  gjort  Noget  for  at  vinde  fast  Fod  i  Niels  Bra- 
hes Gunst,  da  vilde  det  bedste  Middel  dertil  været, 
om  han  i  Stedet  for  at  skille  sig  fra  de  tre  tvivl- 
somme Venner,  der  nys  havde  forladt  ham,  havde 
vendt  sin  Hest  og  i  god  Forstaaelse  med  dem  var 
redet  til  Smidstrup. 


Femte   Kapitel 

Jomfruen  i  Taarnet. 


Natten  havde  bragt  Frost,  og  Vintersolens  blege 
Straaler  sendte  den  næste  Dag  sin  Morgenhilsen  til 
Berritsholms  rode  Mure. 

Borgen  var  ikke  gammel,  dens  Bygninger  tvert- 
imod  nye  og  vel  vedligeholdte;  men  den  laae  meget 
afsides  og  ensomt,  midt  i  en  lille  Indsø,  der  var  om- 
given af  Moradser  paa  den  ene  Side  og  mørke  Fyrre- 
skove paa  den  anden.  Der  var  dernæst  det  Eien- 
dommelige  ved  den,  at  den  var  bygget  paa  tre,  kun 
ved  Vindebroer  forbundne,   Holme. 

En  lang  Steendæmning  forte  gjennem  det  siv- 
klædte  Morads  til  Udenværket  og  endte  i  en  Vinde- 
bro. Over  den  kom  man  til  den  første  Holm,  hvis 
Volde  beskyttede  Borgen  mod  Landsiden,  og  hvor 
Laden  og  Staldbygningerne  vare  beliggende.  En 
dyb,  bred  Grav  adskilte  denne  Holm  fra  den  næste, 
hvortil  en  lang  Træbro  med  en  Vindebro  paa  Midten 
førte.  Her  laae  det  egentlige  Vaaningshuus,  en  an- 
seelig Bygning  paa    to  Stokværk.     Over  en   smallere 


80 

Grav  førte  en  tredie  Vindebro  ud  til  en  liden  0,  paa 
hvilken  der  laae  et  lavt,  rundt  Taarn  med  svære 
3Iure  og  et  Kuppeltag. 

Paa  en  Tid.  da  der  ikke  blot  stadigt  herskede 
Frygt  for  Opstand  af  den  urolige,  gjenstridige  Al- 
mue, men  der  ogsaa,  som  det  i  Løbet  af  et  Aar- 
hundrede  havde  viist  sig,  var  Fare  for  Indfald  fra 
Sverrig,  ansaaes  en  slig  stærk  Beliggenhed  for  et 
af  de  største  G-oder.  Jakob  Thordsens  Forfædre 
havde  derfor  snildt  benyttet  Naturforholdene  ved  An- 
læget  af  Borgen,  og  hans  Fader  havde  ved  Udvidel- 
ser og  Nybygninger  gjort  den  til  en  lille  Fæstning, 
som.  naar  ikke  Isen  lyyggede  Bro  over  Vandet,  var  i 
Stand  til  at  udholde  et  Angreb,  selv  af  en  overlegen 
Fjende.  Selv  om  Udenværket  og  Vaaningshuset  to- 
ges, kunde  Forsvareren  i  yderste  Nødsfald  trække 
sig  tilbage  til  det  stærke  Taarn  paa  Øen. 

Der  havde  Jakobs  Søster,  Birthe  Thorsdatter, 
opslaaet  sin  Bopæl  strax  efter  hendes  Faders  bratte 
Død  og  siden  ikke  forladt  det.  Menneskefjendsk  og 
mistroisk,  som  hun  var,  og  elskende  Ensomhed,  levede 
hun  der  med  sine  Terner,  og  et  Par  Svende  laae  der 
stedse  som  Vagt  om  Natten;  det  var  deres  Gjerning 
hver  Aften  at  opheise  Vindebroen  og  omhyggeligt 
befæste  den. 

Hendes  Broder  boede  derimod  ovre  i  Vaanings- 
huset og  modtog  der  sine  Venner,  naar  han  tik  Be- 
søg; thi  Jomfru  Birthe  kom  ved  slige  Leiligheder 
saare  sjeldent  til  Syne.  Dette  var  ubekvemt,  thi 
Huusholdningen  førtes  i  Taarnet,  men  det  skaffede 
Jomfru  Birthe  ønskelig  Bo,  og  hvad  Jakob  angaaer, 

da  behagede  denne  Ordning  ogsaa  ham,  uagtet  den 
tvang  ham  til  at  gaae  over  til  Taarnet  til  de  dag- 
lige Maaltider,  Hans  Søsters  Selskab  havde  nemlig 
i  de  senere  Aar  hverken  været  ham  hyggeligt  eller 
kjært,  saa  det  var  ham  godt  tilpas,  at  deres  Sam- 
væren indskrænkedes  til  det  mindst  Mulige. 

Først  seent  kom  han  denne  Morgen  til  Syne; 
langsomt  betraadte  han  Vindebroen  og  blev  staaende 
der  nogle  Øieblikke,  lænet  til  Rækværket.  Først 
saae  han  ud  over  Søen  til  de  mørke  Fyrreskove,  saa 
vendte  han  sig  og  saae  tilbage  til  Vaaningshuset,  af 
hvis  Taarndør  han  nylig  var  traadt  ud. 

Der  var  et  drømmende  Udtryk  i  hans  smukke 
Øine,  og  om  hans  Læber  spillede  et  veemodigt  Smiil. 
Erindringerne  fra  Fortiden  bleve  levende  i  hans 
Hjerte,  og  liden  Kirsten  var  ham  nær  i  Aanden. 

Der,  hvor  han  stod,  havde  hendes  smaa  Fødder 
traadt,  da  hun  var  Barn.  Han  mindedes  især  en 
smuk  Sommerdag,  da  hun  havde  været  i  Besøg  paa 
Berritsholm  med  sin  Moder.  Han  saae  hende  endnu 
for  sine  Øine,  hvorledes  hun,  ledsaget  af  ham,  var 
løbet  over  alle  Vindebroerne,  og  hvorledes  hun  havde 
klappet  i  Hænderne  af  Glæde,  da  hun  havde  klaret 
den  sidste  og  var  naaet  over  paa  den  lille  0  til  det 
runde  Taarn.  Da  vare  Søens  Svaner  kommen  bru- 
sende, og  han  havde  hentet  Brød,  for  at  hun  kunde 
fodre  dem. 

Dette  var  hans  Ungdoms  sidste  lyse  Minder; 
thi  faa  Dage  efter  faldt  hans  Fader  for  Niels  Bra- 
hes Haand  hist  ovre  i  Fyrreskoven.  Hvorledes  mon 
det  nu  vilde  seet  ud  paa  Berritsholm,  hvis  ikke  hiint 

usalige  Kaardestød  havde  gjort  Ende  paa  hans  Fa- 
ders Liv  og  skilt  ham  og  Kirsten  ad?  Han  ud- 
malede sig  det,  hvorledes  hans  alt  dengang  spirende 
Kjærlighed  i  de  siden  hiin  Dag  forløbne  sex  Aar 
vilde  voxet  sin  naturlige  Væxt  og,  begunstiget  af 
hendes  Forældre  og  hans  Fader,  ført  til  en  tidlig 
Trolovelse,  som  maaskee  nu  vilde  været  beseglet  af 
Ægteskab.  Kirsten  var  en  tidlig  udviklet  Jomfru 
og  havde  allerede  i  to  Aar  været  anseet  som  gifte- 
færdig. 

Han  saae  da  nu  i  Aanden  Kirsten  som  hans 
unge  Huusfrue  staae  oppe  ved  et  af  Borgens  Yinduer 
og  vinke  smilende  ned  til  ham;  saa  vendte  han  sig 
mod  det  skumle  Taarn,  blev  der  vaer  Søster  Birthes 
blege  Aasyn  og  sorte  Øine,  som  viste  sig  bag  Ruden, 
drog  et  Suk  og  gik  med  faste  Trin  over  Broen  til 
Taarnet. 

Yed  sin  Indtrædelse  i  det  hvælvede  Taarn- 
kammer,  som  efter  snever  Leilighed  benyttedes  baade 
til  Dagligværelse  og  Spisehal,  fandt  han  sin  Søster 
staaende  ved  Bordet,   ventende  paa  ham. 

«Gruds  Fred  og  Godmorgen!  s  sagde  hun  og  slog 
Kors  for  sig. 

Der  var  noget  Isnende  ved  denne  andægtige 
Morgenhilsen,  som  hun  udtalte  den.  Hendes  blege 
Aasyn  med  de  skarpe  Træk  og  de  mørke  funklende 
Øine,  indfattet  af  et  hvidt  Ho  udklæde,  hendes 
spinkle  Skikkelses  stive  og  ranke  Holdning,  Lyden 
af  hendes  haarde  Røst  virkede  denne  Morgenstund 
ualmindeligt  frastødende  paa  ham. 

"Sæt  Dig  og  spiis,»  føiede  hun  til,  da  han  blev 

staaende  og  saae  ud  ad  Glarrudeme  til  Gaarden, 
ellers  vorder  Øllebrøden  kold.» 

Bordet  var  smukt  dækket ,  Dugen  hvid  som 
Snee,  Øllebrøden  vel  sødet.  Der  herskede  den  stør- 
ste Renlighed  i  dette  Kammer,  som  i  alle  Gaardens 
Rum.  En  skrap  Huusstyrelse,  sparsommelig,  men 
tillige  omhyggelig,  saa  at  der  sørgedes  forsvarligt 
for  hvert  levende  Væsen  paa  Gaarden,  det  var  til- 
syneladende  Kirsten  Thorsdatters  eneste  Formaal  og 
Livsgjerning. 

Nu  sad  hun  allerede  ved  sin  Rok  og  spandt, 
thi  Lediggang  var  hende  en  Vederstyggelighed.  Mens 
hendes  Broder  i  Taushed  spiste,  hørtes  Rokkehjulets 
ensformige  Snurren.      Omsider  talte  Jakob  og  sagde: 

«Paa  Hjemfarten  i  Nat,  da  kom  imod  mig  ved 
Næsby  Krat  Bjørn  Jensen,  Anders  Bing  og  Povel 
Kjørning.  De  sagde  Dig  paa.  at  Du,  da  de  i  Gaar 
søgte  herind,  havde  givet  dem  en  saare  ugjestmild 
Modtagelse,  noget  nær  viist  dem  af  Gaarde;  talte  de 
Sandhed ?» 

Birthe  var  forberedet  paa  at  faae  Bebreidelser 
i  den  Anledning.  Hun  hadede  de  tre  Svirebrødre, 
der  saa  ofte  havde  voldt  hende  Uleilighed  og  tæret 
ublu  paa  hendes  Forraad ,  og  da  det  ikke  anede 
hende,  at  Forespørgselen  mere  fremkom  som  et  Ud- 
brud af  ondt  Lime  hos  hendes  Broder,  end  fordi  han 
tog  sig  Sagen  selv  nær,  tog  hun  ivrigt  til  Gjenmæle 
og  sagde : 

« De  trængte  herind  til  mig  med  Larm  og  brugte 
ugudelige  Skjemteord.  Da  sagde  jeg:  fort  med  Eder! 
dette   er   mit  Jomfrubuur;    men    ere   I   trængende    til 

Mad  og  Drikke,  da  gaaer  tilbage  til  Borgen,  der 
skal  det  blive  Eder  bragt!  Det  gjorde  de,  men  først 
efter  at  de  en  Stund  usømmeligt  havde  ført  G-ante- 
snak  med  Pigerne.  Saa  sade  de  derovre  og  dobblede  i 
samfulde  trende  Timer  og  tømte  Fade  og  Kruus;  og 
da  deres  Heste  havde  ædet  sig  tykke  i  vor  gode 
Havre  —  Jens  Stalddreng  siger,  at  han  maatte  give 
dem  den  bar,  uden  Hakkelse  —  saa  droge  de  om- 
sider drukne,  leende  og  bandende  af.  Høviske  Mænd 
og  skjønne  Venner  de ! 

Med  stor  Sindsro  og  til  Birthes  Overraskelse 
svarede  Jakob : 

«Jeg  tænker  som  Du.  De  Karle  ere  ikke  et 
Kruus  01  værd,  og  haaber  jeg,  de  komme  her  ei  saa 
snart  igjenL 

Ei!»  udbrød  Birthe  med  en  skuffet  Mine,  thi 
hun  havde  belavet  sig  paa  en  heftig  Ordstrid,  <det 
er  nyt  at  høre  Sligt  om  dem  af  Din  Mund.  Dog 
siger  jeg:  Gud  have  Lov!  Deres  Nærværelse  var 
stedse  til  Vanære  for  Dig  og  som  en  Besmittelse  af 
vort  Huus.>: 

Jakob  gav  intet  Svar.  Rokkehjulet  havde  atter 
Ordet  og  summede  sin  ensformige  Sang;  endelig  sagde 
Birthe : 

«Hvor  gik  det  saa  til  ved  Hr.  Tyges  Jordefærd? 
Vare  alle  vore  Frænder  der  til  Stede  ?* 

Vi  vare   der  Alle  paa  Dig  nær»,    svarede  han. 

«Og  dog  spurgte  vel  Ingen  efter  mig»,  tilføiede 
Birthe  i  en  bitter  Tone. 

«Deraf  ere  de  forlængst  vordne  trætte »,  svarede 
Jakob.      <  Lever  Du  jo  og,  nu  i  sex  Aar,    her  i  Dit 

Taarn,  som  i  Kloster.  Naar  jeg  skal  sige  Sanden, 
da  forundrer  det  mig,  at  Du  ikke,  som  Sindet  staaer 
paa  Dig,  for  længst  har  ladet  Dig  Lokken  skjære  af 
og  vie  til  Herren. 

Disse  Ord  vare  i  høi  Grad  skikkede  til  at  sætte 
Galden  i  Bevægelse  hos  Birthe;  thi  hun  heldede  til 
den  nye  Lære  og  hadede  det  papistiske  Væsen  og 
Nonnerne  paa  Grund  af  deres  Dovenskab  og  Vellevnet: 
men  hun  var  dog  ikke  nu  oplagt  til  en  kirkelig 
Disput;  hun  holdt  sig  til  det,  der  laae  nærmere,  i 
det  hun  sagde: 

«Jeg  gj etter.  Du  var  mig  helst  kvit!  Mænd  ere 
stundom  ringere,,  end  de  Umælende,  og  elske  ikke 
engang,  som  de,  den  Haand,  der  pleier  og  føder  dem.» 
Jeg  tænkte  paa  Dit  eget  Gavn»,  svarede  Jakob. 
«Du  fortærer  Dig  selv  ved  al  den  Møie,  og  kun 
fattig  er  Din  Glæde  derved.  Mens  Folk  og  Fæ  paa 
Gaarden  trives  ved  Din  Omhu,  Forraadskamrene 
bugne  af  Føde,  og  Linnedskabene  snart  neppe  evne 
at  rumme  de  ophobede  Duge  og  Bolstre,  Frugterne 
af  Din  Flid,  samler  Du  blot  Galde,  aldrig  sees  et 
Smiil  paa  Dit  Aasyn,  og  af  Din  Mund  høres  kun 
beske  Ord./ 

Birthes  Rok  var  gaaet  i  Staa.  Hun  sad  og 
stirrede  paa  ham,  i  det  hun  tænkte:  hvor  vil  han 
hen  med  den  Tale?  Tænker  han  paa  at  tage  sig  en 
Hustru  og  vil  sætte  mig  fra  Styret? 

Det  var  det  ømme  Punkt  hos  hende ;  thi  hun  var 
raadelysten  og  vilde  aldrig  fundet  sig  i  at  underordne 
sig,  saa  hellere  fortrække.  Hun  grublede  over,  til 
hvilken  Jomfru  han  vel  kunde  have  sat  sin  Hu,  men 

mindedes  ikke,  at  han  havde  yttret  G-odhed  for  nogen, 
undtagen  for  Kirsten  Nielsdatter,  sidst  i  Lund  kjen- 
deligt  nok.  Dog  afviste  hun  i  det  første  Øieblik  den 
Tanke,  at  han  skulde  fordriste  sig  til  at  beile  til 
Niels  Brahes  Datter;  men  at  der  foregik  noget  Usæd- 
vanligt i  hans  Indre,   det  fornam  hun. 

Hun  mente  nu,  det  var  klogest  at  bøie  af  og 
sagde  derfor  med  et  Smiil,  som  viste,  at  hendes 
Aasyn  kunde  være  tækkeligt: 

«Tag  mig,  som  jeg  er,  Jakob!  Muligt  har  Du 
Eet:  jeg  burde  vel  være  mere  mild.  Dog,  nu  tale 
vi  ei  mere  om  mig !  Forkort  mig  nu  Tiden  en  Kjende 
og  beret  mig  om  den  Jordefærd b 

Det  gjorde  han  da,  men  aandsfra værende  og  af- 
brudt. Hun  udfrittede  ham  imidlertid  nøie ,  vilde 
vide  Besked  om,  hvorledes  Ligstuen  havde  været 
draget,  hvor  mange  Retter  der  vare  blevne  t'rem- 
baarede,  hvorledes  Enken  havde  teet  sig,  og  hvor- 
ledes hendes  Sørgedragt  havde  været  skaaren.  Til- 
sidst  spurgte  him  om  Gjesternes  Navne,  og  da  slog 
det  hende,  at  han  slet  ikke  nævnede  de  Braher  fra 
Wandaas,  der  dog  som  nære  Frænder  maatte  have 
været  der. 

Birthe  sad  med  Hørspindet  i  den  venstre  Haand 
og  den  høire  Haand  paa  Rokkehjulet,  som  om  hun  nu 
havde  hørt  Nok  og  atter  vilde  spinde  videre,  men 
tøvede  dog  og  sagde  : 

«Var  Niels  Nielsen  der?» 

Hendes  Røst  lød  skarpt,  hendes  Kinder  bleve 
lidt  blegere,  og  Pupillen  i  hendes  Øine  udvidedes,  i 
det  hun  udtalte  det  Navn. 

Jakob  nikkede  blot  til  Svar. 

«Og  Fru  Anna  og  Kirsten?«   spurgte  hun  videre. 

<Ja!»  svarede  Jakob  og  reiste  sig  brat,  idet 
han  skiftede  Farve.       Kvi  spørger  Du  om  dem? 

Kom    Du    Nogen    af   dem    til    Orde?      lod    det 
næste  Spørgsmaal. 

«Ja, »  svarede  Jakob,  i  det  han  vendte  Ryggen 
til  og  gik  hen  til  Vinduet,    « Jørgen  og  Kirsten.), 

Birthe  slap  Rokkehjulet,  lod  Haanden  med  Hør- 
spindet synke  ned  i  Skjødet,  lænede  sig  tilbage  i 
Stolen  og  saae  efter  (  sin  Broder  med  det  samme 
spændte  Blik. 

«Det  forundrer  mig  hoiligt,),  sagde  hun,  «at 
Du  befatter  Dig  med  dem.  Jeg  saae  det  sidst  i 
Lund,  at  et  mildt  Blik  fra  Kirsten  Nielsdatters  Øine 
kan  bringe  Dig  fra  Sands  og  Samling,  saa  Du  for- 
glemmer, at  hun  er  Datter  af  den  Mand,  der  gav 
vor  gode  Fader  Ulivssaar  og  lagde  ham  paaBaare.* 

«Ti  derom,),  svarede  Jakob  heftigt,  idet  han 
med  et  blegt  Aasyn  vendte  sig  mod  hende.  «Jeg 
mindes  det  med  Sorg;  men  jeg  mindes  og  Niels  Niel- 
sens store  Anger,  og  at  han  gjorde  Bod;  maatte  han 
saa  og  give  Bøde  og  kjøbe  sig  fri  for  Straf  i  dyre 
Domme.  Vi  forsømte  da  Intet  for  at  skaffe  vor 
Slægt  Opreisning;  den  Sag  er  dermed  ganske  bilagt, 
og  det  er  uchristeligt  af  Dig  ideligt  at  rippe  op 
deri.» 

Birthe  saae  paa  sin  Broder  med  dyb  Foragt. 

«Ja,»  svarede  hun,  «saa  er  det  jo  Sæd  i  dette 
usselige   Land   og  blandt   denne  Tids   vanartede  Men- 

neskeborn.  Eu  myrder  sin  bedste  Yen,  han  løber  da 
af  Landet :  saa  møde  hans  Frænder  for  ham  og  tinge 
med  den  Dræbtes  Frænder  om  Bøde  og  Cfjørsum*; 
det  er  som  en  Handel,  skjændselsfulde  Blodpenge! 
De  slaae  Betfærdigheden  dens  straffende  Værge  af 
Haand  og  døve  Blodets  Bøst.  Faders  Død,  det 
blev  os  en  lumpen  Vinding:  derfor  tog  jeg  ei  en 
Hvid  deraf.  Nei.  ikke  Alverdens  Guld  kan  for  mig 
sone  min  kjære  Faders  Død ! 

«Jeg  veed  det  veb,  sagde  Jakob  hidsigt,  at 
Du  har  større  Aarsag,  end  jeg.  til  at  hade  Niels 
Nielsens  Slægt.  Vær  sanddru,  Birthe,  og  siig:  jeg 
bærer  Nag  til  de  Braher,  fordi  Jørgen  Nielsen  for- 
smaaede  mig!» 

Da  sprang  Birthe  op  og  sagde  med  blussende 
Kinder  og  flammende  JØine: 

Der  løi  Du  mig  skammeligen  paa!  Hvad  kerer 
jeg  mig  om  Jørgen,   det  Flødeskjæg?* 

Hun  gjorde  Vold  paa  sig  selv.  taug  et  Øieblik 
og  sagde  derpaa  med  et  koldt  Smiil: 

Hvor  tør  jeg  vente,  at  Du.  hvis  Hu  hindindtil 
blot  stod  til  Dobbel,  Drik  og  Jagt  gjennem  Moser 
og  Kjær  med  landstrygende  Venner,  skal  kunne  be- 
gribe mig?  Du  som  nu  dertil,  det  skjønner  jeg  grant, 
har  vendt  Dit  Hjerte  til  Din  Farders  Morders  Dat- 
ter! Du  er  ikke  værdig  at  kaldes  Din  Faders  Søn; 
Dig  maa  det  skurre  i  Ørerne,  naar  jeg  siger,  at 
mit  Hjerte  fortæres  af  Harme  over  min  Faders 
uhevnede  Død.   og  at  jeg  væmmes   ved   at  tænke  paa 

Din  Elskov  til  den  Jomfru,  Du  frem  for  alle  burde 
skye.  Du  smiler  spottende),  vedblev  hun  med  sti- 
g-ende Harme,  :enddog  Du  burde  rødme  af  Skam; 
men  G-ud  have  Lov,  de  Gamle  af  vor  Slægt,  de  ere 
ikke  som  Du!  De  tænke  snarest  som  jeg,  og  hvis 
Du  farer  fort,  som  Du  har  begyndt,  da  ville  'de  ei 
vedkjende  sig  Dig,  og  vor  ganske  Slægts  Forbandelse 
vil  ramme  Dig.« 

Hun  sank  udmattet  om  paa  sin  Stol,  hendes 
Bryst  arbeidede  heftigt,  hun  foldede  knugende  sine 
skj elvende  Hænder. 

Jakob  smilte  ikke  mere;  tvertimod  stod  der  et 
Øieblik  Rædsel  at  læse  i  hans  Øine,  ikke  fremkaldt 
af  hendes  truende  Ord,  men  ved  Synet  af  hendes 
vanzirede,  af  Raseri  fordreiede  Træk.  Hans  næste 
Følelse  var  Medlidenhed;  han  fattede  sig  og  sagde 
roligt : 

<Det  fortryder  mig,  Birthe,  at  jeg  sagde  det 
Ord  om  Jørgen,  som  opirrede  Dig.  See  nu  at  glemme 
det  og  vind  Magt  over  Dig  selv!  Du  maa  ei  oftere 
tale  saa  vildt,  som  var  Du  en  Troldkvinde,  Du  som 
dog  er  en  christelig  Jomfru.  Saa  kan  Du  ikke 
heller,  det  haaber  jeg  for  vist,  for  Alvor  mene  alt 
det,  Du  i  Dag  har  sagt.  Var  det  saa,  da  vilde  Du 
jo  ikke  fange  Fred,  før  Niels  Nielsens  Hoved  laae  paa 
Blokken. » 

«Saa  er  det»,  svarede  hun  med  dæmpet  Røst. 
«Liv  for  Liv!  Hvo  der  bruger  Sværdet,  skal  om- 
komme ved  Sværdet,  siger  Herren.  Lad  Hevneren 
være  hvem  det  vil  og  skal,  den  Dødes  Søn  og  Fræn- 
der, som  det  var  Skik  i  gammel  Tid  her,  og  end  er 

det  i  andre  Lande,    eller    lad   den    være  Loven,  men 
Liv  for  Liv ! » 

«G-ud  Herren  bevare  Din  Forstand,  Birthe !» 
svarede  Jakob.      -Du  er  syg,   gak  til  Sengs !» 

Jeg  haver  min  Forstands  fulde  Brug»,  svarede 
hun;  'jeg  veed,  at  jeg  er  en  svag  Kvinde,  der  Intet 
formaaer. » 

Dog  lyste  der  af  hendes  Blik  en  Ild,  som  tydede 
paa,  at  om  Leilighed  dertil  gaves  hende,  da  vilde 
hun  formaae  meget. 

Jakobs  Hjerte  tillukkede  sig  atter;  han  greb 
sin  Hat  og  gik  uden  flere  Ord  hastigt  sin  Yei. 

Hun  reiste  sig,  gik  hen  til  Yinduet  og  stod  der 
og  stirrede  efter  ham.  Hun  saae  ham  gaae  raskt 
over  Vindebroen,  kalde  paa  Mogens  og  hørte  ham 
raabe  til  ham,  at  han  vilde  til  Skovs  at  bede 
en  Hjort. 

Hun  stod  endnu  paa  samme  Plet,  ved  det  aabne 
Vindue,  da  han  red  af  Gaarde  med  sine  Drenge  og 
Hunde,   og  saae  efter  ham. 

Der  farer  han  af,  tænkte  hun,  at  døve  Samvittig- 
hedens Røst  ved  Jagtens  Tummel  og  forglemme  de 
Alvors  Ord,  han  maatte  høre  af  mig;  men  han  kan 
fare  til  Landsens  Ende,  og  dog  vil  Faders  blodige 
Skikkelse  stille  sig  mellem  Kirsten  og  ham.  Gid 
"Ulykke  ramme  hende,  den  mandkaade  Tøs,  som  har 
lokket  og  troldgjort  min  Broder! 

I  det  Samme  fløi  en  Bavn  langsomt  og  tungt 
hen  over  Taarnet.  Hun  hørte  Vingernes  Susen  og 
saae  op,  men  blev  strax  vaer,  at  den  fløi  til  Venstre. 
Hun   var    saa    overtroisk,    som   nogen  Jomfru   i    hine 

Dage  og  t}'dede  da  Ravnens  Flugt  som  et  Varsel 
om,  at  det  i  den  Sag.  hun  just  tænkte  paa,  skulde 
gaae  mod  hendes  Ønske. 

Ravnen  lod  sit  hæse  Skrig  hore.  det  lød  spot- 
tende i  hendes  Øren,  hun  lukkede  hastigt  Vinduet  og 
drog  sig  ind  i  Taarnet  for  at  tumle  med  huslig  Gjer- 
ning  og  kjole  sin  Harme  paa  Pigerne. 


Sjette  Kapitel. 

Den  forlorne  Skat. 


Der  blev  Uro  paa  Smidstrup,  da  Anders  Bing 
om  Morgenen  kom  farende  med  sine  to  Venner,  alle 
Tre  høirøstede,  tilsyneladende  ikke  tvivlende  om,  at 
de  vare  velkomne,  og,  som  altid,  begjærlige  efter 
Mad  og  Drikke. 

Kjeld  Bing  modtog  sin  Frænde  temmelig  uvilligt, 
da  han  flygtede,  at  Besøget  skulde  gaae  ud  over 
hans  Pung,  en  Frygt,  som  dog  denne  Gang  viste  sig 
ugrundet.  Anders  og  hans  Fæller  vilde  blot  nyde 
(rjestfrihed  hos  ham  nogle  Dage  og  prøve  hans  Jagt; 
men  de  fik  det  uvelkomne  Svar,  at  det  ikke  lod  sig 
gjøre,  fordi  Niels  Brahe  havde  budet  ham  og  hans 
Hustru  at  følge  med  op  til  ^Vandaas  den  følgende  Dag. 

De  gave  sig  strax  til  at  smidske  for  Niels  Brahe 
og  tilbragte  det  meste  af  Dagen  i  hans  Selskab. 

Fru  Anna  tænkte  :  hvilken  lønlig  Magt  drager 
min  Huusbonde  til  disse  vilde  Karle  og  hvorom  mon 
de  tale  i  Enrum? 

Hun  fik  ikke  Kede  derpaa;  men  om  Aftenen  til 
sin  Fortrydelse  den  Besked,  at  de  alle  Tre  havde 
faaet  en  Indbydelse  til  at  drage  med  til  Wandaas  og 
deeltage  i  den  Rævejagt,  der  skulde  anstilles  til  Ære 
for  Kjeld  Bing. 

Nu  vil  Jagten  vorde  mere  munter, »   sagde  Niels 
Brahe  heel  oprømt  i  den  Anledning. 

Ingen  af  de  Andre  syntes  at  være  af  den  Me- 
ning, undtagen  Oluf,   som  udbrod  : 

«Nu  vee  de  Ræve  i  Tydinge  Krat!» 

Povel  Kjøming  var  nemlig  vide  bekjendt  som  en 
af  Landets  dygtigste  Jægere,  et  Fortrin,  som  nu  og 
da  havde  givet  ham  Indpas  i  de  store  Herremænds 
Huse.   —  • 

Den  næste  Morgen  gik  da  Reisen  fra  Smidstrup 
Nord  paa,  i  stille  Frostveir  og  godt  Føre. 

Jo  længere  de  fjernede  sig  fra  Slettelandet,  desto 
bedre  blev  Niels  Brahe  til  Mode.  Han  ringeagtede 
det  flade  Land  og  dets  i  hans  Øine  blødagtige  Be- 
boere. I  Gjønge  Herred,  de  mægtige  Skoves,  Trold- 
stenenes og  de  klare  Fjeldsøers  Land,  laae  hans 
Hjemstavn,  og  der  var  hans  Hjerte.  Da  han  atter 
hørte  Helgeaaens  Vande  bruse  og  saae  de  første  Gra- 
nitblokke vise  deres  graae  Hoveder  mellem  Træstam- 
merne, da  blev  han  glad,  og  hans  Tanke  ilede  forud 
til  Hjemmet.  Vi  ville  følge  den  og  forsøge  at  skildre 
Reisens  nære  Maal. 

Det  gamle  Wandaas  laae  paa  samme  Sted,  som 
det  nuværende,  paa  Ryggen  af  en  høi,  langstrakt 
Skovaas,  omkring  hvis  Fod  Alma-  og  Helge- Aa  fly- 
der, indtil  de,  en  halv  Miil  Syd  for  Gaarden,   forene 

sig  og  som  een  Strøm,  skummende  over  Granitblokke 
og  beskygget  af  frodige  Ege,  Birke  og  Graner,  fort- 
sætte det  bugtede  Løb  mod  Syd  for  til  sidst,  nede  ved 
Staden  Aaliuus  paa  den  flade  Kyst,  at  tabe  sig  i  alle 
Strømmes  fælles  Maal,  Havet. 

Den  gamle  Borg,  et  stærkt  Huus  paa  to  Stok- 
værk og  med  fire  sammenbyggede  Længer,  var  bedre 
befæstet,  end  nogen  anden  Gaard  i  Skaane  paa  den 
Tid.  Den  var  omgivet  af  Jordvolde  og  laae  som  paa 
en  0,  paa  alle  Sider  omflydt  af  Vand.  Paa  Voldene 
var  der  anbragt  nogle  Stykker  Skyts  af  den  ældste 
Sort,  Skjærmbrækkere  og  Skerpentiner,  som  vare  fæ- 
stede i  Tømmerblokke ,  og  viste  enhver  Inddragende 
truende  deres  Mundinger.  Kun  fen  Vindebro  førte 
over  til  Øen,  nemlig  fra  Nordsiden,  hvor  den  Dam, 
ved  hvilken  Gaarden  laae,  indsnevrede  sig  til  Vold- 
grave. Paa  det  faste  Land  udenfor  laae  Stalde,  Avls- 
bygninger og  ved  dem  en  liden  Abildgaard.  De  op- 
dyrkede Felter  ved  Gaarden  vare  kun  smaa,  mørk  og 
barsk  sluttede  Skoven  Borgen  i  sin  Favn. 

Paa  dette  ensomme  Sted  var  Niels  Brahe  født, 
og  her  var  han  opvoxet,  omgiven  af  en  barsk  Natur 
og  et  ikke  mindre  barskt  Folk,  de  vilde,  stridbare 
Gjøngeboere.  Herfra  var  han  i  sin  Ungdom  fløiet  ud 
for  at  tumle  sig  paa  Søen,  drive  Kaperi  og  kjæmpe 
med  sin  Mødreneslægts  Dødsfjender,  de  Lybske,  ført 
til  slig  Vikingfærd  af  sin  Morbroder,  Axel  Olufsen ; 
men  hertil  var  han  dog  stedse  vendt  tilbage  og  dvæ- 
lede nu,  i  sin  modnere  Alder,  helst  her.  Naar  und- 
tages den  gyngende  Skibsplanke,  da  var  der  intet 
Sted,  hvor  han  mere  viste  sig,  som  han  var,  en  Mand 

med  et  aabent,  freidigt  Sind,  klart  og  gjennenisigtigt 
som  Alma-Aaens  Vande,  ved  hvis  Bredder  han  havde 
leget  i  sin  Barndom,  og  i  hvis  Bølger  han  havde 
tumlet  sig;  men  stundom  ogsaa  vild  og  fremfusende, 
som  de.  — 

Langsomt  red  han  nu  med  sine  Gj  ester  op  ad 
den  bugtede  Skovvei,  mens  Karmen  med  Kvinderne 
fulgte  efter.  Træerne  stode  tæt  ved  Veien.  Kun 
hist  og  her  aabnede  Rækkerne  sig,  og  der  viste  sig, 
som  ved  en  Overraskelse,  en  af  de  svære  Granit- 
blokke, som  kaldes  Troldstene,  fordi  Sagnet  fortalte, 
at  Trolde  i  Vrede  skulde  have  slynget  dem  derhen. 
De  syntes  dog  snarere  at  sige:  hvad  ere  I  og  disse 
høie  Graner,  hvis  Grene  suse  over  vore  Hoveder? 
Døgnets  Skabninger !  Vi  have  ligget  her  fra  det 
Øieblik,  da  Jorden  blev  dannet. 

De  Forbigaaende  offrede  dem  imidlertid  nu  neppe 
et  Blik;  de  higede  mod  Maalet,  og  ved  en  Omdrei- 
ning  af  Veien  viste  det  sig  omsider  for  deres  spei- 
dende  Blikke. 

Povel  Kjørning  og  Bjørn  Jensen,  som  aldrig 
havde  været  her  før,  lo  de  strax  ved  Synet  af  Gaar- 
dens  Befæstning  beundrende  TTdraab  høre,  og  da  de 
fik  Øie  paa  de  gamle  Skjærmbrækkere,  teede  de  sig 
som  Børn,  der  have  opdaget  et  Stykke  Legetøi. 
Niels  Brahe  hørte  med  Tilfredshed  paa  deres  Lov- 
taler, og  kort  efter  rede  de  ind,  og  hans  Øre  fryde- 
des ved  Lyden  af  hans  Hests  Hovslag,  som  dønnede 
paa  hans  egen  Vindebro. 

Der  var  imidlertid  noget  Vildt  og  Heftigt  ved 
hans   Glæde,    hvilket    strax    ved    hans    Indtrædelse    i 

Hallen  paa  en  mærkelig  Maade  kom  for  Dagen. 
Hans  Hustru,  som  var  med  ham,  kunde  ikke  ved 
denne  Leilighed  staae  i  Indgangsdøren  og  med  sit 
ømme  Smiil  og  den  stolte  Cflædesild  i  sine  Øine,  som 
han  kjendte  saa  godt,  lyse  Fred  over  hans  Indtræ- 
delse. Ophidset,  som  han  var,  af  Hændelserne  paa 
denne  Jordefærdsreise  og  af  Tanker,  hvorom  hans 
Hustru  intet  vidste,  viste  der  sig  snarere  Syner  fra 
hans  Barndom  for  hans  Sjæl;  han  saae  i  Aanden  sin 
Moders  Skikkelse,  den  norske  Kvinde  med  det  stolte 
Sind  og  det  haarde  Maal,  og  mindedes  Ord,  der  paa 
dette  Sted  vare  udtalte  af  hende. 

«Gud  og  alle  Hellige  være  lovet, »  sagde  han, 
idet  han  kastede  sin  Hat  fra  sig  paa  Bordet,  «at  vi 
nu  ere  her,  langt  fra  alle  Tydsker-  og  Kræmmer- 
Te  mier-!     Forbandet  være  de  alle  til  Hobeb 

En  sær  Velkomsthilsen  den,  Niels  Nielsen, » 
sagde  Anders  Bing,  «men  ved  Sancte  Oluf,  den  er 
ellers  efter  mit   Sind  ! 

-Tærer  hjertens  velkomne  i  mit  Huus!»  sagde 
Niels  Brahe,  idet  han  fattede  sig,  og  et  Smil  opkla- 
rede hans  djerve  Aasyn.  Ilde  betænkt  var  det  af 
mig  at  sige  Bandsord  ved  Indtrædelsen;  men  det  kom 
nu  saa  over  mig;  der  gives  det,  der  er  stærkere,  end 
vor  egen  Hu  og  Villie.» 

Saa  bør  det  ikke  være,  naar  det  gjelder  det 
Onde.  Niels,;:    sagde  Fru  Anna  mildt,  men  fast. 

Han  gav  hende  ikke  Svar,  men  hans  dulgte 
Hanne  røbede  sig  ved  den  ufornødne  Barskhed,  hvor- 
med han  bød  sin  Huushovmester  flux  at  lade  Bordet 
dække  og  Yiin  frembære. 

Hans  Hustrues  Blikke  vogtede  paa  ham,  mens 
han  drak  Velkomstbægeret  med  sine  Gjester.  Nær- 
værelsen af  hans  nye  Venner  forekom  hende  ildevars- 
lende, og  naar  hun  tænkte  over  alle  de  Tegn,  der  i 
den  sidste  Tid  havde  viist  sig  i  hendes  Huusbondes 
Tale  og  Færd,  da  bestyrkedes  hun  stedse  mere  i  sin 
Frygt,  at  de  vare  som  de  første  svage  Døn  af  et 
Jordskjelv,  der,  om  det  kom,  kunde  styrte  deres  jor- 
diske Lykke  i  Gruus. 

Kun  een  Gang  havde  hun  røbet  denne  sin  Frygt, 
i  Sanct  Olufs  Kirken,  da  hun  korsede  ham  med  den 
hellige  Sølvøxe.  Hun  bevarede  ogsaa  nu  sin  Fat- 
ning, lod  blot  see  Smiil,  antog  sig  sine  Gjester  og 
sørgede  for  deres  Bekvemmelighed. 

Niels  Brahe  gik  imidlertid  brat  af  Hallen,  og 
da  de  Andre  noget  efter  indfandt  sig  for  at  gaae 
til  Bords,   udeblev  han. 

«Han  er  hos  Morbroder, »  sagde  Fru  Anna, 
«gaae,  Oluf,  og  siig  ham,  at  Maden  er  rede  !  <> 

Oluf  gik,  og  kort  efter  vendte  han  tilbage  og 
lukkede  Døren  op  for  sin  Fader,  som  langsomt  traadte 
ind,  førende  ved  Armen  en  bedaget  Gubbe,  der  støt- 
tede sig  til  en  Krykkestok  og  famlede  sig  frem. 
Hans  knokkelstærke,  fordum  høie,  Skikkelse  var  nu 
krumbøiet,  hans  Isse  skaldet,  og  det  hvide  Skjæg 
naaede  næsten  ned  til  Beltestedet  paa  den  side,  brune 
Kjortel,  han  var  iført. 

Det  var  Niels  Brahes  Morbroder  og  hans  Vei- 
leder  i  hans  faderløse  Ungdom,  gamle  Axel  Olufsen, 
som,  ikke  af  Trang,  men  formedelst  sin  Blindhed  og 
Alderdoms   Svaghed,    havde    opgivet    egen   Huusstand 

Niels  Brahe.     I.  7 

og  allerede  i  adskillige  Aar  levet  hos  sin  Søstersøn 
paa  "Wandaas.  Forhen  havde  han  været  en  anseet 
Mand,  siddet  i  Rigens  Raad,  og  han  havde  havt 
store  Læn:  men  han  var  stedse  forbleven  ugift. 

Der  gik  som  en  Skygge  over  Fru  Annas  Aasyn, 
da  han  traadte  ind.  Mellem  hende  og  den,  trods  sit 
affældige  Legeme,  endnu  aandskraftige  Olding  havde 
der  stedse  været  ført  en  haardnakket  Kamp,  snart  i  Stil- 
hed, snart  med  skarpe  Ord.  Ham  gav  hun  med 
Rette  Skylden  for  hendes  Huusbondes  Kaperbedrifter 
til  Søes  i  hans  Ungdom  og  i  Begyndelsen  af  deres 
Ægteskab;  og  uagtet  dette  nu  tilhørte  Fortiden, 
frygtede  hun  ham  dog  stedse  som  den,  der  nærede 
Hadets  og  Hevnens  Aand  i  Niels  Brahes  Bryst,  og 
som  en  ivrig  Tilhænger  af  Kong  Christiern,  der  ved 
given  Leilighed  kunde  forlede  ham  til  at  indlade  sig 
paa  forvovne  Foretagender.  Det  var  desuden  ganske 
usædvanligt,  at  han  viste  sig,  naar  der  var  Gjester 
til  Stede,  hvorfor  hun  studsede,  da  hun  saae  ham 
træde  ind. 

Hun  havde  dog  stedse  i  Gjerningen  behandlet 
ham  godt  og  med  Omhu  sørget  for  hans  Pleie. 
Hun  gik  ham  strax  i  Møde  og  talte  ham  mildt  til. 

Ei  see.  Morbroder »,  sagde  hun,    «er  I  saa  kvik 
i  Dag,  at  I  vil  med  til  Gilde?/ 

Den  Gamle  loe  stille  og  sagde: 

<Det  blev  ofte  min  Lod  i  Livet  at  komme,  naar 
man  sidst  ventede  mig ! » 

Hans  dybe  Røst  havde  en  haard  Klang;  Fru 
Anna  led  den  ikke,  det  saaes  paa  Udtrykket  i  hendes 
Øine,   og  Jørgens  Aasyn  viste  endnu  mere  utvetydigt 

Modvillie.  Han  holdt  sig  tilbage:  Oluf  og  Kirsten 
derimod  ilede  hen  til  « Oldefader  > ,  som  de  kaldte 
ham  og  bøde  ham  glade  Goddag.  Da  han  hørte 
Kirstens  bløde,  fuldtonende  Køst,  gled  der  et  Smiil 
over  hans  skarpe  Træk  og  han  sagde: 
Ei,   der  kurrede  min  Due!» 

Han  blev  nu  ført  hen  til  Høisædet  for  Bord- 
enden, og  da  han  havde  taget  Sæde  i  Hyndestolen, 
ble  ve  Gjesterne  førte  hen  til  ham.  Da  denne  Cere- 
moni var  til  Ende,  sagde  han: 

«Nu  sidde  vi  godt;  thi  jeg  veed,  at  I  alle  ere 
Mænd  efter  mit  Sind.) 

Maaltidet  gik  saa  temmeligt  i  Taushed,  saa  at 
Gjesteme  fik  al  ønskelig  Madro  og  gjorde  dygtigt 
ved  Mad  og  Drikke.  Især  forbausede  Povel  Kjør- 
ning  Huushovmesteren,  Bent,  og  de  opvartende  Dug- 
svende ved  sin  umættelige  Graadighed  og  sin  uslukke- 
lige Tørst.  De  tænkte,  at  hvis  han  hver  Dag  aad 
og  drak  saa  meget,  da  var  det  at  forundre  sig  over, 
at  han  ikke  var  federe. 

Alt  mens  han  spiste  og  drak,  bleve  hans  smaa 
sorte  Øine  end  mindre  og  Enden  af  hans  spidse  Næse 
endnu  rødere,  end  sædvanlig.  Dog  havde  han  Tan- 
kerne ved  Andet  end  Maden,  og  brugte  baade  Øine 
og  Øren  godt.  Han  lod  Blikket  løbe  over  Bordet 
taxerede  de  svære  Sølvstobe  og  det  andet  kostbare 
Huusgeraad.  Han  saae  til  de  skjønne  Gyldenlæders 
Tapeter  og  det  udskaarne  Egepaneel,  som  dækkede 
Væggene  og  til  den  anseelige  Kamin  med  Slægt- 
vaabnet  over,  og  omkring  hvilken  stod  skjønne  Løi- 
bænke  med  bløde  Hynder,    hvor  de  Alle   skulde  hvile 

efter  Maaltidet;  han  bemærkede,  at  Alt  i  hans  Værts 
Huus  gik  i  stor  Stiil,  saaledes  som  den  rige  Jord- 
drot fører  sin  Huusstand,  og  priste  sin  Lykke,  at 
han  havde  vundet  Indpas  hos  Niels  Nielsen  paa 
Wandaas. 

Han  skyldte  imidlertid  ikke  sit  Ry  som  Ræve- 
jæger  dette  Held.  Nøglen  til  dette  hans  nye  Para- 
diis  havde  været  nogle  Ord,  han  udtalte  paa  Smid- 
strup til  Niels  Brahe,  og  hvori  han  tolkede  sit  op- 
rigtige Had  til  Tyge  Baspyd  og  sin  Hengivenhed  for 
den  fordrevne  Kong  Christiern.  Han  havde  allerede 
skjønnet,  at  der  om  den  Sag  var  Uenighed  i  Fami- 
lien, og  at  han  hverken  var  Huusfruen  eller  den 
ældste  Søn  velkommen;  men  da  han  havde  sluttet  sig 
til  den  stærkere  Part,  følte  han  sig  tryg  og  nød 
sorgløs  sit  Velvære. 

Da  Mændene  efter  Maaltidet  havde  taget  Plads 
om  den  blussende  og  knittrende  Kaminild,  hvor  et 
lidet  Bord  med  Drikkekar  og  Bægere  var  hensat  til 
yderligere  Vederkvægelse,  stak  Anders  Bing,  Bjørn 
Jensen  og  Povel  Kjørning  Hovederne  sammen  og  førte 
nogle  Øieblikke  en  hviskende  Samtale.  Endelig  vendte 
Povel  Kjørning  sig  til  Niels  Brahe  og  sagde: 

«Lysteligt  vilde  det  være,  kunde  vi  nu  faae  høre 
en  Krønike.  Anders  siger,  at  her  er  fuldt  op  af 
Minder  paa  "Wandaas. » 

«Eb,  svarede  Niels  Brahe,  «ville  I  høre  om 
Troldfolk  og  Ellepiger,  da  spørg  min  Hustru  eller 
Kirsten,  de  ere  fulde  af  den  Sort.  Kom  hid,  Anna, 
og  giv  Noget  til  Bedste !» 

Fru   Anna,    som    sad    afsides    med   Fru   Kirsten 

Spliid  og   sin  Datter,    vendte   blodt  Hovedet  lidet  og 
svarede : 

Tag  mig  det  ikke  til  Mistykke,  at  jeg  und- 
slaaer  mig;  jeg  er  mødig  af  Reisen  og  ei  skikket  til 
at  fortælle. 

Xu,;>  sagde  Povel  Kjørning^  det  var  ikke  vor 
Hensigt  at  uleilige  Fru  Anna.  Snarest  sigtede  vi  til 
Eder,  Axel  Olufsen.  I  maa  i  Eders  Dage  have  op- 
levet meget,  og  vi  gad  gjerne  høre  Eder  selv  for- 
tælle derom. 

Den  Gamle  strøg  sit  Skjæg,  rystede  paa  Hovedet, 
men  taug. 

<Vi  have  fornemmelig  hørt  om  Noget,-  sagde 
Anders  Bing,  der  er  skeet  for  mange  Aar  siden, 
om  Eders  Faders  Død  og  om  den  store  Skat  af 
Klenodier,  som  gik  forloren  .ved  de  Contoirskes  For- 
ræderi, Man  sagde,  at  af  den  Aarsag  feidede  I  og 
Niels  fordum  Hanserne  paa,  men  vi  kjende  ikke  ret 
Sammenhængen.      Saare  gjerne  hørte  vi  derom. 

Da  lyste  Niels  Brahes  Øine,  idet  han  fæstede 
Blikket  paa  den  Gamles  ubevægelige  Ansigtstræk; 
men  paa  Kjeld  Bings  Ansigt  saaes  kjendeligt  Mis- 
hag. Han  havde  hidtil  forholdt  sig  taus,  thi  han 
befandt  sig  ikke  vel  i  det  Selskab,  hans  Yen  og 
Vært  uformodet  havde  ført  med  sig  til  Wandaas ;  men 
nu  lod  han  sin  Røst  høre  og  sagde: 

«Jeg  mener,  som  Fru  Anna.  Vi  ere  mødige 
efter  Reisen,  saa  uskikkede  til  at  høre,  som  til  at 
fortælle.) 

«Paa  ingen  Viis,»  sagde  de  Andre  i  Chor,  og 
unge  Oluf  stemmede  i  med. 

-Tal  Morbroder!  sagde  da  Niels  Brahe.  «Hvo 
som  ikke  gider  høre  derpaa,  haver  sin  Frihed  til  at 
begive  sig  til  Sengs :  men  mig  lyster  det  at  høre  det, 
haver  jeg  det  end  inde  som  mit  Fadervor.  Godt 
kan  det  ogsaa  være  at  faae  frisket  op  det,  som  nu 
kun  for  længe  ikke  blev  nævnet  i  min  Hal,  ikke 
troer  jeg.  siden  Din  Søsters,  min  kjære  Moders  Død, 
hvis  Sjæl  G-ud  have! 

Denne  Slægts  Kvinder  ere  ikke  som  hun  var», 
svarede  Axel  Olufsen  med  dæmpet  Kost.  Din  Hu- 
strues  Øren  ere  kjælne:  hun  lider  ikke  at  høre 
derom. 

Fru  Anna  havde  imidlertid  lyttet  og  forstaaet, 
hvorom  Talen  dreiede  sig.  Hun  hviskede  et  Par 
Ord  til  Fru  Kirsten,  hvorpaa  de  reiste  sig  og,  fulgte 
af  unge  Kirsten,  gik  hen  til  Mændene,  bød  Morbro- 
der og  de  Andre  mange  gode  Nætter  og  fjernede  sig. 
Strax  efter  reiste  Kjeld  Bing  sig  og  fulgte  Kvindernes 
Exempel. 

Nu  ere  vi  de  Mødige  kvit  ,  sagde  Niels  Brahe 
med  et  Smiil.  «-Dog  maae  I  vide»,  føiede  han  til, 
i  det  han  vendte  sig  til  sine  Gjester,  at  naar  min 
kjære  Hustru  ikke  lider  at  høre  om  den  Sag,  da  er 
det  af  Kjærlighed  til  mig.  Hun  er  ræd  for,  at  jeg 
atter  skal  faae  til  Sinds  at  gaae  ud  med  min  Skude, 
feide  de  Lybske  paa  og  miste  mit  Liv.» 

«Ja,  ja,  ja!  brummede  gamle  Axel,  cKjærlig- 
heds  Syge  har  ingen  Bod!  Næsten  havde  Anna 
Pedersdatter  gjort  en  gammel  Kjærling  af  Dig  — 

Han  standsede  brat,  gned  sig  i  Hænderne  og  loe 

huult ;  som  om  det,  lian  nu  tænkte  paa,  frydede  ham 
over  al  Maade.     Derpaa  sagde  lian: 

«Nu  er  det,  saa  haaber  jeg-,  ovre,  og  Alt  vil 
snart  vorde  bedre !  » 

Derpaa  tang  han  atter  og  hensank  i  dybe 
Tanker.  De  Andre  ventede  taalmodigt  i  det  Haab 
at  han  nu  vilde  begynde  paa  den  Fortælling,  de 
ønskede  at  høre,  men  da  han  forblev  stum,  berørte 
unge  Oluf  hans  Arm  og  sagde: 

c  Oldefader,   vær  nu  god  og  fortæl! 

Da  vaagnede  han  af  sin  Grublen  og  beg}rndte 
Fortællingen  om  sin  Faders  Død  og  om  den  for- 
lorne Skat, 

«Det  jeg  nu  vil  berette  Eder,»  sagde  han,  «er 
en  sandfærdig  Fortælling  om  det,  der  virkeligen  til- 
drog sig  i  Bergen  udi  det  Herrens  Aar  1455.  Min 
Fader,  Hr.  Oluf  Nielsen,  salig  Ihukommelse,  sad 
noget  før  den  Tid  alt  i  flere  Aar  paa  Kongsgaarden 
i  Bergen  som  gamle  Kong  Christierns  Befalingsmand. 
Han  var  en  Mand  med  en  stærk  Villie  og  førte  et 
skarpt  Regimente  og  holdt  god  Skik  og  Orden  i  Staden 
og  i  Lænet;  men  dette  huede  ingenlunde  de  Con- 
toirske.» 

«Saa  kaldes  de  Lybekkere,  som  holde  og  der 
drive  Handel  med  Meel,  Malt,  01,  Klæde  og  andre 
Varer.  De  boe  paa  Bryggen  ved  Havnen  og  havde 
alt  dengang  ikke  mindre,  end  to  og  tyve  Gaarde 
med  over  to  tusinde  Sjæle.  Alle  vare  de  Karlfolk 
og  alle  ugifte.  De  dannede  et  Selskab  for  sig,  som 
end  bestaaer,  byggede  sig  et  Raadhuus  og  holdt 
der     egen    Øvrighed.       Fra    Fortiden    af    havde    de 

store  Privilegier;  men  det  var  dem  dog,  som  min 
Fader  mente,  efter  Loven  forbudet  at  skibe  Norden 
for  Bergen  og  handle  der.  Dog  gjorde  de  det:  min 
Fader  opbragte  da  deres  Skibe,  men  derover  bleve 
de  liøilig  forbittrede,  reiste  stor  Klage  derover  og 
skjeldte  min  Fader  for  en  Kaper  og  Søhane,  saa  over- 
modige vare  de.  Dog  gjorde  han  Ret  i  at  have 
nøie  Indseende  med  dem.  al  den  Stund  de  vare  og 
ere  endnu  et  ugudeligt  Folkefærd  og  deres  Levevis 
uchristelig  og  svinsk,  med  Fraadsen  og  Drikken. 
De  udsugede  de  arme  norske  Mænd,  og  naar  de 
bleve  dem  noget  skyldige ,  da  betalte  de  dem  med 
koldt  Staal  og  sloge  dem  ihjel.  De  svore  ugude- 
lige Eder.  gjorde  æreløse  Forbund,  hele  Landet  til 
Skade,  og  de  bedreve  Hoer  med  Jomfruer  og  Fruer. 
Ægtestanden  var  hos  dem  foragtet,  ja  værre  end  et 
Skjelmsstykke.  Derfor  kom  ogsaa  Fanden  til  dem  i 
Ravne-  og  Svine-Skabning  og  forte  nu  og  da  en  af 
sine  Børn  hjem  ved  en  brat  Død.  Gamle  Kong 
Christiem  turde  dog  ikke  for  slige  Smaatings  Skyld, 
som  nogle  dræbte  Mænd  og  skjændede  Kvinder, 
biyde  med  Hansernes  mægtige  Forbund.  Han  havde 
deres  Bistand  nødig;  og  enddog  min  Fader  var  i  sin 
gode  Ret  og  ikkun  saae  paa  Kongens  og  Landets 
Tarv,  naar  han  forbød  dem  at  gaae  Nord  paa 
med  deres  Pinker  og  der  drive  deres  Uvæsen,  saa 
gav  Kong  Christiern  dem  dog  Medhold.  Deres 
gjentagne  Klager  faldt  ham  saare  til  Besvær,  hvor- 
for han  satte  min  Fader  fra  Lænet  og  gav  det  til 
den  svenske  Mand  Magnus  Green. 

«Det  var  skammeligen  handlet,  <>  udbrød  Anders 
Bing,   da  gamle  Axel  her  gjorde  en  Pause. 

« Og  saare  uklogt  af  Kongen ,  i  sagde  Niels 
Brahe;  «ja,  jeg  tilstaaer  reent  ud,  at  selv  om  det 
skulde  forholde  sig,  som  de  Lybske  paastod,  at  Mor- 
fader nu  og  da  gik  uden  for  Loven  og  plukkede  dem 
en  Kjende,  da  bør  han  ikke  lastes  derfor,  naar  det 
gjaldt  slige  Skjelmer  og  Bigernes  arge  Fjender.^ 

Niels  Brahes  nye  Venner  gave  livligt  deres 
Samstemning  med  ham  til  Kjende,  og  det  vilde  end- 
ogsaa  bedre  Mænd.  end  de  vare,  have  gjort;  thi  den 
gamle  Vikingeaand  og  Plyndrelyst  var  ingenlunde 
uddød  paa  en  Tid,  da  Krig  ofte  hovedsagelig  bestod 
i  at  hærje,  og  Danmarks  første  Krigere  pralede  af 
deres  Plyndringer. 

Axel  Olufsen  tog  atter  til  Orde  og  fortsatte  sin 
Fortælling. 

«Min  Fader, »  berettede  han,  «drog  da  til  det 
Søndenfjeldske  og  bjergede  sig  der  i  et  Kloster;  men 
nogen  Tid  derefter,  det  var  i  Aaret  1454,  da  kom 
han  for  en  Dag  og  bemægtigede  sig  Elvsborg  Slot, 
som  var  herreløst.  Nu  kom  gamle  Kong  Christiern 
farende  med  en  Hær  og  vilde  tage  Slottet,  men  han 
evnede  det  ikke,  og  da  han  for  vigtigere  Sagers 
Skyld  ei  havde  Stunder  til  en  langvarig  Bestoldning, 
saa  indlod  han  sig  paa  Dagtingning.  Han  frygtede 
saa  og,  at  Elvsborg  skulde  komme  i  Svenskens  Vold. 
Min  Fader  fordrede,  at  Bergens  Læn  skulde  gj en- 
gives  ham,  da  vilde  han  oplade  Elvsborg  for  Kongen, 
og  dette  blev  ham  med  de  tilstædeværende  Rigsraa- 
ders  Samtykke  tilstaaet.      Dog  gav  Kongen  den  lyb- 

ske  Borgmester,  som  og  var  i  Leiren,  stor  Bekræf- 
telse paa  alle  de  Contoirskes  Privilegier,  dertil  det 
nye,  at  de  maatte  handle  Norden  for  Bergen;  thi 
han  vidste  forud,  at  de  Contoirskes  Forbittrelse  vilde 
blive  stor,  naar  de  erfoer,  at  min  Fader  atter  var 
indsat  i  Lænet,  og  vilde  dulme  den.  —  Borgmeste- 
ren drog  da  af  til  Bergen  med  sine  Breve,  og  strax 
derefter  gik  min  Fader  til  Skibs  med  sin  Broder, 
Hr.  Peder,  og  Bergens  Bisp,  Hr.  Thorlav;  og  havde 
han  i  Skibet  min  gode  Moder,  Fru  Elisabeth,  og 
sine  Børn,  hvoriblandt  mig,  som  dengang  var  en  li- 
den Pog;  endelig  alle  sine  Skatte  og  Klenodier  i  fire 
Kister,  hvorom  mere  siden  skal  tales.  —  Da  nu  min 
Fader  kom  til  Bergen,  modtoge  Kjøbmændene  ham 
fredeligt  om  Aftenen  og  spiste  og  drak  med  ham. 
De  forlangte  dertil  af  ham,  at  han  saa  vel  som  hans 
Karle  skulde  møde  ubevæbnede  paa  Thinge  den  næste 
Dag  og  lovede  selv  at  gjøre  lige  saa.  Min  Fader 
holdt  sig  denne  venskabelige  Overeenskomst  efter- 
rettelig, da  han  om  Morgenen  kom  paa  Thinge  for 
at  lade  Kongens  Brev  læse  og  vidste  sig  ingen  Fare 
fra  Nogen,  uden  alt  Godt:  men  da  var  Kjøbmanden 
til  Stede  i  fuldt  Harnisk.  Og  mens  nu  min  Fader 
sad  paa  Thinge.  da  overfaldt  nogle  af  Kjøbmænclene 
hans  Skibe  og  toge  dem  med  Harnisker,  Værger, 
Penge,  Guld,  Sølv  og  Gods,  saaledes  som  min  Fader 
var  kommen  skibende  med  dem.  De  samme  Volds- 
mænd sammensvore  sig  derefter  om  at  dræbe  min 
Fader,  naar  han  gik  fra  Thinge;  men  da  han  blev 
advaret  derom,  flyede  han  derfra  og  ind  paa  Sancte 
Birgitte    Kloster,    hvorhen    den    ærværdige    Fader    i 

G-ud,  Biskop  Thorlav,  salig  Ihukommelse,  fulgte  ham, 
enddog  Kjøbmændeiic  advarede  ham;  men  han  vilde 
ikke  forlade  sin  Ven,  min  Fader,  i  Noden.  —  Nu 
lob  de  Sammensvorne  gjennem  Gaderne  og  raabte 
alle  Mand  ud;  thi  kom  Hr.  Oluf  derfra,  sagde  de, 
da  vilde  det  Sidste  blive  værre,  end  det  Første.  Der 
strømmede  da  mere  end  to  tusinde  Mand  i  Harnisk, 
med  Bøsser  og  Armbrøster  sammen,  og  de  stormede 
løs  paa  Kirken:  thi  min  Fader  var  oppe  i  Taarnet; 
men  min  Farbroder,  Hr.  Peder,  og  Bispen  forbleve 
nede  i  Kirken.  Da  tog  Bispen  min  liden  Broder  i 
sine  Arme  og  det  hellige  Sakramente  i  sine  Hænder 
foran  min  Broder  og  vilde  saa  gaae  til  Biskops- 
gaarden  for  at  redde  min  Broder  med  sig.  Dog,  da 
han  kom  i  Kirkedøren,  styrtede  Kjøbmændene  løs 
paa  ham  og  sloge  til  ham,  saa  de  afhuggede  begge 
hans  Hænder,  og  det  hellige  Sakramente  faldt  til 
Jorden.  Saa  sloge  de  Biskoppen,  min  liden  Broder, 
min  Farbroder  og  mange  Flere  ihjel  i  Kirken;  treds- 
sindstyve  Mennesker  bleve  undlivede  og  laae  der  i 
deres  Blod.» 

Den  Gramle  taug  og  drog  Veiret  dybt.  Uagtet 
hans  Øines  Lys  var  slukt,  udtrykte  hans  furede  Aa- 
syn  dog  levende  den  Forbittrelse,  der  satte  hans 
Blod  i  Kog.  Man  skulde  ved  at  see  ham  og  høre 
hans  dirrende  Bøst,  troe,  at  det  han  berettede,  var 
skeet  den  Dag  i  Craar  og  ikke  for  halvfjerdssindstyve 
Aar  siden. 

«Far  fort,  Morbroder!«  sagde  Niels  Brahe,  og 
paa  Klangen  af  hans  Røst  kjendtes  det,  at  han  var 
med,    som   om   han   saae   det   foregaae  for  sine  Øine. 

»Nu,*  udbrød  den  Gamle,  4 have  vi  begyndt 
derpaa.  da  niaae  vi  vel  og  til  Ende  dermed !  De 
stak  nu  Ild  paa  Klostret,  og  min  Fader  blev  siddende 
den  Dag  og  Natten  derefter  i  Taarnet  i  Røgen  og 
Heden,  saa  lian  nær  var  bleven  kvalt.  Da  raabte 
lian  om  Morgenen  ud  til  dem  og  bad,  at  han  maatte 
stedes  for  Kongen  og  Rigens  Raad;  fandtes  han 
skyldig,  da  vilde  han  lide  paa  Liv  og  Gods;  men 
det  hjalp  ham  ikke.  Siden  bad  han  for  vor  Herres 
og  hans  bittre  Døds  Skyld,  at  han  maatte  blive  stil- 
let for  de  menige  Hansestæder,  efter  hvis  Dom  han 
da  vilde  lide;  men  det  hjalp  ham  lige  saa  lidt.  Paa 
det  Sidste,  da  Røgen  og  Ilden  kom  ham  for  nær, 
saa  han  ikke  længer  kunde  udholde  det,  da  raabte 
han  tredie  Gang  ud  til  dem  og  bad  for  Guds  Døds 
Skyld,  at  de  vilde  unde  ham  tre  Stunder  til  at  skrifte 
sine  Synder.  Det  undte  de  ham  da,  og  saa  sloge 
de  min  Fader  død  og  nogle  Præster  paa  Kirkegaar- 
den;  og  da  de  havde  handlet  saa  ugudeligt  baade 
med  Herrens  Tjenere  og  med  min  Fader,  en  værdig 
Kongens  Tjener,  Rigens  Raad  og  Ridder,  saa  gjorde 
de  Maalet  fuldt  ved  at  afbrænde  Klostret  til  Grun- 
den med  nogle  Jomfruer,   som  vare  deri.» 

Xiels  Brahes  Ørne  funklede  og  hans  høire  Haand 
laae  fastknuget  0111  Skjæftet  paa  hans  Dolk.  Det 
Had,  der  lyste  ud  af  hans  Blik,  det  havde  han  ind- 
drukket med  Modermelken,  og  det  var  siden  paa  en- 
hver Maade  blevet  næret  hos  ham.  Det  syntes  at 
være  gaaet  i  Arv  til  hans  Søn  Oluf,  hvis  Blik  ikke 
veg  fra  den  Gamle,  mens  han  fortalte,  og  endnu 
ufravendt    var    fæstet    til  hans   rynkede  Aasyn,    som 

han  sad  der  stum,  sammensunken  i  sin  Hyndestol, 
belyst  af  den  blussende  Kaminild,  som  kastede  et 
rødligt  flagrende  Skjær  over  hans  skarpe  Træk  og 
hans  lange,  hvide  Skjæg. 

«Det  blev  dog  ikke  derved, »  foer  han  fort.  «De 
droge  til  Stavanger,  sloge  Sakristiet  op  i  Domkirken 
og  udtoge  min  Faders  og  min  Moders  Kister,  alt 
Sølv,  Guld  og  Klenodier,  som  de  der  havde.  Nogle 
af  dem  foer  saa  til  min  Faders  G-aard  Talgø,  sloge 
Døre  og  Kister  op  og  røvede  Alt,  hvad  der  var. 
Da  min  Faders  Karle  mærkede,  at  de  kom  til  Gaar- 
den,  saa  toge  de  ved  Nattetid  mig  og  gik  til  Skovs 
med  min  Moder,  min  Søster  Magdalene,  Niels's  Mo- 
dn]', og  mig.  Vi  turde  ikke  give  os  til  Folk,  eller 
Huus ,  af  Frygt  for  Fare ;  thi  de  sagde ,  at  fik  de 
os,  da  vilde  de  føre  os  til  Lybek,  stikke  Øinene  ud 
paa  os  og  saa  fodre  os,  saa  længe  vi  levede.  Min 
Moder  truede  de,  at  fangede  de  hende,  skulde  hun 
sækkes  og  druknes,  saa  hun  maatte  forklæde  sig  i 
Munkedragt  for  at  slippe  fra  dem.  De  dreve  saa- 
ledes  hende,  en  forladt  Enke,  fra  Huus  og  G-aard, 
beholdt  Alt,  hvad  de  havde  ranet  og  gave  det  ingen- 
sinde tilbage. » 

«Men  Guds  hellige  Død, »  udbrød  Bjørn  Jensen, 
rettede  sin  krumme  Ryg,  og  saae  op,  «gik  de  Volds- 
mænd da  ganske  fri  for  Straf?« 

«De  gjorde  saa,»  svarede  gamle  Axel,  cal  den 
Stund  Kong  Chris  tiern  ikke  var  min  Fader  god.  Han 
sagde,  det  var  blot  en  Fejde  mellem  de  Lybske  og 
vor  Slægt  og  vedrørte  ikke  ham  og  Riget,  fordi  min 
Fader  ikke,  da  det  skete,  paa  Ny  var  bleven  indsat 

i  sit  Læn.  Saa  let  tog  han.  Bigets  Herre  og  Lo- 
vens Hævder,  denne  gruelige  Yoldsgjerningi  men  Pa- 
ven satte  de  Contoirske  i  Band,  de  maatte  paa  den 
hellige  Faders  Bud  gj  en  opbygge  Kirken  og  gjøre  Bod.» 
Povel  Kjørning.  der  med  stor  Ligegyldighed 
havde  hørt  paa  Beretningen  om  de  begaaede  Grusom- 
heder, men  spidset  Øre.  hver  Gang  Klenodierne  bleve 
nævnede,   lod  nu  sin  Bøst  høre  og  spurgte  : 

<-Men    gjorde   I   da    intet  Forsøg  paa  at  erholde 
den  ranede  Skat  tilbage  ? 

Tilvisse  gjorde  jeg  det, »  svarede  Axel  Olufsen; 
«jeg  indgav  min  Klage,  da  jeg  var  bleven  Mand,  og 
Kong  Christiern  bød  de  Contoirske  at  tilbagegive  os 
Klenodierne,  men  de  adlød  blot  paa  Skrømt  og  gav 
en  Forsikkring,  at  de  havde  vort  Gods  i  Forvaring 
og  vilde  udlevere  det  paa  Anfordring,  men  det  gjorde 
de  ingensinde. » 

Var  det  store  Sager?*  spurgte  Povel  Kjørning. 
Niels  Brahe  vendte  sig  mod  sin  ældste  Søn,  som 
hele  Tiden  havde  siddet  stum  og  med  en  tvær  Mine 
havde  hørt  paa  den  Gamles  Fortælling.  Han  vilde 
helst  fulgt  Kjeld  Bing,  da  han  forlod  Hallen,  men 
han  vovede  det  ikke  af  Frygt  for  at  vække  sin  Fa- 
ders Vrede.  Formodentlig  gjettede  denne  hans  Tan- 
ker, thi  han  betænkte  sig,  vendte  sig  til  Oluf  og 
sagde  : 

«Gaae  til  Brevkammeret  og  hent  Forskrivningen !  ;> 

Vi  have.  vedblev  han,  da  Oluf  havde  faaet 
Nøglen  og  var  gaaet,  «dog  blot  en  Afskrift.  For- 
skrivningen selv  overdrog  jeg.  der  havde  faaet  den 
som  en  Gave  af  min  Mormoder,  til  Kong  Hans,   høi- 

lovlig  Ihukommelse,  saa  og  siden  til  Kong  Christiern, 
og  gave  de  os  da  Kaperbrev  og  Ret  til  at  tage  Er- 
statning hos  Lybsken,  hvor  vi  kunde.  Saa  fejdede 
da  Morbroder  og  jeg  en  Stund  Lybsken  paa,  og  det 
var  sødt  at  tage  Hevn  og  tugte  de  Kræmmere,  blev 
end  Udbyttet,  fornemmelig  da  vi  maatte  give  Kongen 
hans  Part,  for  Intet  at  regne  mod  det  store  Forliis 
af  Skatten. » 

Oluf  kom  kort  efter  med  Papiret,  og  Niels  Brahe 
glædede  nu  sine  Gjester  ved  at  oplæse  hele  Forskriv- 
ningen og  den  lange  Liste  paa  alle  de  Gjenstande, 
der  havde  været  i  de  fire  Kister.  De  studsede  ved 
at  høre  den,  og  vi  studse  endnu  ved  at  læse  om, 
hvilke   Skatte  en  Adelsmand  dengang  kunde  samle. 

Tre  og  et  halvt  hundrede  Sølv-Drikkekar,  et 
hundrede  og  tyve  Guldringe,  nogle  Silkelagener,  stukne 
med  ægte  Perler  og  Guld,  atten  Guldspan  med  Dia- 
manter og  andre  ædle  Stene,  to  og  et  halvt  hundrede 
Sølvskeer,  otte  og  fiirsindstyve  Lod  smeltet  Sølv,  et 
tusinde  og  fire  hundrede  Gylden,  fem  hundrede  Nobler 
og  et  tusinde  og  otte  hundrede  danske  Penge  —  det 
var,  i  Korthed  opregnet,  Kisternes  Indhold,  en  heel 
Formue. 

«Ved  alle  Danmarks  Skytspatroner, »  udbrød  Po- 
vel  Kjørning  og  slog  sig  paa  Knæet,  «der  gjorde 
Kræmmerne  en  fed  Fangst ! » 

«Vi  evnede  dog  at  bære  Tabet, »  svarede  gamle 
Axel;  -men  hvad  er  Vindingen  ved  et  sligt  Ran  fra 
Enkeltmand  mod  den  Gevinst,  Hanserne  have  ved 
deres  store  Privilegier,  som  trælbinde  vore  Kjøbmænd? 
De  Lybske  tære  Landets  Marv,    mens  Landsens  Ind- 

byg-gere  raaa  kjøbe  deres  egne  Varer  af  dem;  og  dog 
var  gamle  Kong  Christiern  Lybskens  Yen  og  hans 
Son.  Gottorperen,  er  det  end  mere.  Nei,  da  lover  jeg 
Kong  Hans,   han  vovede  dog  at  byde  dem  Braadden.» 

« Men  Ingen  som  Kong  Christiern  den  Anden, » 
udbrød  Niels  Brahe.  Han  først  havde  Mandemod 
til  ret  at  tage  det  op  med  de  lede  Kræmmere  ;  der- 
for priser  jeg  ham !  og  Ingen  har  tugtet  og  tugter 
end  den  Dag  i  Dag  Lybsken,  som  Hr.  Severin  paa 
Yisborg;  derfor  ærer  jeg  ham  som  den  største  Helt 
og  meest  patriotiske  Mand,   der  har  levet  i  Norden ! » 

De  bleve  siddende  en  Stund  endnu,  talte  om 
Lybsken  og  den  forlorne  Skat  og  pokulerede,  indtil 
de  bleve  hede  i  Hovederne.  Tilsidst  satte  de  al  For- 
sigtighed til  Side  og  tømte  paa  Bjørn  Jensens  Op- 
fordring et  Bæger  paa  Kong  Christierns  snarlige 
Gjenkoinst  til  Rigerne  og  Gjenoprettelsen  af  hans 
Regimente. 

Kort  efter  at  de  vare  naaede  saa  vidt,  sneg 
Jørgen  sig  bort.  Da  han  saae,  at  der  end  var  Lys 
i  hans  Moders  Kammer,  gik  han  ind  til  hende. 

Hun  sad  med  Rosenkrandsen  mellem  sine  Hæn- 
der, som  om  hun  bad,  og  foer  sammen,  da  hendes 
Søn  hastigt  traadte  ind. 

Hvad  er  der  løs.  Jørgen  ?>  spurgte  hun. 
Intet,  uden  Fanden  ! »  svarede  han  med  et  haan- 
ligt  Smiil.  Farbroder  har  fortalt  den  gamle  Krønnike 
om  Oldefaders  Drab  og  Klenodierne,  Fader  raser  mod 
Lybsken.  De  pokulere  end,  og  just  som  jeg  gik,  havde 
Fader  priset  Forræderen  Søren  Norby  og  de  drak 
paa  Kong  Christierns  snarlige  Ojenkomst  til  Riget. » 

Fru  Annas  bekymrede  Aasyn  viste,  hvad  hun 
følte  ved  at  høre  dette ;  men  hun  fattede  sig  og 
sagde : 

«Tag  ikke  dette  efter  Ordene,  Jørgen!  Fader 
mener  det  ikke  saa  ilde ;  det  er  Morbroder,  der  op- 
hidser ham,  og  naar  han  vorder  hed  af  Yiin,  da 
snakker  han  over  sig. » 

«Og  hvad  sagde  han  da  nys  paa  Smidstrup  ?» 
spurgte  Jørgen.  « Dengang  var  han  ei  heed  af  Yiin, 
og  Ingen  ophidsede  ham.  Nei,  han  mener  det,  han 
siger,   og  han  vil  handle  derefter,  naar  Tiden  er  der.» 

Fru  Anna  sad  og  saae  hen  for  sig,  som  hun 
overveiede  denne  Mulighed,  men  Jørgen  vedblev  med 
stigende  Heftighed  : 

<:Og  gjør  han  det,  maa  han  da  ei  kaldes  en 
Edbryder,  han  som  svor  Kong  Frederik  Huldskab  og 
Troskab?  Ikke  for  Intet  slæber  han  slige  Stoddere 
og  Løsgængere  til  Huse,  som  Povel  Kjørning  og  de 
Andre ;  jeg  væmmes  ved  dem ;  hvor  længe  mon  vi 
skulle  taale  dem?  Er  det  ei  min  Pligt  at  gaae  til 
Fader  og  vare  ham  ad  ?  Jeg  vil  da  sige  til  ham : 
pleier  I  Omgang  med  slige  Folk  og  pønser  I  paa 
Oprør,  da  gaaer  jeg  herfra  og  vil  ei  længer  æde 
Eders  Brød  ! » 

Fru  Anna  forskrækkedes  over  sin  Søns  ustyrlige 
Tale  og  ved  at  see  den  Forbittrelse ,  der  lyste  ham 
ud  af  Øinene.  Med  Anger  mindedes  hun  svage  Øie- 
blikke,  da  hun  havde  aabnet  sit  Hjerte  for  sin  Ynd- 
ling og  talt  uoverlagte  Ord,  der  kunde  misforstaaes 
og  lade  ham  troe,  at  hun  vilde  staae  med  ham  mod 
Faderen,    naar   han  var   saa   selvraadig,    som  det  nu 

Niels  Brahe.    I.  8 

viste  sig-,  at  lian  var;  men  det  havde  hun  ikke  troet. 
Nu  tik  hun  Lønnen  for  sin  altfor  store  Overbærenhed 
mod  ham  i  hans  Barndom:  allerede  det,  at  han  kunde 
tale  saaledes  til  hende,  vidnede  imod  hende:  men  hun 
var  ingen  svag  Sjæl,  det  viste  sig  mere  og  mere, 
efterhaanden  som  det  afgjørende  Vendepunkt  rykkede 
nærmere. 

Hendes  Aasyn  var  blegt,  men  hendes  mørke  Øine 
funklede,   idet  hun  reiste  sig  og  sagde  : 

Jørgen,  hvad  maa  jeg  høre  af  Dig?  Taler 
Du  ringeagtende  om  Din  egen  Fader?  Da  er  Du 
en  Oprører  selv  og  værre,  end  ham.  Siig  ingensinde 
mere  Sligt!  Jeg  haaber,  Du  skikker  Dig,  eller  ved 
G-uds  Moder,  jeg  siger  Din  Fader  Alt,  og  han  vil 
vel  vide  at  tøile  Dig.* 

Jørgen  saae  paa  sin  Moder  med  et  usikkert 
Blik.  Han  havde  Frygt  for  sin  Fader,  men  hans 
Xag  til  ham  var  dog  nu  næsten  bleven  stærkere,  end 
Frygten.  Alle  de  Hug.  han  havde  faaet  i  sin  Barn- 
dom for  sit  stridige  Sinds  Skyld  og  de  haarde  Ord, 
han  havde  maattet  døie  i  sin  Ungdom,  fordi  hans 
Tilbøielighed  stedse  gik  i  den  modsatte  Retning  af 
Faderens,  dem  mindedes  han  i  dette  Øieblik  grant: 
men  Klogskaben  fik  dog  Overhaand,  og  han  sagde 
med  et  Smiil : 

«Moder,  I  tænker  dog  som  jeg!  Lad  da  helst 
de  store  Ord  fare:   I  kyser  mig  ikke  med  dem.» 

Da  blev  Fru  Anna  heel  syg  om  Hjertet,  sank 
om  paa  sin  Stol  og  blev  der  siddende  nogle  Øieblikke 
bleg  og  stum.     Tænkte  hun  som  denne  sin  vanartede 

Søn  ?  Tilvisse  ikke  !  Hvad  hun  havde  tænkt,  sagt, 
eller  gjort,  det  var  Altsammen  skeet  af  Kjærlighed 
til  hendes  Huusbonde,  men  af  Sønnens  Mund  talte 
Had,  enten  han  nu  ellers  havde  Eet  i  Sagen  selv, 
eller  ikke. 

Hun  vinkede  ham  til  sig  og  sagde  med  dæmpet, 
men  fast  Røst : 

Hør  nu  mit  sidste  Ord  i  den  Sag!  Din  gode 
Fader  er  min,  Din,  vor  Alles  Herre ;  vi  bør  ære  ham 
og  være  ham  underdanige.  Han  vil  aldrig,  derom 
føler  jeg  mig  forvisset,  mod  sit  bedre  Vidende  gjøre 
Andet,  end  hvad  han  mener  at  kunne  forsvare  for 
Gud  og  sin  Samvittighed;  det  bør  Du  troe!  Hvad 
der  end  monne  skee  og  hvad  han  end  vil  gjøre,  om 
Krig  og  Oprør,  det  Gud  forbyde,  skulde  bryde  løs, 
da  bør  vi  staae  med  ham  og  dele  Ondt,  som  Godt, 
med  ham.  Handler  Du  derimod  og  skiller  Din  Sag 
fra  hans,  da  forstøder  jeg  Dig  af  mit  Hjerte  og  vil 
ei  længer  kalde  Dig  min  Søn.» 

Jørgen  havde  seet  paa  sin  Moder  med  sammen- 
knebne Læber  og  et  koldt  Blik,  mens  hun  talte;  hun 
fornam,  at  hans  Hjerte  var  forbleven  ganske  uberørt 
af  hendes  Ord.  Da  føiede  hun  til  i  en  mildere  Tone : 
<Vær  god,  Jørgen  !  Bedrøv  ei  mig,  Din  Moder,  der 
stedse  havde  Dig  saa  saare  kjær. » 

Udtrykket  i  Jørgens  Aasyn  blev,  om  just  ikke 
kjærligt,  saa  dog  roligere. 

• Moder, *  sagde  han,  jeg  er  intet  Barn  længer, 
men  en  Mand.  Jeg  har  mit  eget  Tankesæt  og  min 
Lyst,    som  Fader   og  Oluf   have    deres;    men  de  ere 

som  Ild  og  Vand.  Jeg  kan  ikke  finde  Behag  i  det, 
som  glæder  dem:  men  jeg  mener  tillige,  at  Fader, 
om  kan  vil  gjøre  som  han  taler,  handler,  som  det 
ikke  sømmer  sig  en  ædelig  Mand  og  en  Mand  af  vor 
Æt  og  dertil  nforsvarligen ,  om  han  skulde  vove  sig 
frem  for  Kong  Christierns  Skyld  og  sætte  paa  Spil 
Gaard  og  Gods  og  den  Formue,  som  engang  dog  og 
skal  vorde  min.  Er  jeg  da  ikke  i  min  gode  Eet,  om 
jeg  føler  Uro  og  harmes?« 

Fru  Anna  saae,  at  det  gik  dybere  hos  hendes 
Søn.  end  hun  havde  tænkt;  men  uagtet  han  derved 
hævede  sig  i  hendes  Agtelse,  saa  gjorde  dette  jo  kun 
Ulykken  større.  Kløften  mellem  Faderen  og  ham  dy- 
bere. Hun  vidste  intet  andet  Ea  ad,  end  at  forsøge 
at  berolige  ham. 

Jeg  deler  Din  Frygt,  Jørgen,  sagde  hun,  <  men 
ikke  Din  Harme ;  jeg  tænker  ikke  paa  G-aard  og 
Gods.  end  ikke  paa  det,  jeg  bragte  Din  Fader,  uden 
for  Eders,  mine  Børns  Skyld:  men  fornemmelig  tæn- 
ker jeg  paa  Din  Faders,  min  kjære  Huusbondes  Lykke 
og  Liv.  Jeg  skal  være  den  første  til  at  advare  ham, 
skulde  han  ville  vove  sig  for  langt  frem  :  jeg  lover 
Dig  det.  og  da  skal  jeg  minde  ham  om,  hvad  han 
skylder  sine  Børn ;  men  Du  bør  forholde  Dig  rolig 
og  Intet  gjøre.  Du  formaaer  dog  Intet  over  Fader 
og  kan  Intet  udrette  der  eller  forhindre.  Betænk  saa 
og,  at  end  er  Intet  skeet  og  skeer  med  Guds  Hjælp 
aldrig. » 

Ikke  veed  jeg,  hvad  der  vil  skee,»  svarede 
Jørgen,    <-nien    det    seer   jeg    grant,    at  det  Galeste, 

som  udtænkes  kan,  det  vil  Fader  gjøre;  men  vær  vis 
paa.  at  da  veed  og  jeg,  hvad  jeg  vil  gjøre,  og  til 
hvilken  Side  jeg  vil  gaae.» 

Saa  dreiede  han  sig  brat  paa  Hælen  og  forlod 
hende  uærbødigt,  uden  Godnat,  efterladende  hende 
med  et  saaret  Hjerte  og  fuld  af  Uro. 


Syvende  Kapitel. 

Fru  Aima  lider  et  Nederlag. 


Jagten  gik  i  de  tre  paafølgende  Dage  muntert, 
og  Mikkel  havde  en  streng  Tid. 

Decembersolen  skinnede  ualmindelig  klart,  og 
Frosten  gjorde  det  behageligt  at  færdes.  Alle  vare 
de  med  paa  Jagten,  ogsaa  Kvinderne.  Fru  Kirsten 
Spliid  var  en  ivrig  Jægerske,  og  alle  Tre  vare  de 
dristige  og  sikkre  Ryttersker. 

Muntre  Maaltider  fulgte  efter  om  Aftenen,  og 
naar  Kvinderne  havde  fjernet  sig,  da  fortsatte  Mæn- 
dene Drikkelaget  stundom  ud  paa  Natten.  Det  hændte 
strax  den  første  Aften,  at  Povel  Kjorning  blev  drukken 
under  Bordet.  De  Andre  bare  ham  da  til  Sengs  til 
Hornets  Lyd  og  under  Hundenes  Hylen.  Det  tyktes 
dem  Alle  at  være  en  god  Spas. 

Dem  Alle  —  ogsaa  Husfruen.  Hun  tænkte: 
lad  dem  drikke  og  rase!  Dette  er  jo  kun  som  Børne- 
leg mod  det  Andet !  —  Det  var  en  Lise  for  hendes 
Sjæl,  at  i  disse  tre  Dage  blev  Kong  Christiern  ikke 

nævnet  og  intet  Bansord  udstødt  mod  de  Lybske; 
paa  Jørgen  mærkede  man  Intet:  lian  gjorde  Jagten 
med  og  lod  munter  som  de  Andre.  Hendes  Ængstel- 
ser før  og  hendes  Samtale  med  ham  den  første  Aften, 
det  tyktes  hende  næsten  nu  blot  at  være  som  en 
ond  Drøm. 

Jagten  skulde  dermed  været  endt ;  men  saa  kom  der 
Melding  om  et  Kuld  Ræve,  som  var  blevet  seet  ved 
Tydingen,  en  Fjeldso  Nord  paa.  Der  blev  da  lagt 
en  fjerde  Dags  Jagt  til  de  tre  andre,  og  tidligt  om 
Morgenen  droge  de  derhen  med  Svende,  Drenge  og 
Hunde. 

Speilklar  laae  Søen,  omgiven  af  Fjeldaase,  Lyng- 
bakker og  Fyrreskove.  Den  fine  Snee,  som  laae  paa 
Lyngen  og  paa  Fyrrenes  og  Granernes  mørke  Naale, 
hjalp  Solen  med  at  gjøre  det  lyst;  hist  og  her  skin- 
nede en  Dusk  visne  Egeblade  som  Guld  paa  Skovens 
mørke  Grund.  Echoet  havde  her  hundrede  Tunger, 
Hornets  Lyd  og  Hundenes  Halsen  gjaldede  vidt  om- 
kring, men  de  dræbende  Skud  faldt  stille,  uden  Brag, 
blot  med  Staalbuens  dæmpede  Klang  og  Jernboltenes 
Susen  gjennem  Luften. 

Selskabet  var  blevet  splittet  ad.  Fru  Anna  be- 
fandt sig  alene  Øst  for  Søen,  i  Nærheden  af  Tydinge 
Gaarde.  Hos  hende  var  blot  hendes  troe  Svend, 
Jens  Tygesen,  som  havde  den  Befaling  ingensinde  at 
lade  hende  af  Syne,  og  hvem  det  var  en  Ære  at 
vogte  paa  sin  ædle  og  skjønne  Frues  Sikkerhed. 

Hun  havde  lige  seet  sin  Datter  og  Fru  Kirsten 
Spliid  med  Jørgen  og  Oluf  i  Følge ,  forsvinde  mellem 
de  nærmeste  Hoie,  hvor  en  Ræv  var  bleven  opsnuset 

af  Hundene.  Synet  af  Kirstens  blussende  Kinder  og 
strå  ålende  Øine,  i  det  hun  foer  forbi,  havde  opildnet 
hendes  egen  Jagtlyst,  og  hun  vilde  følge  efter,  da 
hun  blev  sin  Huusbond  vaer,  og  hun  vendte  da  sin 
Hest  for  at  ride  hen  til  ham. 

Hendes  Hjerte  længtes  efter  at  være  en  Stund 
alene  med  ham  og  høre  et  Kjærlighedsord  fra  hans 
Læber.  De  havde  i  den  sidste  Tids  Forvirring  været 
meget  fra  hinanden,  og  Fornemmelsen  af  en  værre, 
indre  Adskillelse  tyngede  paa  hendes  Sind.  Det 
tyktes  hende  næsten,  at  han  med  Flid  undgik  at  være 
alene  med  hende. 

Han  holdt  paa  en  liden  Høi  i  Nærheden  af  den 
ene  Tydinge  Gaard,  men  vendte  Ryg  til  og  blev 
hende  derfor  ikke  vaer.  Just  som  hun  naaede  Foden 
af  Heiden  og  vilde  raabe  til  ham,  satte  han  sit 
Jagthorn  for  Munden  og  lod  det  lyde;  det  var  intet 
muntert  Jagtsignal,  men  tre  langtrukne  Toner ;  de  løde 
sørgeligt  og  ilde  varslende. 

Studsende  holdt  hun  sin  Hest  an.  Hun  vidste, 
at  et  saadant  Tegn  var  blevet  brugt  blandt  G-jøngerne 
under  den  sidste  Opstand,  naar  der  var  Fare,  og  de 
kaldte  hverandre  til  Yaaben.  Dette  kunde  nu  ikke 
være  Meningen  her,  men  dog  følte  hun  sig  forvisset 
om,  at  Signalet  var  givet  i  en  bestemt  Hensigt,  og 
hun  blev  da,  hvor  hun  var,  halv  skjult  af  nogle  lav- 
stammede Fyrretræer,  og  holdt  sig  stille  for  at  see, 
om  der  vilde  skee  Noget. 

Nogle  Øieblikke  var  Alt  stille,  og  hendes  Huus- 
bond   sad    ubevægeligt    paa    sin  Hest,    med  Hornet  i 

Haauden,   som  om  det  var  lians  Agt  i  fornødent  Fald 
at  give  Signalet  endnu  en  Gang. 

Da  raslede  det  i  Buskene  oppe  paa  Høien,  og 
en  Mand  kom  til  Syne.  Hun  gjenkj endte  ham  strax; 
det  var  Bonden  Oluf  Turesen,  som  havde  den 
nærmeste  Tydinge  Gaard.  Han  var  en  vild  Karl, 
som  havde  været  meget  paa  Færde  under  det  sidste 
Oprør,  da  Kong  Frederiks  Skattefogeder  bleve  ihjel- 
slagne,  og  kun  ved  sin  store  Snuhed  havde  han  und- 
gaaet  Galgen. 

«Hvad  nu,  Niels  Nielsen?  spurgte  han,  «gaaer 
Noget  løs?;, 

Vist  ikke,  ->  svarede  Niels  Brahe.  Jeg  saae 
Dig  staae  nede  ved  Gjerdet  og  fik  Lyst  at  prøve, 
om  Du  var  vaagen  og  rede:  vilde  jeg  saa  og  nok 
en  Gang  tale  med  Dig  i  Enrum,  og  Leiligheden  var 
her  god.     Hvor  staaer  det  til  i  Herredet  ?» 

-Godt  og  vel,»  svarede  Oluf  Turesen  med  et 
Griin:  : det  Hele  er  som  et  Tønder;  blot  en  Gnist,  og 
Alt  vil  staae  i  lys  Lue!» 

«Da  maae  vi  vare  os  vel,  Oluf,  at  det  ikke 
fænger  for  tidligt,*   svarede  Niels  Brahe. 

Veed  I  Noget ?»   spurgte  Oluf  Turesen. 

"Endnu  ikke, »  svarede  Niels  Brahe;  «blot  det, 
at  om  det  kommer,  da  kan  det  kun  komme  fra  een 
Kant . 

«Hr.  Severin,*  sagde  Oluf  og  nikkede.  Der 
gaaer  megen  Tale  om  den  store  Krigsmagt,  han  dra- 
ger til  sig  paa  Gulland;  men  de  sige,  at  det  gjelder 
Svensken.  , 

c  Vi    faae    see,     Oluf,"     svarede    Niels    Brahe. 

Hvo  veed !  Kan  hænde  sig-,  det  gjelder  dog  Dansken. » 

Gnd    og    alle    Hellige    give    det,,    udbrød  Oluf 

Turesen.      <  Yi  tørste  derefter  at  sige  Hr.  Tyge  Tak 

for  sidst ! » 

cSaaniænd,»  svarede  Niels  Brahe,  'han  har 
Noget  til  Gode  hos  os  Skaaniriger. » 

<.  Jeg  saae  ham  i  forrige  Maaned,»  sagde  Oluf 
Turesen.  da  jeg  var  i  Helsingborg,  gaae  og  stadse 
paa  Gaden  i  Pantserplade.  Jeg  tænkte  da,  det  kunde 
blive  som  en  stor  Almisse  at  kløe  hans  Bag.» 

Da  loe  Niels  Brahe  og  sagde: 

eDu  er  heel  mild  i  Dag.  Oluf!  Vil  Du  nøies 
dermed? 

«I  har  Bet,;;  svarede  Oluf.  Det  vil  gaae 
haardere  til.  faae  vi  ham  i  Tale.  Han  er  saa  falsk, 
som  han  er  grum:  ingensinde  gik  større  Nidding  med 
Guldsporer  paa  sine  Hæle.  eller  raslede  med  Sværd !» 

cDertil  siger  jeg  ja  og  Amen!»  sagde  Niels 
Brahe.  Dog  faae  vi  taale  ham  en  Stund  endnu. 
Skeer  der  Noget,  Oluf,  da  formoder  jeg,  at  det  vil 
kommis  som  en  overfaldende  Byge,  og  Meget  hænger 
deraf,  at  vor  Fjende  er  tryg  og  uadvaret.  Holder 
Eder  da  stille,  som  Muus!  Fornemmer  Du  til  nogen 
Uro  i  Herredet,  da  siig  til  Alle :  vi  maa  tie  og  bie ; 
jeg  haver  talt  med  Niels  Nielsen  og  han  sagde,  at 
saa  maa  det  være!  Gaae  nu  og  mindes,  hvad  jeg 
haver  sagt  Dig!» 

Oluf  Turesen  nikkede  og  forsvandt  ad  Stien,  som 
han  var  kommen;  men  Niels  Brahe  dreiede   sin  Hest 

lidt  til  Siden  og  red  ned  ad  Høien  bag  det  Fyrrekrat, 
som  skjulte  hans  Hustru. 

Hun  blev  holdende  paa  samme  Sted,  heelt  be- 
tagen af  det,  hun  havde  hørt.  Forst  da  Hovslagene 
af  hendes  Ennsbondes  Hest  vare  hendoede.  vaagnede 
hun  af  sin  Grublen,  kom  i  Tanker  om.  at  hun 
ikke  var  alene  og  følte  stor  Uro  over  sin  Ubesindig- 
hed, at  hun  havde  ladet  sin  Svend  hore  paa  denne 
Samtale;  men  hun  vidste,  at  han  var  tro  og  maaskee 
var  han.  naar  det  kom  til  Stykket,  mere  vidende 
end  hun. 

«Du  herte  vel,  hvad  der  blev  talet  mellem  Din 
Huusbond  og  Oluf  Turesen  ?»   spurgte  hun. 

»Jeg  gjorde  saa, »  svarede  Jens  Tygesen  med  et 
glad  Aasyn. 

Vær  taus,  Jens,:,  sagde  Fru  Anna,  «jeg  skal 
lønne  Dig  (lerfor. 

Frygt  ikke,  Anna  Pedersdatter, »  svarede  Jens 
troskyldigt:  -haver  nogen  Mand  i  Skaane  troe  Tje- 
nere, da  Niels  Nielsen,  thi  hvor  findes  en  Huus- 
bonde,  saa  god  som  han  ?  Tal  da  ikke  til  mig  om 
Løn  for  at  tie  ! » 

«Du  taler  skjønt,  Jens,  *  svarede  Fru  Anna, 
«og  jeg  vil  troe  Dig.v 

«  Ønsker  jeg  saa  og,  om  jeg  tør  sige  det,;,  føiede 
Jens  til,  «at  det  maa  fremmes  og  lykkes,  hvorom 
Huusbond  talede  med  Oluf  Turesen.  Det  maae  I 
troe,  Frue,  at  der  gives  ikke  en  Hytte  i  det  ganske 
Herred,  hvor  de  ei  bede  til,  at  Kong  Christiern 
maa  vende  tilbage.  G-ud  signe  Huusbond,  om  han 
vil  række  Haand  dertil ! » 

Da  de  siden  Alle  igjen  samledes,  da  blev  Fru 
Anna  ved  Synet  af  sin  Ægtefælle  rød  om  Kind  som 
en  ung  Jomfru.  For  at  skjule  sin  Forlegenhed  gav 
hun  sig  til  at  spøge  med  Fru  Kirsten;  men  hun 
havde  ikke  havt  det  nødigt,  thi  Niels  Brahe  var 
baade  nu  og  paa  Hjemveien  saare  aandsfraværende 
og  oifrede  hende  neppe  et  Blik.   — 

Den  næste  Morgen  drog  Kjeld  Bing  og  hans 
Hustru  af  med  mange  Taksigelser  for  de  glade  Dage, 
de  havde  tilbragt  paa  TTandaas,  og  for  den  gode 
Jagt.  Fru  Anna  var  tilfreds  dermed,  thi  hendes 
Hjerte  var  nu  saa  fuldt  og  hendes  Sjæl  saa  bekym- 
ret, at  Andres  Selskab  maatte  være  hende  en  Byrde; 
men   hendes  Haab   om  Ensomhed  blev  bittert  skuffet. 

Hun  havde  betragtet  det  som  en  Selvfølge,  at 
Anders  Bing  og  hans  to  Venner  nu  ogsaa  brøde  op, 
men  saae  til  sin  Forundring,  at  de  ikke  gjorde  Mine 
til  at  reise.  Det  lod  til,  at  hendes  Ægtefælle  ikke 
kunde  afsee  dem ;  han  var  stedse  i  deres  Selskab, 
og  naar  hun  uformodet  indfandt  sig,  taug  de  Alle 
brat.   som  om  hun  ikke  maatte  høre,  hvad  de  talte  om. 

Saaledes  gik  det  i  nogle  Dage.  Hver  Dag 
tænkte  hun  paa  at  tage  Bladet  fra  Munden  og  til- 
staae  for  sin  Huusbond,  at  hun  havde  beluret  ham 
og  sige  ham.  i  hvor  hoi  en  Grad  det.  hun  havde 
faaet  at  høre,  havde  foruroliget  hende;  men  hun 
krympede  sig  derved,  og  med  hver  Dag.  der  gik, 
faldt  det  hende  vanskeligere   at  bryde  Isen. 

Da  kom  det  omsider  af  sig  selv.  En  Dag,  da 
hun  gjorde  gamle  Axel  Olufsen  det  sædvanlige  Morgen- 
besøg,  og  Niels  var  derinde,  sagde  han  til  hende  : 

Anna,  jeg  drager  bort  paa  nogle  Dage.  Vore 
Gjester  have  stor  Lyst  til  at  prøve  min  Kravel,  og 
ville  vi  da  gjøre  et  Slag  i  Østersøen. » 

Strax  tænkte  Fru  Anna  paa  G-ulland  og  Borge 
Ulfstands  Advarsel. 

En  sær  Lyst  den,»  sagde  hun,  <paa  denne 
Aarsens   Tid  at  gaae  til  Søes,   blot  for  Morskab. 

Hun  saae  forskende  paa  ham-,  han  undveg  hen- 
des Blik  og  svarede  : 

«Veiret   er   skjønt   og  Ingen   af  os   kuldskjære.s 

<  Niels,  sagde  hun,  'jeg  kan  ikke  troe,  det  er 
blot  for  Lyst:  siig  mig:   hvem  gjelder  den  Fart?« 

Morbroder,  som  sad  ved  Kaminen  og  varmede 
sine  valne  Hænder,  vendte  Hovedet  og  lod  sin  bar- 
ske Røst  hore. 

Saa  bør  en  Hustru  ikke  plage  og  fritte  sin 
Mand,*  sagde  han.  «Lad  Niels  ride  eller  skibe, 
gaae  og  komme,   som  han  vil.« 

<-Iveed,  hvem  Reisen  gjelder, »  sagde  Fru  Anna  brat. 

*Nu,  om  saa  var?»  svarede  den  G-amle.  »Alter 
ikke  for  Kvindeøren.;/ 

»Ja,  jeg  veed  det,  Morbroder,  *  svarede  hun,  <  at 
I  lader  haant  om  Kvinder;  de  ere  klynkende,  ufor- 
standige og  svække  Mændenes  Manddomsmod;  og  jeg 
er  en  af  de  værste  ?  men  times  der  Niels  en  Ulykke, 
da  rammer  den  og  mig,  og  hvad  der  ikke  var  for 
mine  Øren,  det  vil  vel  vide  at  naae  mit  Hjerte  ! 

«Hvad  for  Snak  er  det?«  udbrød  Niels  Brahe 
utaalmodigt.  »Tænker  Du,  at  jeg  drager  ud  paa 
Kaperfærd?  Vi  ville  blot  skibe  lidt  og  muligt  gjeste 
en  god  Ven. » 

«0g  den  Ven, »  sagde  hun,  «det  er  Hr.  Severin 
Norby  paa  Visborg,  ei  sandt  ?» 

Gamle  Axel  stødte  Ildrageren  heftigt  ind  i  Glø- 
derne,  og  Niels  Brahe  saae  vredt  op,  som  om  han 
vilde  give  et  heftigt  Svar;  men  inden  han  kunde 
komme  til  Orde,  traadte  hans  Hustru  hen  til  ham 
og  sagde  med  blussende  Kinder  og  taarefyldte  Øine : 

«Niels,  jegveed  Alt!  I  er  i  Ledtog  med  Spyds- 
karle  og  Ugjerningsmænd,    og  I  pønser  paa  Oprør. » 

Og  nu  fortalte  hun  hurtigt  og  med.  bevæget 
Røst,  hvorledes  det  var  gaaet  hende  paa  Jagten  den 
Dag  ved  Tydingen,  og  hvad  hun  der  var  bleven  Øie- 
og  Ørevidne  til. 

Niels  Brahe    sprang  op  og  sagde  i  stor  Harme  : 

«Ei,  Anna,  saa  I  har  luret?  det  er  skjønt!» 
Guds  Forsyn  har  beskjæmmet  Eder,  Niels, » 
svarede  hun  uforskrækket,  « fordi  I  ikke  havde  Tillid 
til  Eders  egen  Hustru.  Bor  hun  ikke  vide,  hvad 
hendes  Huusbonde  har  fore,  naar  det  gjelder  Liv, 
Ære  og  G-ods?  Guds  Moder  selv,  derom  føler  jeg 
mig  forvisset,  styrede  min  Gangers  Skridt  til  Foden 
af  Tydinge  Høi,  for  at  jeg  kunde  blive  vidende  om 
Eders  Daarskab  og  advare  Eder,  mens  det  er  Tid.» 
Daarskab  ?>,  raabte  gamle  Axel  og  lod  Ildrage- 
ren falde,  saa  den  klang  mod  Fliserne.  «Ja,  i  disse 
usle  Tider,  da  er  hver  Stordaad  Daarskab  i  Kvin- 
ders Øine,  vel  og  i  mange  Mænds.  Niels  handlede 
rigtigt,  da  han  fortaug  dette  for  Dig;  Du  er  svag- 
sindet og  modløs  og  nu,  da  det  snart  gjelder,  ham 
blot  som  en  Klods  om  Foden.« 

<'Det  var  haarde  Ord,  Morbroder !»   svarede  Fru 

Anna  bleg  og  med  et  funklende  Blik.  <I  skal  faae 
det  at  see,  naar  det  gjelder.  om  jeg  er  ræd.  Jeg 
mener  kun  som  saa,  at  det,  I  kalder  Stordaad,  turde 
vise  sig  at  være  Galmandsværk. 

«Ti  derom  !»  raabte  den  Gamle  fnysende.  <Træd 
Din  Rok  og  røgt  Dit  Huus,  Du  har  ikke  Forstand 
paa  Andet ! » 

»Huset  er  Niels's  og  mit,;>  svarede  hun  forbit- 
tre  t,  «vi  ville  gjøre  og  lade  her,  hvad  vi  linde  for 
godt,  uden  at  adspørge  Eder;  men  Skam  faae  I,  der 
saa  træder  mellem  min  Huusbonde  og  mig ! » 

Der  blev  et  Øieblik  tyst  i  Stuen.  Da  tog  Fru 
Anna  atter  til  Orde  og  sagde  med  Fatning  og  Mild- 
hed i  Blik  og  Stemme : 

« Niels,  I  var  mig  hidindtil  en  kjærlig  Ægtefælle 
og  god  Huusbonde  og  forholdt  mig  ingensinde  Kund- 
skab om  Noget.  Det  kan  ikke  være  Eders  Alvor  og 
er  jo  og  ugjørligt  tilsidst,  at  holde  mig  uden  for 
dette.  I  vil  sikkert  værdige  Eders  Hustru  i  en  Sag, 
hvor  det  gjelder  ikke  blot  Eders,  men  min  og  Eders 
Børns  Lykke  og  Velfærd,  at  sige  mig  Eders  Grunde? 
Af  hvad  Aarsag  vil  I,  hvem  Ingen  fortrædiger,  og 
som  nyder  dette  Livs  Goder  og  Eders  Rettigheder 
ubeskaarne,  befatte  Eder  med  Oprør  og  sætte  Alt 
paa  Spil?* 

«Til  ingen  Nytte  at  tale  derom,*  svarede  Niels 
Brahe  uvilligt;  «thi  mit  Forsæt  staaer  fast.  Jeg 
taug,  Anna,  fordi  jeg  forud  vidste,  at  I  vilde  staae 
mig  imod  i  den  Sag.  Har  jeg  nødigt  at  sige  Eder, 
at  jeg  har  Kong  Christiern  kjær  og  er  ham  hengiven 
med  Liv  og  Sjæl?» 

«0g  er  dette.,    spurgte  hun,    eAarsag  nok  til  at 

sætte  Landet  i  Brand  og  volde  Krig  og  Blodstyrt- 
ning? Til  I  kunne  forsvare  det  paa  den  yderste  Dag 
for  Guds  Domstol? 

-Der  gjor  I  mig  for  stor  Ære,»  svarede  han, 
« og  paabyrder  mig  for  tungt  et  Ansvar ;  der  skal 
større  Mænd  til,  end  jeg  er.  Kun  tvende  Mænd  evne 
at  reise  Fanen.  Kong  Christiern  selv,  eller  Severin 
Xorby.  De  raade  over  Krigsmagt:  han,  jeg  først 
nævnede,  er  vor  rette  Herre  og  Konge,  skjændigen 
fordreven  af  Riget  af  oprørske  Mænd  uden  lovlig 
Aarsag;  den  Anden,  ham  er  af  Kong  Christiern  gi- 
ven fuld  kongelig  Magt  og  Myndighed  at  handle  i 
hans  Navn.  Komme  de.  eller  en  af  dem,  med  en 
Hær  og  krige  G-ottorperen  paa,  da  vil  jeg  efter  ringe 
Evne  støtte  Kong  Christierns  Sag  og  offre  Liv  og 
Gods  for  den. 

Nu  var  Fristelsen  stor  for  Fru  Anna  til  at  sige, 
hvad  hun  tænkte  om  Christiern  den  Anden  og  minde 
sin  Huusbond  om  den  Ed.  han  havde  svoret  Kong 
Frederik:  men.  ihukommende  Samtalen  paa  Smidstrup, 
undgik  hun  disse  Skjær.     Derimod  sagde  hun  : 

«Og  vil  min  kjære  Huusbonde  da  sige  mig:  hvo 
her  i  Riget  støtter  Kong  Christierns  Sag,  undtagen 
den  uvidende,  vanmægtige  Almue?  Kan  I  nævne  mig 
blot  een  god  Mand,  der  eier  og  formaaer  Noget,  uden 
Eder,   som  ønsker  Kong  Christiern  tilbage?* 

Da  rokkede  gamle  Axel  utaalmodigt  i  sin  Hynde- 
stol: han  fornam,  at  den  Forstand,  Anna  Pedersdatter 
havde,    den  brugte  hun  vel.     Han  vilde  gribe  ind  og 

sige  et  Ord   for   at   slaae   hende  af  Marken  :    men  da 
føiede  hun  til  : 

Paa   Kong  Fredriks  Side    staae    nu    alle    gjeve 
og  ærekjære  Mænd,  som  ere  i  Landet. » 

Nn  brød  Niels  Brahes  Harme  løs  for  Alvor. 

« Gjeve,  ærekjære  Mænd?»  raabte  han.  «Gud 
naade,  de  der  fortjene  at  kaldes  saa,  de  ere  snart 
talte  !  Nej,  rovsyge  Mænd,  gridske  efter  store  Læn, 
dem  de  rive  til  sig  og  holde  fast ;  haarde  Herrer, 
som  undertrykke  Bonden  og  suge  ham  ud;  utaknem- 
melige Mænd,  dem  Kong  Christiern  beviste  store 
Velgerninger,  og  de  lønnede  ham  med  Utak  og  For- 
ræderi ! » 

Han  tang  et  Øieblik,  fattede  sig  og  vedblev  derpaa: 
Min  kjære  Hustru,  I  maa  troe  mig,  naar  jeg- 
siger  Eder  det,  at  enddog  Kong  Christiern  var  min 
Ven  og  stod  med  mig  i  enhver  Sag,  og  fornemmelig 
da  den  gamle  Blodsuger,  Hans  Xaade,  Hr.  Birger* 
vilde  rane  vort  Gods  paa  Bornholm  —  som  I  bragte 
mig  og  som  er  Eders,  hvorfor  I  burde  være  ham 
taknemmelig  —  saa  er  dog  ikke  denne  min  Hengiven- 
hed den  eneste  eller  største  Aarsag  til,  at  jeg  ønsker 
ham  tilbage.  Jeg  droges  til  ham,  ikke  ved  modtagne 
Velgjerninger,  men  fordi  jeg  stedse  havde  og  endnu 
haver  samme  Tankesæt,  som  han.  Jeg  hader  Tyd- 
sken og  de  lede  Kræmmere,  som  han,  jeg  har  Almuen 
kjær,  som  han,  jeg  vil  Retfærdighed  mod  Lave,  som 
mod  Høie,  Mildhed  mod  de  Undertrykte;  thi  hvor 
storlig    end  Kong  Christiern   feilede,    og    hvor    grovt 


*  Erkebiskop  i  Lund,  f  1519. 
Niels  Brahe.     I 

han  end  forsyndede  sig,  saa  vilde  lian  dog  dette. 
Han  vilde  det  Modsatte  af  det,  som  nu  skeer;  jeg 
væmmes  ved  Kong  Frederiks  Regimente,  og  den  Dag, 
da  det  bliver  omstyrtet,  da  vil  jeg  drage  Veiret  frit, 
som  en  Mand,   af  hvis  Bryst  er  væltet  en  svar  Steen.  > 

Han  talte  med  en  Kraft  og  en  Overbevisningens 
Varme,  som  gjorde  et  dybere  Indtryk  paa  hans  Hu- 
stru, end  hun  vilde  tilstaae.  Hun  kjæmpede  for  sit 
Livs  Lykke  og  mente  i  ethvert  Fald,  at  selv  om  han 
havde  Ret  i  Noget,  saa  var  det  dog  en  haabløs,  for- 
tvivlet Sag,  for  hvilken  han  vilde  offre  sig.  Hun 
sagde  : 

»Meest  forundrer  mig  det,  I  sagde  om  Almuen, 
at  I  har  den  kjær.  Ikke  at  jeg  skulde  hade  den 
ufrelse  Mand,  jeg  haaber  tvertimod  at  have  beviist, 
at  jeg  er  ham  god  og  under  ham  Velvære;  men  ikke 
ønsker  jeg  ham  større  Magt,  end  han  har;  han  er 
ei  født  til  at  herske.  Hidser  I  ham  til  Selvtægt,  da 
vorder  han  vild  og  begaaer  store  Misgjerninger.  I 
vil  der  lave  en  Svøbe  til  Eders  egen  Ryg,  Niels,  og 
det  vil  siden  angre  Eder  bittert. » 

»Nu.  i  svarede  han,  «om  Bonden,  naar  han  rei- 
ser sig,  begaaer  nogle  Misgjerninger,  da  er  dette  blot 
simpel  Crjengjeld.  Anna,  kan  I,  der  er  vidende  om, 
hvor  grumt  der  er  faret  frem  mod  vore  stakkels 
Landsmænd,  dem  Hr.  Tyge  hidsede  sine  Landsknegte 
paa .  mindes  det  uden  at  harmes  ?  Har  I  ei  større 
Kjærlighed  til  det  Folk,  blandt  hvilket  I  fødtes  og 
som  tjente  Eder,   som  mig,  tro  indtil  denne  Dag?» 

Da  udbrød  hun,  fortvivlet  og  i  Følelsen  af  sin 
Vanmagt : 

« Niels,  Niels,  tænk  paa  Niels  Hack.  vil  I  ende, 
som  han? 

Han    Baae    sin  Hnstrn    freidigt    ind  i  Øinene  og 

svarede : 

Niels  Hack  var  en  gjev  Mand  og  min  gode 
Ven:  men  ilde  vilde  det  være  at  ende  som  han.  Det 
skal  blive  min  Attenbøn,  naar  det  gaaer  løs,  at  skal 
jeg  lade  mit  Liv,  det  da  maa  blive  paa  Valen  og 
ikke  paa  Blokken. » 

Da  brød  Taarerne  løs  hos  Fru  Anna,  hun  reiste 
sig,  slog  Armene  om  hans  Hals  og  holdt  ham  en 
Stund  fast  omsluttet.  Derpaa  rev  hun  sig  løs  og 
sagde  : 

<tuc!  være  lovet,  end  hersker  Fred  i  Landet. 
Kan  hænde  sig,   den  Krig  kommer  aldrig. » 

Jeg  troer  det  forvist,  svarede  han,  «at  den  vil 
komme  og  hvad  da,  Anna?  Agter  I  da  at  løbe  fra 
mig  til  Eders  Frænder?* 

Hendes  Aasyn  var  blegt,  men  hendes  mørke  Øine 
straalede,   da  hun  gav  ham  Svar. 

« Mener  I  mig  at  være  slig  troløs  Kvinde?) 
spurgte  hun.  -Hvad  jeg  end  tænker,  og  hvad  jeg 
saa  frygter,  Eders  Sag  maa  vorde  min ;  lid  trygt 
paa  mig ! 

«Da  signe  Eder  G-ud,>v  svarede  Niels  Brahe  og 
tog  hende  paa  Ny  i  sin  Favn. 

«Ret  saa,  Anna!:,  udbrød  gamle  Axel,  « det  maa 
jeg  lide !  Kom  hid  og  lad  mig  fornemme  Din  Haand 
i  min  !  » 

Hun  gik  til  ham  og  rakte  ham  den  sukkende ; 
hun    var    til    Mode,    som   om    hun   gav   sig   sit  Livs 

9* 

værste  Fjende  i  Told;  han  havde  vundet,  hun  tabt, 
men  hvor  stort  hendes  Nederlag  var,  det  vidste  hun 
endnu  ikke. 

Dog  drog  hun  nu  Veiret  friere  og  var  en  Stund 
lykkelig,  i  det  Ha  ab  at  hverken  Kong  Christiern  el- 
ler Søren  Norby  vilde  faae  Magt  til  at  bryde  Lande- 
freden og  gjøre  Indfald  i  Riget.  Tilliden  mellem 
hende  og  hendes  Ægtefælle  var  gjenoprettet,  hun 
havde  atter  hans  fulde  Fortrolighed,  der  var  Fred 
ved  deres  Arne  og  deres  Kjærligheds  Lykke  blom- 
strede op  paa  Ny. 

Hun  agtede  sin  Huusbonde  høit  for  hans  Helte- 
sind, end  høiere  nu,  da  hun  vidste,  at  han  ikke  af 
vild  Ærgjerrighed,  eller  Vindesyge  vilde  styrte  sig  i 
Kampen.  Hun  forstod  ham,  begreb,  at  det  maatte 
saa  være;  brød  det  løs,  da  maatte  han  staae  paa 
Kong  Christierns  Side,  han  kunde  ikke  fegte  imod 
ham :  men  hun  havde  ogsaa  faaet  et  endnu  klarere 
Syn  paa  hans  ædelsindede  Godtroenhed,  som  Andre 
kaldte  Enfoldighed,  og  hun  frygtede  end  mere  hans 
store  Forvovenhed. 

Hun  besluttede  da  fremdeles  at  være  aarvaagen, 
raade  fra  og  holde  igjen,  hvor  hun  kunde.  Hun  f'or- 
maaede  ikke  at  forhindre  Griillandsreisen,  men  hun 
sørgede  for,  at  Ingen  fik  Nys  om,  hvor  Reisen  gik 
hen,  fornemmelig  ikke  Jørgen,  der  skulde  blive  hjemme 
og  passe  Graarden,   hvormed  han  var  vel  tilfreds. 

Da  hun  var  alene  med  ham  og  Kirsten,  for- 
søgte hun  at  tale  ham  til  Rette,  tæmme  hans  vilde 
Sind  og  blødgiøre  hans  Hjerte.  Hun  bad  Kirsten 
hjelpe  hende  dermed,  lidet  anende,   at  Kirsten  mente 

sin  ældste  Broder  forurettet  af  Faderen  og  gav  ham 
Medhold.  Hun  grublede  saa  over  Fremtiden  og 
lagde  Planer,  der  skulde  strande  paa  deres  Stivsind, 
for  hvem  hendes  Hjerte  slog  saa  varmt,  og  hvilke 
Begivenhedernes  Storm,  da  den  kom,  skulde  omstyrte 
som  Korthuse. 


Ottende  Kapitel. 

Hr.  Severin. 


Med  gunstig  Bert  gik  Niels  Bralie  og  hans 
Fæller  ud  fra  Aahuus  og  seilede  langs  Blekings  Kyst. 

Det  var  et  smukt  Syn  at  see  lians  Kraveel  pløie 
Bølgerne.  Det  var  et  lidet  Dæksfartoi,  udrustet  til 
Krig  og  bestykket  med  et  Par  Barser,  eller  smaa 
Kanoner,  iøvrigt  vor  Tids  Fartøier  saa  uligt,  som 
vel  muligt.  Bagstavnen  hømede  sig  som  et  lidet 
Taarn,  prydet  med  udskaaret  Træværk,  malet  og  for- 
gyldt og  bar  Slægtvaabenet  med  dens  Hjelmkrone 
over:  Forstavnen  hævede  sig  med  en  stor  G-allions- 
figur,  der  forestillede  de  Søfarendes  Skytspatron,  den 
hellige  Xikolaus,  og  de  skraat  stillede  Seil,  som  bug- 
nede for  den  raske  Vind,  og  de  vaiende  Vimpler  gav 
Skuden  Lighed  med  en  pyntet  Jomfru,  der  gjør 
Blæst  i  en  Dandsesal. 

Kravelens  Herre  og  Fører  stod  paa  Dækket  og 
havde  hele  sin  Opmærksomhed  henvendt  paa  Tindens 
Eetning,  Seilenes  Stilling  og  Skibets  Bevægelse.    Han 

var  neppe  til  at  kjende  igjen  i  den  tykke  Sømands- 
jakke,  med  den  lodne  Kabuds  paa  Hovedet  og  i  de 
lange  Fiskersterler;  men  naar  man  lagde  Mærke  til 
det  tilfredse  Udtryk  i  hans  Aasyn  og  den  rolige. 
korte  og  fagmæssige  Maade,  hvorpaa  han  gav  sine 
Befalinger,  da  skjønnede  man,  at  han  var  i  fuldkom- 
men Samstemning  med  sine  Omgivelser.  De  ti  Sø- 
folk, som  udgjorde  Kravelens  Besætning,  forrettede 
deres  Dont  saa  hurtigt  og  punktligt,  men  dog  uden 
Spræl,  at  man  kunde  see,  at  de  og  deres  Skipper,  de 
k  i  endte  hverandre. 

Over  Skrævs  paa  en  Tønde  forude  sad  unge 
Oluf,  frydende  sig  ved  Seiladsen  og  ved  at  see  paa 
Bølgernes  vilde  Leg,  fri  for  enhver  tyngende  Bi- 
tanke: han  vidste  ikke  engang  endnu,  hvor  Farten 
gik  hen. 

Anders  Bing  og  Bjørn  Jensen  laae  og  snorkede 
i  Kahyten.  De  vare  søvante,  men  3-ndede  dog  kun 
Seilads,  for  saa  vidt  den  kunde  give  Leilighed  til 
lidt  Strandhug  og  Plyndring;  men  eftersom  der  ingen 
Udsigt  var  til  slige  Eventyr  nu,  da  der  herskede 
Fred,  og  Niels  Brahe  dernæst  udtiykkeligt  havde  er- 
klæret, at  han  ikke  vilde  befatte  sig  med  Lybsken 
og  hans  Krydderposer,  om  de  traf  paa  et  af  Han- 
sernes  Skibe,  saa  forsloge  de  Tiden  med  afvexlende 
at  spise,  drikke  og  sove. 

Povel  Kjørning  led  derimod  ikke  Soen,  og  kun 
den  store  Ære  at  stedes  for  Søren  Norbys  Aasyn  og 
Haabet  om  ved  sin  Iver  for  Kong  Christierns  Sag 
at  aabne  sig  Udsigt  til  den  mægtige  Admirals  Gunst 
og  deraf  flydende  Fordele  i  Fremtiden,  havde  bevæget 

liara  til  at  betroe  sit  dyrebare  Liv  til  en  Skibsplanke. 
Han  befandt  sig  ilde  i  det  snevre  Skibsrnm  og  holdt 
sig  derfor  til  Niels  Brahe  paa  Dækket. 

Er  det  saa ,  >  spurgte  han  i  en  spagfærdig 
Tone,  -at  Soen  gaaer  utænkelig  høit  ved  Gullands 
Kyst?. 

Der  gives  intet  værre  Farvand  udi  det  ganske 
Østresalt.  svarede  Niels  Brahe  i  en  utidig  oprømt 
Tone.  Havde  jeg  alle  de  Mennesker  levende,  Havet 
har  slugt  ved  Gulland.  da  vilde  det  være  som  en 
heel  Hær,  og  kunde  jeg  hente  op  alle  de  Skatte, 
som  der  ligge  paa  Havsens  Bund.  da  vilde  jeg  vorde 
den  rigeste  Mand  paa  Jordens  ganske  Kreds. 

« Lidet  tysteligt  at  tænke  paa,  >  sagde  Povel  Kjør- 
ning,   «at  vorde  til  Fode  for  Fiskene! 

Fiske,  eller  Orme, >  svarede  Niels  Brahe,  «det 
er  lige  eens.  Vi  kunne  blot  døe  een  Gang,  naar 
det  er  Gud  Herrens  Yillie,  og  maa  da  dette  gyngende 
Dæk  kaldes  saa  sikkert,  som  Gulvet  i  min  Dandse- 
sal  paa  Wandaas. 

Skibet  duvede  i  det  Samme  stærkt,  og  Povel 
Kjøming  greb  fat  i  Takkelagen,  guul  om  Kind,  og 
i  det  hans  røde  Næsespids  blev  ganske  blaa.  Niels 
Brahe  loe  og  sagde: 

»Povel,  I  er  jo  sikkerlig  en  saare  tapper  Mand 
paa  Landjorden,  men  paa  et  Skibsdæk  giver  jeg  ei 
en  Klipping  for  Eder ! 

Han  skaffede  ham  til  Sæde  paa  en  Bunke  Reb 
og  sagde  saa: 

Nu  skal  jeg  dog  give  Eder  nogen  Trøst.  End- 
dog  Søen   stedse    er    krap    ved  Gulland,   og    der  rase 

svære  Storme,  saa  har  dog  Ur.  Severin  tumlet  sig 
der  i  Aareviis  uden  at  lide  Skibbrud,  og  min  Kraveel 
bar  mig  hidintil  stedse  sikkert  derover. 

«Da  sige  de  dog,  sagde  Povel  Kjøming.  at 
Kong  Erik  Pommermke  nær  var  bleven  der,  saa  og 
Kong  Christoffer,  Barkekongen. 

Pøi  dertil  Kong  Waldemar  Atterdag  i  gammel 
Tid.  sagde  Niels  Brahe,  men  og  han  bjergede 
Livet,  enddog  hans  Skib  med  alle  de  Skatte,  han 
havde  rovet  i  Visby,  da  han  tog  Staden  med  stor- 
mende Haand,  gik  til  Bunds  ved  Caiiso. 

Povel  Kjornings  matte  Øine  tik  lidt  Liv,  da  han 
hørte  om  Skatte. 

<' Fortæl  derom!      sagde  han. 

«Ja,;  vedblev  Niels  Brahe,  det  er  som  et  Tu- 
der at  høre,  hvor  rige  de  Visby  Borgere  i  hine 
Dage  vare.  Da  Staden,  var  tagen  lod  Kong  "W olnier 
hensætte  paa  Torvet  tre  store  Ølkar  og  bød  Stadens 
Indvaanere  at  fylde  dem  inden  Solnedgang  med  Sølv ;  og 
det  evnede  de!  Der  var  Guld  og  Klenodier  iblandt. 
Tænk  da,  hvilke  Skatte  der  ligger  paa  Havsens 
Bund  ved  Carlsø !  End  sees  i  stille  Veir  Mastetoppen 
af  Skibet,  og  de  store  Karbunkler  Kongen  lod  bryde 
af  Sanct  Nicolai  Kirkens  Gavl,  hvis  Pryd  de  vare, 
skinne  dernede  som  Sole.* 

« Kunde  jeg  dykke  som  en  And,  da  gik  jeg  der- 
ned at  fiske  dem  op,»  udbrød  Povel  Kjørning,  i  det 
hans  smaa  sorte  Øine  funklede. 

Oluf  havde  nærmet  sig  og  lyttet  til  denne  Sam- 
tale. Han  fulgte  nu  efter  sin  Fader,  da  denne  gik 
forud  og  sagde: 

Fader,  gaaer  Reisen  til  Gulland?  Moder  sagde, 
hun  tænkte,   vi  drog-e  til  Hr.  Aage  paa  Sølvitsborg. » 

<-Din  Tosse,;  svarede  Niels  Brahe,  «vi  ere  jo 
Sølvitsborg  forbi.  Kan  hænde  sig,  at  vi  gaae  i  Land 
paa  Gulland. 

-Og  gjeste  Hr.  Severin?;  spurgte  Oluf,  i  det 
hans   Orne  funklede. 

Ja.   hvis  han  er  til  Huse. 

cHvi  forholdt  I  mig  Kundskaben  derom,  Fader ?* 

«Nu,»  svarede  Niels  Brahe,  Din  Moder  bad 
mig  forst  sige  Dig  det  om  Bord;  hun  frygtede,  at 
Du  skulde  plappre  det  ud,  og  var  det  da  og  hendes 
Ønske,   at  Du  skulde  forbleven  til  Huse.» 

'Da  har  det  noget  Mere  paa  sig  med  denne 
Eeise,::  svarede  Oluf  og  saae  paa  sin  Fader  med  et 
forskende  Blik. 

Jeg  tog  Dig  med  Oluf,  for  at  Du  kan  stedes 
for  Hr.  Severins  Aasyn,  og  han  kan  erfare,  at  Du 
er  til. 

Der  beviser  I  mig  stor  Ære,  Fader,  svarede 
Oluf  med  rødmende  Kind. 

Men  Du  maa  tie  derom,-  sagde  Niels  Brahe, 
< Ingen  maa  vide,  at  vi  have  været  paa  Gulland,  ikke 
heller   Kirsten  og  Jørgen.  >, 

Allersidst  Jørgen,-    sagde  Oluf. 

Hvi  saa?     spurgte  Niels  Brahe. 

Han  hader  Hr.  Severin  som  den  lede  Djævel, 
enddog  han  aldrig  saae  ham. » 

Da  vee  Hr.  Severin !  sagde  Niels  Brahe  med 
et  Smiil.  Kunde  man  forgiftes  af  Had,  Oluf,  da 
vilde    den  Herre'  forlængst    være    død.    thi    alle    gode 

Mænd  hade  ham,  selv  en  Grønskolling  som  Jørgen ! 
men  de,  der  kjende  ham,  de  frygte  ham  dog  meest, 
naar  de  ikke  elske  ham.« 

«Og  det  gjør  I,   Fader?« 
Tilvisse,   min  Søn  ! » 

«Da  vil  jeg  gjøre  som  I,  Fader, »  sagde  Oluf 
fortrøstningsfuldt. 

Jeg  forventer  det, »  svarede  Niels  Brahe,  «saa 
vist,  som  jeg  stedse  veed  forud,  at  hvad  jeg  elsker, 
det  hader  Jørgen. » 

« Forunderligt  det,»  sagde  Oluf,  c  men  saa  var 
han  stedse.*  « 

«Ja,»  svarede  hans  Fader  barskt,  « Vanart  haver 
en  lang  Stjert;  men  vil  han  ikke  føie  sig,  han  skal 
dog  tilsidst  faae  lære  at  bøie  sig!» 

Strygende  gik  det  mod  Nord,  indtil  Natten  faldt 
paa;  men  da  det  blæste  haardt,  søgte  de  ind  under 
Øland  og  bleve  liggende  for  Anker  der,  indtil  Dagen 
gryede.  Da  lettede  de  atter  og  stode  over  ad 
Gulland  til. 

Snart  fik  de  Øens  Sydspidse  i  Sigte,  Hobjerget, 
der  som  et  mægtigt  Kastel  lysnede  frem  gjennem 
Morgentaagen,  og  nu  nærmede  de  sig  raskt  Havets 
stolte  Datter ,  Østersøens  Perle ,  i  Aarhundreder 
Stridsæblet  mellem  Sverrig  og  Danmark,  for  Tiden 
begge  Lande  berøvet,  deels  ved  overordentlige  Til- 
skikkelser, deels  ved  en  enkelt  Mands  store  Snildhed, 
fremragende  Dygtighed  som  Søkriger  og  Hærfører  og 
klippefaste  Troskab  mod  den  Konge,  hvem  han  havde 
svoret  sin  Ed. 

Solen    brød     gjennem    Skyerne    og    kastede    sit 

Streiflys  paa  Øens  høie.  graa-hvide  Skrænter  og  de 
vidtstrakte  Fyrre-  og  Granskove.  Yed  Klintehavn 
kunde  de  skue  ind  i  Dalstrøget  med  dets  grønne 
Enge,  hvor  Heste,  Faar  og  G-eder  gik  og  græssede. 
Vinteren  var  usædvanlig  mild,  og  Oluf,  der  havde 
hørt  saa  meget  Eventyrligt  om  Gulland,  bestyrkedes 
nu  i  sin  Tro  paa  Sagnet,  der  fortalte,  at  paa  Gul- 
land herskede  der  en  evig  Sommer. 

Et  Øieblik  efter  stødte  de  paa  en  af  Søren  Nor- 
bys Krydsere  og  bleve  pralede;  men  Skibets  Høveds- 
mand. Severin  Brun,  kjendte  godt  Niels  Brahe  og 
hans  Kraveel  og  tilraafcte  ham  et  venligt:  Velkommen 
til  Gulland!  Da  han  føiede  til:  Alt  vel  og  Hr.  Se- 
verin til  Huse !  seilede  Niels  Brahe  vel  til  Mode 
videre  og  lod  staae  ind  ad  Visby  til. 

Snart  fik  de  den  gamle  By,  den  fordum  saa 
mægtige  Hansestad,  i  Syne.  Dens  endnu  talrige 
Kirketaarne.  Husenes  Trappegavle,  Stadmuren  med 
dens  anseelige  Taarne  og  Wisborg  Slot,  kneisende 
paa  sin  Kalkklippe  med  sine  talrige  Bygninger  og 
sine  syv  Taarne,  laae  for  dem  i  klar  Belysning. 

Der  hørtes  et  Glædesraab  fra  Kravelen,  og 
Niels  Brahe  kom  nu  i  Aande  med  at  udpege  for  dem 
de  Kirker  og  Huse,  han  kjendte:  men  især  dvælede 
han  ved  Visborg  og  nævnede  Taarnenes  Navne, 
Smalle  Henrik.  Blaehen.  Klokketaarnet  og  hvad  de 
alle  hedde.  Stolt  kneisede  de  mod  Himlen  med  de- 
res Spiir  og  dannede  med  de  mellemliggende  ansee- 
lige Bygninger  og  høie  Mure  et  vældigt  Hele.  som 
indgød  Ærefrygt.      Skuet   overgik  al  Forventning,   og 

Ingen  tvivlede  om  Rigtigheden  af  Niels  Brahes  Paa- 
stand,   at  Yisborg  var  en  uindtagelig  Fæstning. 

Til  sidst  nævnede  han  det  lille  Hængetaarn  paa 
Moren  ved  Klippens  Rand. 

Det  kaldes  Kiknd, »  ssgde  han,  idet  han  pegede 
derhen;  coet  blev  i  sin  Tid  bygget  af  Hr.  Ivar 
Axelsen  Thott.  Der  har  Hr.  Severin  for  Vane  at 
sidde  og  speide.  naar  noget  Vigtigt  forestaaer;  men 
der  er  stedse  en  Vagt,  som  holder  Øie  med  hver 
Skude,  der  nærmer  sig.  Kræmmerakipperne  vide  det 
grant  og  holde  sig  det  længste  herfra,  de  kunne, 
men  naar  de  dog  drive  herind,  da  falde  de  paa  Knæ 
og  bede  til  Gud  og  Sancte  Nicolaus,  at  de  ville  frie 
dem  for  Hr.   Severin  og  hans  Krydsere.  » 

Kort  efter  kastede  de  Anker  paa  Rheden,  og 
Severin  Brun,  som  havde  vendt  med  sin  Skude  og 
var  fulgt  efter,  sendte  nu  i  sin  Jolle  en  Under- 
befalingsmand, Mads  Lin* ænder,  med  det  Hverv  at 
følge  Niels  Brahe  i  Land  og  ledsage  ham  op  paa 
Slottet.  Dette  var  ikke  en  blot  Høflighed:  thi  uden 
slig  Ledsagelse  vilde  han  og  hans  Reisefæller  været 
udsatte  for  at  blive  anholdte  ved  Landstigningen  af 
Vagten  paa  Bryggen. 

De  gik  fra  Borde,  som  de  vare,  uden  at  skifte 
Klæder,  ikke  blot  fordi  Niels  Brahe  befandt  sig  saa 
vel  i  >Skippertrøien,  men  fordi  han,  ihukommende  et 
Løfte  om  Forsigtighed,  han  inden  Afreisen  havde 
givet  sin  Hustru,  haabede  i  den  Formumming  at 
slippe  ukjendt  op  igjennem  Staden. 

De  kom  ved  Mads  Liflænders  Bistand  uhindrede 
i  Land    og  vandrede    nu   op    gjennem  Byen,    idet    de 

forundrede  sig  over  det  livlige  Køre  i  Graderne  af 
Krigsfolk,  baade  Landsknegte  og  Eyttere.  De  skjøn- 
nede,  at  en  ikke  ringe  Krigsmagt  maatte  være  sam- 
let i  Visby,  en  større,  end  der  udkrævedes  til  Slot- 
tets Forsvar. 

Der  kom    en  Landsknegt-Høvedsmand  imod  dem. 

<-Hvad  nu,  Mads,»  sagde  han,  «hvem  bringer  I 
der?, 

Skippere    fra    Skaane,*     svarede    han,     divem 
Vind  og  Strøm  have  forslaaet  herind. » 

«Det  maa  jeg  troev,  svarede  Høvedsmanden, 
i  Skippere  komme  her  ei  godvilligt,  end  ikke  fra 
Skaane.  » 

Povel  Kjørning,  som  var  bleven  heel  kry,  da 
han  følte  fast  Grund  under  Foden,  tog  strax  til  Orde 
og  svarede : 

«Det,  vi  forvente  og  attraae  ovre  i  Skaane,  er 
og  ganske  det  Modsatte  —  at  Mænd  fra  Gulland 
ville  vove  sig  over  til  os  !  . 

Vel    svaret,     hvo    I    saa    er,»     sagde    Høveds- 
manden og  blev  staaende  og  saae  efter  dem. 

« Spar  en  anden  Gang  Eders  Vid,  Povel, »  sagde 
Niels  Brahe,  eller  jeg  sætter  Eder  af  i  et  Herberge, 
og  I  kan  da  blive  siddende  der  og  kigge  i  Kruset, 
mens  vi  gaae  paa  Slottet.:, 

Uagtet  Povel  Kjørning  under  andre  Omstændig- 
heder ikke  vilde  taget  sig  den  Straf  nær,  ønskede 
han  dog  nu  for  Alt  ikke  at  forfeile  Reisens  Maal, 
og  han  fulgte  derfor  mere  myg  efter  og  forholdt  sig 
ganske  taus. 

De  mødte  flere  Borgere,  vel  klædte,    og  høviske 

Mænd,  af  hvilke  nogle  vexlede  Hilsener  med  Mads 
Liflænder,  Kvinder,  svøbte  i  stadselige,  bræmmede 
Foerværks  Kaaber,  kom  ud  af  de  skjønne,  høie 
Vaaningshuse  og  vandrede  til  Kirke  for  at  høre 
Messe.  Der  var  livlig  Handel  i  de  Boder,  de  kom 
forbi  •  Bønder  i  sølvknappede  Vadmelskofter  kom 
agende  i  deres  Kærrer  med  de  smaa  vel  nærede 
Heste  for,  førende  Korn  og  Fødevarer  til  Torvs  — 
kort  sagt,  Alt  tydede  paa  Velstand,  om  det  end  ikke 
mere  stod  til  i  Visby,  som  for  tvende  Aarhundreder 
siden,  da  de  Visby  Borgere  paa  nogle  Timer  kunde 
fylde  tre  Ølkar  med  Sølv,    og  man   sang   om  Staden, 

at  der 

Svinene  æde  af  Sølvertrug, 

Og  af  Guldtene  Hustruerne  spinde. 

Den  Velstand,  der  var,  som  ogsaa  Byens  Sik- 
kerhed, var  stillet  under  god  Beskyttelse,  den  hellige 
Jørgens.  Søren  Norby  havde  ganske  givet  sig  denne 
Helgen  i  Vold  og  troede  rigelig  saa  fast  paa  ham, 
som  paa  Vorherre.  Han  forherligede  ham  paa  en- 
hver Maade,  lod  en  Kirke  indvie  til  ham  og  vældige 
Lys  støbe  til  hans  Alter  af  det  Vox,  han  havde  ra- 
net fra  de  Lybske.  Nu  havde  han  imidlertid  faaet 
det  Indfald  at  ære  sin  Afgud  paa  en  i  de  Tider 
eiendommelig  Maade,  idet  han  havde  ladet  den  hellige 
Jørgens  Billede  til  Hest  i  overnaturlig  Størrelse  ud- 
hugge af  Træ  og  opstille  ved  Stadmuren. 

Mads  Liflænder  gjorde  en  Afstikker  blot  for  at 
vise  Niels  Brahe  og  hans  Reisefæller  dette  Vidunder, 
og  han  fik  den  Tilfredsstillelse,  at  de  Alle  i  høi  Grad 
opbyggedes  ved  Synet. 

En  vældig  Kidder  var  han  her  paa  Jorden , » 
sagde  Xiels  Brahe,  i  det  han  blottede  sit  Hoved, 
i  han  er  end  vældigere  nu  i  Himmelen:  den  Sag, 
han  beskytter,   maa  faae  Fremgang  og  vinde  Seir.^ 

Derpaa  gik  de  op  paa  Slottet,  som  laae  i  Sta- 
dens sydlige  Hjerne  og  ragede  høit  op  over  den. 
De  kom  over  flere  Tindebroer  og  gjennem  hvælvede 
Porte,  som  gjenløde  huult  af  deres  Trin.  Overalt 
bleve  de  anraabte  af  de  udstillede  Vagter,  men  Mads 
Linænder  gav  Løsenet,  og  de  naaede  saaledes  uhin- 
drede omsider  over  den  sidste  brede,  tore  Gravs 
Vindebro  Slottets  Hovedværk  og  Kjerne,  som  laae 
yderst  ved  Skrænten,  en  Fiirkant  af  Bygninger  og 
høie  Mure,  som  flankeredes  af  fire  svære  Taarne, 
Segltaarnet.  Smalle  Henrik,  Blacken  og  Klokke- 
taarnet. 

Gjennem  Klokketaarnets  Port  gik  de  ind  i  den 
inderste,  mindre  Borggaard  og  bleve  forte  hen  til 
Vaaningshuset,  Befalingsmandens,  eller  som  han  oftest 
kaldtes,  Admiralens  Bolig.  Ved  Taarn-Indgangen 
stod  en  Landsknegt.  som  modtog  Forklaring  af  Mads 
Liflænder.  og  da  de  ad  Taarntrappen  kom  op  til 
Forhallens  Dør.  fandt  de  der  to  Hellebardister.  Paa 
denne  lange  Vandring  tik  de  rigelig  Leilighed  til  at 
skjenne,  at  ingen  Fyrste  boede  paa  en  stærkere  Borg, 
eller  blev  bedre  bevogtet,   end  Søren  Norby. 

Da  Niels  Brahe  vilde  gaae  ind,  faldt  hans  Øine 
paa  den  ene  Hellebardist,  en  smuk  velvoxen  Karl; 
han  studsede   og  udbrød: 

Ei.   Ole,   skal  jeg  træffe  Dig  her?» 

Karlen  saae  heelt  forbløffet  paa  ham  og  udbrød: 

»Huusboiid!  > 
Nu  kan  jeg  faae  Tag  i  Dig-,  Din  Skalk,;,  sagde 
Niels    Brahe,   men  uden  stor  Barskhed. 

Lad   Naade  gaae  for  Ret!  bad  Ole  ydmygt. 
Hvad   veed   I    om   ham,   Mads?-    spurgte    Niels 
Brahe:      skikker  han  sig  vel?» 

Jeg  er  fuld  af  Forundring,-  svarede  Mads  Lif- 
lænder. først  fordi  I  kaldte  ham  Ole.  Jeg  hørte 
ham  hidtil  nævne  Landsknegten  Øland;  han  er  en 
tapper  og  tro  Karl,  Hr.  Severin  saare  hengiven  og 
saa  yndet  af  ham,  at  han  optog  ham  blandt  Livdra- 
banterne. 

«Nu,  01e,>-  sagde  Niels  Brahe  og  truede  med 
Fingeren,    «der  friede  Mads  Liflænder  Din  Hals!- 

Han  vilde  gaae,  men  Øland  traadte  hen  til  ham, 
stod  ret  paa  Krigerviis  og  sagde: 

I  have  Tak  for  det  Naadens  Ord!  Siig  mig 
dog,   hvor  lider  liden  Else?>, 

Da  loe  Niels  Brahe  og  sagde,  i  det  han  vendte 
sig  til  Mads   Liflænder: 

«Han  var  en  stor  Skjelm,  løb  ofte  af  G-aarde, 
da  han  var  i  mit  Brød,  og  jog  mine  Hjorte  ved 
Nattetide  med  nogle  andre  Løbeskytter.  Da  lod  jeg 
ham  gribe  og  kaste  i  Fangehullet;  vilde  dog  ikke 
straffet  ham  paa  Livet,  al  den  Stund  han  lige  fuldt 
var  mig  hengiven. 

«Der  sagde  I  sandt,  Huusbond ! »  udbrød  Karlen 
med  Fynd. 

';Dog    var    han    en   Tyv   i    mit   Brød,-    vedblev 
Niels  Brahe,    «og  stjal  dertil,    som    han   nys    ved    sit 
Sporgsmaal   tilstod,    min   Huusfrues    hendes   Kammer- 
Niels  Brahe.    I.  10 

piges  Hjerte.     Nu,   Ole,   Else  lider  vel,   er  saa  glad 
som  Lærken  og  kerer  sig  ikke  en  Klipping  om  Dig. » 
Har    lnm    da    taget    sig    en    ny    Fæstemand?* 
spurgte  Øland. 

Ikke  det  jeg  veed,»   svarede  Mels  Brahe. 

«Xu,  Gud  have  Lov!-  udbrød  Øland,  da  haver 
hun  ei  forglemt  mig!  Hilsen  til  hende,  om  jeg  tør 
umage  Huusbond  dermed,  og  den  Besked,  om  G-ud 
og  alle  Hellige  ville,  da  skal  jeg,  om  I  tilsteder  det 
og  hun  vil,   en  Dag  komme  og  hente  hende. » 

« Derom  vil  hendes  Frue  nappes  med  os,»  sva- 
rede Niels  Brahe,  og  derpaa  gik  de  ind  i  For- 
hallen. 

Der  fandt  de  flere  Herrer  forsamlede;  nogle 
stode  i  Yinduesfordybningerne ,  andre  gik  op  og  ned, 
de  fleste  fordybede  i  Samtale  og  tilkastede  dem  kun 
et  flygtigt  Blik.  Hr.  Severin  selv  var  der  ikke,  men 
ved  den  Dør,  der  førte  ind  til  hans  Gemak,  stod  hans 
Tjener  Eckenløv. 

<Gmls  Død,»  hviskede  Anders  Bing,  « dette  er 
jo,   som  vare  vi  til  Hove. » 

cJa,»  svarede  Niels  Brahe,  eder  er  jo  og  givet 
Hr.  Severin  fuld  kongelig  Magt  og  Myndighed,  og  er 
jeg  til  Mode,  som  sad  Kong  Christiern  selv  indenfor 
hiin  Dør. 

Mads  Liflænder  gik  nu  for  at  melde  dem  til 
Eckenløv,  som  strax  gik  ind  for  at  underrette  sin 
Herre.  Mens  de  ventede  paa  Besked,  trak  de  sig  be- 
skedent tilbage  i  en  Krog,  og  Niels  Brahe  stillede  sig  i 
Skygge  bag  de  Andre.  Han  kjendte  og  havde  tid- 
ligere  været  kjendt    af   et  Par   af  de   tilstedeværende 

Herrer;  men  det  var  nu  adskillige  Aar,  siden  de 
vare  mødtes:  thi  da  Niels  Brahe  første  Gang  var 
paa  Gulland,  havde  han  truffet  Hr.  Severin  nede  i 
Staden  og  var  slet  ikke  kommen  op  paa  Slottet. 

Mads  Liflænder  tilfredsstillede  imidlertid  unge 
Olufs  og  de  Andres  Nysgjerrighed,  i  det  han  nævnede 
flere  af  de  Tilstedeværende  for  dem. 

J  >en  kjønne  unge  Herre  hist  i  den  brune,  guld- 
stukne  Floiels  Yams  og  med  den  skjønne  Kaarde  ved 
Lænd,  han  som  staaer  med  Ryggen  til  Vindueskar- 
men, han  er  en  Herre  af  fyrsteligt  Blod,  Junker 
Mourits  af  Oldenborg.  Hans  Fader  var  Grev  Johan 
den  Fjerde,  men  hans  Moder  var  ikke  Fyrstinde  og 
ikke  hans  Faders  Hustru. 

«Ei,  udbrød  Povel  Kjørning,  '  saa  det  er  Ba- 
starden af  Oldenborg;  en  statelig  Herre  at  see  til; 
hans  Liinkrave  er  jo  saa  hvid  og  vel  kruset,  som 
en  Kvindes,  og  Jians  Skjæg  strutter,  som  kom  han 
pudset  og  salvet  lige  fra  Bartskæren;  hvor  mange 
kostelige  Ringe  bærer  han  ei  over  de  guldstukne 
Handsker! 

<Han  er  saa  tapper,  som  han  er  pyntesyg, » 
svarede  Mads  Liflænder,  dian  forstaaer  at  føre  sine 
Ryttere  frem  i  en  Dræbning,   derpaa  kan  I  lide.: 

<Og  hvo  er  den  gamle  Herre  i  den  sorte  Kappe 
som  staaer  hos  og  taler  med  ham?/   spurgte  Oluf. 

'Det  er  Gotskalk  Eriksen  Rosenkrantz, »  svarede 
Mads  Liflænder,  «en  lærd  Herre,  vel  forfaren  i  Stats- 
sager, Hans  Naades  Kantsier  forhen  i  Sverrig.  Han 
holdt  ud  deroppe,  indtil  Stokholm  overgav  sig,  kom 
saa   herned  og  har  siden  dvælet  her  hos  Hr.  Severin.  > 

10* 

Mens  Mads  Liflænder  vedblev  at  give  Underret- 
ning om  flere  af  de  andre  Herrer,  forlod  Junker 
Mouritz  og  G-otskalk  Eriksen  Vinduet  og  gik  op  og 
ned  i  Hallen,  ivrigt  samtalende.  Xiels  Brahe  lyttede, 
og  det  lykkedes   ham  nu  og  da  at  opfange  nogle  Ord. 

Det  gaaer  nu  ned  ad  Bakke,.-  sagde  Gotskalk 
Eriksen,  i  haver  Hans  Xaade  nu,  om  dette  endda 
kan  siges,  kuns  i  Eie  denne  stakkels  0,  og  paa  Hr. 
Severin  alene  hviler  hans   Sag.;> 

Kunde  den  være  i  bedre  Hænder? »  spurgte 
Junker  Mouritz. 

eVed  Sanct  Jacob  nei,-  svarede  Gotskalk  Erik- 
sen, c  ikke  hvad  Snildhed,  Krigerdygtighed  og  Tro- 
skab anbelanger :  men  hvor  langt  rækker  nu  Hr.  Se- 
verins Magt?  hvad  vil  han  udrette  med  den  Styrke, 
han  her  har  samlet,  stor  nok,  G-ud  hjelpe,  for  hans 
Kasse,  i  hvilken  næsten  Intet  nu  flyder  mere,  men 
for  liden  til  med  den   at  gjenvinde  Danmarks  Rige.» 

Talte  I  om  enhver  Anden,  end  Severin  Norbj'-,  » 
svarede  Junker  Mouritz,  «  da  maatte  jeg  vel  give 
Eder  Ret:  men  han  vil  gaae  los  paa  Maalet,  naar 
Tiden  er  der,  og  mener  jeg,  som  han,  at  frisk  Mod 
er  et  godt  Harnisk,  og  at  dristig  Mand  har  Lykken 
i  sit  Følge.. 

-Vad  ikke  over  Vand,  hvor  Du  ikke  kan  see 
Bund,   det  er  mit  Raad.  -    sagde  Gotskalk  Eriksen. 

Nu,»  svarede  Junker  Mouritz,  «det  vil  jeg 
ærligt  tilstaae,  at  havde  jeg  troet,  at  Hr.  Severin 
Intet  vide  foretage  sig.  da  var  jeg  alt  for  Maaneder 
siden  draget  herfra. » 

Just  det  jeg  nu   er  til  Sinds  at  gjøre,>/    sagde 

Gotskalk  Eriksen.  <Jeg  agter  mig  nu  snarest  til 
Hans  Naade  i  Holland  og  vil  derefter  gjøre  en  Pil- 
grimsfart til  den  hellige  Jakob  i  Campostella. 

G-od  Lykke  til  den  Pilgrimsgang  x»  svarede 
Junker  Mourits  med  et  spydigt  Smiil.  « Forglem 
ikke  at  bede  for  o 

Gotskalk  Eriksen  fornam  Braadden. 

«Hr.  Mourits,*  sagde  lian  med  et  fiint  Smiil, 
<: t i  1  at  bringe  Sagerne  paa  Fode  her  oppe  haver 
Hans  Naade  kjække  og  dygtige  Krigsfolk,  af  hvilke 
I  er  en.  Lad  nu  først  see,  om  I  det  formaae  !  Er 
der  atter  et  Bige  at  forvalte,  da  bliver  der  Brug  for 
mig  og  mine  Lige,  enddog,  det  tør  jeg  vel  sige,  at 
jeg  i  Stokholm  haver  viist,  at  jeg  kunde  bruge  ei 
blot  Pennen,  men  og  Sværdet.  Som  jeg  skrev  nys 
til  Hans  Naade  —  jeg  offrer  ham  gjerne  Liv  og 
Gods  og  vilde  holdt  ud  her,  saa  længe  vi  have  at 
æde  og  drikke  og  Halsen  i  Behold,  om  derved  No- 
get var  vundet:  men  det  kan  jeg  ikke  indsee;  jeg 
skjønner,  at  Spillet  nu  ret  snart  maa  være  ude. 

-Da  skjønner  jeg  Andet, ,  svarede  Junker  Mou- 
rits- Saa  mærkelig  snildt  spillede  Hr.  Severin  med 
Svensken,  som  med  Dansken,  i  Sommer,  at  han  nu 
har  fri  Haand  og  kan  slaae  et  Slag,  naar  Tiden 
er  der. ., 

-Blot  Galgenfrist,-  sagde  Gotskalk  Eriksen; 
"Et  af  Tvende  —  han  maa  vorde  Hertug  Frederiks 
Mand,   eller  Kong  Gøstes.  > 

«Nu,»  svarede  Junker  Mourits.  gaaer  Gulland 
fra  Kong  Christiern,  da  er  jeg  lige  glad,  hvo  del- 
tager Pæren.* 

Men  ikke  saa  Hr.  Severin, »  svarede  G-otskalk 
Eriksen,  lian  er  en  god  dansk  Mand  og  forsøgte  da 
at  give  sig  under  Danmark,  men  det  bristede;  nu 
haver  lian  Alle  imod  sig,  og  de  ville  kaste  sig  over 
ham.» 

'Det  skulde  da  være,*  sagde  Junker  Mourits 
med  et  funklende  Blik,  at  lian  kom  dem  i  Forkjøbet 
og  kastede  sig  over  dem  ! » 

Gotskalk  Eriksen  nk  ikke  Tid  til  at  svare,  thi 
Eckenløv  kom  nu  og  meldte  den  gamle  Herre,  at 
Admiralen  ventede  ham.  hvorpaa  han  gik  derind  og 
vexlede  i  Forbigaaende  Hilsen  med  den  Befalings- 
mand,  der  just  kom  ud  af  Gemakket. 

Det  var  en  svær  Herre,  pralende  klædt.  Under 
en  Læderkøllert  med  blanke  Staalnagler  bar  han  en 
rød  Trøie  med  splidsede  Ærmer  og  guult  Foer,  Ho- 
serne vare  gule,  paa  Hælene  af  de  lange  Støvler  sad 
et  Par  svære  Sølvsporer ,  han  havde  selvfølgelig 
Sværd  ved  Lænd  og  bar  i  sin  behandskede  høire 
Haand  en  Filthat  med  en  hvid  Fjeder  og  en  gylden 
Agraffe.  Haar  og  Øine  vare  lyse,  og  Ansigtet,  saa 
vel  som  den  hele  Person,   struttede  af  Fedme. 

Det  var  Otte  Stisen,  en  af  Søren  Norbys  meest 
betroede  Mænd  og  trods  sit  sløve  Udseende  en  af 
hans  dygtigste  Befalingsmænd.  Dog  lod  det  ikke 
til,  at  han  nød  synderlig  Agtelse;  thi  da  han  med 
stolte  Lader  gik  gjennem  Hallen ,  vendte  Junker 
Mourits  sig  til  en  af  de  andre  Herrer  og  sagde  : 

«Ei  see,  hvor  Otte  kneiser  i  Dag!  Han  har 
vel  vundet  en  Seier  over  Hr.  Severin  og  erobret 
nogle    flere    Bøster    til    sine    Knegte.      Jeg    kj ender 

hans  ulidelige  Klager,    naar   ikke    han   og  hans  Folk 
vorde  mædskede  som  Sviin. .    — 

Junker  Mourits,  som  allerede  havde  været  inde 
hos  Admiralen  og  blot  havde  opholdt  *ig  for  at  tale 
med  Gotskalk  Eriksen,  vilde  nu  gaae ;  men  da  han 
kom  forbi  Niels  Brahe,  der  nu  stod  og  talte  med 
Eckenlov.  standsede  han,  saae  studsende  paa  ham, 
gik  hen  til  ham  og  sagde  : 

Bi,  hvad  seer  jeg?  Enddog  den  Skippertrøie 
og  den  Kabuds  sige  nei,  saa  mener  jeg  dog,  at  jeg 
seer  for  mig  Niels  Nielsen  af  Wandaas?» 

Vel  mødt,  Hr.  Mourits, »  svarede  Niels  Brahe, 
idet  han  afværgende  løftede  Haanden.  Ikke  vil  jeg 
fornegte  mig  selv  for  Eder;  dog  er  jeg  ellers  her 
blot  en  Skipper  fra   Skaane.» 

Noget  Nyt  derovre  fra?-  spurgte  Junker  Mou- 
rits med  dæmpet  Bøst. 

•  Alt  ved  det  Gamle  og  ilde  nok,  svarede  Niels 
Brahe;  det  Nye  og  Gode,  det  forvente  vi  her  fra 
Gulland.  Jeg  er  blot  kommen  af  Længsels  Trang- 
og  for  at  spørge  —  naar?» 

«Det,  I  venter,  vil  komme,  det  troer  jeg  vist,> 
svarede  Junker  Mourits,  «naar,  det  veed  kun  han 
derinde  ! » 

Saa  pegede  han  paa  Døren,  der  førte  ind  til 
Søren  Norbys  Gemak,  vexlede  et  Haandtryk  med 
Niels  Brahe  og  gik. 

I  det  Samme  aabnede  sig  den  Dør,  Junker  Mou- 
rits havde  peget  paa,  Alles  Blikke  vendte  sig  derhen 
og  Alle  bøiede  sig  hilsende,  thi  den  Herre,  der  viste 
sig  i  Døren,  var  Hr.   Severin   selv. 

Niels  Brahe  og  hans  Reisefæller  skulde  just 
været  førte  ind  i  et  Sidegemak  for  der  at  afvente 
Admiralen,  da  Junker  Mourits  standsede  dem.  Nu 
hleve  de  uvilkaarligt  staaende  et  Øieblik:  thi  for 
Niels  Brahe  var  det  en  Fryd  at  gjensee  Søren  Norby; 
men  for  de  Andre,  der  nu  saae  ham  for  første  Gang 
i  deres  Liv.   var  det   en  heel  Begivenhed. 

Især  følte  unge  Oluf  sig  fængslet;  ufravendt 
stirrede  han  paa  den  Skikkelse,  i  hvilken  der  boede 
en  Heltesjæl,  og  om  hvis  Bedrifter  han  havde  hørt 
fortælle  fra  sin  tidlige  Barndom.  Den  Malmrøst,  der 
saa  ofte  havde  lydt  barskt ,  overdøvende  Kampens 
Bulder,  lød  nu  i  lians  Øren  med  munter  Klang,  og 
med  en  ung  Sjæls  hele  Modtagelighed  følte  han  sig 
greben,   men  tillige  forvirret. 

Han  saae  for  sig  en  lavstammet,  stærkt  bygget 
Mand  i  en  prægtig  Fløiels  Klædning  og  med  den 
gyldne  Bidderkjede  over  Brystet.  Han  bar  Hovedet 
høit  og  bevægede  sig  med  en  eiendommelig  Sikker- 
hed og  Djærvhed;  der  var  intet  Zirligt  ved  ham, 
uden  Dragten.  Hans  kraftige,  storslaaede  Træk  og 
det  krøllede,  rødligbrune  Haar  og  Skjæg  samt  de 
buskede  Øienbryn  gave  ham  et  barskt  Udseende ; 
men  af  hans  lyse  Øine  straalede  blot  Kjækhed,  Klog- 
skab, muntert  Livsmod  og  godhjertet  Lune,  kort 
sagt  alt  Andet,  end  Barskhed  eller  Grumhed;  men 
dog  bar  hans  Aasyn  og  hele  Væsen  Præget  af  en 
umiskj endelig  Aandsoverlegenhed. 

Oluf  fornam,  hvad  saa  Mange  før  ham  havde 
fornummet  ved  Synet  af  denne  Mand,  paa  een  Gang 
FiTgt    og   en   underlig  dragende  Magt.     Han  tænkte, 

at  den  muskelstærke  Haand,  der  nu  hvilede  saa  let  paa 
det  gyldne  Sværdfæste,  maatte  kunne  ramme  en  Fjende 
haardt.   men  dog  trykke  en  Yens  Haand  blidt.   — 

Søren  Norby  syntes  ikke  at  bemærke  Niels  Brahe 
og*  hans  Ledsagere,  som  nu  bleve  førte  ind  i  et  lidet 
Kammer,  hvor  de  dog-  ikke  maatte  vente  længe. 
Smut  kom  han  til  dem.  og  nu,  da  de  stode  Aasyn 
til  Aasyn  med  ham  og  hørte  venlige  og  opmuntrende 
Ord  af  hans  Mund,  da  blev  Virkningen  ubetinget 
Tillid  til  ham  og  fast  Fortrøstning  til  en  heldig 
Udgang  paa  den  Sag,  hvis  Hoved  og  Fører  han 
nu  var. 

Anders  Bing,  Bjørn  Jensen  og  Povel  Kjørning 
bleve  ham  af  Niels  Brahe  forestillede  som  gjeve 
Mænd,  der  vare  Kong  Christiern  hengivne  og  vilde 
offre  Liv  og  G-ods  for  hans  Sag.  De  bleve  mod- 
tagne med  al  Ære,  og  Hr.  Severin  trykkede  deres 
Hænder,  uagtet  han  nok  skjønnede.  at  det,  de  havde 
at  offre  af  Gods.  ikke  kunde  være  stort.  Han  talte 
venligt  med  unge  Oluf  og  kneb  ham  i  Kinden,  men 
derpaa  forlod  han  dem,  idet  han  tog  Niels  Brahe 
med  sig  ind  i  sit  eget  Gemak. 

«Det  er  mig  en  Hjertens  Glæde  at  gjensee 
Edei\»  sagde  han,  idet  han  lagde  sin  Arm  om  Niels 
Brahes  Skulder,  førte  ham  hen  og  bragte  ham  til 
Sæde  i  en  Hyndestol.  «Vi  skulle  nu  snakke  Gam- 
melt med  hinanden  og  spørge  Nyt.  Ved  min  Hel- 
gen, i  den  Skippertrøie  bringer  I  mig  som  en  Duft 
fra   Søen.     Var  Farten  herover  god?» 

«Den  gik  som  en  Dands,»    svarede  Niels  Brahe. 

«Ja,  jeg  veed,   hvilken  Søulk  der  stikker  i  Eder, 

Niels  Nielsen  !  I  er  en  fri  Mand  og  kan  seile,  naar 
I  lyster:  mig  holde  stærke  Ankre.  I  Uger  har  jeg 
ikke  havt  Skibsplanke  under  min  Fod.  siddet  og  reg- 
net, grinet  og  sat  Breve  sammen,  plaget  mit  Hoved 
med  brydsomme  Ting  og  kjevledes  med  stædige  og 
gridske  Landsknegte,  der  raabe  paa  Sold,  mens  min 
Kasse  er  tom.  Nn  vil  jeg  have  mig  en  glad  Stund 
med  Eder.  Hør.  om  I  saa  synes,  da  lader  jeg  Eders 
Son  og  de  tre  gode  skaanske  Mænd  beværte  i  Spise- 
hallen: jeg  skal  give  dem  godt  Selskab,  som  kan 
holde  dem  varme  ved  Bægrene,  og  saa  spise  vi  her. 
Da  gaaer  Talen  mellem  os  mere  frit,  og  jeg  vil  have 
Ed^r  for  min  egen  Mund.   mens  I  er  her. 

Saaledes  skete  det.  Kammersvenden  Lasse  blev 
hidkaldt  og  fik  sine  Befalinger,  af  hvilke  en  var  den, 
at  Livdrabanten  Øland  skulde  tage  Post  ved  Døren 
og  negte  Enhver  Adgang,   indtil  han  fik  anden  Besked. 

Trods  den  muntre  Begyndelse  gik  Samtalen  ved 
Maaltidet  en  Stund  alvorligt  nok.  Søren  Norby 
spurgte  om  Tilstanden  i  Skaane,  og  Niels  Brahe  for- 
talte, mens  hans  Vært  lyttede,  men  uden  at  der  i 
Samtalens  Løb  fra  hans  Side  fremkom  nogen  Antyd- 
ning om,   hvad  han  agtede  at  foretage  sig. 

Da  tog  Niels  Brahe  Bladet  fra  Munden  og 
sagde  : 

Siig  mig  dog  nu.  da  vi  ere  uden  Vidner,  hvor 
staaer  det  til?  G-otskalk  Eriksen,  som  var  her,  talte 
i  Forhallen  mistrøstige  Ord  og  mente,  at  Spillet  for 
Eder  var  ude :  I  maatte  om  en  føie  Stund  vorde 
Hertug  Frederiks  eller  Kong  G-østes  Mand,»  sagde 
han. 

Bi,      svarede   Hr.   Severin   med  et  humt  Smiil, 
csagde  han  det?    Nu,  lad  ham  kun  forkynde  det  ! 

«Junker  Mourits  mente  dog-  ganske  det  Modsatte 
—  hvo  af  dem  havde  Ret?  Junker  Monrita  sagde, 
at  I  havde  saa  spillet  med  Dansken  og  Svensken,  at 
I  nu  havde  fri  Haand  —  siig  mig  dog,  hvorlunde 
det  forholder  sig  —  er  I  bunden  til  Hertugen  veå 
Eders  Ed,  eller  ikke?  Jeg  veed  ei  ret  Besked  om, 
hvorlunde  det  gik  til  med  den  Sag.» 

«Nu,;-  svarede  Hr.  Severin,  da  hor  og  døm 
selv!  Da  Kong  Gøste  i  Vaaren  sendte  mig  Bernt 
von  Mehlen  paa  Halsen  med  en  mægtig  Hær  og 
Flaade  for  at  tage  Visborg  og  Gulland,  der  jo  tyk- 
kes ham  at  være  som  en  Perle,  udreven  af  den  sven- 
ske Krone,  og  jeg  saae  den  store  Overmagt,  da  fandt 
jeg  det  raadeligst  at  fordrive  Ondt  med  Ondt.  Skik- 
kede jeg  saa  min  Fodermarsk,  Otte  Andersen  Ulfeld, 
til  Kjøbenhavn  med  Tilbud  om  Underkastelse,  naar 
Kong  Frederik  vilde  unde  mig  G-ulland  paa  de  Vil- 
kaar,  Kong  Christiern  havde  givet  mig  Øen,  som  et 
livsvarigt  Pantelæn  og  skikke  mig  Penge  og  snarlig 
Undsætning,  at  jeg  kunde  holde  Slottet  og  fordrive 
Svensken.  Derpaa  gik  Hans  Naade  ind  og  fornyede 
mit  Lænsbrev.  Otte  Andersen  svor  ham  da  paa  mine 
Vegne  Huldskab  og  Troskab,  og  saa  var  jeg  da  af 
Nød  bleven  Kong  Frederiks  Mand  og  kommen  under 
Danmark.  Imens  baxedes  jeg  med  Svensken  og  bor- 
stede  von  Mehlen  bravt  af  5  men  nu  viste  det  sig, 
at  der  ikke  var  Hjelp  at  vente  af  Danmark ;  der 
kom  hverken  Penge,  Folk,  Krudt  eller  Lod,  blot 
Papiir    og    Blæk,    Breve    med    falske  Løfter    og   saa 

Hr.  Esge  Bilde  for  at  mægle.  Da  skete  det,  at 
Kong'  Frederik  havde  det  Mode  i  Malmø  med  Kong 
(xøste  og  de  lybske  Udsendinge.  Jeg  tænkte,  at  den 
Suppe,  de  lavede  der.  vilde  ei  blive  sund  for  mig, 
dog  vidste  jeg  ikke  strax  Besked.  Mikkel  Brokken- 
huns  kom  nu  herop  paa  Kigens  Kaads  Vegne  med 
Sebastian  Frolieh.  der  forhen  var  i  mit  Brod  som 
øverste.  De  skulde  med  Hr.  Esge  Bille  tage  Øen  i 
Besiddelse  for  Danmark,  og  da  Svenskerne  nu  virke- 
lig hævede  Beleiringen,  og  Bernt  von  Mehlen  gik  til 
Skibs  med  sin  Hær  og  drog  bort.  da  var  det  jo  klart 
nok.  at  Kong  G-øste  og  Kong  Frederik  maatte  være 
komne  til  Enighed  :  men  paa  hvis  Bekostning  ?  Ja, 
hor  nu!  Hr.  Mikkel  og  Sebastian,  de  lokkede  for 
mig  og  vilde  have  mig  fra  Visborg,  og  at  jeg  skulde 
følge  med  dem  til  Kjobenhavn  for  personlig  at  hylde 
Kong  Frederik,  men  da  jeg  trykkede  mig,  saa  spandt 
de  Bænker.  Sebastian,  som  var  kjendt  med  mine 
Folk,  vakte  Mytteri  blandt  dem.  og  da  foregik  det, 
hvorom  I  sikkert  har  hørt.  Nær  var  jeg  bleven 
overmandet,  men  jeg  fik  Bugt  med  Oprørerne,  gav 
Sebastian  Frolieh  En  paa  Skallen,  saa  han  trimlede 
og  puttede  ham  og  de  Herrer  af  Bigens  Raad  i 
Fangetaarnet.  Jeg  havde  saa  og  imens  af  en  god 
Yen  faaet  Nys  om  den  Reces,  der  var  bleven  sluttet 
i  Malmø.  Kong  Frederik  havde  der  indgaaet  den 
Forpligtelse  at  fratage  mig  G-ulland  og  indsætte  en 
ærlig,  hæderlig  og  fredsommelig  Mand  i  Lænet  — 
tyertimod  det  Løfte,  han  havde  givet  mig  og  beseg- 
let!     Hvad  tænker  I  derom? 

At    Hertugen    har    handlet    mod  Eder    som    en 

Nidding  og  meensvoren  Mand.  Ved  Sancte  Oluf,  1 
er  lost  fra  enhver  Ed  og  har,  som  Junker  Monrits 
sagde,  nu  fri  Haand, 

Jeg  Bknlde  mene  det,  svarede  Hr.  Severin. 
Derefter  tragtede  han  blot,  at  faae  mig  i  sin  Vold, 
derefter  sukker  Kong  Grøste,  men  fornemmelig  de 
Lybske,  at  blive  mig  kvit;  men  det  slog  feil!  Jeg 
lod  de  Rigens  Baader  og  Sebastian,  den  Forræder, 
løbe  og  glade  vare  de,  at  de  slap  med  Livet.  Saa 
drog  jeg  mine  Folk  til  mig  og  holdt  skarpt  Udkig ; 
men  de  have  siden  ladet  mig  med  Fred;  end  sidder 
jeg  paa  Sækken  og  raader  for  denb 

Niels  Brahe  glædede  sig  oprigtigt  over  denne 
Sagernes  Stilling  og  udtalte  denne  sin  Glæde.  Han 
gjorde  sig  ingen  Skrupler  paa  Hr.  Severins  Vegne 
over  den  Side  af  Sagen,  at  denne  muligviis  dog  ikke 
havde  havt  i  Sinde,  naar  det  kom  til  Stykket,  at 
holde  den  Ed,  han  havde  svoret  Kong  Frederik. 
Kneb  mod  Kneb,  det  gjaldt  dengang  mere,  end  nogen- 
sinde, i  Politiken.  Dog  maa  Søren  Norby  i  Sammen- 
ligning med  sine  Modstandere  kaldes  en  ærlig  Mand, 
og  der  var  hos  ham  en  Egenskab,  der  hævede  ham 
høit  over  de  fleste  af  hans  Lige  i  hine-  troløse  Tider, 
hans  uegennyttige  og  ridderlige  Troskab  mod  den 
Konge,  han  kaldte  sin  naturlige  Herre,  og  som  for- 
bød ham  nogensinde  at  tænke  paa  egen  Fordeel. 

«Og  hvad  agter  I  nu  at  foretage  Eder?,,  spurgte 
Niels  Brahe. 

Da  saae  Søren  Norby  paa  ham  med  et  lysende 
Blik  og  sagde  : 

For  Tiden  er  jeg  en  Fredens  Mand  og  tænker 
ei  paa  Krig,   snarest  paa  Brudefærd. 

Xiels  Brahe  studsede,  men  mindedes,  li  vad  han 
havde  hørt  om  Søren  Norby*s  Beilen  til  Sten  Stores 
unge  Enke.  Fru  Christine  Gyldenstjerne.  Dog  havde 
han  tvivlet  om  Sandheden  deraf,  ogsaa  af  den  Aar- 
sag,  at  han  vel  vidste,  at  Heltens  Liv  i  Kjærligheds- 
sager  havde  været  saa  ustadigt,  som  nogen  Mands. 
At  have  Frillekoner  regnedes  jo  dengang  næsten  ikke 
for  nogen  Skam  blandt  Mænd,  men  der  gaves  dog 
dem,  der  misbilligede  det  og  især  fandtes  der  dydige 
Kvinder,  som  fordømte  det;  til  disse  maatte  sikkert 
Fru  Christine  regnes. 

Dog  havde  Søren  Norby  vundet  hendes  Hjerte, 
da  han.  som  alt  fortalt,  for  nogle  Aar  siden  efter 
Stockholms  Overgivelse  førte  hende  som  Fange  til 
Kjøbenhavn.  og  nu  havde  han  nylig  havt  Bud  til 
hende  og  erholdt  hendes  Svar.  Niels  Brahe  fik  Syn 
for  Sagn,  thi  Søren  Norby  viste  ham  den  Bing,  hun 
havde  sendt  ham  og  dertil  en  liden  Guldtavle,  som 
han  bar  i  en  Snor  ved  sit  Bryst. 

Fru  Christine  er  nu  min  trolovede  Brud.  Saae 
I  nogen  Tid  mere  fager  Kvinde,  mere  høvisk  eller 
mere  dydig  og  forstandig?:) 

Niels  Brahe  havde  seet  hende  i  Kjøbenhavn, 
hvor  hun  en  Tid  nød  stor  Frihed ;  han  mindedes 
hende  grant  og  maatte  sande  Søren  Norbys  Ord. 
Dog  sad  han  der  stum :  der  var  pludseligt  blevet 
aabnet  ham  et  Indblik  i  Heltens  vidtgaaende  Planer; 
vilde  det  ikke  ende  med,  at  han,  der  endogsaa  vovede 
at    eftertragte   Herredømmet   over    Sverrig,    trods   al 

sin    Snildhed    tilsidst   vilde   blive    fangen 
Garn  ? 

«Hvi  sidder  I  der  og  stirrer  saa  paa  mig?;, 
spurgte  Søren  Norby.  «Tag  Eders  Bæger,  Mand  og 
drik  med  mig  paa  min  kjære  Trolovedes,  Fru  Chri- 
stines Velgaaende !   Gud  og  Sanct  Jørgen  signe  hende ! » 

Niels  Brahe  stødte  sit  Bæger  mod  sin  Værts  og 
tømte  det ;  men  sagde  saa : 

« Ja,  var  hun  endda  her !  men  Kong  Gøste  har 
hende  i  sin  Vold,  og  nu  kan  hun  blive  som  en  Lokke- 
due i  hans  Haand;  lid  ei  for  trygt  paa  hende! 

Da  loe  Søren  Norby,  saa  det  klang  i  Kamme- 
rets Hvælving. 

«Ei,  Niels  Nielsen,  ;>  sagde  han,  «kjender  I  mig 
ikke  bedre?  Nu  begriber  jeg,  hvad  Eders  Taushed 
og  de  Rynker  i  Eders  Pande  skulde  sige.  Mener  I 
mig  at  være  slig  Gaas?  Hvad?  Eller  tænkte  I  maa- 
skee,  at  Elskov  nu  kunde  triste  mig  til  at  falde  fra 
Kong  Christiern  V 

«I  maa  være  Eders  egen  Dommer  i  den  Sag, 
Hr.  Severin, »  svarede  Niels  Brahe;  «dog  tænker  jeg 
som  saa  og  vil  frit  ud  sige  Eder  det :  I  haver  for 
mange  Jern  i  Ilden  og  kan  da  let  faae  nogle  af  dem, 
om  ikke  dem  alle,  svedne.;. 

«Saamænd,»  svarede  Søren  Norby  smilende,  vi 
nøies  ikke  gjerne  med  et!  I  have  Tak,  at  I,  som 
er  min  gode  Ven,  sagde  hvad  I  tænkte?  Nu  skal  I 
faae  høre  mit  Svar!  Hvad  først  Fru  Christine  an- 
gaaer,  da  mener  hun  det  ærligt  med  mig,  det  troer 
jeg  for  vist  5  men  det  veed  jeg  i  hvert  Fald,  at  hun 
hader  Kong  Gøste,    som  holder  hende  og  hendes   Son 

i  Yamnagt,  af  Hjertens  Grund:  aldrig  vil  hun  lade 
sig  bruge  til  Lokkedue  af  liani;  men  lian  vil  ei  hel- 
ler mere  prøve  Sligt,  af  den  Aarsag,  at  han  haver 
forsøgt  det  een  Gang  før,  da  han  bød  mig  sin  Søster 
til  Ægte.  om  jeg  vilde  gaae  over  og  tage  G-ulland 
til  Læn  af  ham.  men  jeg  varede  mig  vel  og  gik  ei 
i  Fælden.  Gammel  Ræv,  som  jeg,  gaaer  ei  gjerne 
paa  Stampen!  Lid  i  hvert  Fald  trygt  derpaa, 
Xiels  Nielsen,  at  hvad  jeg  saa  gjør,  da  haver  jeg 
kun  Et  for  Øie,  min  kjære,  naadige  Herres,  Kong 
Christiems,  saa  og  Fru  Elisabeths  og  Junker  Hans's 
Yel  —  Gud  signe  dem  og  holde  dem  opret!  Derpaa 
tomme  vi  dette  Bæger ! » 

De  drak  ud  til  Bunds:  men  derpaa  sagde  Xiels 
Brahe  : 

'; Ingensinde  bar  jeg.  eller  nogen  Mand,  som 
kjendte  Eder,  Tvivl  om  Eders  Troskab;  men  dog 
hue  de  Krogveie  mig  ikke:  lad  fare  de  Rænker 
i-  Sverrig.  lad  fare  den  Fæstemø !  Kald  Eders 
Skibe  sammen,  gaae  om  Bord  med  Eders  Krigs- 
folk, faer  over  til  Skaane  og  gjør  Landgang  der! 
Fald  over  Tyge  Baspyd  og  hans  Fæller  som 
Filir-nvne  over  Jøderne,  og  jeg  tør  love  Eder,  at 
Almuen  i  det  ganske  Land  vil  reise  sig  som  een 
3Iand,   og  I  vil  tage  Skaane  i  en  Ha  ånde  vending. » 

cEi  hør!  udbrød  Søren  Norby,  I  er  en  Fan- 
dens Karl.  Xiels  Nielsen,  og  gaaer  lige  løs  paa  Maa- 
let  !  Gjorde  jeg  nu,  som  I  raader,  da  knækkede  jeg 
min  Hals.  Nei,  min  Bro" er,  vi  faae  see  os  vel  fore, 
inden  vi  gabe  saa  liøit ! » 

« Fordømt  være  Fru  Christine,^  sagde  Niels  Brahe 

hidsigt,    <  og.  kendes  Øine  blaae,   som   loe  Kjærlighed 
ind  i  Eders  Hjerte  og  slog  Eder  Værge  af  HaandU 

Søren  Norbys  Øine  skjøde  Lyn,  og  en  mørk 
Vredesrødme  lagde  sig  over  hans  Aasyn;  men  han 
fik  Bugt  med  sin  Vrede,  lod  et  Smiil  see  og  sagde: 
Min  gamle  Rhinsk,  den  er  stærk  og  stiger 
Eder  til  Hovedet,  Niels  Nielsen!  Lad  den  gjøre  Eder 
glad,  men  ikke  vred!  Ved  Sancte  Jørgen,  fattedes 
der  kun  Lidet  i,  at  her  kunde  kommet  til  at  lyde 
Sværdklirren  for  Bægerklang!  Vil  I  da  ei  troe  mig 
naar  jeg  siger  Eder,  at  end  er  jeg  ei  rustet  til 
et  sligt  Hærtog?  Ved  min  Ære,  det  er  saare  langt 
derfra.  * 

«Forlad  mig  min  Hidsighed, »  svarede  Niels 
Brahe  og  rakte  ham  sin  Haand  over  Borde.  'Ikke 
var  det  Eders  gode  Viin,  som  bragte  mit  Blod  i  Kog, 
nei  den  Galde,  jeg  nu  i  snart  tvende  Aar  haver 
samlet  under  det  Bøddelregimente  i  Skaane.  Den 
skaanske  Bonde  sætter  alt  sit  Haab  om  Befrielse  til 
Eder,  Hr.  Severin!  Naar  kommer  I  og  tager  Aaget 
af  hans  Nakke?  Hvad  Svar  skal  jeg  give  mine  Gjøn- 
gei\  naar  de  spørge  1» 

Niels  Nielsen  \»  svarede  Søren  Norby  med  Al- 
vor,* mit  Hjerte  brænder  af  Længsel  efter  at  lyde  det 
Kald.  Siig  til  den  skaanske  Bonde :  om  Gud  og 
Sancte  Jørgen  ville,  da  kommer  Severin  Norby;  men 
naar,  det  kan  han  ei  sige  nu  paa  Stand.  Ja  selv 
om  jeg  vidste  det,  da  sagde  jeg  det  ikke;  end  ikke 
mine  egne  Krigsfolk  skulle  erfare,  hvor  de  stevne 
hen,  før  de  ere  om  Bord  og  Ankerne  heiste.  Jeg 
vil  komme  som  en  ilende  Byge,  der  ei  giver  Varsel; 

Niels  Brahe.    I.  11 

men  det  lover  jeg  Eder,  at  naar  jeg  har  sat  Foden 
paa  Skaanes  Grund,  da  skal  min  første  Gjerning  være 
at  skikke  Bud  til  Eder.  s 

Ei !  .>  udbrod  Niels  Brahe,  «nu  fatter  jeg  Haab, 
og  mit  Hjerte  er  glad.  Nu  tømme  vi  et  Bæger  paa 
det  Møde!  Paa  Gjensyn  i  Skaane  Hr.  Severin!  Den 
Dag,  jeg  seer  Eders  Vimpler  vaie  ved  Skaanes  Kyst 
og  hører  Eders  Kartover  brumme ,  da  vil  Hjertet 
hoppe  i  mit  Liv,  som  paa  en  Ungmø,  der  gaaer  til 
Maidands. » 

De  tømte  det  Bæger,  og  de  tømte  mange  der- 
efter. De  sloge  Gjekken  løs,  og  mange  Skjemte- 
ord,  ikke  alle  af  de  fineste,  flei  over  Borde  imel- 
lem dem. 

Længe  og  tæt  havde  de  drukket,  da  Niels  Brahe 
omsider  reiste  sig  og  sagde: 

«Nu  maa  jeg  fort!  Jeg  gav  min  Hustru  det 
Løfte  ikke  at  dvæle  her  en  Nat  over.» 

«Skam  faae  hun!;>  svarede  Søren  Norby,  «vi 
sidde  nu  saa  vel. 

Niels  Brahe  maatte  tømme  sit  Bæger  endnu 
en  Gang,  og  det  blev  iskjenket  til  bredfuldt  Maal. 

Da  Søren  Norby  havde  stukket  sit  Bæger  ud  til 
Bunds,  vilde  han  reise  sig,  men  sank  atter  ned  i 
Stolen  og  sagde: 

«Ei,  der  staaer  som  en  Taage  for  mine  JØine! 
See  til  min  Helgen  og  hans  Lampe  hist  henne,  Shvad 
skuer  I,  to  eller  en?» 

«Ved  den  hellige  Jørgen  selv,»  svarede  Niels 
Brahe  og  loe,  «jeg  skuer  blot  een  Helgen  og  een 
Elamme.» 

«Da  er  I  bedre  faren,  end  jeg, •  svarede  Søren 
Norby  og  smaaloe.  dei  tyktes  mig,  jeg  saae  tvende. 
Vaer  Eder!  Naar  I  er  ude  først  i  det  Frie,  da  kom- 
mer det.  Gaa  smukt  lige  ad  Visby  Gade  og  løb 
ikke  paa  Huusmurene :  og  far  saa  vel,  Du  Skipper 
fra  SkaaneN 

Den  beseirede  Helt  rakte  sin  Haand  ud,  Niels 
Brahe  trykkede  den  varmt  til  Farvel  og  gik  strunk 
nok  ud  af  Døren,  men  løb  lige  paa  Øland,  som  stod 
der  som  en  Støtte  med  Partisanen  paa  sin  Skulder. 

Ei, ,  sagde  Niels  Brahe  lystigt,  <end  er  jeg 
ikke  seilet  fra  Gulland  og  løber  dog  paa  Grund  ved 
Øland!, 

Da  loe  Øland  og  sagde: 

«Nu,  Huusbond,  Hr.  Severin  har  dækket  Eder 
bravt  til! 

Nei  paa  det  Lav,  *  svarede  Niels  Brahe,  «jeg 
vandt  ham  over  i  den  Træfning.., 

•Det  gjor  ikke  Mange  Eder  efter,  Huusbond !» 
svarede  Øland.  Han  pleier  van  at  sidde  strunk  i 
Sædet,   naar  de  Andre  ligge  under  Bordet.  ;> 

I  det  Samme  kom  Eckenløv. 
See  til  Din  Herre,;,    sagde  Niels  Brahe,    «han 
vil   have    sin    Middagssøvn;    men    hvor   finder  jeg  nu 
mine  Mænd?/ 

«De  ere  i  Spisehallen, ,  svarede  Eckenløv.  «Gud 
naade,  da  jeg  gik  her  op,  da  hørte  jeg  et  farligt 
Bulder  derinde.  Øland,  Du  kan  nu  gaae  af  Din 
Post;  før  Niels  Nielsen  derned! 

Da    de    vare    komne    derned,    og    Øland    havde 

11* 

aabnet  Døren,   saae  Niels  Brahe  et  Syn,   som    gjorde 
ham  heel  ædru. 

For  Bordenden  sad  Otte  Stisen,  saa  rød  i  Ho- 
vedet som  en  kalkunsk  Hane,  Bjørn  Jensen  sad  duk- 
nakket over  Skrævs  paa  en  Løibænk  og  saae  heel, 
fjollet  ud  af  Ørnene,  Anders  Bing  stod  hos  og  loe 
umanerligt,  og  Povel  Kjørning  sad  paa  Bordet,  klap- 
prede  med  Laaget  paa  en  Viinkande  og  fløitede  en 
Vise  til;  men  til  den  Musik  dandsede  unge  Oluf  trods 
sit  korte  Been  kvikt  nok  en  Gjøngedands  med  en  ung, 
velskabt,  blomstrende  Kvinde,  saa  hendes  brogede 
Skjørt  fløi  op  i  Luften,  og  de  mange  Baand,  hvor- 
med hun  var  smykket,  flagrede  som  Vimpler.  Hendes 
blaae  Øine  lyste  af  kjækt  Livsmod,  og  i  hendes 
blussende  Kinder  vare  to   Smilehuller  at  see. 

Dandsen  standsede  brat,  hun  saae  til  Døren, 
gjorde  et  Spring  og  fløi  af  Hallen  som  et  Blad  i  en 
Hvirvelvind.  Det  var  dog  ikke  Niels  Brahe,  der 
havde  kyst  hende,  men  En,  der  stod  bagved.  Niels 
Brahe  fornam  en  tung  Haand  paa  sin  Skulder,  og  Søren 
Norbys  Røst  lød  i  hans  Øren. 

Tak,  gode  Ven, »  sagde  han  leende,  «at  I 
sendte  mig  Eckenløv!  En  Kande  koldt  Vand  har 
gjort  mig  klarsynet,  og  jeg  evner  at  følge  mine 
Gj ester  til  Dørs. 

*Ei,  da  blev  min  Seier  kun  halv,»  svarede 
Niels  Brahe-,    « men  saae  I  den  Jomfru?  Hvo  var  det? » 

«Hun  saae  ved  min  Helgen  mig,>/  svarede  Søren 
Norby,  « derfor  flyede  hun;  det  var  Alhed,  Otte  Sti- 
sens  Kvinde.  Skam  faae  I  Otte,  at  I  giver  hende 
saa  stor  Frihed;  I  veed,  jeg  lider  det  ei.» 

Forlad  mig  det,  Hr.  Severin,  svarede  Otte 
Stisen,  g' eg  undte  hende  den  Dands,  og  hun  har  været 
os  og  disse  gode  Mænd  til  stor  Morskab. » 

<Der  seer  I,  hvor  det  gaaer  til  i  mit  Huus,- 
sagde  Søren  Norby  til  Niels  Brahe.  Mandene 
kunne  ei  holde  Styr  paa  Kvinderne,  og  jeg  ikke  paa 
Mændene ! 

Da  loe  de  Alle,  og  Oluf,  som  havde  ventet  en 
Eevselse,  loe  høist. 

Saa  lidet  troligt  det  end  lyder,  saa  formaaede 
Søren  Norby  dog  endnu  at  drikke  et  Afskedsbæger 
med  dem  Alle  og  sige  dem  nogle  venlige  og  høviske 
Ord  til  Afsked.  •  Saaledes  fik  Gildet  efter  deres  egen 
Mening  en  skjøn  Ende,  og  glad  tumlede  Niels  Brahe 
med  sine  Mænd  ned  igjennem  Staden  til  Bryggen  og 
naaede  i  god  Behold  sit  Skib. 

Da  de  vare  komne  om  Bord,   sagde  Anders  Bing: 

«Ved  Sancte  Gjertrud,  nu  kunne  vi  sige,  at  vi 
have  været  paa  OfullandU 

Det  var  som  i  Paradis!-   sagde  Oluf. 

«Nu  Oluf,-  sagde  hans  Fader,  -naar  Du  atter 
gaaer  til  Dands,  da  see  til,  hvem  Du  tager  om  Haand!> 

«Jeg  har  dog  seet  mere  ublu  Kvinde,-  sagde 
Anders  Bing;  -hun  teede  sig  som  en  Frue  og  ved  min 
Helgen,   det  var  en  Lyst  at  see  paa  den  Dands. 

«Ja, »  sagde  Povel  Kjørning,  «der  dandses  vel, 
hvor  vel  kvædes!- 


Niende  Kapite 

De  rette  Vidner. 


I  en  Bondegaard  i  Udkanten  af  Qviinge  By,  en 
god  halv  Mul  Syd  for  Wandaas,  sad  om  Morgenen 
den  tredie  Dag,  efterat  Niels  Brahe  havde  forladt 
G-nlland,  en  Kreds  af  Almuesmænd  og  varmede  sig 
ved  Kjøkkenilden.  et  vældigt  Baal  af  unge  Fyrre- 
stammer, der,  efterhaanden  som  de  fortæredes,  skub- 
bedes længere  ind  i  Ilden. 

Der  var  en  snakkesalig  Gjest  i  Kredsen,  hvis 
Nærværelse  havde  lokket  Bondens ,  Bodil  Olsens. 
Grander  og  Venner  til  hans  Arne.  Det  var  Christen 
Kræmmer,  vel  kjendt  i  Gjønge  Herreder,  hvor  han 
nu  i  nogle  Aar  havde  draget  om  paa  ulovlig  Bisse- 
kramhandel  og  tjent  mangen  Klipping.  I  denne  slette 
Mønt  maatte  han  oftest  tage  sin  Betaling:  hyt  Klip- 
ping, har  Du  ingen  bedre  Mønt !  det  var  nu  i  disse 
onde  Tider  et  gjængse  Ord  blandt  de  skaanske  Bøn- 
der; men  Christen  Kræmmer  var  en  snu  Karl,  ind- 
rettede Prisen  efter  Møntens  sunkne  Værdi  og  saae 
saa  dog  sin  Fordeel  derved. 

Han  ned  tillige  Gjestfrihed  hos  Bønderne  og 
levede  hos  dem  for  Intet;  der  gik  mange  Pendinge  i 
hans  Pung,  men  ingen  ud  af  den.  Han  betalte  for 
Opholdet  med  alle  de  mærkelige  Nyheder,  han  ud- 
krammede, og  til  dem  fattedes  der  ham  i  disse  be- 
vægede Tider  aldrig  paa  Stof.  Han  var  Gjøngernes 
levende  Avis  paa  en  Tid,  da  der  ingen  Presse  gaves, 
lige  saa  underholdende,  som  upaalidelig,  og  gav  stedse 
Alt.  hvad  han  fortalte,  den  Farve,  der  var  hans 
Tilhørere  kjærest.  Hos  de  gode  Mænd  paa  de  store 
Gaarde,  hvor  han  ogsaa  kom  og  især  fandt  Kjøbere 
blandt  Kvinderne,  der  var  Kong  Christiern  i  hans 
Mund  en  Usselryg,  og  han  havde  kun  slette  Tidender 
at  melde  om  ham ;  men  i  Bondegaardene  og  i  Hyt- 
terne, der  havde  han  stedse  stort  Nyt  at  melde  fra 
ham,  og  Kong  Frederik  hedte  blot  Hertug  og  skjeldtes 
for  en  Nidding. 

Gaardens  Beboelsesværelse,  hvori  de  sade,  be- 
stod af  et  eneste  stort  Bum  uden  Loft  og  uden 
Skorsteen,  blot  med  et  Hul  i  Taget,  af  hvilket  Bo- 
gen kunde  søge  ud,  om  den  fandt  for  godt;  men  den 
yndede  meget,  især  paa  en  saa  stille  Morgen,  som 
denne,  at  dvæle  under  Taget  og  hænge  over  Beboer- 
nes Hoveder.  De  mente ,  at  det  lunede  og  trak 
Yeiret  frit  i  den  Luft.  i  hvilken  de  vare  fødte  og 
opvoxede. 

Udvæggen  var  dannet  af  Tømmerstokke,  og  der 
var  kun  eet  Vindue  paa  den  søndre  Side  af  Taget. 
Bohavet  bestod  blot  af  et  langt,  fast  Bord  med  nogle 
Bænke  om,  men  Yægsengene.  de  smaa  faste  Skabe, 
Dragkisterne,  Kjøkkentøiet  paa  Hylderne  og  de  mange 

Bedskaber,  der  stode  hist  og*  lier,  viste,  at  dette 
Rum  paa  een  Gang  var  Kjøkken,  Sove-  og  Opholds- 
værelse for  den  hele  Familie  og  Tyendet  med.  Nogle 
kaglende  Høns  og  kægende  Gjæs,  som  ogsaa  fandt 
Tilhold  her  om  Vinteren,  de  i  Xærheden  af  Ilden 
hvilende  Hunde  og  Katten  oppe  paa  Bjelken  ved  de 
sodede  Halmvipper,  som  hang  ned  over  Ildstedet, 
gjorde  Ligheden  mellem  denne  Bondevaaning  og  Xoæh 
Ark  end  mere  slaaende. 

I  dette  Bum  havde  Bodil  Olsen,  Xiels  Brahes 
Fæstebonde  og  ITgedagsmand ,  tilbragt  den  største 
Part  af  sit  Liv  med  sin  Hustru,  og  de  havde  lagt 
sig  en  god  Flok  Barn  til.  raske  Sønner,  altid  en 
velkommen  Tilgift  for  Herremanden  og  skaffede 
Fæstere  til  hans  øde  Jorder,  om  han  havde  nogen, 
hvilket  dog  ikke  ofte  hændtes  saa  god  en  Huusbond, 
som  Xiels  Brahe,  under  hvis  Beskyttelse  Alle  gjerne 
gave  sig.   og  hvis  Bønder  trivedes  vel. 

Trods  Omgivelsernes  Raahed  var  der  dog  en 
vis  Hygge  ved  Røgstuen,  hvor  Morgenlyset  dæmrende 
faldt  ind  gjennem  den  blaae  Røg,  mens  det  knittrende 
Baal  paa  det  store  Ildsted  udbredte  baade  Varme  og 
en  rodlig  Lysning,  som  kjæmpede  med  det  blege 
Dagskjær. 

Alle  i  Stuen  lode  til  at  befinde  sig  saare  vel. 
De  sade  i  Kreds  omkring  Ilden  paa  Bænke,  Tønder, 
Huggeblokke,  eller  hvad  der  frembød  sig  til  Sæde, 
og  lyttede  til  Christen  Kræmmers  Beretninger,  mens 
Flammeskjæret  oplyste  deres  mørke,  veirslagne  An- 
sigter. 

Christen,  en  lang,  vindtør  Person  med  en  -Høge- 

næse  og  lyse  Ørne.  samt  kort  kruset  Haar  og  Skjæg, 
mens  Gjøngeboeme,  der  sacle  om  ham.  bare  baade 
Haar  og  Skjæg  langt,  sad  og  talte  med  Liv  og 
Fynd,  mens  de  Andre  lyttede  til  med  .spændt  Op- 
mærksomhed. 

Jeg  sværger  Eder  til,*  sagde  han,  at  inden 
den  kommende  Vaar.  da  have  vi  Kong  Christiern 
her  med  en  drabelig  Hær.  Jeg  talte  forgangen  Dag 
med  en  Lybekker,  der  med  stor  Harme,  en  Dansker- 
fjende,  som  han  begribeligt  er,  meldte  mig  de  nye- 
ste Tidender  fra  Kong  Christiern ,  hvorlunde  hans 
Svoger,  Keiser  Carl,  nu  antager  sig  ham  og  har 
budet  og  befalet  sin  Faster.  Fru  Margrethe,  E,e- 
gentinden  i  Nederlandene ,  hos  hvem  jo ,  som  I 
vel  vide,  Hans  Naade  har  sit  Ophold,  naar  han 
ikke  er  paa  Reiser  i  Tydskland,  har  budet  hende, 
siger  jeg,  at  forsyne  ham  rigeligen  med  Penge; 
og  er  han  da  nu  i  Færd  med  at  trække  Krigsfolk 
til  sig  og  udruste  en  mægtig  Flaade,  hvis  Aarsag  Her- 
tug Frederik  er  i  stor  Yaande,  og  de  Lybske  skjelve 
af  Angst  og  lade  deres  Stadsporte  skrapt  bevogte.  > 
Hans  Tilhørere  troede  paa  hans  Fortælling  som 
paa  et  Evangelium,  og  dog  var  det  Opdigtelse  fra 
Ende  til  anden  og  ganske  det  Modsatte  af  Sand- 
heden. Kong  Christierns  Sager  havde  aldrig  staaet 
slettere,  end  nu.  Det  mislykkede  Forsøg  for  et  Aar 
siden  paa  at  reise  en  Hær  havde  styrtet  ham  i  en 
bundløs  Grjeld.  Hans  Creditorer  trængte  ham  haardt, 
og  blandt  disse  var  den  preussiske  Stormester  Al- 
brecht den  groveste.  Han  skyldte  denne  gridske 
Herre    Sold    til    de    Landsknegte,    han    for    at    tjene 

derved  havde  hvervet  til  ham,  men  som  tillige  med 
hele  den  øvrige  Hær,  Kongen  ved  de  tydske  Fyr- 
sters Hjelp  havde  reist,  gik  fra  hinanden,  fordi  han 
ikke  kunde  udrede  den  første  Maaneds  Sold;  de  givne 
Haandpenge  vare  da  spildte  og  hele  Foretagendet 
strandet.  Derefter  var  Kong  Christiern  og  hans 
Dronning  bleven  forfulgt  fra  Sted  til  Sted;  Stor- 
mesteren truede  med  at  anholde  Dronningen,  og 
Kongens  Reise  tilbage  til  Holland  lignede  en  Flugt; 
men  det  var  netop  Keiser  Carl,  som,  ved  skammeligt 
at  forholde  Kong  Christiern  hans  Hustrues  for  længe 
siden  forfaldne  Medgift,   havde  bevirket  Ulykken. 

Uden  at  vide  det  havde  Christen  Kræmmer 
faaet    to    nye    Tilhørere    til    sin    skjønne    Fortælling. 

De  opfarende  Hundes  Gjøen  meldte  nu  Ankom- 
sten af  Fremmede,  Alle  vendte  sig  om  og  saae  gjen- 
nem  Røgen  to  Mænd,  en  yngre  og  en  ældre,  klædte 
i  Vadmels  Kofter .  nærme  sig.  Dog  skimtede  de 
under  Kofterne  Klæder  af  finere  Stof,  og  de  skjøn- 
nede  strax,  især  paa  den  yngre  Fremmedes  Aasyn, 
Gang  og  Lader,  at  han  ikke  hørte  til  deres  ufrelse 
Stand,  men  maatte  være  en  god  Mand,  der  af  en 
eller  anden  Aarsag  ønskede  at  forblive  ukjendt. 

Ingen  af  de  Tilstedeværende  kjendte  dem,  eller 
lode  i  det  Mindste  saa.  Bodil  Olsen  bød  dem  vel- 
kommen uden  at  gjøre  dem  noget  Spørgsmaal,  og 
hans  Hustru  bragte  et  Kruus  01  og  kredentsede  Vel- 
komstdrikken :  den  unge  Mand  nippede  blot  til  Kru- 
set, men  den  gamle  stak  det  ud,  hvori  Bønderne 
saae  en  Bekræftelse  af  deres  Formodning,  at  den 
unge  var  Herren,   den  gamle  Tjeneren. 

Christen  Kræmmer  stirrede  paa  dem:  det  var 
ligesom  om  han  pludseligt  havde  faaet  en  Laas  for 
Munden.     Alle  taug,   da  den  unge  Fremmede  sagde  : 

«Vi  komme  Sønder  fra  og  ere  lidet  kjendte  her 
i  Herredet:  siig  mig,  hvor  langt  er  der  herfra  og 
til  Wandaas?;; 

Jeg  tænkte  nok,»  svarede  Bodil  Olsen,  «at  I 
ikke  var  her  fra  Herredet.  Nu,  til  Wandaas,  der 
er  en  god  Stunds  Grang.» 

«Mon  Niels  Nielsen  er  til  Huse?»  spurgte  den 
Fremmede  videre. 

«Nei,»  svarede  Bodil,  ede  sige,  at  han  er  bort- 
reist,  gaaet  til  Søes  med  sin  Kraveel,  Ingen  veed 
hvorhen. » 

Ei!,  udbrød  den  Fremmede  og  saae  livligt  op; 
<men  hans  Huusfrue  da?» 

Hun  er  til  Huse,;,  svarede  Bodil,  men  agede 
dog  her  igjennem  Byen  for  en  Stund  siden. » 

Var  da  Jomfru  Kirsten  med  hende  ?»  spurgte 
den  Fremmede  ivrigt. 

«Nei,  hun  sad  ene  i  Karmen, »  svarede  Bodil 
og  saae  forskende  paa  sin  Gjest. 

Den  Fremmede  sad  nogle  Øieblikke  taus  og 
grublede,  saa  reiste  han  sig  brat  og  sagde  : 

«Nu  have  I  Tak  for  god  Underretning  og  for 
den  Lædskedrik,  I  undte  os  ! 

I  det  Samme  stod  Christen  Kræmmer  op  og 
sagde  : 

«Om  I  det  tillader,  da  vil  jeg  gjore  Eder  Følge- 
skab. Jeg  agter  mig  og  til  Wandaas  og  viser  Eder 
gjerne  Vei.» 

Den  Fremmede  sagde  ikke  Tak,  men  gjorde  dog 
heller  ikke  nogen  Indvending.  Kort  efter  vandrede 
de  alle  Tre,  Christen  med  sin  Sæk  paa  Ryggen, 
henad  Yeien  til  Wandaas,  Alle  først  tause,  indtil 
den  unge  Herre  pludseligt  greb  Kræmmeren  i  Armen 
og  sagde : 

« Christen,  Din  Skalk,  kjenderDu  mig  ikke  igjen?» 

«Jo,  Jakob  Thordsen,./  svarede  Christen,  «jeg 
mindes  Eder  grant,  saa  og  Mogens  der;  men  jeg 
vidste  ikke,   om  I  vilde  være  kj endte. . 

<Hvi  gik  Du  da  med  os?» 

«Nu.>  svarede  Christen,  "just  fordi  jeg  kjendte 
Eder:  ellers  skulde  Fanden,  og  ikke  jeg,  givet  sig 
to  haandfaste  Karle,  som  Eder.  i  Vold  op  gjennem 
den  mørke  Skov  og  maaskee  vorde  udplyndret.  Nu 
har  jeg  god  Beskyttelse  af  væbnede  Mænd;  jeg  saae 
Eders  Kortelas  blinke  under  Koften. » 

Stikker  der  saa  og  en  god  Kniv  i  mit  Bælte,  » 
sagde  Jakob  Thordsen  med  et  eget  Smiil;  «Dit 
Yærge  er  blot  en  Smørstikker. » 

Det  forundrer  mig  kun,;;  vedblev  Christen,  «at 
en  god  Mand.  som  I,  ikke  er  ridende.  Har  I  løbet 
den  lange  Yei  fra  Berritsholm  her  til  paa  Eders 
Fødder,  da  maa  Eders  Ærinde  være  af  den  Sort, 
der  skal  dølges.- 

« Christen . ,  sagde  Jakob  og  legede  med  sin 
Kniv.  «Dn  er  saa  nysgjerrig  som  en  Muus:  men 
vaer  Dig  dog  for  at  gjøre  Rede  i  Kattens  Øre  ! » 

«Forlad  mig  min  Dristighed  r>  svarede  Christen 
ydmygt,  jeg  lod  blot  Munden  løbe  og  tænkte  ikke 
saa  nøie  over  mine  Ord. » 

Nu,  >  svarede  Jakob,  Du  skal  have  den  Trøst 
at  vide.  at  vi  ere  ridende.  Vi  lode  vore  Heste  blive 
paa  et  sikkert  Sted  i  Skoven  noget  herfra.« 

De   gik    nu   videre    i    Taushed,    indtil    de    havde 
naaet  en  Tykning-  at*  Graner.     Da  greb  Jakob  Thord- 
sen  pludseligt  Christen  Kræmmer  i  Kraven  og  sagde  : 
Smid  Sækken,  jeg  vil  have   den  ! 

'Ei,>  sagde  Christen  og  loe;  <det  var  en  god 
Spas  den!  Jeg  veed  det,  Jakob  Thordsen,  I  var 
alle  Eders  Dage  en  Broder  Lystig.* 

«Hold  Din  Mund  og  giv  Sækken  hid. »  sagde 
Jakob  barskt  og  vinkede  ad  Mogens,  der  kom  sniaa- 
leende;  thi  han  saae.  at  Kræmmeren  blev  hvid  om 
Kind;  men  Mogens  kjendte  sin  Herre  og  skjønnede, 
der  maatte  stikke  Noget  bag  ved;  det  kunde  ikke 
være  Alvor  med  det  Ran. 

Christen  lod  Sækken  falde  og  sagde  : 

«Ghid  og  Sancte  Oluf  staae  os  bi!  Er  nu  en 
af  Rigets  bedste  Mænd  bleven  til  en  Spydskarl  og 
Røver  V. 

Mogens,  tag  Sækken!     sagde  Jakob. 

Mogens  gjorde,  som  der  blev  ham  budet,  smed 
Sækken  paa  Nakken  og  sagde  : 

Naa,  Gud  have  Lov,  den  veier  ei  stort;  et 
Barn  kunde  bære  den.» 

Saa  gik  de  videre,  og  Christen  fulgte  efter,  heel 
betuttet.  Han  vidste  ikke,  hvad  han  skulde  tænke  ; 
men  Et  vidste  han,  og  det  var,  at  om  han  blev 
plyndret,  da  kunde  han  ikke  reise  Klage,  fordi  det 
var  Smughandel,  han  drev.  Maaskee  vilde  Jakob 
Thordsen  angive  ham?    I  den  Tro,   at  han  nu  havde 

truffet  det  Bette,  gav  lian  sig  til  at  klynke  og  bede 
om  Xaade.     Da  sagde  Jakob  : 

Du  fortjente  ikke  bedre  !  Du  er  en  Blodsuger 
og  snyder  Bonden  lians  Pendinge  fra  med  Dit  usle 
Kram,  som  ikke  er  den  halve  Priis,  Du  kræver, 
værd.  Dog,  det  lader  jeg  gaae;  Enhver  er  Tyv  i 
sin  egen  Xæring:  men  der  stikker  og  en  Oprører  i 
Dig.  Hvilken  stor  Løgn  bandt  Du  ikke  der  de 
Qviinge  Bønder  paa  Ærmet  om  Kong  Christierns 
vældige  Krigsmagt  og  snarlige  Gjenkomst  til  Higet? 
See,   det  var  værre  !  <> 

<Ikke  farer,  jeg  med  Løgn,»  svarede  Christen; 
«jeg  beretter  blot,  hvad  Andre  have  fortalt  mig,  og 
disse  maae  da  svare  derfor.* 

De  gik  nu  forbi  Møllen  og  over  Broen,  under 
hvilken  Alma- Aaens  Vande  bruste.  Da  de  vare  komne 
et  Stykke  op  i  Skoven,  standsede  Jakob  Thordsen  og 
udbrød  : 

Mogens,  nu  har  jeg  det  og  veed,  hvad  jeg  vil 
gjøre !  Hør  nu,  Christen, ^  vedblev  han,  idet  han 
vendte  sig  til  Kræmmeren,  «der  gives  et  Middel, 
hvorved  Du  kan  løse  Din  Sæk  ind  og  atter  vinde 
den  tilbage.- 

«Nu,   G-ud  have  Lovb   udbrød  Christen. 

«Du  skal  være  min  Budrender  og  gaae  i  mit 
Ærinde  til  Wandaas.» 

«Det  har  jeg  let  ved,»  svarede  Christen,  «jeg 
agtede  mig  jo  derop  selv  uden  det.  Hvad  gjelder 
det?* 

«Et  Budskab  til  Jomfru  Kirsten. » 

«Ei,»   sagde  Christen  med  et  snu  Blik,    «da  giv 

mig  Sækken  først  !  Naar  jeg  har  mit  Kram  med 
mig,  bliver  jeg  lettest  indladt  og  faaer  Kvinderne  i 
Tale;  de  ere  stedse  saare  lystne  efter  mine  skjønne 
Baand  og  de  andre  rare   Sager. 

«Du  er  en  fiffig  Hund,  Christen, »  svarede  Ja- 
kob, «men  Du  pudser  ikke  mig.  Om  jeg  gav  Dig 
Sækken,  hvad  Borgen  havde  jeg  da  for,  at  Du  vilde 
udrette  mit  Ærinde?  Du  kunde  da  luske  bort  i  Nør, 
mens  vi  stode  her  og  ventede  paa  Dig  i  Sønder  som 
Narre.  Nei,  saa  lege  vi  ikke  !  Siig  mig,  hvor  hoit 
vurderer  Du  Dit  Kram?» 

Der  kom  Christen  i  Yinden  og  vidste  ikke,  om 
han  stod  sig  bedst  ved,  at  opgive  en  høi,  eller  en 
lav  Sum. 

«Jeg  veed  det  ikke  saa  nøie,  kan  ei  sige  det 
paa  en  Studs,,   svarede  han. 

« Du  lyver,  Din  Skjelm, »  sagde  Jakob,  « Du  veed 
det  paa  en  Prik  ! 

«Nu,»  svarede  Christen  efter  nogen  Betænkning, 
«lad  mig  sige  tyve  Gylden;  ja  det  er  soret!» 

«Man  kan  ikke  troe  Ulven  paa  Heden  og  ikke 
Kræmmeren  paa  Eden,>   sagde  Mogens  med  et  Grim. 

Jakob  drog  nu  en  liden  King  af  sin  Kinger, 
rakte  Christen  den  og  sagde : 

«Den  skal  være  Nøglen,  som  oplader  for  Dig 
Kirsten  Nielsdatters  Jomfrubuur,  saa  hun  giver  Dig 
Gehør.  Den  er  blot  et  Par  Gylden  værd,  for  Lidet 
i  Bytte  for  Sækken;  Du  vender  da  nok  tilbage  for 
at  hente  den.  Gak  nu  til  Gaarden  og  begjær  Jomfru 
Kirsten  i  Tale,  men  under  fire  Øine;  da  Jomfruen 
er  alene  til  Huse,  kan  hun  gjøre  det  uden  Fare.    Saa 

saare  Du  staaer  for  hende,  da  siig:  Den  Mand,  som 
med  Eette  eier  denne  Ring,  begjærer  Eder  i  Tale  ; 
see  vel  paa  Ringen!  Han  venter  Eder  ved  den  store 
Troldsteen  bag  Dammen.  Kom  strax,  forinden  Eders 
Fru  Moder  vender  tilbage.  —  Nu  fort  med  Dig!» 

Christen  gik,  idet  han  tilkastede  sin  Sæk  et 
ømt  Blik.  Jakob  og  Mogens  foiiode  Veien  og  søgte 
ad  en  Skovsti  op  ad  Gaarden  til:  han  havde  været 
her  mere  end  een  Gang  i  sine  Drengeaar  og  kj endte 
Stedforholdene  nøie. 

Saaledes  var  det  bedst, »  sagde  han  til  Mogens. 
':Jeg  tænkte  forst  selv  at  gaae  derop  med  Sækken 
og  lege  Kræmmer;  men,  er  det  end  Aar,  siden  jeg 
var  her,  jeg  kunde  dog  vorde  kjendt  og  Alt  røbet 
for  Jomfru  Kirstens  Forældre :  da  vilde  det  gaae 
hende   ilde. 

« Forlad  mig  det,  Jakob, »  sagde  Mogens,  «men 
jeg  kan  ikke  ret  blive  klog  paa  Eder;  snart  staaer 
Eders  Sind  saa,  snart  saa.  Inden  vi  kom  til  Qviinge, 
da  sagde  I,  at  Niels  Nielsen  dog  muligt  var  Eder 
god.  I  vilde  ønske,  han  var  til  Huse,  og  at  I  kunde 
gaae  lige  til  ham  og  tale  ærligt  med  ham  om  Sagen. » 

c  Du  haver  Ret,  Mogens,  v  svarede  Jakob.  «Jeg 
bragte  med  herop  tvende  Sind,  som  have  stridt  med 
hinanden  paa  Reisen.  Derfor  drog  jeg  af  i  tvende 
Klædninger,  den  skjønne  forinden,  om  jeg  vilde  træde 
frem  som  Beiler,  den  graae  Kofte  foruden,  om  jeg 
trak  for  at  lege  Skjul.  Sandt  at  sige,  da  heldede 
jeg  meest  til  det  Sidste,  alt  som  vi  kom  Wandaas 
nærmere. 

«Vær  ærlig,     svarede  Mogens,    «og  tilstaae,  at 

I  vilde   ikke   for   Alvor   dét  Første.     Eders   Hu   stod 
til  et  Elskovsmede  i   Kmug.» 

Da  kunde  det  dog  blevet  svært  at  faae  det 
bragt  i  Stand, »  svarede  Jakob.  Nei,  Mogens,  saa 
gik  det  mig,  at  jo  mere  jeg  tænkte  over  Sagen, 
desto  dybere  sank  mit  Mod.  Jeg  frygter,  Niels 
Nielsen  er  mig  ikke  god;  min  Søsters  og  mine  Fræn- 
ders Haanhed  mod  ham  efter  Forliget  har  vakt  Nag 
hos  ham,  og  det  har  vel  ædt  sig  dybt  ind.  Ikke 
heller  kan  det  være  lysteligt  for  ham  at  give  mig 
sin  Datter  og  derover  rage  i  Strid  med  min  ganske 
Slægt.  » 

«Nu  taler  I  viseligt, »  svarede  Mogens;  'havde 
I  blot  betænkt  det,  forinden  vi  droge  af,  men  helst 
forinden  I  satte  Eders  Hu  til  den  Jomfru  og  vandt 
hendes  Hjerte  ved  Haandslag  og  Kys.» 

«Dog  kan  jeg  ikke  angre  det,*  sagde  Jakob; 
i  jeg  er  nu  som  i  Paradiis;  men  det  begriber  Du 
vel  ei. 

Ved    min    Helgen    nei ! »    svarede   Mogens  tort. 

Den  Kjælenskab  er  i  mine  Øine  idel  Daarskab,  men 

som  Sagen  staaer  for  Eder,   Galmandsværk.     Jomfru 

Kirsten  fornemmelig   kan   den  Elskov   komme  dyrt  at 

staae.>/ 

«Siig  ikke  det!/  sagde  Jakob.  «See,  Himme- 
len har  strax  tilsmilet  os  og  den  hellige  Katharine, 
som  er  alle  Elskendes  Patronesse,  har  givet  os  god 
Lykke,  idet  hun  skikkede  baade  Fader  og  Moder  af 
Gaarde,  saa  nu  skal  jeg  snart  favne  min  Hjertens- 
kjær ! » 

De   vare   nu  komne   til  Troldstenen,    en    mægtig 

Niels  Brahe.    I.  12 

Granitblok,  som  laae  i  en  Tykning,  kun  et  Par  Bue- 
skud fra  Gaarden.  Frosten  havde  gjort  Jorden  tør, 
og  der  stod  tæt  ved  som  en  heel  Skov  af  visne 
Bregner.  Jakob  tog  sin  Kniv,  høstede  en  god  Slump 
af  dem,  smed  dem  bag  Troldstenen  og  redte  sig  et 
Leie;  lagde  sig  saa  og  sagde  til  Mogens: 

'<Lad  nu  Hvile  falde  paa  Dig  og  læg  Dig!  her 
ligge  vi  blødt-,  og  løs  saa  for  Sækken;  vi  ville  for- 
korte os  Tiden  ved  at  see ,  hvad  en  slig  Skalk 
af  Kræmmer  gjemmer  i  sin  Pose,  og  maaskee  kan  jeg 
i  den  finde  en  liden  Fæstensgave  til  min  Hjertenskjær, 
hvorom  jeg  siden  kan  kjøbslaae  med  ham. 

Dette  tyktes  Mogens  at  være  en  god  Spas.  Han 
løste  Baandet  og  udkrammede  hele  Indholdet.  Der 
kom  for  Dagen  Baand,  Spænder,  Perlebindiker,  Bryst- 
span,  dog  kun  slet,  uægte  Kram;  saa  Knive,  Me- 
talspeile,  Hovedvandsæg,  Bosenkrandse,  et  Par  simple 
Relikvieæsker  og  nogle  gamle ,  smudsige  Legende- 
bøger.  Endelig  drog  Mogens  frem  en  liden  tyk 
Hankeflaske,  som  han  betragtede  med  et  lystent  Blik. 

«Tag  Tolden  af  og  stik  Næsen  til, »  sagde 
Jakob. 

Mogens  gjorde  det  og  sagde: 

»Mig  tykkes,  det  maa  være  sød,  spansk  Viin,;> 
og  han  loe  smørret  derved. 

«Drik,   Mogens,:,    sagde  Jakob,    «jeg  betaler !» 

Mogens  tog  en  god  Slurk  og  sagde,  i  det  han 
drog  et  dybt  Suk: 

«Den  gik  mig  som  en  sød  Ild  gjennem  Halsen.* 

Da  loe  Jakob,  tog  Plasken,  satte  den  for  Mun- 
den og  drak  Hesten. 

Den  var  ægte, »  sagde  han;  eden  har  Christen 
knebet  i  et  Kloster. 

Mogens  ragede  imidlertid  paa  Bunden  af  Sækken 
og  fremdrog  et  lidet  Skrin,  som  hidtil  var  undgaaet 
hans  ransagende  Fingre. 

«Giv  hid!  »  sagde  Jakob,  tog  Skrinet,  vendte  og 
dreiede  det,  men  kunde  ikke  aabne  det.  Omsider 
ramte  dog  hans  Finger  den  skjulte  Fjeder,  og  Laaget 
sprang  op.  Et  Par  gyldne  Smykker  skinnede  dem 
i  Mode,  og  de  saae  ud  til  at  være  ægte.  Jakob  tog 
en  liden  Guldring,  i  hvilken  der  var  indfattet  en 
skjøn  Perle. 

«Den  tager  jeg,  >  sagde  han  glad,  <og  nu  føre 
(xud  og  alle  Hellige  snart  hende  hid,  hvis  Finger 
den  skal  pryde ! »   — 

Mens  dette  gik  for  sig.  sad  Kirsten  Nielsdatter 
oppe  i  Fruerstuen  med  sin  Moders  Piger  og  spandt. 
Hendes  Moder  holdt  dem  stedse  strengt  til  Arbeide, 
og  Kirsten  selv  havde  Arbeidet  kjær  som  det  bedste 
Værn  mod  Kjedsomhed.  Jørgen  var  redet  paa  Jagt, 
saa  det  fattedes  hende  ganske  paa  Selskab,  Læsning 
var  en  besværlig  Sag  for  hende,  og  hun  kunde  jo 
ikke  den  ganske  Dag  slaae  Luthens  Strenge  og  kvæde 
Viser  dertil,  hvor  kjær  den  Leg  end  var  hende. 
Hendes  Moder  var  draget  til  Farløv  for  at  raadføre 
sig  med  en  klog  Kone  og  faae  et  Tryllemiddel  mod 
Ringsyge  hos  Faarene,  og  hun  havde  nu  besluttet  at 
overraske  sin  Moder  ved  Hjemkomsten  om  Aftenen 
med  en  over  Forventning  stor  Dagsgjerning. 

Rokkehjulene  snurrede,   og  der  herskede  Taushed 

i  Stuen,   da  en  af  Pigerne,   der  havde  været  sendt  ned 
i  Kjøgerset  med  en  Besked,   traadte  ind. 

Det  var  en  liden  vever  og  velskabt  Jomfru, 
trind  om  Barm  og  smækker  om  Midie.  Hendes 
tykke,  lyse  Haarfletninger  laae  i  Krands  om  hendes 
Hoved  og  fastholdtes  af  en  Bindike.  Hendes  hvide 
krusede  Liinkrave,  det  blaae  Livstykke  med  Snøre- 
lidserne, det  røde  Skjørt  gave  hende  et  pynteligt 
Udseende,  og  Stoffernes  Fiinhed  viste,  at  hun  ikke 
maatte  regnes  blandt  det  simple  Tyende. 

Det  var  liden  Else,  Landsknegten  Ølands  Hjer- 
tenskjær. Hun  var  Jomfru  Kirtens  Pattesøster,  thi 
hendes  Moder  havde  været  Kirstens  Amme.  Hun 
var.saa  opvoxet  paa  AVandaas,  havde  der  nydt  god 
Opdragelse  og  var  bleven  Fru  Annas  og  hendes 
Datters  Kammerpige,  men  havde  Jomfru  Kirstens 
Fortrolighed  og  maatte  snarest  kaldes  hendes  Veninde. 

Hendes  blomstrende  Udseende  og  det  skjelmske 
Blik  fra  hendes  store,  blaae  Øine  syntes  at  bekræfte 
Niels  Brahes  Udsagn,  at  hun  var  glad  som  Lærken 
og  bar  sin  Fæstemands  Fraværelse  med  Sindsro. 

Hun  gik  ikke  hen  til  sin  Rok,  men  til  sit  Her- 
skab og  sagde  hviskende: 

Kirsten,   gak  med  mig  i  Kammeret,  jeg  har  et 
Ord  at  sige  Dig  i  Enrum. » 

Kirsten  saae  forundret  op,  men,  advaret  ved 
Elses  Blik,  tog  hun  ikke  til  Gjenmæle,  men  reiste 
sig  og  gik. 

Hvad  nu?»    spurgte  hun  utaalmodigt. 

Da  loe  Else  og  sagde: 

;Her  er  en  Mand,  som  begjærer  Dig  i  Tale.» 

«Hvo  er  det  og  hvoraf  leer  Du?»  spurgte  Kir- 
sten fortørnet. 

Det  er  Christen  Kræmmer,      svarede  Else. 

«Hvi  sagde  Du  det  ikke  straxV>  udbrød  Kir- 
sten. Hvortil  disse  Konster?  Lad  ham  komme  hid 
med  sit  Kram. 

«Det  er  ikke  saa  velv;  sagde  Else  og  saae  for- 
skende paa  Kirsten,  han  har  ingen  Sæk  med  og  vil 
ei  handle.  Han  siger,  at  han  har  et  hemmeligt 
Budskab  til  Dig  og  maa  sige  Dig  det  uden  Vidner. » 

Da  rødmede  Kirsten  og  blev  underlig  til  Mode. 
Else  skjønnede,  at  her  maatte  stikke  Noget  bag  ved, 
som  Kirsten  ikke  havde  indviet  hende  i,  og  da  det 
var  første  Gang,  hun  vidste,  at  Kirsten  havde  havt 
en  Hemmelighed  for  hende,  blev  hun  saare  nysgjer- 
rig,  men  bedrøvedes  strax  ved  en  Befaling,  som  frem- 
førtes i  en  usædvanlig  og  streng  Tone. 

«Hent  ham  hid,  men  bliv  Du  herfra!  Gak  ind 
i  Linkammeret  og  forbliv  der,  indtil  jeg  kalder!* 

Else  gik  suurmulende,  og  kort  efter  traadte  Chri- 
sten Kræmmer  ind  med  et  Skrabud,  i  hans  egne 
Tanker  et  meget  høvisk  Buk,  thi  han  gjorde  sig  til 
af,  at  han  var  vant_  til  at  færdes  paa  Borgene  og 
blandt  fornemme  Kvinder. 

«Hvad  har  ført  Eder  hid,  Christen,«  spurgte 
Kirsten  forlegent  og  hurtigt:  hvor  er  Din  Sæk  og 
Dit  Kram? 

Gud  naade ! »  svarede  Christen  og  kløede  sig 
bag  Øret,  «min  Sæk  og  mit  Kram,  de  ere,  saa  haa- 
ber  jeg,  ikke  langt  herfra,   og  lad  mig  sige  —  i  gode 

Hænder!  Den  Mand,  der  tog  den  fra  mig  med  Vold, 
har  skikket  mig  til  Eder  og  — » 

*  Hvad  fabler  Du  der?»  faldt  Kirsten  forundret 
ind.  En  Røver,  som  tog  Din  Sæk,  skikker  Dig  med 
Bud  til  mig?* 

<Tøv  en  Kjende,»  sagde  Christen,  tog  Jakob 
Thordsens  Ring  af  sin  Fikke  og  rakte  hende  den. 
«Han  bod  mig  give  Eder  den  med  den  Begjæring, 
at  I  vilde  see  nøie  paa  den. 

Kirsten  tog  Ringen  modstræbende,  men  da  hun 
havde  kastet  et  Blik  paa  den,  lod  hun  Haanden 
synke  og  rødmede  dybt.  Det  var  en  simpel  Sølvring, 
der  foran  bredede  sig  til  en  Plade  og  i  den  saaes 
af  blaa  Emaille  tre  Spidser,  de  Sparres  Vaabenmærke. 

«Han  bød  mig  saa  sige  til  Eder:  den  Mand, 
som  med  Rette  eier  denne  Ring,  begjærer  Eder  i 
Tale.  Han  venter  Eder  ved  den  store  Troldsteen 
bag  Dammen.  Kom  strax,  forinden  Eders  Fru  Mo- 
der vender  tilbage  —  saa  lød  Ord  til  andet  hans 
Tale.> 

Kirsten  havde  fattet  sig.  Hun  saae  op  med  et  stolt 
Blik,  thi  hun  var  en  blufærdig  Jomfru,  og  det  for- 
tørnede hende,  at  hun  skulde  kaldes  ud  til  et  Møde 
i  Skoven  og  det  ved  en  Landstryger  som  Christen  Kræm- 
mer, der  nu  var  indviet  i  Sagen  og  kunde  løbe  Lan- 
det rundt  og  ved  sin  Snak  sætte  Plet  paa  hendes 
Ære.  Hun  havde  ventet,  at  hendes  Hjertenskjær 
vilde  skikke  et  Brev,  eller,  om  han  kom  selv,  da 
vilde  han  komme  aabenlyst  og  tale  med  hendes  Fader- 

« Det  kan  ei  skee,  Christen ! »  sagde  hun.  « G-ak 
og  siig  til  den  Mand,  der  sendte  Dig,  at  ikke  løber 

jeg  saa  af  Gaarde,  og  ikke  kan  lian  t'aae  mig  i  Tale, 
før  min  Moder  er  vendt  tilbage  og  han  da  selv  kom- 
mer herop  og  lader  sig  sømmeligt  indføre  til  hende. » 

«Ak,    Jomfru    Kirsten,      bad    Christen    bønligt, 

vær  god  og  gak  med!    Vender  jeg  tilbage   med    den 

Besked   til    Jakob  Thordsen,     da    faaer  jeg   sikkerlig 

en  ublid  Modtagelse;    det    gjelder    da    ikke    blot  min 

Sæk,   men  min  Krop.» 

Han  fortalte  nu  x\lt,  hvad  der  var  foregaaet 
mellem  ham  og  Jakob  Thordsen,  og  Kirsten  maatte 
smile,  da  hun  hørte  det  Eventyr.  Hendes  Elskers 
Kjækhed  og  Raadsnildhed ,  Tanken  om  den  lange 
Reise  herop,  som  var  et  Vidnesbyrd  om  hans  bræn- 
dende Længsel  efter  at  see  hende,  og  hans  bittre 
Skuffelse,  hvis  hun  lod  ham  gaae  utrøst  et,  blødgjorde 
hendes  Hjerte,  og  et  dybt  Suk,  det  første  Tegn  paa 
Svaghed,   opsteg  fra  hendes  Bryst. 

;Fri  mig  af  den  Klemme,  kjære,  lille  Jomfru, » 
foer  Christen  fort  i  en  indsmigrende  Tone.  «Naar  I 
bruger  lidt  Snildhed,  da  kan  det  Hele  løbe  vel  af 
og  vorder  ikke  røbet.  Tag  Eders  Terne  med,  Ja- 
kob Thordsen  har  sin  Svend  hos  sig;  der  er  da, 
mig  medregnet,  Vidner  nok,  og  Alt  gaaer  sømme- 
ligt af.>; 

«Ak,  hvad  skal  jeg  gjøre?-  udbrød  Kirsten; 
< Christen,  er  I  en  ærlig  Mand,  og  kan  jeg  lide  paa 
Eders  Taushed?* 

Lid  I  trygt  paa  mig,*  svarede  Christen  med 
et  Nik. 

«Viid,»  vedblev  Kirsten,  c  at  Jakob  Thordsen 
kommer  saa   i   Smug   af  Frygt   for   at   blive  viist  af 

Gaarde,  fordi  der  er  Fjendskab  mellem  hans  Slægt 
og  min,  det  I  maaskee  veed,  og  ikke  af  anden  Aar- 
sag.   eller  i  nogen  slet  Hensigt. 

Jeg  begriber  det  heelt  vel, »  svarede  Christen; 
jeg  hørte  ingensinde  noget  Ondt  om  Eder,  Kirsten 
Nielsdatter,   og  har  høie  Tanker  om  Eders  Dyd.» 

Kirsten  var  imidlertid  gaaet  hen  til  det  lidet 
Skab.  hvori  hun  havde  sine  Kostbarheder  liggende. 
Hun  drog  en  Skuffe  ud.  tog  en  værdifuld  Guldmønt, 
gav  Christen  den  og  sagde: 

Tag  den  for  Din  Umage,  at  Du  gik  herop,  og 
vær  taus!  Vend  tilbage  til  Jakob  Thordsen  og  siig 
ham,   at  jeg  skal  komme.? 

Nu  have  I  Hjertens  Tak,  Jomfru  Kirsten, » 
svarede  Christen,  og  skulde  I  nogen  Tid  trænge  til 
en  Haandsrækning.  eller  I  vil  have  et  Brev  sikkert 
besørget,   da  byd  over  mig!  > 

Derpaa  fjernede  han  sig  skyndsomt,  og  Kirsten 
ilede  ind  til  Else.  Hun  fortalte  Else  hurtigt  hvad 
det  gjaldt,  og  Else  slog  Hænderne  sammen  af  For- 
bauselse. 

Ih.  Gud  see  til  os  i  Naade,  er  det  ham  Du 
har  kjær!  udbrod  hun.  Nu.  føiede  hun  hastigt 
til.  da  hun  saae  en  Sky  paa  Kirstens  Pande,  der 
gives  ei  i  det  ganske  Land  saa  fager  og  kjæk  en 
Ungersvend,   som  han.  <> 

Fortæl  mig  det !  sagde  Kirsten  og  slog  med 
Nakken.  Nu  ei  mere  Snak!  Gak  flux  ind  til  de 
Andre  og  siig,  jeg  venter  nu  Moder  og  vil  gaae 
hende  lidet  imode:  tag  saa  Din  Hættekaabe  ogkomU 

Else  løb  og  vendte  hurtigt  tilbage:  lwb  saa  til 
Vindnet  og  saae  ned  til  Gaarden. 

Der  er  Ingen,  og  Alt  stille,  sagde  hun,  men 
Mads  Portgj emmer,  han  vil  forundre  sig  over.  at  vi 
løbe  ud  alene  og  kalde  en  Svend  hid  for  at  ledsage 
os.  Jeg  vil  bede  ham  ind  paa  en  Drik  01,  da  kunne 
vi  snige  os  useete  bort. 

Da  dette  heldigt  var  besørget,  ilede  de  ud  af 
Porten  og  over  Vindebroen,  som  ikke  var  opheiset 
om  Dagen. 

Kirstens  Hjerte  slog  Stormslag,  da  hun  nærmede 
sig  Krattet,  hvor  Troldstenen  laae,  og  hun  maatte 
standse  for  at  faae  Veiret.  I  det  Samme  kom  Chri- 
sten til  Syne  med  sin  Sæk  paa  Nakken  og  et  glad 
Aasyn. 

«Ei,  er  I  alt  der,  Jomfru  Kirsten,  sagde  han; 
4nu  kan  jeg  lade  Eder  vide.  at  Jakob  Thordsen  har 
begegnet  mig.  som  det  sømmer  sig  en  ret  ædelig 
Mand  og  slaaet  en  stor  Handel  af  med  mig,  det  I 
ret  strax  med  Glæde  vil  erfare.  Nu  have  Eder  Gnd 
og  alle  Hellige  og  skjenke  Eder  al  den  Lykke.  Eders 
Hjerte  begjærer!» 

Saa  gik  han  sin  Vei  med  lange  Skridt,  og  Kir- 
sten saae  efter  ham  og  vendte  Eyggen  til  det  Sted. 
hvor  hendes  Hjerte  alt  var;  men  i  det  Samme  kna- 
gede Grenene  bag  hende,  Jakob  var  med  et  Spring 
ved  hendes  Side,  greb  hendes  Haand,  kyssede  den  og 
sagde  med  et  funklende  Blik: 

«Vel  mødt,  skjøn  Jomfru,  og  Else,  ei,  er  Du 
med?  Nu  flux  herind  i  denne  liden  Bo  bag  en  Trolds 
Ryg,  hvor  jeg  for  Tiden  har  til  Huse! 

« Jakob, »  sagde  Kirsten,  idet  hun  lod  sig  drage 
med,  «I  er  en  Vovehals!  men  hvad  skal  jeg  kaldes, 
der  saa  løber  af  Gaarde  og  strax  kommer,  naar  en 
Ungersvend  fløiter?» 

Han  saae  ind  i  hendes  taareblændede  Øine,  der 
funklede  som  et  Par  Stjerner  under  Kaabehættens 
Sky.   og  sagde : 

<En  Jomfru,  i  hvis  Bryst  der  slaaer  et  Hjerte, 
kjækt,  varmt  og  tro  som  Guld.  en  Jomfru,  for  hvem 
det  vel  var  værd  at  vove  sit  Liv,  og  hvem  jeg  tak- 
ker paa  mine  Knæe,  fordi  hun  gav  mig  sin  Tro  og 
engang  vil  vorde  min  Hustru ! » 

Elses  store  Øine  lyste  af  Glæde  og  Forundring, 
i  det  hun  hørte  disse  fagre  Ord,  og  et  Suk  undslap 
hendes  unge  Bryst.  Det  Suk  gjaldt  ikke  Jakob 
Thordsen,  men  var  dog  et  Vidnesbyrd  om  en  af  de 
Anfegtelser,  mangen  ung  Jomfru  baade  før  og  siden 
i  Elses  Stilling  har  maattet  prøve,  ved  at  føres  op 
paa  Livets  Høider  uden  Udsigt  til  at  kunne  forblive 
der  og  see  Guderne  drikke  Nektar  uden  Haab  om 
selv  at  faae  den  at  smage. 

Hvad  hendes  Tanker  nu  end  vare,  saa  optoge 
de  hende  saa  ganske,  at  det  kom  som  en  ubehagelig 
Overraskelse,  da  hun  opdagede  at  hun  var  alene  bag 
Troldstenen  med  en  grim  gammel  Karl  af  hendes 
gen  Stand,  mens  Jomfru  Kirsten  og  hendes  ridderlige 
Beiler  vandrede  op  og  ned  i  nogen  Afstand  derfra, 
fordybede  i  Samtale  og  med  saa  straalende  Blikke, 
som  om  de  vare  i  Paradiis. 

Else    fæstede    dog    nu    sit    Blik    paa    Mogens's 

rynkede    og  veirslagne  Ansigt  og-  blev    vaer,    at   han 
mønstrede  hende  med  et  skarpt,   vrantent  Blik. 

Har  Du  og  en  Hjertenskjær,*  sagde  han,  eder, 
lig  mit  Herskab,  vilde  løbe  gal  gjennem  Landet  for 
at  tækkes  Dig,  eller  sukker  Du  derefter  y 

Else  maalte  Mogens  med  Øinene  og  spurgte  : 
Hvo  er  Du? 

<'Ei,  hvor  storladent!-  svarede  Mogens  med  et 
barskt  G-riin.  <  Hvo  skulde  jeg  være.  uden  Jakob 
Thordsens  gamle,  troe  Tjener,  Mogens?  Mindes  Du 
ikke  mere  mig  ?  Saae  jeg  Dig  dog  •  for  nogle  Aar 
siden  som  en  liden  Tøs  i  kort  Skjørt:  men  nu  er 
Du  voxet  og  bedre  Bmykket.s 

< Ei,  nu  troer  jeg,  at  jeg  mindes  Dig, »  sagde 
Else  med  et  spodsk  Smiil.  Hvad  rager  det  Dig, 
om  jeg  har  en  Hjertenskjær  eller  ei?» 

Haver  Du  ingen, »  svarede  Mogens,  da  priis 
Dig  lykkelig!  Havde  Du  en,  da  maatte  Du  græde, 
mens  Du  nu  kan  lee. 

Du  er  en  vranten  Gubbe, <>  svarede  Else,  idet 
der  fløi  en  Eødme  over  hendes  Aasyn:  men  viid, 
at  det,  Du  nu  siger,  og  det,  Du  sagde  før  om  at 
løbe  gal  gjennem  Landet,  det  skulde  Du  sagt  til 
Din  Herre  og  ikke  til  mig.  v 

«Lid  paa,  at  det  haver  jeg  ikke  forsømt !»  sva- 
rede Mogens;  «men  hvad  hjalp  det?  Kjærlighed 
kjender  ikke  Lov  eller  Styrsel,  fornemmelig  ikke, 
naar  det  Hjerte,  der  fængede,  slaaer  bag  Silke  og 
Fløiel. 

«Da  troer  jeg  dog  ei, »  svarede  Else  og  loe, 
«at  Vadmel  er  mere  sikker;    men  siig  mig,    Mogens, 

hvad  tænker  Du  om  Kirsten  Nielsdatter?  Tykkes 
hun  Dig  ikke  at  være  god  Fæstemø  nok  til  Din 
Herre?* 

<Jeg  skal  sige  Dig,  hvad  jeg  tænker, »  svarede 
Mogens,  enddog  jeg  venter,  at  Du  strax  sladdrer 
det  til  hende.  Hun  kan  være  god  nok  og  vil  bringe 
sin  Fæstemand  baade  Guld  og  grønne  Skove,  om 
hun  vorder  hans  Hustru:  men  det  vil  aldrig  skee; 
thi  hun  haver  een  Feil,  som  hverken  Fagerhed  eller 
Guld  her  kan  veie  op,  den,  at  hun  er  sin  Faders 
Datter.  > 

«Nu,»  svarede  Else,  <deri  kan  Du  have  Ket./> 
Ei.  »  sagde  Mogens,  jeg  fornemmer,  at  der 
dog  er  et  Gran  Forstand  under  Dit  krusede  Haar. 
Den  Leg  bliver  ingensinde  til  Brudefærd,  Else;  der- 
for handler  Jakob  uret  i  det,  han  nu  gjør,  og  Kir- 
sten Nielsdatter,  hun  er  af  alle  Jomfruer  i  dette 
Land  den  største  Taabe,  der  nogen  Tid  traadte  et 
Par  Skoe.» 

"Jeg  bliver  ganske  trang  om  Hjertet  ved  at 
høre  paa  Dig,  >  svarede  Else.  "Dog,  hvo  veed,  det 
kan  vel  end  blive  godt  mellem  hans  Slægt  og  hendes. 
Din  Herre  er  en  kjæk  og  raadsnar  Ungersvend, 
Mogens :  naar  jeg  seer  paa  ham,  da  fatter  jeg  Mod : 
han  bærer  Lykkens  Mærke  paa  sin  Pande. » 

'< Lykken  er  ingen  Eiendom,;>  sagde  Mogens, 
hun  gaaer  til  Døren  og  spørger,  om  der  er  Forsyn 
inde . * 

"Da  sagde  dog  stedse  min  Moder,  hvis  Sjæl 
Gud  have,2  svarede  Else,  «at  hvor  Forstanden  slip- 
per,   der   tager  Lykken  ved.      Ei  see,»    udbrød    Else 

og  slog  Hænderne  sammen,   «der  rik  liun  Ringen;   nu 
stak  lian  den  paa  hendes  Finger  '. 

Ja,  svarede  Mogens  og  saae  derhen,  havde 
nu  de  rette  Vidner  været  til  Stede,  da  kunde  dette 
kaldes  en  Trolovelse  !  »   — 

Nn  fjernede  Jakob  og  Kirsten  sig,  men  først 
dog  ikke  længere,  end  at  Mogens  og  Kirsten  af  og 
til  kunde  skimte  dem.  Det  var  Jakobs  Paafnnd,  at 
de  skulde  gaae  hen  til  et  Sted,  hvorfra  de  kunde 
see  ned  ad  Yeien,  for  at  Kirsten  i  Tide  kunde  løbe 
hjem,  naar  Fru  Anna,  som  hvert  Øieblik  kunde  ven- 
tes, kom  agende.  De  glemte  imidlertid  til  sidst  baade 
Tid,  Sted  og  Fru  Anna.  og  bleve  saa  længe  borte, 
at   Mogens  omsider  tabte  Taalmodigheden. 

«Else,>-  sagde  han,  vort  Hei^kab  har  let  ved 
at  holde  Varmen,  men  ikke  saa  vi.  Dette  kan  og 
ende  med,  at  de  blive  sete  og  forraskede:  kom,  lad 
os  gaae  at  søge  dem  op  ! » 

Det  gjorde  de  da  og  begave  sig  paa  Vei  i  den 
Retning,  i  hvilken  de  havde  seet  Jakob  og  Kirsten 
fjerne  sig;  men  de  vare  ikke  komne  langt,  førend  de 
hørte  en  forvirret  Larm;  de  ilede  efter  Lyden,  naaede 
Veien  og  saae  der  et  Syn,  som  fik  dem  til  at  studse 
—  Fru  Annas  Karm,  omringet  af  Ryttere  og  Jakob 
og  Kirsten  midt   iblandt  dem! 

« Guds  Kors  ! ,  udbrød  Mogens  og  greb  Else  i 
Armen.      Niels  Nielsen  er  selv  en  af  dem  I 

S;i Medes  forholdt  det  sig.  Niels  Brahe  havde 
paa  Hjemveien  fra  Aahus  truffet  sin  Hustru  i  Far- 
løv og  havde  da  med  Oluf  og  sine  Gj ester  gjort 
hende  Følgeskab.     Rytterne   rede   foran   op  ad  Skov- 

veien,  men  da  de  nærmede  sig  Graarden,  ved  den 
sidste  Omdreining  af  Veien,  mødte  der  dem  et  uven- 
tet Syn  —  en  Ungersvend  og  en  Jomfru,  siddende 
fortroligt  Haand  i  Haand  paa  en  Vindfælde,  og  da 
de.  opskræmmede  ved  Synet  af  Toget,  sprang  op, 
saae  Niels  Brahe  til  sin  Forbauselse,  at  det  var 
.Jakob  Thordsen  og  lians  Datter. 

De  to  Elskende  havde  i  deres  Selvforglemmelse 
fjernet  sig  fra  det  Sted,  hvor  de  kunde  oversee  Veien 
i  en  større  Strækning,  og  nærmet  sig  mere  til  Gaar- 
den.  De  hørte  Intet,  og  nu  kom  de  Hjemdragende 
ved  Veibugten  pludseligt  bag  paa  dem;  der  kunde 
ikke  være  Tale  om  Flugt. 

Stakkels  Kirsten  stod  der  blussende  rød  og  saae 
ud.  som  om  hun  skulde  synke  i  Jorden  af  Skam;  nu 
vare  desto  værre  de  rette  Vidner,  som  Mogens  havde 
sigtet  til,  komne  til  Stede!  Jakob  var  heller  ikke 
vel  til  Mode,  men  han  gjenvandt  hurtigt  sin  Fat- 
ning, tog  Kirsten  ved  Haand  og  gik  kjækt  ud  paa 
Veien  og  hen  til  Kirstens  Fader,  som  strax  havde 
ladet  et  Forundringsraab  høre,  men  nu  holdt  der 
stum  paa  sin  Hest,  stirrende  paa  de  to  Skyldige,  som 
nærmede  sig,  med  et  harmfuldt  Blik. 

Jeg  har  krænket  Eder  groveligen,  Niels  Niel- 
sen,) sagde  Jakob  uventet  frimodigt,  «det  indseer 
jeg  til  Fulde;   dog  er  min  Hensigt  ærlig  og  god.» 

Hed  Du  ikke  Jakob  Thordsen, »  raabte  Niels 
Brahe  og  tog  til  sit  Sværdfæste,  «da  skulde  Du 
smage  min  Klinge;  men  Du  veed,  Din  Usling,  at 
Thord  Ibsens  Søn  er  fredlyst  i  mine  Øine.  Dog  for- 
tjente Du  ikke  bedre,   end  at  jeg  fugtlede  Dig  herfra.* 

Kirsten.  Kirsten,  hvad  har  Du  gjort!«  raabte 
Fru  Anna,  som  med  et  forfærdet  Aasyn  lænede  sig- 
ud  af  Karmen. 

Det  fattes  hende,  Gud  bedre  det,  >  raabte  Niels 
Brahe,  ganske  paa  Forstand  og  Blufærdighed.  I 
Karmen  med  Dig-!  raabte  han  til  Kirsten,  og  ag 
saa  hjem  med  hende.   Anna!/ 

Kirsten  slap  Jakobs  Haand,  lob  til  Vognen,  steg 
hurtigt  ind  og  skjulte  sig  bag  Forhænget;  men  idet 
de  kjørte,  saae  hendes  Moder  ud  og  sagde  med  angst- 
fuld Rost  : 

Niels,  hvad  vil  I  nu  gjere  ?  For  Jesu  Christi 
Vunders  Skyld .  ror  ham  ikke  !  Lad  ham  drage 
uskadt  herfra  ! 

Vær  uden  Bekymring,/  raabte  Niels  Brahe  og 
vinkede  med  Haanden,  "drag  blot  hjem;  jeg  skal  ikke 
røre  ham  med  en  Finger.  > 

Mens  dette  foregik,  stod  Jakob  paa  samme  Plet, 
rolig,  men  med  et  blegt  Aasj^n.  Dog  skød  Blodet 
op  i  hans  Kinder,  da  han  saae  Povel  Kjørning  fnise 
og  stikke  sin  røde  Næse  til  Anders  Bings  Øre;  der 
blev  vel  nu  sagt  haanlige  Skjemteord  paa  hans  Be- 
kostning, og  han  kunde  tænke  sig,  af  hvad  Art  de 
vare.  I  dette  Øieblik  angrede  det  ham  dybt  og  op- 
rigtigt, at  han  havde  handlet  saa  letsindigt  og  givet 
Kirstens  Ære  til  Priis  for  Sladderhankenes  ondskabs- 
fulde Tunger. 

Det  var  ham  en  sand  Lise  nu  at  høre  Niels  Brahe 
byde  Oluf  og  de  Andre  at  ride  hjem  med  det  Tilføiende, 
at  han  ret  strax  skulde  komme  efter.  Saa  vare  da 
Thord  Ibsens  Søn  og  hans  Drabsmand  nu  alene,   uden 

andre  Vidner  end  Skovens  Træer  og  den  gamle  troe 
Tjener,  der  ogsaa  havde  været  Vidne  til  sin  Herres 
Død.  Knn  derpaa  tænkte  Mogens,  som  stod  i  nogen 
Afstand  med  Blikket  heftet  paa  Niels  Brahes  barske 
Aasyn,  rede  til  ved  det  mindste  Tegn  paa  Ufred  at 
styrte  frem  og  kaste  sig  imellem. 

'■  Niels  Nielsen, »  sagde  Jakob  og  saae  op,  « hvor- 
til Eders  Datters  og  min  Hu  staaer,  er  nu  kund- 
bart.  Havde  I  været  til  Huse,  da  jeg  kom,  da 
vilde  vel  det,  som  nu  er  hændet,  ikke  skeet:  jeg 
vilde  være  gaaet  til  Eder  selv. 

<Du  vilde  Fanden,  vilde  Du,»  svarede  Xiels 
Brahe,  der  duttede  Jakob,  lige  som  i  gamle  Dage, 
da  han  havde  kjendt  ham  som  Dreng.  *Du  har 
nok  løbet    efter   en  Jomfru   før  og  kjender  Konsten.» 

< Tænker  I  saa  ringe  om  mig,  sagde  Jakob, 
idet  han  rødmede,  «at  jeg  vilde  drive  Gjek  med 
Eders  gode  Datter,  min  Barndoms  Veninde?  Vær 
ærlig  og  tilstaae,  at  I  mener  ikke  det,  I  der  gav 
mig  Skyld  for !  Ingen  veed  dog  bedre,  end  I,  Xiels 
Nielsen,  hvor  vanskelige  mine  Kaar  i  den  Sag  stille 
sig.  I  maa  kunne  begribe,  hvor  stor  Frygten  hos 
Eders  Datter  og  mig  for  et  Afslag  maatte  være  og 
hvor  stor  Fristelsen  til  at  dølge  og  see  Tiden  an; 
men  heller  Ingen  kan  bedre  end  I  skjønne ,  hvor 
godt  mit  Hjertelag  mod  Eder  maa  være,  naar  min 
Hu  staaer  til  at  vorde  Eders  Dattermand  til  Trods 
for  det,  som  er  os  imellem. » 

«Jeg  skjønner  blot,  *  svarede  Niels  Brahe  med 
et  mørkt  Blik,  c  at  hun  og  Du,  I  ere  betagne  af  en 
usindig  Elskovsruus  og  ikke  vide,   hvad  I  gjøre.» 

<Deri  feiler  I  ganske, »    svarede   Jakob   heftigt. 

Dette  er  ikke  nogen  Runs;  Kirsten  og  jeg,  vi  have 

betænkt  Alt  forud  og  ere  eens  med  hinanden.    Giver 

I  Eders  Samtykke,   da  vil  hun  være  min  Hustru,   og 

jeg  vil  trodse  min  ganske  Slægts  Vrede. » 

«Der  spænder  Du  Dig  for  et  større  Læs,  end 
Du  kan  drage, »  svarede  Niels  Brahe.  «Vi  ere  to 
Parter  om  det  Had,  der  skiller  os  ad;  jeg  ønsker 
lige  saa  lidet  som  Dine  Frænder  at  komme  Eder 
nærmere.  Jeg  kjender  Din  Søsters  Had  til  mig, 
hun,  som  vægrede  sig  ved  at  tage  mine  Bodspenge 
og  som  ønsker  mig  Døden.  Dit  Hus  vilde  blive  til 
et  Helvede  for  min  Datter,  gav  jeg  hende  til  Dig. 
Skjønner  Du  ikke,  at  deraf  vilde  kun  komme  Ulykke? 
I  en  usalig  Stund  kastede  Du  Dine  Øine  paa  Kir- 
sten og  vandt,  Gud  bedre  det,  i  Smug  hendes  unge 
Hjerte.* 

«Nei,»  udbrød  Jakob  med  et  lyst  Blik,  «i  en 
salig  Stund,  alt  i  hendes  Barndom,  da  Fader  og  I 
vare  gode  Venner.« 

«Vi  vare  saa,«  svarede  Niels  Brahe  med  det 
samme  mørke  Blik,  «dog  paa  Et  nær,  det  som  stedse 
mere  kom  for  en  Dag,  vakte  den  Ordstrid  og  voldte 
hans  Død.» 

« Angrer  det  Eder  da  ikke,«  spurgte  Jakob 
blegnende,   «at  I  tog  hans  Liv?« 

« Visselig,«  svarede  Niels  Brahe,  «hans  Død 
har  fyldt  mit  Hjerte  med  Anger  og  voldet  mig 
mange  søvnløse  Nætter.  Gjerne  kaldte  jeg  ham  til 
Live  igjen,  om  jeg  det  formaaede;  men  dog  skjønner 
jeg,   at  vort  Venskab  ikke  vilde  holdt,    selv   om    han 

Niels  Brnhe.     I.  IS 

havde  levet;    thi  i  den  Sag,    hvorom  vi  stredes,    der 
er  jeg  end  af  samme  Mening. » 

«Kan  det  holde  os  fra  hinanden?)  spurgte  Ja- 
kob og  saae  forundret  op. 

Niels  Brahe  sad  taus  og  tankefuld  paa  sin  Hest, 
med  Haanden  hvilende  paa  Saddelbommen.  Endelig 
vaagnede  han  af  sin  Grublen  og  sagde  i  en  mildere 
Tone: 

« Jakob,  siig  mig.  tænker  Du  i  den  Sag,  som 
Din  Fader  gjorde?  Forbander  og  Du  Kong  Christiern 
og  skjelder  de  Mænd,  der  i  deres  Hjerter  ere  ham 
hengivne,  for  Skalke  og  Forrædere? » 

Jakob  studsede  og  skiftede  Farve.  Han  saae 
den  fristende  Udsigt,  der  blev  ham  aabnet,  Veien, 
der  muligviis  kunde  tore  Kirsten  og  ham  til  Brude- 
skamlen; men  med  Had  til  Christiern  den  Anden  var 
hans  Hjerte  tidligt  blevet  næret,  Bøddelkongen  var 
ham,  trods  hans  unge  Alder  en  Afsky,  og  uagtet  han 
hidtil  kun  havde  tænkt  lidet  over  alvorlige  Ting,  saa 
havde  han  dog  ikke  for  Intet  lyttet  til  sine  Farbrø- 
dres Samtaler  og  vidste  grant,  at  den  fordrevne 
Konge  havde  været  hans  Stands  bittreste  Fjende;  og 
han  var  en  fuldblods  Adelsmand,  behersket  af  sin 
Tids  Kasteaand  og  dens  Fordomme;  men  han  var 
ogsaa  en  ærlig  ung  Mand,  og  der  var  fast  Grund  i 
ham,  havde  han  end  hidtil  kun  leget  med  Livet. 

Han  kjæmpede  en  kort  Kamp  med  sig  selv ;  men 
da  viste  hans  funklende  Blik  og  hans  Svar,  da  det 
kom,  at  han  havde  seiret  og  var  bleven  sig  selv 
tro.  I  dette  Øieblik  blev  Drengesindet  aflagt,  og  han 
fødtes  til  Mand. 

Niels    Nielsen.        sagde    han     med    lav    Røst, 
Kirstens  Liv  er  mig  kjærere   end  mit   eget   og  hendes 
Lykke  er  min:    men    selv    for   den    Priis    er  jeg   ikke 
til  Fals.» 

Han  tang  et  Øieblik  tor  at  faae  Bugt  med  sit 
stærke  Sindsoprør  og  føiede  da  til: 

« Kunde  det  være  Eder  kjært  at  have  en  Løg- 
ner og  Hykler  til  Dattermand?  Jeg  tænker  og  maa 
sige  det,  siden  I  spørger,  at  Kong  Christiern  var  en 
ond  og  uretfærdig  Herre:  ikke  ønsker  jeg  ham  til- 
bage.» 

«Hu,»  svarede  Niels  Brahe  og  drog  som  et 
lettende  Suk,  <geg  agter  Dig  for  Din  Ærlighed,  men 
viid,  at  til  en  Mand,  der  tænker  saa,  giver  jeg  aldrig 
min  Datter!  > 

Haard  og  fast  klang  hans  Røst:  Jakob  stod 
bleg  og  stum  for  ham:  da  greb  Niels  Brahe  sin 
Hests  Tøiler,  som  for  at  ride  derfra;  men  tøvede  dog 
og  sagde: 

« Kirsten  vil  fra  nu  af  blive  strengelig  bevogtet ; 
træffes  Du  tiere  her  paa  min  Grund,  da  vil  det  gaae 
Dig  ilde ;  men  er  Du  en  Mand  af  Ære  og  vil  hendes 
Vel,  Du  siger  at  Du  har  kjær,  da  holder  Du  Dig 
nu  herfra.,) 

Saa  gav  han  sin  Hest  af  Sporerne  og  forsvandt, 
men  Jakob  blev  staaende  paa  samme  Plet,  som  var 
han  bleven  til  en  Troldsteen.  Da  kom  Mogens,  greb 
ham  i  Armen  og  sagde : 

Kom  Jakob ,  nu  maa  vi  afsted  og  snarest 
herfra !  » 

13* 

Han  fulgte  villigt  og  uden  at  sige  et  Ord. 
Endelig  vovede  Mogens  at  bryde  Tausheden. 

« Jakob,  >/  spurgte  han,  *er  I  nu  vorden  helbre- 
det for  den  Elskov  ?» 

Der  kom  intet  Svar.  I  Taushed  naaede  de 
Alma- Aaen,  og  da  de  kom  paa  Broen,  standsede  Ja- 
kob, lænede  sig  til  Kækværket  og  blev  staaende  der, 
idet  han  stirrede  ned  i  det  brusende  Vand. 

Tankerne  tumlede  sig  i  hans  Hoved,  som  Bøl- 
gerne dernede  mellem  Stenene. 

Niels  Brahes  Rost  lød  endnu  i  hans  Øren,  han 
gjenoplevede  atter  og  atter  det  skjebnes vangre  Møde, 
han  saae  den  blege  og  grædende  Kirsten  flye  i  Kar- 
men og  dølge  sig  der,  hørte  Povel  Kjørnings  Fnisen, 
stod  saa  i  Tanken  Aasyn  til  Aasyn  med  Niels  Brahe, 
det  afgj ørende  Spørgsmaal  —  thi,  at  det  havde  været 
et  saadant  derom  tvivlede  han  stedse  mindre  —  blev  ham 
atter  forelagt,  og  hver  Nerve  zittrede  ved  at  mindes 
den  Kamp,   han  i  det  Øieblik  havde  havt  at  bestaae. 

Af  hans  dybe  Nedslagenhed  arbeidede  sig  dog 
efterhaanden  en  bedre  Stemning  op.  Den  Mandigheds 
Aand,  der  i  hiint  Øieblik  var  vaagnet  i  ham,  vandt 
Raaderum  i  hans  Sjæl  og  gød  Ro  i  hans  Blod.  Han 
var  tilfreds  med  sig  selv,  han  fattede  atter  Haab  og 
hans  kjække  og  spændstige  Sjæl  reiste  sig  som  en 
stærk  Fjeder,  der  befries  for  en  stor  Vægt.  Hans 
Tanke  fordybede  sig  i  de  utænkeligste  Muligheder, 
thi  det  var  saare  langt  fra,  at  han  endnu  havde  op- 
givet at  vinde  Kirsten  Nielsdatter. 

Et  Øieblik  fæstede  han  sin  Tanke  skarpere  paa 
Niels  Brahe,    hans  Tale    og    Færd.      Stikker    der  en 

Oprører  i  ham,  spurgte  han  sig  selv  og  skulde  der 
være  Noget  i  Gjære?  men  det  var  blot  som  et  G-limt. 
Snart  var  han  atter  indenfor  sin  Indbildningskrafts 
taagede  Tryllekreds  og  tænkte  sig  alt  Muligt,  kun 
ikke  det,   der  skulde  komme. 

Hvor  smaa  vare  ikke  hans  Tanker  mod  de  Be- 
givenheder, Fremtiden  bar  i  sit  Skjød  og  som  om 
ikke  lang  Tid  skulde  fødes!  Det  anede  ham  ikke,  at 
snart  skulde  de  komme,  lige  som  det  skummende 
Vand,  der  styrtede  brat  ned  fra  Broslusen,  og  hvirvle 
ham  og  Alle  om,  ligesom  de  visne  Blade,  Alma-Aaens 
Bølger  tumlede  med. 

Ende  paa  første  Bog. 


ANDEN   BOG. 


Første  Kapitel. 

Befrielsens   Stund, 


Det  skjebuesvangre  Aar  1525  var  oprunden,  og 
Jorden  allerede  skreden  et  godt  Stykke  frem  paa  sin 
nye  Bane. 

Det  var  Sanct  Valentini  Dag,  eller  den  14de 
Februar,  seent  om  Aftenen.  Med  tindrende  Stjerner 
paa  sit  mørke  Felt  hvælvede  den  klare  Himmel  sig 
over  Gj  ørigernes  Land,  og  en  skarp,  tør  Vind  susede 
gjennem  dets  mørke  Fyrreskove.  Alma- Aaens  Vande 
bruste  vildt  og  lode  i  den  stille  Aften  deres  stærke 
Røst  høre;  thi  det  havde  været  en  mild  og  regnfuld 
Vinter,  og  alle  Strømme  svulmede;  men  for  nogle 
Dage  siden  vare  de  regntunge  Skyer  blevne  tor- 
drevne, og  da  Østenvinden  ikke  bragte  Frost,  syntes 
den  at  spaae  en  tidlig  Vaars  Komme. 

Saa  tænkte  Bonden  i  sin  Hytte,  og  havde  han 
Freden  kjær  og  Intet  at  hevne,  da  talte  han  om  at 
faae  Plougen  i  Gang  og  bad  Sanct  Oluf  om  nu  at 
skjærme  Landet,    holde    den    hærjende  Krig   borte  og 


202 

lade  Fredens  Dont  trives.  Saa  tænkte  vel  og  man- 
gen Ungersvend  og  Jomfru  og  begyndte  alt  at  drømme 
om  VaarVjlomster  og  Maidandse;  men  der  var  dem, 
der  nu  hellere  sleb  deres  Sværd,  end  deres  Plougjern 
og  hvis  Hu  snarere  stod  til  Krigsdands  end  til  Mai- 
gilde,  og  det  var  vel  de  Fleste.  De  havde  i  Vinte- 
rens Lob  ofte  skuet  mod  Øst  og  spurgt :  naar  kom- 
mer Hr.  Severin?  De  troede  det  fuldt  og  fast,  at 
han  vilde  komme,  om  ikke  Kong  Christiern  selv,  og 
denne  faste  Tro  havde  kostet  endnu  nogle  af  dem 
deres  Hals,  idet  de  havde  negtet  at  give  Skat  og 
sat  sig  til  Modværge,  indtil  Tyge  Krabbe  kom  over 
dem  med  sine  Bødler.  Deres  Venner  og  Hevnere,  de 
fattede  nu  nyt  Mod  ved  den  Vaarluftning  og  spurgte 
nu  blot:  vil  han  komme  med  Stæren  eller  først  med 
Storken? 

Der  var  tyst  oppe  paa  Wandaas;  men  Lysnin- 
gen gjennem  de  smaa  Vinduesruder  i  det  andet  Stok- 
værk mod  Syd  viste,  at  endnu  var  Herskabet  oppe 
øg  dvælede  i  Hallen. 

Gamle  Morbroder  sad  ved  Kaminilden  og  var- 
mede sine  altid  valne  Hænder,  ved  hans  Side  stod 
Niels  Brahe  med  krydslagte  Arme  og  stirrede  ind  i 
Ilden,  og  lige  overfor  ham  sad  Fru  Anna.  Der  var 
saa  tyst  i  Hallen  som  udenfor;  kun  henne  fra  Bor- 
det, hvor  der  brændte  to  Spiddelys,  hørtes  lidt  hvi- 
skende Smaasladder. 

Der  sad  Jørgen  og  pudsede  sin  Staalbue.  Han 
var"  bleven  en  vældig  Jæger  og  pleiede  at  streife 
om,  saa  lang  Dagen  var.  Ude  i  den  tause  Skov, 
hvor   barske   tilrettevisende   Ord    fra    Faderens    Mund 

ikke  kunde  naae  ham  og  Moderens  kjærlige  For- 
maninger ikke  plage  ham,  der  befandt  han  sig  nu 
bedst.  Han  vilde  gjerne  været  ud  i  Verden,  men 
hans  Fader  vilde  ikke  give  sit  Minde  dertil.  Han 
mente,  at  Jørgens  mod  ham  og  hans  Tankesæt  op- 
rørske Sindelag  da  kun  vilde  næres  af  ligesindede 
Fæller.  Han  vildt  selv  ave  Sønnen,  men  opnaaede 
kun,  at  Jørgen  øvedes  i  Forstillelse.  Ofte  havde 
han  tænkt  paa  at  rømme,  tye  til  den  mægtigste  af 
sin  Faders  Frænder,  Hr.  Axel,  og  der  klage  sin 
Nød;  men  Kirstens  Bønner  havde  holdt  ham  tilbage. 
Hun  var  hans  Trøst  og  han  hendes:  begge 
sukkede  de  under  det  samme  Tryk,  Faderens  Mis- 
tro og  Vrede.  Dog  havde  hun  fundet  Kjærlighed 
ved  Moderens  Barm,  men  ikke  opmuntrende  Trøst. 
Hun  sad  alene  paa  en  liden  Løibænk  ved  et  Vindue 
med  Hænderne  foldede  over  sit  Knæ  og  stirrede  ud 
gjennem  Ruden  og  op  til  de  blinkende  Stjerner. 
Hendes  Aasyn  var  blegt,  og  hun  var  bleven  mere 
mager;  men  de  fastsluttede  Læber  og  det  stirrende, 
drømmende  Blik  fra  hendes  opad  vendte  Øine  viste, 
at  heller  ikke  hun  var  bøiet.  I  hver  stille  Stund 
levede  hun  i  Mindet  om  hiin  Decemberdag,  da  hun 
havde  vandret  i  Skoven  ved  sin  Vens  Side  og  været 
i  Paradiis;  hvad  der  var  fulgt  efter,  Ildjagelsen  af 
Paradiset,  det  stræbte  hun  at  glemme.  Hun  troede 
fast  paa  sin  Hjertenskjær,  uagtet  der  i  Løbet  af 
denne  trange  Vinter  hverken  var  kommen  Bud  eller 
Brev  fra  ham.  Hans  kjærlige  Ord  og  dyre  Eder 
levede  i  hendes  Hjerte,  og  den  Ring,  han  havde 
givet   hende,  hvilede,    hængende  i  en  Snor,    ved  hen- 

des  Barm,    skjult  af  hendes  Livstykke  og  hidtil  uop- 
daget,  trods  hendes  Moders  Aarvaagenhed. 

Ved  den  fjerneste  Bordende,  der  sad  Oluf  og 
bedede  et  Fiskergarn,  thi  Fiskeri  var  hans  Yndlings- 
idræt,  og  Else  sad  hos  og  hjalp  ham  dermed.  Ofte 
standsede  hendes  rappe  Fingre  med  Arbeidet,  hendes 
Kinder  blussede,  og  hendes  Øine  straalede,  idet  hun 
udredede  nogle  falske  Masker,  og  Oluf  loe  af  hendes 
Feilgreb.  Mon  hendes  Hjerte  var  fanget  i  et  Net, 
ligesom  hendes  Fingre  ?  Fru  Anna  burde  seet  lidt 
derhen,  men  hendes  JØine,  som  hendes  Tanker,  vare 
stedse  ved  hans  Sødskende  og  hans  Fader;  hun  be- 
kymrede sig  aldrig  om,  hvad  Oluf  tog  sig  for. 

Jeg  tænker.,  hviskede  Oluf,  at  Fader  snart 
igjen  gjør  en  Fart  til  Gulland.  Hvad  Svar,  Else, 
skulle  vi  da  give  Din  Fæstemand  paa  den  Hilsen, 
Fader  bragte  Dig  fra  ham?* 

Else  bøiede  sit  Hoved   ned  over  Garnet  og  blev 
rød;    saae  derpaa  op  med  et  trodsigt  Blik  og  sagde: 
Fæstemand?    Jeg  veed  Intet  derom. 

«Da  vare  I  dog  nok  eens  med  hinanden, »  sagde 
Oluf. 

Det  var  paa  Tale,  men  vi  bleve  ikke  tro- 
lovede,^   svarede  Else  heftigt  og  med  Taarer  i  Øinene. 

Derpaa  taug  hun  og  bødede  ivrigt  paa  Garnet, 
mens  Oluf  lod  Arbeidet  hvile  og  saae  paa  hende. 
Man  kunde  see  det  paa  hans  Blik,  at  han  fandt  Be- 
hag i  Pigen,  der  i  hans  Barndom  havde  været  ham 
en  kjær,  yngre  Legesøster;  men  af  hans  mørke  Øihe 
lyste  dog  ingen  brændende  Kjærlighedsild;  han  var 
ikke  elskovssyg  af  Naturen. 

Han  havde  da  maaskee  ingen  klar  Forestilling 
om  den  Flamme,  han  havde  tændt  i  sin  Legesøsters 
Bryst.  Hvad  tænkte  Else  dog  paa?  thi  hun  var  en 
blufærdig  Jomfru,  pleiede  ikke  at  gantes  med  Karlene, 
som  sagde,  at  hun  var  hoffærdig.  Havde  en  eller 
anden  Gnist  af  Aarhundredets  Friheds-  og  Ligheds- 
aand,  som  rørte  sig  hos  Almuen,  fundet  Vei  til 
hendes  unge  Sjæl  og  arbeidede  nu  der,  næret  af 
Ilden  i  hendes  Hjerte?  Tænkte  hun,  at  hendes  Huus- 
bondes  Kjærlighed  til  Almuen  gik  saa  vidt,  at  han 
vilde  tillade  sin  Søn  at  ægte  en  ufri  Mands  Datter? 
Hans  jevne  Sæder  vare  vel  skikkede  til  at  nære  en 
saadan  Indbildning'  hos  hende.  Hun  spurgte  sidst 
sig  selv,  om  Oluf  virkelig  havde  hende  kjær,  thi 
derom  tvivlede  hun  mindst. 

Niels  Brahe  stod  endnu  taus  og  stirrede  ind  i 
Ilden.  Hans  Tanker  vare  stadigt  fæstede  paa  Et, 
utaalmodigt  higede  de  forud  til  Maalet  og  det,  han 
kaldte  Befrielsens  Stund.  Han  vilde  ikke  see  Andet 
og  gjorde  sig  ingen  Skrupler  over  den  Dragesæd,  hans 
Færd,  ham  bevidst  eller  ubevidst,  udsaaede  omkring 
ham.  Med  den  Kortsynethed,  som  til  alle  Tider 
findes  hos  Omvæltningsmænd,  men  som  især  var  al- 
mindelig i  hine  urolige  Tider,  da  Alt  vaklede  og 
Lidenskaberne  vare  i  saa  stærk  Bevægelse,  troede 
han  fuldt  og  fast,  at  naar  blot  Kong  Christiern 
vendte  tilbage  og  atter  tog  Sceptret  i  sin  Haand, 
da  vilde  Alt  jevne  sig,  og  en  gylden  Tid  komme  for 
Land  og  Folk,  som  for  ham  selv. 

Gamle  Axel  Olufsen  lod  en  Mumlen  høre;  han 
tænkte  nok  høit,    som   det   ofte  var  hans  Vane,    men 


206 

da  Ordet  Gulland  ramte  Niels  Brahes  Øren,  vendte 
lian  sig  til  den  (ramle  og  spurgte: 

«Hvad  var  det,  I  sagde,  Morbroder  ?» 

« Sagde  jeg  Noget ?»  udbrod  han;  «nu,  jeg 
tænkte  derpaa,  at  som  Yinden  nu  staaer,  er  Borten 
god  fra  Gulland  til  Skaane  og  ikke  herfra  derover, 
ho,  ho!» 

Niels  Brahe  forstod  strax  Meningen  af  den 
Tale  og  den  Gramles  Latter,  der  lød  huult  og  væk- 
kede Fru  Anna  af  hendes  Grublen;  det  betød:  spar 
Dig  den  Umage  at  skibe  til  Gulland,  thi  nu  kommer 
Søren  Norby  til  os! 

«Den  Vind,  der  ikke  nyttes,  mens  hun  blæser, » 
svarede  Niels  Brahe,  « den  er  Skipperen  til  liden  Gavn. » 

«Jeg  drømte  det  i  Nat, »  vedblev  gamle  Axel, 
<geg  saae  en  Masteskov  og  de  bugnende  Seil.» 

«I  forglemmer,  Morbroder, »  svarede  Niels  Brahe, 
« at  det  har  I  drømt  for .  Havde  vi  blot  her  alle  de 
Skibe  og  Krigsmænd ,  I  hidindtil  saae  i  Eders 
Drømmesyn,  da  vilde  vi  være  godt  hjulpne !» 

«Jeg  hørte  Kartoverne  brumme, »  vedblev  den 
Gamle  med  mumlende  Bøst,  «jeg  saae  hovedløse 
Mænd  styrte  i  Søen  og  Sanct  Jørgen  med  sit  Mamme- 
sværd  lysne  fra  Forstavnen. » 

Fru  Anna  gik  til  sin  Huusbond,  rørte  ved  hans 
Arm  og  hviskede: 

«Han  snakker  over  sig;  lad  os  skaffe  ham  til 
Sengs ! » 

Men  den  Gamle  havde,  som  de  fleste  Blinde,  en 
fiin  Hørelse. 

«Nei,  Anna  Pedersdatter, »   sagde  han,  idet  han 


207 

vendte  sit  Hoved  til  den  Side,  hvor  hun  nu  stod, 
«jeg  ved  kun  altfor  vel,  hvad  jeg  siger.  Siden  jeg 
blev  som  et  gammelt  Huus  med  dumme  Vinduer,  da 
gav  Herren  min  Sjæl  vidtskuende  Øine.  Dog,  jeg 
veed,  Du  lider  ikke  at  høre  de  Spaadomme;  jeg  er 
Dig  til  Besvær ;  jeg  vil  gaae  til  Mit  og  krybe  under 
Dynen. 

Han  sagde  dette  i  en  vrippen  Tone,  reiste  sig 
brat  og  satte  sin  Krykkestok  haardt  i  Gulvflisen. 

Da  lød  i  det  Samme  en  Larm  fra  Taarntrappen 
som  af  hastige  Fodtrin,  den  Gamle  blev  staaende  og 
lyttede,  de  Andre  saae  til  Døren,  som  aabnedes  brat 
af  Huushovmesteren ,  og  en  plump  Skikkelse  i  en 
Vadmels  Kofte  og  med  en  lodden  Hue  i  sin  Haand 
traadte  ind. 

«01uf  Turesenb  raabte  Niels  Brahe  og  gik  ham 
med  hastige  Skridt  i  Møde,    «hvad  nu?» 

<Nu  gaaer  det  løs!»  sagde  han  med  en  vild 
Glædesklang  i  sin  grove  Bøst  og  et  tindrende  Blik. 
« Otte  Stisen  er  laudet  med  en  Hær  i  Aahuus  i  Gaar, 
og  Staden  og  Slottet  er  i  hans  Vold.  Bymændene 
gik  over  paa  hans  Parti,  og  Peder  Knudsen  og  den 
ganske  Besætning  maatte  give  sig  til  Fange. » 

Der  herskede  et  Øieblik  dyb  Taushed  i  Hallen. 
Oluf  havde  sluppet  sit  Fiskergarn  og  Jørgen  sin 
Bue,  Kirsten  var  sprungen  op  fra  sit  Sæde  som  en 
skræmmet  Fugl,  men  Fru  Anna  sad  som  fastnaglet 
til  Stedet  og  hørte  det  skjebnes vangre  Budskab  med 
blege  Kinder  og  foldede  Hænder. 

Da  lod  en  skurrende  Bøst  sig  høre ;  det  .var  den 
Gamle,   der  udbrød: 

Xu  er  Stunden  der .  Niels .  G-ud  og  alle  Hel- 
lige være  priset ! »  og  lian  sank  tilbage  i  sin  Hyn- 
destol. 

c  Er  det  sikkert  og  vist?*  spurgte  Niels  Brahe; 
hans  dybe  Røsts  Skj  elven  sod  Alle  føle,  at  det  Bud- 
skab havde  ramt  ham  i  hans  Sjæls  Inderste. 

«Saa  sikkert,  som  at  jeg  staaer  her  i  Eders 
Hal!*  svarede  Oluf  Turesen.  «Jeg  drog  til  Aahuus, 
Intet  vidende,  i  G-aar  og  kommer  nu  lige  derfra. 
Selv  har  jeg  talt  med  Otte  Stisens  Karle  og  seet  Hr. 
Severins  Banner  med  den  hellige  Jørgen  og  Dragen 
vaie  fra   Slotstaarnets   Tinde.* 

Xiels  Brahe  stod  med  Haanden  fast  knuget  om 
Heftet  af  sin  Dolk.  og  hans  Øine  lyste  af  G-læde ; 
men  Bosenkrandsen  løb  gjennem  hans  Husfrues  skjel- 
vende  Hænder,  og  hendes  Læber  bevægede  sig,  som 
om  hun  bad.  Han  blev  det  vaer;  han  kastede  et 
Blik  paa  sin  ældste  Søn  og  læste  i  hans  Aasyn  dyb 
Forbittrelse.  mens  hans  yngste  Søn  nu  stod  for  ham 
med  et  glædetindrende  Blik. 

Han  fattede  sig  og  sagde  med  rolig  og  be- 
hersket Røst: 

« Børn.  nu  vide  I,  hvad  der  er  skeet.  Gaae  nu 
paa   Eders  Kamre  og  søg  Sengen  \» 

De  adløde,  skjøndt  uvilligt.  Da  de  havde  fjernet 
sig,  bad  han  Oluf  Turesen  tage  Sæde  og  bød  Huus- 
hovmesteren  sætte  Mad  og  Drikke  for  ham:  gjorde 
saa  endnu  Oluf  Turesen  nogle  Spørgsmaal,  først  og 
fremmest  det.  om  Hr.  Severin  selv  var  der?  men 
fik  det  Svar  at  han  ikke  var  der,  men  vilde  komme 
efter  med  Hovedstyrken:    derpaa.  da  Maden  var  skaftet 

hid,  og  Oluf  Turesen  havde  givet  sig  i  Kast  med 
den,  gik  han  hen  til  sin  Hustru  og  Morbroder  ved 
Kaminen  og  sagde  med  uventet  Ro  og  Selvbeherskelse: 
« Nu  ville  vi  holde  Raad  om ,  hvad  der  bor 
gjøres.  I  skal  være  vidende  om  Alt,  min  kjære 
Hustru,  og  tor  frit  sige  Eders  Mening.  Lad  hore, 
hvad  I  raader  —  skal  jeg  strax  drage  af,  eller  tøve, 
indtil  jeg  faaer  Bud,  som  Hr.  Severin  lovede  vilde 
skee?* 

Da  vendte  Farven  atter  tilbage  til  Fru  Annas 
Kinder,  og  hun  drog  et  lettende  Suk:  thi  det 
havde  været  hendes  første  Tanke,  da  hun  kom  til 
Besindelse,  at  nu  skulde  der  handles  blindt  og 
uoverlagt. 

I  bor  tove.  Niels,  og  see  Tiden  an,  svarede 
hun  uden  Betænkning:  giv  Eder  ikke  blot,  før  det 
har  viist  sig,  at  Sagen  faaer  Fremgang:  ellers  ofrer 
I  Eder  til  ingen  Gravn. 

I  saa  Maade  giver  jeg  Anna  Medhold,  sagde 
Morbroder,  som  jeg  tilraader  Dig  først  at  skikke 
Bud  til  Aahuus  og  hente  Besked  fra  Otte  Stisen. » 

Vel.  jeg  vil  gjøre,  som  I  raade  mig,»  svarede 
Niels  Brahe:  thi  han  indsaae  til  Fulde  det  Rigtige 
i  ikke  at  handle  strax  paa  egen  Haand:  men  han 
tvivlede  ikke  om,  at  Otte  Stisen  jo  med  G-læde  og 
uden  Tøven  vilde  gribe  den  hjelpende  Haand,  han 
rakte  ham. 

Oluf  Turesen  paatog  sig  villigt  strax  at  ride 
tilbage  til  Aahuus.  Mens  han  spiste,  blev  sorte 
Blis,  den  hurtigste  Hest  i  Stalden,  sadlet,  og  Niels 
Brahe    gik    i    sit    Brevkammer    og    kradsede    paa    et 

Niels  Brahe.     I.  14 

Stykke  Papiir  nogle  Linier,  hvis  Indhold  var:  skal 
jeg  holde  mig  stille,  eller  strax  reise  Gjøngerne  og 
hvor  skulle  vi  da  støde  til  Eder? 

Med  det  i  Lommen  red  Oluf  Turesen  Sønder 
paa,  neppe  en  Time  efter  at  han  var  kommen.  Han 
red  de  ti  Mile  frem  og  tilbage  som  ingensinde 
før  i  sit  Liv  og  var  tilbage  paa  Wandaas  allerede 
aarle  den  næste  Morgen.  Han  traf  Niels  Brahe 
uden  for  Gaarden,  speidende  efter  ham  og  skjønnede, 
at  hans  Huusbonde  neppe  havde  været  af  Klæderne 
den  Nat.  Han  bragte  mundtligt  Svar,  og  det  lød: 
hold  Eder  stille  og  formaae  Bønderne  til  det  Samme, 
indtil  Hr.  Severin  kommer  med  Resten  af  Hæren, 
hvilket  snart  vil  skee ! 

Stor  Skuffelse  stod  at  læse  i  Niels  Brahes  Aa- 
syn.  da  han  hørte  den  Besked.  Han  gik  strax  op 
paa  Gaarden  og  ind  til  Morbroder,  hvem  han  fandt 
liggende  i  sin  Seng,  og  Fru  Anna  siddende  hos;  thi 
nu  var  det  hende  en  Trøst  at  tale  med  den  Gamle, 
og  den  Omstændighed,  at  hans  Spaadom  var  gaaet  i 
Opfyldelse  og  Krigen  brudt  løs,  havde  gjort  ham  heelt 
mild  og  medgjørlig. 

Fru  Anna  saae  strax  af  den  Mismods  Sky  paa 
hendes  Huusbonds  Pande,  at  Svaret  ikke  havde 
lydt  efter  hans  Ønske.  Han  meddelte  dem  det  og 
føiede  til: 

« Dette  er  fortrædeligt!  Vare  ikke  mine  bedste 
Heste  paa  Foder  i  Halland  da  drog  jeg  lige  fuldt 
af  strax:  ja.  jeg  har  stor  Lyst  til  at  gjøre  det 
selv  med  de  faa  rustede  Karle,  jeg  kan  stille  paa 
Studs., 

«Dog  bør  Du  føie  Dig.  sagde  gamle  Axel, 
/og  ikke  ved  Fremfusenhed  t'orstyiTe  Hr.  Severins 
Krigsplan. 

Herren  kjende  den,  ikke  jeg!->  udbrød  Niels 
Brahe  heftigt,  Hvi  kommer  han  ikke  strax  selv  og 
med  hele  sin  Hær? 

Det  maa  have  sine  gode  Grunde,  >  svarede  den 
Gamle;  «jeg  tænker,  at  hans  Skibes  Tal  strækker 
ikke  til;  han  evner  ei  at  overføre  den  hele  Styrke 
paa  een  Gang. 

Niels  Brahe  stod  nogle  Øieblikke  taus,  hen- 
sunken i  Tanker.  Da  han  atter  saae  op,  mødte 
ham  fra  hans  Husfrues  Øine  et  kjærligt  og  frygtsomt  Blik. 

Jeg  skjønner,  Anna,  s  sagde  han,  «at  I  glæ- 
der Eder  over  hver  Forhindring,  der  holder  mit 
Sværd  i  Skeden;  men  vær  nu  intet  Barn  længer, 
min  kjære  Hustru!  I  veed  at  Loddet  er  kastet,  og 
at  Veien  ligger  klar  for  mig;  det  gjelder  nu  blot 
Tiden  og  paa  hvad  Viis.  / 

Skal  jeg  da  fryde  mig  til  den  Stund,,  spurgte 
hun,  «da  I  drager  af  og  efterlader  mig  her  ene, 
raadløs  og  i  stor  Fare  ?  i 

Da  følte  Niels  Brahe  sig  truffen;  havde  han 
siden  Krigsbudskabet  kom ,  tænkt  blot  et  Øieblik 
paa  hende  og  hendes  Sikkerhed?  Nu  gjorde  han  det 
og  sagde: 

Vor  Gaard  ligger  tryg  her  bag  sine  Volde,  og 
jeg  skal  efterlade  sikkre  Karle  til  Eders  Beskyttelse; 
saa  ville  da  og  de  Kongelige  faae  Andet  at  tænke 
paa.  det  jeg  haaber  til  Gud,  end  at  berende  Wandaas; 
men    hør    nu  Anna    og  I,    Morbroder,    som    saa   ofte 

fer.  det  tilstaaer  jeg,  var  klogere  end  jeg  —  i  den 
Sag,  hvorom  det  nu  gjelder.  er  dog  tænkelig  jeg  den, 
der  skjønner  det  Rette,  naar  min  Hu  staaer  til  at 
drage  af  strax. 

<Hvi  saa?j    spurgte  den  G-amle. 

rjeg  seer  forud,  hvorlunde  det  vil  gaae, .  sva- 
rede Niels  Brahe.  Tyge  Krabbe  vil  snarest  samle 
sin  Krigsmagt  og  drage  mod  Aahuus,  og  han  vil 
da  og  skikke  Bud  til  mig,  at  jeg  skal  møde  med 
mine  rustede  Karle.  Da  vil  jeg  komme  i  en  Klemme. 
Gfaaer  jeg  med,  da  vil  det  siden  blive  svært  at  slippe 
derfra,  bliver  jeg  til  Huse  med  mine  Mænd,  da  ville 
de  søg«  mig  op,  og  jeg  drager  over  min  Hustru 
og  vor  Eiendom  den  Fare,  hvorom  hun  talte,  saa 
fuldt,  som  om  jeg  strax  var  gaaet  over  til  Otte  Sti- 
sen. Gjør  }eg  det  derimod  strax,  da  er  Knuden 
overhugget,  og  det  vil  tjene  vor  Sag  bedst;  thi  lid 
derpaa.  at  Bonden,  naar  Krigen  først  ret  gaaer  løs, 
vil  røre  sig.  Vi  ville  ikke  kunne  tæmme  ham,  og 
hvad  er  da  vundet?^ 

-Vel.  svarede  den  G-amle,  »brister  det,  da 
slaae  les!  Dog  maa  det  Andet  forsøges.  Drag  om 
i  Herredet  og  forsøg  det  at  holde  Bonden  nede,  til 
Signalet  kommer  fra  Hr.  Severin.  Hvad  angaaer  Hr. 
Tyge  og  hans  Bud  og  Tilsigelse,  sluttede  den  G-amle 
med  et  snu  Smiil,  rda  ville  vi  fare  med  Lempe,  bruge 
List  og  trække  Sagen  ud.» 

Vare  blot  mine  Heste  her!»  det  var  alt  det 
Svar.  Xiels  Brahe  gav:  *men  viid,»  føiede  han  til, 
sat  jeg  alt   i  Xat  har  skikket  Bud  efter  dem. 

<  Vel.  at  de  ikke  ere  her  og  gid  at  de  maa  tøve 

lidet  paa  Veien ,  >  sagde  Fru  Anna  med  et  svagt 
Smiil,  thi  da  har  I  god  Undskyldning  og  kan  svare 
Rigens  Marsk :   mine  Heste  ere  i  Halland ! 

«Hun  er  ei  dum!*   sagde  gamle  Axel  og  loe. 

«Jeg  væmmes  ved  de  Rænker,  svarede  Niels 
Brahe  barskt,  forlod  brat  Stuen  og  gik  til  Rust- 
kammeret for  at  mønstre  sine  Yaaben  og  sætte  sine 
Sønner  og  nogle  Svende  i  Arbeide  med  at  eftersee 
og  pudse  dem. 


Andet  Kapitel. 

Jørgen  drager  i  Leding. 


Budskabet  om  Otte  Stisens  Landgang  og  Ind- 
tagelsen af  Aahuus  fløi  over  Landet  med  Lynets 
Fart.  Saa  uventet  og  overraskende  kom  det,  at  det 
i  det  forste  øjeblik  slog  alle  Kong  Frederiks  Til- 
hængere med  Skræk;  men  deres  Hoved  og  Fører, 
Rigens  Marsk.  Hr.  Tyge  Krabbe,  gjenvandt  hurtigt 
sin  Fatning  og  gav  Beviser  paa  den  Raadsnarhed  og 
Handlekraft,   som  hidtil  aldrig  havde  svigtet  ham. 

Han  skikkede  Bud  til  Sjælland  og  til  Kong 
Frederik  paa  G-ottorp  og  bad  om  hurtig  Hjelp;  hans 
Udridere  floi  hele  Skaane  over,  Baunerne  lyste  fra 
Hø  i  til  Høi  og  forkyndte,  at  en  Fjende  var  falden 
ind  i  Landet,  og  Adel  og  Borgerskab  i  hele  Pro- 
vindsen fik  Tilsigelse  om  øiblikkelig  at  ruste  sig  og 
støde  til  den  kongelige  Hær.  Dens  Kjerne,  to  Fæn- 
niker  Landsknegte  under  Reinwald  von  Heidersdorf 
og  Enderlin  van  Vene,  havde  strax  sat  sig  i  Be- 
vægelse og  drog  nu  tvert  gjennem  Landet  ad  Aahuus 

til,  overalt  paa  Veien  dragende  Forstærkning  til  sig. 
Ottende  Dagen  efter  Otte  Stisens  Landgang  stod  Hr. 
Tyge  med  sin  Hær  for  Aahuus  og  lod  slaae  Leier 
der.  Det  var  ingen  stor  Styrke,  han  havde  kimnet 
samle  i  den  Hast,  og  det  fattedes  ham  ganske  paa 
Feltskyts;  men  man  mente  dog,  at  da  denne  Krigs- 
magt var  kommen  saa  hurtigt  til  Stede,  vilde  den 
kunne  faae  Bugt  med  Fjenden  og  kue  Oproret  i 
sin  Spire. 

Hr.  Tyges  Folge  var  glimrende  og  stort.  Hver 
Adelsmand  i  Skaane  af  nogen  Betydning,  der  ikke 
var  bortreist  eller  fængsledes  til  Hjemmet  af  Sygdom, 
havde,  vel  vidende  hvor  Meget  der  stod  paa  Spil, 
personligt  indfundet  sig;  de  vare  der  alle  —  und- 
tagen Niels  Brahe. 

Tyge  Krabbe  stolede  ikke  paa  ham;  men  han 
vidste  tillige,  hvor  stor  Betydning  det  vilde  have  for 
Gjønge  Herredernes  Vedkommende,  hvilken  Holdning 
Niels  Brahe  indtog,  og  hans  egen  Samvittighed  sagde 
ham,  hvad  han  kunde  vente  sig  af  Bønderne,  om  de 
reiste  sig  og  grebe  til  Vaaben. 

Han  nøiedes  derfor  ikke  med  at  skikke  en  al- 
mindelig Udrider  til  Wandaas,  men  sendte  en  af  sine 
betroede  Mænd,  der  blev  saare  vel  modtaget  af 
Niels  Brahe.  De  Rævestreger,  han  i  det  første 
Øieblik  med  sin  ridderlige  Naturs  Instinct  havde  følt 
Væmmelse  ved,  dem  brugte  han  dog  nu  flinkt  nok. 
Gamle  Axel  Olufsen  havde  faaet  ham  overtydet  om 
det  fuldkommen  Tilladelige  i  at  sætte  en  Skalk,  som 
Tyge  Krabbe,  en  Voxnæse  paa,  og  Øiemedet  fik  da 
hellige  Midlet. 


216 

Kaster  Du  Masken  mi  og  reiser  Bonden  før 
Tiden,  v  sagde  den  Gamle,  «da.  styrte  de  Kongelige 
over  ham,  og  han  vorder  knuust;  men  Otte  Stisen 
og  hans  Karle,  de  kunne  længe  bjerge  sig  bag  Aa- 
huus  Volde.) 

Niels  Brahe  indsaae  til  Fulde  Rigtigheden  deraf 
og  handlede  da  derefter.  Han  havde  skikket  Oluf 
Turesen  og  Bodil  Olsen  rundt  i  Herredet  for  at  for- 
maae  Bønderne  til  at  holde  sig  rolige,  og  T}^ge 
Krabbes  rdsending  fik  den  Besked  og  Hilsen  med 
til  sin  Herre  fra  ham  —  at  han  den  næste  Dag 
skulde  sende  de  Karle,  han  kunde  gjøre  beredne,  og 
saa  snart  han  havde  faaet  sine  Heste  hjem  fra  Hal- 
land, skulde  han  selv  komme  med  Besten. 

For  at  Listen  skulde  lykkes,  maatte  han  jo  ind- 
frie det  første  Løfte,  og  han  gav  sig  da  strax  i  Færd 
med  at  træffe  Forberedelserne  dertil.  Han  havde 
udseet  Jens  Tygesen,  den  snildeste  og  troeste  af  sine 
Svende,  til  Hobens  Fører  og  stod  just  i  Rustkam- 
meret for  at  uddele  Yaabnene,  da  Jørgen  traadte  ind. 

Han  blev  staaende,  som  om  han  havde  Noget 
paa  Hjerte,  men  vilde  vente,  indtil  Øieblikket  blev 
beleiligt,  og  han  kunde  faae  sin  Fader  i  Tale.  Denne 
tilkastede  ham  et  Sideblik,  og  det  forekom  ham,  at 
der  af  Sønnens  Øine  lyste  en  kun  slet  dulgt  Triumf. 
Det  var  ikke  første  Gang,  at  Jørgens  Øine  havde 
vogtet  underligt  lurende  paa  ham.  og  denne  Sønnens 
Vane.  at  stirre-  uden  at  sige  Noget,  havde  ofte  tirret 
ham.  Han  stod  just  og  prøvede  nogle  Stridshamre, 
af  hvilke  en  skulde  overlades  Jens  Tygesen,  gav  ham 
den,  lod  ham  gaae  og  vendte  sig  saa  til  Jørgen. 

«Hvad  vil  Du?  spurgte  han,  idet  lian  fortsatte 
sin  Undersøgelse  af  Stridshamrene. 

«Jeg  har  en  Bøn  til  Eder,  Fader,  sagde  Jør- 
gen. « Tillad  mig  at  drage  til  Leiren  med  Svendene; 
jeg  kan  vel  føre  denne  liden  Hob,  indtil  I  selv 
kommer  til  Stede  med  Besten. 

Mener  Du?  svarede  Jørgens  Fader.  Jo,  jo, 
udi  Din  egen  Indbildning  er  Du  tænkelig  voxen  endogsaa 
at  føre  en  stor  Hob;  men  der  bliver  Intet  af:  jeg 
giver  ikke  mine  Karle  i  en  Drengs  Hænder, -» 

Jørgen  brusede  ikke  op;  han  blev  blot  lidt  bleg 
og  svarede  med  et  Smiil: 

Ei,  hvor  længe  skal  det  vare  ved,  at  jeg  skjel- 
des  for  en  Dreng  og  at  Intet  vorder  mig  betroet?« 

«Saa  længe,«  svarede  Niels  Brahe,  « indtil  det 
viser  sig,  at  Du  er  at  lide  paa.» 

«I  kan  trygt  lide  paa  mig  nu, »  svarede  Jørgen 
dristigt,  « siden  I  dog  stiller  Eder  paa  den  rette 
Side  og  skikker  Eders  Karle  til  Hi*.   Tyge.» 

Mon  Jørgen  virkelig  ikke  vidste  Besked,  eller 
vilde  han  stille  sin  Fader  paa  Prøve  og  fremlokke 
en  Forklaring  for  at  faae  Rede  paa  Sagen?  Han 
havde  rigtignok  ikke  overværet  Raadslagningen,  da 
det  blev  besluttet  for  en  Stund  at  gjøre  gode  Miner 
til  slet  Spil  og  sende  nogle   faae  Ryttere   til  Leiren. 

Paa  Jørgens  Ord  var  der  Intet  at  sige,  om  de 
vare  sagte  i  god  Tro;  Tonen  var  dernæst  sømmelig: 
men  det  spydige  Smiil  gjorde  Faderen  rasende.  Han 
stod  og  vippede  med  Stridshammeren  i  sin  Haand, 
som  om  han  følte  Lyst  til  at  kyle  den  i  Hovedet 
paa  sin  Søn,  men  kastede   den   fra   sig   som   for  ikke 

at  falde  i  denne  Fristelse  ;  og  idet  han  gjenvandt 
Herredømmet  over  sig  selv,  indsaae  han,  at  det 
Klogeste  vilde  være  ikke  at  give  sig  blot;  men  han 
følte  dog  i  dette  Øieblik  dybt  og  smerteligt  det  Sørge- 
lige i ,  at  han  maatte  være  paa  Post  mod  sin 
egen  Søn. 

<:Keer  Dig  om  Intet, »  sagde  han  omsider.  G-ak 
paa  dit  Kammer  og  hold  Dig  stille!  Hvad  jeg  be- 
slutter Dig  angaaende,  det  skal  Du  erfare,  naar 
Tid  er.     — 

Jens  Tygesen  drog  af  med  Folkene  endnu  samme 
Eftermiddag,  og  Jørgen  holdt  sig  stille,  som  hans 
Fader  havde  budet  ham ;  han  syntes  endogsaa  den 
Aften  usædvanlig  oprømt;  men  den  næste  Morgen  kom 
han  ikke  til  Syne.  Da  Oluf  gik  op  paa  hans  Kam- 
mer, fandt  han  det  tomt  og  Sengen  urørt,  og  det 
viste  sig  siden,  at  hans  Hest  manglede  i  Stalden. 
Saa  kunde  der  da  ingen  Tvivl  være  om,  at  han  var 
rømmet  og  efter  al  Sandsynlighed  redet  efter  Sven- 
dene ad  Aahuus  til. 

Hans  Moder  brast  i  Graad,  da  hun  fik  det 
at  vide. 

«I  vidste  da  Intet  derom?*  spurgte  hendes  Huus- 
bond  hende,   idet  han  saae  hende  skarpt  an. 

■Ved  G-uds  Moder  nei,  /  svarede  hun  heftigt. 
-Hvor  kan  I  troe  det  om  mig.  Niels?  Før  vilde  jeg 
seet  ham  i  Bolt  og  Jern,  end  at  dette  shulde  skee. 
Ak.  Niels,  er  han  redet  til  Leiren  og  har  sluttet  sig 
til  de  Kongelige,  mens  I  gaaer  paa  det  andet  Parti, 
da  vil  jo  det  Barn,  jeg  bar  under  mit  Hjerte,   staae 

lige  overfor  sin  egen  Fader   som    Fjende   paa   Valen; 
mit  Hjerte  gyser  ved  at  tænke  derpaa. 

Tag  Eder  ikke  det  for  nær,  Anna,*  svarede 
Niels  Brahe;  »skulle  vi  medes,  da  ville  vi  undgaae 
hinanden,  det  skulde  da  være,  at  jeg  kunde  faae 
Fingre  i  ham  og  gjøre  ham  til  min  Fange;  da  skal 
jeg  skikke  ham  bunden  til  Eder.  Dog,  ret  beseet,.v 
foer  han  fort,  nu  er  jo  Alt  vel ;  nu  er  der  En  af 
os  paa  hver  Side.  Seirer  Hertugen,  da  bjerger  vel 
Jørgen  sig  og  Sit,  men  seirer  Kong  Christiern,  da 
vil  jeg  vel  evne  at  bjerge  ham,  om  han  er  i  Live.» 
eMen  ikke,»  svarede  Fru  Anna,  «vil  Jørgen 
evne  at  bjerge  sin  Fader!  Nei  Niels,  han  er  nu  for 
mig  som  død,  og  er  han  det  første  Offer,  Krigen  har 
krævet  af  os,  endnu  forinden  et  Skud  er  løsnet  og 
Blod  er  flydt.*   — 

Det  forholdt  sig,  som  de  troede.  Da  Jens 
Tj'gesen  og  Karlene ,  efter  at  de  havde  overnattet  i 
Aasum,  om  Morgenen  rede  videre  over  Sletten  ad 
Aahus  til,  hørte  de  Hovslag  bag  sig,  og  da  Jens 
Tygesen  havde  gjenkjendt  den  Kommende,  udbrød  han : 

(xuds  Kors,  det  er  Jørgen  paa  den  Graae! 
Hvad  mon  der  nu  er  løs?» 

Han  rider  alt,  hvad  Mæren  kan  strække, » 
sagde  en  af  Karlene;  «maaske  er  det  hans  Ærinde 
at  kalde  os  til  Huse  igjen.» 

Denne  Yttring  røbede  Folkenes  Stemning:  kun 
nødigt  droge  de  til  Leiren,  og  det  havde  høilig  for- 
undret dem,  at  deres  Herre  vilde  fegte  mod  Søren 
Norby,  hvorfor  ogsaa  Jens  Tj^gesen,  der  havde  faaet 
fuld   Forklaring    af  sin    Huusbond ,    strax   havde    be- 

roliget  Svendene  ved  at  give  dem  et  Vink  om  Sagens 
Sammenhæng. 

Xu  var  Jørgen  hos  dem ,  forpustet  og  rod  i 
Kammen. 

« Holdt  Karle! »  raabte  han,  «hvi  red  I  af  Gaarde 
uden  mig .  som  skal  være  Eders  Forer ,  og  hvem  I 
nu  maa  lyde  som  Eders  Herre ?» 

Karlene  gloede  paa  ham,  men  Jens  Tygesen 
svarede  med  stor  Sindighed: 

See,  see  !  Er  det  Eder  Jørgen  ?  Hvi  kommer 
I  der  saa  hovedkulds  farende?  Har  I  noget  Bud 
til  os?» 

' Hørte  Du  ei,  hvad  jeg  sagde?  raabte  Jørgen 
barskt. 

«Vel  gjorde  jeg  det,»  svarede  Jens,  «men  det 
har  Intet  paa  sig.  Eders  Fader  lod  Intet  forlyde 
om ,  at  I  skulde  med.  Er  I  redet  af  Gaarde  uden 
Forlov? 

Det  rager  ikke  Dig, s  svarede  Jørgen.  «Jeg 
er  her  som  min  Faders  Søn,  og  Du  bør  lyde  mig ! » 
Ei,  det  vilde  blive  en  skjøn  Bedelighed,:/  sva- 
rede Jens  med  et  Griin,  som  jeg  havde  flere  Herrer 
og  maatte  lyde,  snart  en.  snart  en  anden !  Nei,  lille 
Jørgen,  Eders  Fader  er  Manden  og  raader  for  Kram- 
met:  men  siden  I  nu  engang  er  her,  da  rid  med! 
Det  snareste  skee  kan,  vil  jeg  skikke  Bud  til  Eders 
Fader,   at  han  kan  lade  Eder  hente. » 

« Deraf  vorder  aldeles  Intet !»  raabte  Jørgen  for- 
bittret :  jeg  vender  ingensinde  mere  tilbage  til  Tort, 
mens  Fader  raader  der,  og  jeg  skal  vel  vide  at  finde 
Beskyttere  der,  hvor  jeg  nu  drager  hen.» 

Han  maatte  imidlertid  bide  sin  Harme  i  sig  og 
red  nu  en  Stund  tavs  ved  Jens  Tygesens  Side ;  men 
da  de  vare  komne  noget  forud  for  Karlene,  og  disse 
ikke  kunde  høre  dem,   da  sagde  han  : 

<Jens,  lad  Dig  sige  og  gjør  som  jeg!  Jeg 
frygter  saare,  at  Fader  pønser  paa  Oprør,  og  at  han 
blot  har  skikket  Dig  og  Svendene  til  Leiren  for  at 
stikke  Hr.  Tyge  Blaar  i  Øinene.  Skulde  han  ikke 
desto  mindre  selv  komme ,  nu ,  da  er  Alt  vel ;  men 
udebliver  han,  da  behøve  vi  ei  at  spørge  om ,  hvad 
han  vil.  Giv  Dig  da  under  min  Befaling  og  for- 
bliv ved  Hæren,  hvilket  Bud  Fader  end  skikker  Dig. 
Da  handler  Du  klogt  og  hytter  Dit  Skind;  jeg  skal 
lønne  Dig  derfor,  naar  min  Tid  kommer,  og  jeg 
bliver  raadig  over  Godset.^ 

:Ei!>  udbrod  Jens  med  paatagen  Forundring, 
hvad  fabler  I  der?  Jeg  veed  Intet  om,  at  Eders 
Fader  skulde  pønse  paa  Oprør.  I  vil  nok  snakke 
ham  af  Bænken  og  sætte  Eder  selv  op?  Da  er  I 
ingen  god  Søn,  og  I  vil  vorde  en  slet  Herre;  aldrig 
gaaer  jeg  i  Eders  Brød  og  vorder  Eders  Tjener !      — 

Nu  nærmede  de  sig  Aahuus  og  kunde  see  den 
lille  Stads  Kirkespiir  og  Huusrækker,  yderst  ved 
Stranden  den  gamle  Borg  paa  sin  Bakke  og  de  lave, 
med  Skyts  spækkede  Volde  omkring  det  Hele.  Om- 
trent en  Fjerdingvei  fra  Staden,  hvor  Jordsmonnet 
sænkede  sig,  skimtede  de  et  Par  Rækker  hvide  Telte 
og  en  Kreds  af  Jordhytter;  det  var  den  kongelige 
Hærs  Leier.  Morgentaagen  hang  over  Skuepladsen 
og  gav  Alt  usikkre  Omrids;  men  pludseligt  gjennem- 
brødes    den    af    et    Glimt,    der    paafulgte    et    dumpt 


Knald,  og  nogle  Støvskyer  paa  denne  Side  af  Leiren 
viste,  at  en  Kugle,  som  formodentlig  var  rettet  mod 
et  nærmere  Maal ,  havde  streifet  Jordens  Overflade 
og  hoppende  fortsat  sin  Eeise  langt  ind  i  Landet. 

«Ei!»  raabte  Jens  Tygesen,  «der  sang  en  af 
Hr.  Severins  Nattergale:  mon  de  nu  ville  svare  fra 
Leiren  ?» 

Svaret  udeblev  imidlertid  og  det  af  den  gode 
Grund,  at  de  Kongelige  ikke  havde  givet  sig  Tid  til 
at  slæbe  Skyts  med  sig;  men  for  den  Sags  Skyld 
gjorde  de  gamle  Skjærmbrækkere  paa  Aahuus's  Volde 
dem  ikke  synderlig  Skade,  om  de  end  nu  og  da  ind- 
jog dem  Skræk. 

I  Jens  Tygesens  og  hans  Ledsageres  Ørne  var 
det  imidlertid  noget  Stort  med  den  Kugle,  der  havde 
rækket  saa  langt,  og  de  nærmede  sig  Krigsskue- 
pladsen med  Forventning  om  at  faae  mærkelige  og 
store  Ting  at  see.  Vor  Tids  Mennesker  maa  smile 
ved  at  tænke  paa,  med  hvor  smaa  Midler  man  i  hine 
Dage  krigedes.  Hele  den  kongelige  Hær  beløb  sig 
kun  til  tolv  hundrede  Mand ,  og  den  Styrke ,  Otte 
Stisen  var  landet  med  i  Aahuus,  neppe  til  det  Halve ; 
men  lige  fuldt  afhang  tvende  Eigers  Skjebne  af  den 
Kamp,  der  nu  var  begyndt,  og  stod  den  end  langt 
tilbage  for  vor  Tids  Krige  med  dens  Massehære  i 
Vælde,  saa  visselig  ikke  i  den  Forbittrelse,  hvormed 
der  kjæmpedes ,  og  som  paa  Grund  af  den  gamle 
Krigsførelse,  Kampen  Mand  imod  Mand,  gjorde  Sam- 
menstødene meget  blodige. 

Da  Niels  Brahes  Svende  nærmede  sig  Leiren, 
saae  de,  at  Pladsen  var  afpælet,    og   at  der  var  ud- 

stillet  Vagtposter.  En  Landsknegt  i  halv  Rustning, 
med  Ringkrave.  Bryst-  og  Armskinner,  med  en  Jern- 
hat  paa  Hovedet  og  sin  lange  Landse  i  Haanden, 
raabte  dem  an  paa  gebrokkent  Dansk ,  thi  han  var, 
som  de  Fleste  af  hans  Lige.  en  Tydsker,  og  spurgte 
dem.    hvo  de  vare  og  hvad  de  vilde. 

Vi  ere  Niels  Nielsen  af  AVandaas  hans  rustede 
Karle, »  svarede  Jens  Tygesen,  <og  begjære  at  vorde 
førte  for  Hærens  Øverste. 

• « Fanden    kjende    Niels    Nielsen    og    ikke    jeg. 
svarede   Landsknegten    i    sit    blandede    Maal.       'For 
hvilken  Øverste  ville  I  stedes  \» 

«Nu,v  sagde  Jens,  «det  maa  vel  blive  Rigens 
Marsk,  Hr.   Tyge  Krabbe. 

c  Min  Øverste,;,  svarede  Landsknegten,  cer  den 
tappre,  berømmelige  Enderlin  van  Wene,  og  over 
ham  befaler  Reinvald  von  Heidersdorf;  hvad  de  have 
med  Eders  Marsk  at  skaffe,  rager  ikke  mig:  men 
der  kommer  Profossen.  Hei,  Jørgen  Schimmel!  Hel- 
er nogle  Bønder,  som  ville  til  den  øvrige  Hob;  tag 
Eder  af  dem!» 

Ikke  ere  vi  Bønder,  vi ! »  sagde  Jens  Tygesen 
krænket,  medens  Landsknegten  loe. 

Jørgen  Schimmel  bød  dem  nu  følge  sig;  men  de 
vare  ikke  komne  langt,  før  de  mødte  nogle  høie 
Herrer,  som  kom  slentrende  ned  ad  Leiergaden,  langs 
Landsknegtenes  af  Grene  og  Græstørv  dannede  Hytter. 
Det  var  Hr.  Tyge  selv,  Axel  Brahe,  Claus  Bilde, 
Henrik  Krummedige  ;  dernæst  den  berømmelige  Enderlin 
van  "Wene ,  en  bredskuldret ,  sværlemmet  Herre ,  og 
Reinvald  von  Heidersdorf,   en  Kriger  af  anseelig  Høide, 

med  et  veirslagent  Ansigt  og  et  stærkt  Skjæg.  Alle 
vare  de  prægtigt  klædte  og  havde  Værge  ved  Siden, 
men  de  bare  ikke  Rustning ;  thi  de  aflagde  gjerne 
denne  tunge  Byrde,  naar  det  var  gjørligt. 

Hvad  er  det  for  en  liden  Hob  slet  rustede 
Karle  paa  Skindmære ,  der  kommer ?»  spurgte  Hr. 
Tyge. 

Ei .  udbrød  Axel  Brahe,  'foran  rider  jo  min 
unge  Frænde  Jørgen;  det  maa  være  Niels  Nielsens 
Opbud  fra  Wandaas.^ 

«Og  hvor  er  han  selv?>^  spurgte  Tyge  Krabbe 
i  en  hvas  Tone. 

I  mindes  vel  det  Svar,  han  gav,  at  hans  bedste 
Heste  ere  i  Halland,-  svarede  Axel  Brahe;  han 
skikker,  hvad  han  har,  og  sin  Søn  og  Arving  i  Pant, 
det  er  dog  Noget. » 

Jens  Tygesen,  som  hørte  disse  Ord,  fandt  det 
dog  klogest  ikke  at  modsige  dem.  Mens  Jørgen 
hilste  paa  Herrerne ,  red  han  med  Svendene  efter 
Profossen,  der  anviste  dem  Kvarteer,  det  vil  sige  en 
Plet  Jord ,  hvorpaa  de  kunde  hvile  og  selv  bygge 
Hytter  til  sig  og  deres  Heste,  om  de  vilde  skaffe 
sig  og  dem  Tag  over  Hovedet. 

De  skrede  ufortøvet  til  Værket,  og  som  ægte 
Gjønger  og  Skovboere  gjorde  de  det 'hurtigt  og  snildt. 
Det  varede  ikke  to  Timer,  saa  havde  de  bygget  et 
aabent  Skur  med  Halvtag  til  Hestene  og  til  dem 
selv  en  luun  lille  Hytte ,  i  hvilken  de  nu  sade  og 
forfriskede    sig   af   de   medbragte   Madposers   Indhold: 

Da  kom  den  Landsknegt,  som  havde  staaet  paa 

Post  ved   Indgangen   til  Leiren,    men   nu   var   bleven 
afløst,   forbi,   gjenkjendte  dem,   standsede  og  sagde: 

Ki.  der  har  jeg  jo  mine  Venner  fra  før !  Alt 
bjerget  i  en  Hytte  og  snildt  er  den  bygget;  nu  det 
maa  jeg  lide!  Lad  os  sladdre  lidet,  vedblev  han, 
idet  han  tog  Plads  paa  en  stor  Steen,  der  laae  lige 
ved  Hyttens  Indgang,  gav  Jens  et  Slag  paa  Skul- 
deren og  sagde :  Hvis  Søn  er  Du  og  hvilket  er 
Dit   Navn.  ? 

Jens  Tygesen, »  svarede  Jens.  Du  kunde  dog 
faaet  mit  Xavn.  uden  at  Du  havde  liavt  nødigt  at 
banke  det  ud  af  min  Trøie. 

*  Ha,  haJ»  loe  Landsknegten.  'Stedse  nævne  I 
Eder  her  i  dette  Land  efter  Eders  Fader,  derfor 
spurgte  jeg:  hvis  Søn  er  Du?  Nu,  mit  Xavn  er 
Kurt,  det  er  kort  og  godt ,  hvad?  Og  ikke  kunde 
jeg,  om  jeg  og  vilde,  lade  mig  kalde  min  Faders 
Son,  af  den  Aarsag,  at  jeg  aldrig  har  vidst  af  ham 
at  sige.  Fanden  maa  vide,  hvad  han  hed  og  hvor 
han  stikker! 

Deraf  skulde  Du  nødigt  prale,  sagde  Jens, 
«det  geraader  Din  Moder  til  liden  Ære. 

«Om  hun  levede.,  svarede  Kurt,  «da  skulde  jeg 
værget  for  hendes  Ære ,  men  de  sige ,  at  hun  døde, 
da  hun  havde  skjenket  mig  Livet;  dermed  var  den 
Vise  ude,  og  saa  Fred  være  med  hende!  En  af  de 
løse  Kvinder  ammede  mig  op,  og  jeg  haaber,  I 
skjønner,  at  hendes  Die  var  sund.  Trommeslag  og 
Trompetstød  var  min  Vuggevise,  Sværd  og  Landse 
var  mit  Legetoi,  og  kjendte  jeg  ingensinde  noget 
andet  Hjem,  end  en  Leir  eller  et  Værtshuu-. 

Xiels  Brahe.    I.  lo 

Man  skal  see,»  sagde  Jens.  at  Du  kom  til 
Verden  i  Staal  og  Plade  og  med  en  Landse  i  Næven?* 
Kurt  saae  paa  Jens  med  et  overlegent  Siniil, 
rakte  saa  Haanden  ud  og  tog  uden  Omstændigheder 
et  Stykke  Smil.  Jens  havde  lagt  fra  sig  paa  Stenen, 
gav  sig  til  at  fortære  det  og  sagde  med  Munden  fuld  : 
•  Eden  Svinekjod .  det  er  ved  min  Helgen  det 
Eneste.   I  have  heroppe,   som  er  værdt  at  æde!» 

i  Naar    Du    har    sunket    den    Bid .  >    sagde    Jens 
med  et  Smiil.    •  da  prøv  dog  og  vort  01 ! 

Ha.  ha !  -  loe  Kurt.  greb  den  tilbudte  Øldunk, 
tng  et  langt  Drag  af  den  og  sagde:  Jens  Tyge- 
sen.  Du  er  en  Karl  efter  mit   Sind !  - 

Mon  Du  og  vil  sige  det.  spurgte  Jens,  «naar 
jeg  i  Morgen  byder  mig  selv  til  Gjest  hos  Dig  ? 
Men  lad  os  nu  hore  mere  om  Dit  Levnet:  Du  kom 
jo  ikke  videre,   end  som  i   Sloikjolen.^ 

Nn,i  tog  Kurt  paa  Ny  fat.  «jeg  fornemmer, 
at  Du  er  en  Spottefugl  og  ikke  værdig  at  høre  Be- 
retningen om  mine  Bedrifter,  som.  det  maa  Du  troe, 
har  forkortet  mangen  brav  Landsknegt  Tiden  paa 
Post.  eller  ved  en  Yagtild.  Nok.  jeg  er  den,  Du 
seer.  og  vil  Du  vide  mere.  da  prov  en  Dyst  med 
mig!  Jeg  var  en  af  de  sorte  Knegte.  forfaren  i 
mangen  Dræbning.  og  ved  den  store  Greorg  Frunds- 
berg.  alle  Landsknegtes  og  min  Fader,  bitterlig 
angrer  det  mig.  at  jeg  lod  mig  hverve  af  Enderlin 
og  fulgte  ham  herop  i  dette  fordømte  Land  at  tjene 
Eders  Stodderkonge.  Trægt  nok  betales  Solden,  og 
see,  nu  jages  vi  i  denne  erbarmelige  Fejde  i  Hui  og 
Hast  herop  og  faae  ikke    engang    vore   Kvinder    med 

til  at  pleie  og  fouragere  os !  Saa  ligge  vi  her  i 
Marts  Maaned  i  Kulde  og  Slud  paa  aaben  Mark  for 
denne  usle  Stad  og  evne  vel  ei  engang .  uden  Skyts 
som  vi  ere,  at  tage  den.  Otte  Stisens  Karle,  som 
sidde  luunt  i  Borgernes  Huse  bag  Voldene,  de  kunne 
grine  af  i 

Saamænd.  sagde  Jens ,  «Hr.  Severins  Krigs- 
karle, de  skulle  være  Djævle  til  at  fegte;  I  ville 
faae  en  haard  Dyst,  om  I  forsøge  at  tage  Staden 
med  Næverne.* 

Ikke  mere  Djævle,  end  jeg  og  os  Andre  her, 
svarede  Kurt.  Jeg  har  mere  end  een  god  Ven  og 
Stalbroder  derovre,  som  fordum  kjæmpede  ved  min 
Side,  og  nn  skulle  vi  fegte  mod  hinanden  som  Fjen- 
der, saa  er  Krigen  og  Landsknegtens  Lod!  men  de 
bande  vel,  som  jeg,  deres  Skjebne,  at  de  kom  herop. 
Xei  i  vort  skjønne  Fædreland,  der  gaaer  det  mere 
lystigt  til.  der  er  det  som  en  Smaus  at  være  Lands- 
knegt :   der  synge  vi : 

•    Beim  Bauren  muss  ioh  dreschen 
Und  essen  saure  Milch; 
Beim  Konig  trag  ich  volle  Flaschen, 
Beim  Bauren  einen  groben  Zwilch. 
Beim  Konig  tret  ich  ganz  tapfer  in  Feld, 
Zieh  daher  als  ein  tapfer  Held, 
Z  erhauen  und  zerschnitten 
Nach  adeligen  Sitten."  — * 

Mens  Landsknegten  Kurt  saaledes  forkortede  sig 
Tiden  og  kaprede  et  Maaltid  hos  Niels  Brahes 
Svende,  var  Jørgen  fulgt  med  sin  Frænde,  Hr.  Axel, 

til  haus  Telt  og  gav  ham  der  fuld  Forklaring  over 
sit  Forhold  til  sin  Fader  og  en  sandfærdig  Beretning 
om  sin  Flugt  fra  Hjemmet  og  sit  Møde  med  Svendene. 

Axel  Brahe  hørte  roligt  paa  sin  unge  Frændes 
heftige  Ord,  skjønnede  vel ,  at  hans  Hjertelag  mod 
Faderen  ikke  var  godt,  men  maatte  dog  give  ham 
Medhold  deri ,  at  om  det  skulde  vise  sig ,  at  hans 
Fader  stillede  sig  paa  Oprørernes  Side,  da  var  han 
fuldt  berettiget  til  at  skille  sin  Sag  fra  hans.  Hi*. 
Axel  havde  imidlertid  endnu  Haab  om,  at  Jør- 
gens Fader  vilde  forblive  tro  og  ønskede  det  op- 
rigtigt, thi  det  maatte  jo  være  ham  høiligt  imod, 
at  En  af  hans  egen  Slægt  gik  med  Almuen  mod 
sin  Stand  og  derved,  som  Axel  Brahe  og  hans 
Standsfæller  mente,  satte  en  Plet  paa  deres  gamle 
Skjold. 

Han  var  virkelig  bekjnnret  over  Sagernes  Stil- 
ling, men  indlod  sig  ikke  paa  at  drøfte  dem  med 
Jørgen.  Han  overveiede  nogle  Øieblikke  i  Taushed 
og  sagde  derpaa  : 

:Vi  faae  see  Tiden  an  !  Skikke  Dig  tilbage  til 
Hjemmet  mod  Din  Yillie,  det  vil  jeg  ikke,  thi  jeg 
mener,  at  jeg  ikke  vilde  kunne  forsvare  det,  af  den 
Aarsag,  at  vi  maa  nære  Tvivl  om  Din  Faders  Tro- 
skab mod  Kong  Frederik.  Bliv  da  hos  mig  og  vær 
min  Væbner! 

1  have  Hjertens  Tak,  Hr.  Axel, »  udbrød  Jør- 
gen med  et  glædestraalende   Blik. 

«Dog  maa  Du  vide  forud,  hvad  Du  der  gjør,» 
føiede  Axel  Brahe  til.  Viser  vor  Frygt  sig  at 
være  ugrundet    og  Din  Fader    indfinder    sig  her,    da 

*kal  jeg  ikke  anddrage  mig  min  Part  af  Ansvaret 
og  forsøge  at  mægle  Eder  imellem,  men  ikke  tør  jeg 
love  Dig,  at  jeg  da  vil  kunne  frie  Dig  fra  Straf  for 
Din  Ulydighed.- 

«Jeg  føler  mig  nu  tryg.  svarede  Jørgen  med 
et  ildespaaende  Smiil.  I  vil  ingensinde  blive  krævet 
til  Regnskab  for  dette ,  uden  det  skulde  være  paa 
Valen  med  Sværd  i  Haand.  Naar  Fader  kommer, 
da  vil  det  blive  i  Spidsen  for  Gjøngerne  og  som 
Kong  Frederiks  Fjende.-    — 

Jørgen  gik  nu  til  Jens  Tygesen  og  lod  ham 
vide,   i  hvad  Stilling  han  var  kommen. 

«Jeg  skal  have  et  Øie  med  Dig,»  føiede  han 
til.  Mærker  jeg,  at  Du  pønser  paa  Forræderi,  eller 
paa  at  gaae  over ,  da  skal  jeg  være  den  Første  til 
at  gjøre   Anskrig  og  lade  Dig  gribe. 

T;ik  for  god  "Underretning.  svarede  Jens 
Tygesen  med  en  Sindsro,  som  i  høi  Grad  opbragte 
Jørgen.  -Jeg  tænker  nu  som  saa,  at  ræd  Hund 
gjøer  altid  mest:  naar  Eders  Fader  kommer,  da  vil 
det   gaae  Eder  ilde  ! 

«Du  troer  ikke  selv  det.  Du  der  siger,  svarede 
Jørgen  forbittret :  jeg  spaaer  Dig  Strikken  inden 
Paaske !  a 

I  en  ophidset  Stemning  gik  Jørgen  fra  ham  og 
løb  lige  paa  Jakob  Thordsen. 

Nn ,  Gud  have  Lov ,  jeg  fandt  Dig  omsider.  > 
sagde  Jakob  og  trykkede  hans  Haand  med  Varme. 
« Forholder  det  sig  virkeliges  saa.  at  Du  er  løben  af 
Gaarde  og  draget  her  hid    mod  Din    Faders  Villie  ? » 


230 

Ja,  svarede  Jørgen  med  kneisende  Hoved, * 
-hvad  tænker  Du  derom  ? 

At  jeg  i  Dine  Kaar  vilde  gjort  som  Dtt,» 
svarede  Jakob.  Din  Fader  holdt  Dig  stedse  for 
strengt,  jeg  veed  det. 

Det  er  ikke  blot  det,»  svarede  Jørgen;  han 
pønser  nu  paa   Opror. 

»Det  er  troligt  nok , >  sagde  Jakob,  «dog  siig 
det  ikke  til  Andre:  vi  maa  først  have  Syn  for  Sagn. 
Hvor  lider  Kirsten?« 

Som  hun  kan.  .-varede  Jørgen:  er  vorden 
lidt  smal  om  Kind  og  alvorsfuld,  i 

Har  Din  Fader  været  haard  imod  hende  ?» 
spurgte  Jakob  videre. 

-Paa  sin  Viis  ja.  svarede  Jørgen.  <Hun  nj'der 
kun  ringe  Frihed .  og  han  mæler  aldrig  et  Ord  til 
hende. 

<Og  hendes  Moder  ? 

Hun  er  hende  god.. 

Nu,  G-ud  have  Lov.  da  fattes  det  hende  ikke 
paa  Trost:   thi  hun  haver  da  ei  forglemt  mig?» 

cHun  tænker  paa  Dig,  Jakob,  saa  lang  Dagen 
er,  og  om  Aftenen ,  da  læser  hun  Dit  Navn  i 
Stjernerne. 

Gud  signe  Din  gode  Søster,  Jørgen,  og  Skam 
faae  jeg.    som  har  bragt  dette  over  hende  ! » 

Siig  ikke  det.  Jakob!  Det  er  mig  en  Hjer- 
tens Olæde  at  vide,  at  Du  har  hende  kjær,  og  ønsker 
jeg  mig  ingen  bedre   Svoger,   end  Dig. 

Tak.  Jørgen  !  Naar  blot  det  kunde  gjøre  Sa- 
gen klar  !     Yeed  Du,  hvad  Din  Fader  sagde  til  mig 

den  Dag,  da  Kirsten  og  jeg  bleve  trolovede  i  Sko- 
ven? At  han  aldrig  vilde  give  sin  Datter  til  en 
Mand,  der  tænker  som  jeg  og  hader  Kong  Christiern. 
Havde  jeg  sagt,  at  jeg  havde  ham  kjær  og  løiet  det, 
da  vikle  vel  Kirsten  nu  været  min  og  hendes  Kvide 
endt. 

Men  en  værre  fulgt  efter,«  sagde  Jørgen  og 
greb  Jakobs  Haand.  «Jeg  agter  Dig  høit  for  Dit 
Retsind,  og  fordi  Du  stod  fast,  og  jeg  vil  lade  Dig 
vide,  at  Kirsten  tænker  som  jeg  og  ikke  ønsker,  at 
Du   havde  kjøbt  hende  med  en  Løgn. 

Og  hvad  tænker  Din  Moder?-     spurgte  Jakob. 

Hende  maa  vi  vel  ynke,>  svarede  Jørgen  koldt. 
<Enddog  hun  revsede  mig,  naar  jeg  frit  ud  sagd9 
til  hende,  hvad  jeg  tænker  om  Faders  Færd,  saa  er 
hendes  Hjerte  dog  paa  vor  Side. » 

<Deri    tager    Du    sikkerlig  feil,»    sagde   Jakob; 
hendes  Hjerte  er  vel  der,    hvor    det    bør   være,   hos 
hendes  Huusbonde,   Din  Fader., 

•Ja,*  sagde  Jørgen,  han  slæber  hende  med 
sig,   galen  som  han  er. » 

«Nu  Jørgen, »  svarede  Jakob,  'Ingen  har  mindre 
Aarsag  til  at  elske  Din  Fader ,  end  jeg ;  men  dog 
huer  det  mig  ikke,  at  Du  er  ham  saa  hadsk.  Han 
skjenkede  Dig  Livet  og  er  dog  Din  Fader.? 

Naar  gav  han  mig  Beviis  paa,  at  han  havde 
mig  kjær?»  spurgte  Jørgen  heftigt.  Fader.  Olde- 
fader, Oluf,  de  ere  mig  alle  ulidelige  med  deres  lave 
Sind  og  deres  Prat  om  Kong  Christiern,  Hr.  Severin 
og  den  fortrykte  Almue. » 

Jeg  begriber  det  for  saa  vidt,.,    svarede  Jakob 

sørgmodigt  og  tankefuldt:  «det  maatte  vel  gaae,  som 
det  gik.  Dog  maae  vi  vel  nu  spørge ,  Jørgen  — 
hvad  skal  Enden  blive  for  Dig,  som  for  mig?  Ikke 
kan  jeg  skimte  nogen  god  Udgang  paa  Sagen.  Nu 
skulle  vi  kriges,  men  selv  om  vi  seire,  da  bliver  det 
et  Nederlag  for  os ,  hvis  Hjerte  og  maa  være  paa 
den  anden  Side.» 

Jørgen  saae  ikke  ud  til  at  være  af  den  Mening ; 
han  stirrede  paa  Jakob  med  et  koldt  og  fast  Blik, 
som  om  han  ikke  kj endte  til  slige  Skrupler,  og  hans 
Hjerte  ganske  og  aldeles  var  paa  den  ene  Side,  der 
hvor  hans  Person  nu  befandt  sig ;  men  han  sagde 
det  dog  ikke, 

«Har  Din  Elskov  gjort  Dig  myg  og  ræd?» 
spurgte  han  blot. 

«Du  skal  faae  det  at  see  ! »  svarede  Jakob  med 
et  funklende  Blik. 

«Hvortil  da  de  Griller  ?»   spurgte  Jørgen, 

«Nu,»  svarede  Jakob,  «man  er  dog  et  Menneske, 
har  en  Sjæl,  som  maa  tænke ,  og  et  Hjerte ,  hvis 
Slag  man  fornemmer.  Dog  har  Du  Ret;  det  er  nu 
til  liden  G-avn  at  gruble.  Loddet  er  kastet  og  vi 
maae  fremad !» 

Ret    saab    sagde   Jørgen,    *nu    huer  Du    mig 
bedre. » 

« Ledingsfærd  er  min  Lyst,  Jørgen, »  sagde  Jakob, 
«jeg  haver  det  Liv  kjært,  og  den  Sag,  vi  fegte  for, 
er  god.  Mellem  Din  Fader  og  mig  var  det  ude, 
Kirsten  og  jeg,  vi  have  for  saa  vidt  Intet  at  tabe 
ved  denne  Fejde,  om  Noget  at  vinde ,  det  veed  blot 
Gud.      Jeg  vil   fegte    som  en  Djævel ,   Jørgen ,    som 

den,  der  Intet  har  at  tabe.  men  dog  altid  Et  at 
vinde,  Ærens  Krands.  Enten  jeg  slipper  derfra  med 
Livet ,  eller  jeg  bliver  paa  Pladsen ,  da  skal  det 
spørges,   at  jeg  var  med  ! 

■Min  Hu  Btaaer  og  til  Bedrift,*  sagde  Jørgen; 
«dog  frygter  jeg,  at  Hr.  Axel  vil  hytte  mig,  for  det 
Ansvars  Skyld,  han  mener  at  have  med  Hensyn  til 
Fader. 

«Criv  Tid,  Jørgen,,  svarede  Jakob  ;  « Din  Stund 
vil  og  komme !  Først  maa  Du  skoles  lidet ;  men 
det  bæres  mig  for .  at  denne  Krig  ikke  vil  vorde 
nogen  Leg.  .Vi  have  en  Fjende  foran  os,  men  og 
en,  som  lurer  bag  vor  Byg,  og  det  er  Bonden: 
maaske  bliver  han  den  værste.  Du  skal  faae  see, 
Hr.  Axel  vil  snart  forglemme  at  vogte  paa  Dig,  og 
Du  vil  faae  rundelig  Leilighed  til  at  kjøle  Dit  Mod. , 

«Mig  længes  derefter, »  svarede  Jørgen  med 
ungdommeligt  Overmod,   og  derpaa  skiltes  de. 


Tredie    Kapitel. 

Guldharpeu. 


Medens  Beleiringen  af  Aaliuus  gik  sin  G-ang 
uden  at  føre  til  nogen  Afgjørelse,  fordi  den  Undsæt- 
ning. Tyge  Krabbe  stadigt  ventede  fra  Kong  Frede- 
rik og  sine  Standsfæller  paa  Sjælland,  hidtil  var 
udebleven,  var  Niels  Brahe  paa  Færde  omkring  i 
Gjønge  Herred  og  sjelden  ved  Hjemmet. 

Sin  Bestræbelse,  at  holde  Bonden  i  Ave,  havde 
han  efterhaanden  maattet  opgive,  især  fra  det  Øie- 
blik  af,  da  det  blev  kundbart,  at  Otte  Stisen,  efter- 
ladende Junker  Mourits  som  Befalingsmand  i  Aahuus, 
med  Halvdelen  af  sin  Styrke  var  skikket  over  til 
Sølvitsborg,  havde  taget  Slottet  ved  Overrumpling 
og  gjort  Befalingsmanden,  Aage  Brahe,  og  den  hele 
Besætning  til  Fanger. 

Nu  vilde  G-jøngerne  ikke  længere  bie  paa  Hr. 
Severin,  som  fremdeles  udeblev.  De  toge  de  Vaaben 
frem.  de  havde,  gamle  Sværd,  Spyd,  Armbrøster, 
Leer  og  Knive,    fyldte    deres    Madposer,    rottede  sig 

sammen  i  Hobe  og  begyndte  at  drage  ad  Sølvitsborg 
til.  Niels  Brahes  Qjerning  blev  nu  at  samle  de  ad- 
splittede Hobe,  udnævne  Befalingsmænd,  hvor  Bøn- 
derne ikke  selv  kunde  blive  enige  om  at  vælge  dem, 
og  formane  dem  til  Aarvaagenhed,  kort  sagt  lede 
Bevægelsen  og  bringe   en  Smule  Orden  i  Forvirringen. 

Det  var  ikke  mere  nogen  Hemmelighed  i  Leiren 
for  Aahuus,  hvad  han  tog  sig  for.  Tyge  Krabbe 
sendte  ham  nu  og  da  en  Tanke  og  følte  en  kildrende 
Lyst  til  at  gjøre  et  Streiftog  til  AVandaas,  tage 
Gaarden  med  stormende  Haand  og  jevne  den  med 
Jorden:  men  han  var  nødsaget  til  at  tæmme  denne 
sin  Lyst.  Han  vidste,  at  Gaarden  var  vel  befæstet 
og  havde  Skyts  paa  Toldene ;  den  lod  sig  neppe  tage 
i  en  Haandevending  ,  eller  med  en  ringe  Styrke. 
Han  havde  dernæst  Betænkeligheder  ved  at  vove  sig 
heelt  op  i  Gjønge  Herred  mellem  Bakker  og  Fjelde, 
hvor  Bønderne  kunde  ligge  i  Baghold,  og  endelig 
var  Sagen  ikke  noget  stort  Offer  værd.  Han  nøiedes 
da  med  at  sætte  Niels  Brahes  Svende,  som  endnu 
vare  i  Leiren,  under  skarpt  Tilsyn  og  give  dem  en 
af  hans  egne  Tjenere  til  Befalingsmand.  Svend  Ty- 
gesen  fandt  sig  uden  Indvending  deri,  men  speidede 
fra  nu  af  kun  efter  en  Leilighed  til  at  rømme.   — 

Under  disse  Omstændigheder  sad  Fru  Anna  trygt 
nok  med  Kirsten  paa  Wandaas.  Oluf  havde  Befa- 
lingen paa  Gaarden,  og  hvor  ung  han  end  var,  saa 
røgtede  han  dog  sin  Gjerning  med  Klogskab  og  Paa- 
passenhed.  Han  forstod  at  skaffe  sig  Lydighed,  viste 
sin  Moder  al  Ærbødighed  og  bar  saa  stor  Omhu  for 
hendes  Sikkerhed  og  Velvære,  at   hendes  Hjerte  om- 

sider  bøiede  sig  mod  denne  hendes  hidtil  saa  lidet 
paaagtede  Søn .  og  hun  fandt  en  Trøst  i  hans 
Selskab. 

Tungt  gik  dog  Dagene  for  hende  i  hendes  En- 
somhed og  dertil  i  stor  Spænding.  Om  Dagen  var 
hun  taus  og  tankefuld .  om  Natten  laae  hun  ofte 
søvnløs  paa  sit  Leie  og  foer  forfærdet  op  ved  hver 
uventet  Larm :  ikke  af  Frygt  for  sin  egen  Sikkerhed, 
men  fordi  hun  ventede  at  faae  et  eller  andet  Ulykkens 
Budskab  fra  sin  Huusbonde,  eller  at  see  ham  komme 
til  Hjemmet,  saaret,  blødende  som  en  forfulgt  Flygt- 
ning, eller  at  blive  indbaaren  som  Liig.  Kunde  hun 
blot  været  hos  ham  og  delt  Farerne  med  ham!  Ja, 
hvad  var  Faren  selv  mod  denne  Uvidenhed  i  Ørkes- 
løshed? 

Livets  sorgløse  G-læder ,  Tilværelsens  Tryghed 
og  Velvære,  Fremtidshaabets  rosenduftende  Land.  det 
laae  nu  Alt  bag  hende,  eller  var  dækket  af  mørke 
Anelsers  Taageslør.  Naar  det  engang  løftedes,  hvad 
vilde  hun  da  faae  at  see  —  en  seirkronet  Helt  ved 
Kong  Christierns  Side.  eller  et  Skafot?  I  mangt  et 
mørkt  øieblik  var  hun  i  sine  egne  Øine  alt  Enke, 
og  Enketankerne  hjemsøgt  e  hende  som  travle  Dæmo- 
ner. Dog  lod  hun  Ingen  mærke  sine  Anstrengelser, 
styrede  sit  Huns  med  fast  Haand,  som  før,  og  var 
besluttet  paa  i  Tilfælde  af  et  Angreb  at  opildne 
Besætningeus  Mod  og  lade  Gaarden  forsvare  til  det 
Yderste. 

Kirsten    gjettede     dog .    hvorledes     det    egentlig 
saae  ud    i  Moderens  Hjerte,    og   nu  gjorde  hun  Gjen 
gjeld.    fordi    hun   i  sin    egen  Hjertesorg   havde  fundet 

Trøst  ved  sin  Moders  Barm.  Hun  viste  et  glad 
Aasyn  og  havde  ogsaa  i  Virkeligheden  mere  Ha  ab, 
saa  vist  som  en  uerfaren,  livsglad  Jomfrues  Syn  paa 
Livets  Ofaader  altid  er  et  lysere,  end  den  modne, 
erfarne  Kvindes. 

Kirsten  havde  jo  ogsaa  nu  den  Trøst,  at  hun 
frit  kunde  tale  om  det,  der  laae  hende  paa  Hjerte; 
og  dette  gjorde  hun  da  en  Aftenstund,  da  de  sade 
alene  med  hinanden  paa  det  gamle,  kjære  Sted,  ved 
Kaminen  i  Hallen.  Gamle  Morbroder  var  bragt  til 
Hvile,  Oluf  havde  faaet  sin  Nadvere  og  var  ude 
paa  Volden  hos  Svendene ,  saa  de  vare  sikkre  paa 
at  kunde  tale  uforstyrrede  med  hinanden;  men  Fru 
Anna  havde  dog  længe  siddet  taus  og  stirret  ind 
i  Ilden. 

Moder,  hvorpaa  tænker  I  nu?»  spurgte  Kirsten. 
«Paa  Fader,  som  nu  færdes  Dag  og  Nat  i  Skovene, 
døier  Ondt  og  er  i  Fare?>, 

Visselig,«  svarede  Kirstens  Moder,  han  er 
ingensinde  ude  af  mine  Tanker ,  hvilke  vildsomme 
Veie  de  end  gaae;  dog  gjaldt  de  nu  snarest  Dig  og 
Jakob. » 

«Og  hvad  tænkte  I  da  om  os?»  spurgte  Kirsten 
livligt  og  saae  op. 

"At  Eders  Kjærlighed  maaskee  dog  er  som  et 
Lys  i  alt  dette  fule  Mørke,*   svarede  Fru  Anna. 

^Moder,  ■„  udbrød  Kirsten  rødmende  og  med  et 
Glædesblink  i  sine  Øine ,  <  Sligt  sagde  I  ingen- 
sinde før! 

Nei,»  sagde  Fru  Anna,  men  i  disse  Tider,  da 
er  Sjælen  som  en  Skipper  i  Havsnød  og  griber  efter 

hver  frelsende  Planke,  er  den  end  skrøbelig.  Jeg 
tænkte  da  —  hvad  oin  Jakob  dog  maaskee  bliver 
den,  der  bjerger  Dig,  naar  vi  Andre  have  lidt  Skib- 
brud og  ere  plat  forgaaede?- 

Kirstens  Hjerte  kom  i  heftig  Bevægelse  ved 
disse  Ord.  Saa  vidt  havde  hendes  Elskov  dog  endnu 
ikke  fort  hende  ,  at  hun  paa  den  Maade  havde 
skilt  sin  Sag  fra  sine  Forældres.  I  sine  Drømme 
havde  hun  foregøglet  sig  mange  Muligheder,  men 
de  gik  stedse  ud  paa  Frelse  for  dem  Alle  og  Forso- 
ning til  sidst. 

c  Moder,  >  udbrød  hun,  «siig  ikke  Sligt!  Gaae  I 
Andre  til  Grunde,  da  vil  der  ingen  Glæde  være  for 
mig  her  paa  Jorden. 

«Du  mener  det  godt,»  svarede  Fru  Anna  med 
et  tungsindigt  Smiil.  «meii  endnu  er  Du  ikke  bleven 
sat  paa  Prøve.  Du  kan  blive  saaledes  stedet,  at  det 
vil  falde  Dig  svært  at  handle  efter  det,  Du  nu 
tænker. » 

Det  var  en  ildevarslende  Yiisdom,  der  talte  ud 
af  Fru  Annas  Mund:  Ordene  løde  i  Kirstens  Øren 
som  en  Spaadom,  og  en  isnende  Anelse  gik  gjennem 
hendes  Hjerte  med  sin  Kulde.  Ogsaa  hendes  Moder 
syntes  betagen  af  en  lignende  Gysning:  hun  slog 
Kors  for  sig,  greb  sin  Eosenkrands  og  lod  dens  Per- 
ler langsomt  gaae  mellem  Fingrene,  mens  hun  bad. 
Derpaa  drog  hun  et  Suk  og  sagde: 

«Det  er  formasteligt  saa  at  ville  granske  Frem- 
tidens endnu  dunkle  Skrift.  Kirsten,  tag  Din  Luth, 
spil  for  mig  og  syng  en  Yise ;  det  fordriver  bedst  de 
mørke   Tanker. 

Da  blev  Kirsten  glad;  thi  det  var  nu  længe, 
siden  hendes  Moder  havde  bedet  hende  om  at  synge; 
ja  naar  hun  ret  tænkte  sig  om,  da  havde  den  vante 
Hygge  ikke  hersket  i  Hjemmet  i  Maaneder,  ikke; 
siden  den  skjebnes vangre  Decemberdag  i  Fjor,  da 
hun  blev  overrasket  med  Jakob  i  Skoven,  og  hendes 
Faders  Vrede  var  falden  paa  hende  som  en  isnende 
Riim. 

Hun  ilede  hen  til  Vindueskrogen,  hvor  hendes 
kjære  Luth  hang,  støvet  og  forglemt;  rensede  den, 
stemte  dens  Strenge  og  lod  sine  Fingre  løbe  let  over 
dem  i  en  Akkord,  der  klang  som  et  Alfechor  og 
gav  dæmpet  Gjenlyd  i  Hallen.  Saa  gik  hun  tilbage 
til  Kaminen,  hvor  hendes  Moder  sad  stum  og  tanke- 
fuld, som  om  hun  allerede  havde  forglemt  baade  hende 
og  Luthen,   og  sagde: 

-Hvilken  Vise,  Moder,  begjærer  I,  at  jeg  skal 
synge  for  Eder? 

Fru  Anna  vaagnede  som  af  en  Drøm  og  svarede : 

« Hvilken  Vise?  Nn,  syng  hvilken  Du  vil:  den, 
der  er  Dig  selv  kjærest.» 

Da  var  Kirsten  ikke  i  Tvivl  om,  hvilken  hun 
vilde  vælge;  thi  ingen  af  de  mange  Viser,  hun 
kjendte.  var  hende  saa  kjær,  som  den  hun  nu  sang, 
Visen  om 

Guldharpen.* 

Hr.  Peder  han  rider  af  Gaarde, 

Hans  unge  Brud  sukker  saa  saare. 

Min  Hjertens  Allerkjærest.  hvi  sørger  I  saa? 


Kjæmpevise. 

Sørger  I  enten  for  Saddel  eller  Hest, 
Eller  sørger  I  for,  jeg  haver  Eder  fæst? 

Ikke  sørger  jeg  for  Saddel  eller  Hest, 

Ei  heller  sørger  jeg,  for  I  haver  mig  fæst. 

Eller  sørger  I  for,  jeg  er  ikke  rig? 

Eller  sørger  I  for,  jeg  er  ikke  Eders  Lige? 

Ei  sørger  jeg  saa.  thi  I  er  jo  rig; 
Saa  mener  jeg  og.  at  I  er  min  Lige. 

Jeg  sørge,  jeg  sørge,  jeg  sørge  vel  maa, 
Jeg  veed.  hvad  Skjebne  jeg  vil  faae. 

Jeg  sørger  fast  mere  for  breden  Bro, 
Og  der  faldt  ud  mine  Sødskende  to. 

Jeg  sørger  fast  mere  for  striden  Strøm, 
Og  der  faldt  ud  mine  Sødskende  fem. 

Skjøn  Jomfru.  I  skal  hverken  sørge,  eller  kvide, 
Tolv  af  mine  Svende  skal  hos  Eder  ride. 

Tolv  af  mine  Svende  skal  hos  Eder  ride, 
Selv  vil  jeg  holde  Bidsel  og  Mile. 

Og  der  de  kom  til  Rosens  Lund, 

Der  spilled  en  Hjort  med  Guldtavl  i  Mund. 

Alle  saa  toge  de  Hjorten  vare, 
Alle  da  lod  de  den  unge  Brud  fare. 

Der  hun  kom  paa  breden  Bro, 

Da  snubled  hendes  Ganger  paa  fire  Guldskoe. 

Fire  Guldskoe  og  femten  Guldsøm, 
Den  Jomfru  faldt  ud  i  striden  Strøm. 

Hr.  Peder  vendte  da  om  med  Hast, 
Efter  sin  unge  Brud  han  ledte  vel  fast. 

Han  raabte  paa  sine  Svende  med  Flid: 
I  hente  mig  snart  min  Guldharpe  hid  ! 

Hr.  Peder  han  leged  med  saadan  List, 
At  alle  smaa  Fugle,  de  sjunge  paa  Kvist. 

Den  Havmand  kom  op  fra  Havsens  Bund, 
Og  havde  den  unge  Brud  ved  Haand. 

Kjære  Hr.  Peder,  I  lege  ikke  meer, 
Her  haver  I  Eders  Brud  saa  kjær! 

Jeg  nøies  ikke  med  min  Brud  saa  væn, 
Jeg  vil  dertil  have  hendes  Sødskendt  fem. 

Hr.  Peder  han  leged  igjen  med  List, 
Alle  smaa  Fugle  kom  ned  fra  Kvist. 

Den  Havmand  steg  op  fra  Havsens  Bund. 
Han  havde  fem  Jomfruer  ved  sin  Haand. 

Hr.  Peder.  Hr.  Peder,  I  lege  ikke  meer! 
Jeg  haver  nu  ikke  Jomfruer  fleer. 

Nu  haver  den  Jomfru  forvunden  sin  Harm, 

Hun  sover  hver  Nat  i  Hr.  Peders  Arm. 

Min  Hjertens  Allerkjæreste,  hvi  sørger  I  saa? 

Da  Kirsten  havde  sunget  Visen  til  Ende,  saae 
hun  til  sin  Moder  og  blev  vaer  at  hun  stirrede  ind 
i  Ilden  med  et  skrækslagent  Blik.  Hun  lagde  Luthen 
fra  sig,  gik  lien  til  hende,  lagde  sin  Arm  om  hendes 
Hals  og  sagde: 

Kiels  Brahe.     I.  16 

c  Moder  kjære,   hvad  fattes  Eder,  lider  I   ilde?« 

Da  drog  Fru  Anna  et  dybt   Suk  og  sagde : 
Mit  Barn,   kvi  sang  Du  den  Yise? 

«Hvi  jeg  sang  den?/  spurgte  Kirsten.  Drag 
Eder  dog  til  Minde,  hvor  kjær  den  stedse  var  mig, 
og  at  I  selv  sang  den  for  mig,  da  jeg  var  liden. 
Mindes  I  ikke,  hvor  barnetosset  jeg  da  var,  at  jeg 
græd  med  Jomfruen  over  de  fem  smaa  Sodskende, 
som  vare  hos  Havmanden,  og  klappede  i  Hænderne 
af  Fryd,   da  han  kom  op  med  dem?* 

Sandt  uok  det,  jeg  mindes  det.»  svarede  Fru 
Anna,  tog  sin  Datters  Haand  og  drog  hende  ned  hos 
sig  paa  Loibænken:  «men  hor  nu,  hvorlunde  de  onde 
Aander  kom  til  min  Sjæl  og  tog  al  Ynde  og  Lyste- 
lighed fra  Din  Yise.  Strax  da  Du  sang:  Min  Hjer- 
tens Allerkjæreste .  hvi  sorger  I  saa?  da  var  det, 
som  gjaldt  det  Spørgsmaal  mig,  og  mit  Hjerte  gav 
Svar,  idet  jeg  tydede  Yisens  Ord  paa  min  Yiis; 
eller  det  var,  som  om  en  Anden  gjorde  det,  og  en 
fremmed  Rost  sagde  til  mig,  mens  Du  sang:  sorg 
som  Jomfruen  for  den  breden  Bro  og  sørg  for  den 
striden  Strøm;  thi  den  breden  Bro,  det  er  denne 
usalige  Fejde  og  den  striden  Strøm,  det  er  Dødens- 
Svælg,  og  Hjorten  med  Guldtavl  i  Mund,  som  lokker 
Din  bedste  Yen  fra  Dig,  det  er  Severin  Xorby,  og 
Havmanden,  som  vil  drage  ham  ned  i  Dødens  Svælg, 
det  er  Kong  Christiern. 

«  Moder,  Moder,  siig  ikke  mere!>  bad  Kirsten, 
hvid  om  Kind  •     ingensinde  synger  jeg  igjen  den  Yise! » 

Men  hendes  Moder  foer  fort,  som  om  hun  ikke 
havde  hørt  hendes  Bøn  og  sagde: 

»Den  Mand,  eller  den  Kvinde,  er  ikke  født, 
som  kan  blødgjøre  hans  Hjerte.  Han  vil  vedblive 
dermed  at  tragte  efter  den  tabte  Krones  Gnid  og 
drage  sine  troe  Mænd  ned  i  Dødens  Svælg:  men 
han  har  ikke  Havmandens  Magt  og  kan  ikke,  selv 
om  han  vilde .  atter  give  dem  tilbage  til  Livet. 
Nei,  naar  Alt  er  forbi,  og  det  store  Forliis  fuld- 
byrdet, hvor  finder  jeg  da  en  G-uldharpe,  hvorpaa  jeg 
kan  lege  saa  med  List ,  at  Dødens  Engel  slipper  sit 
Bytte  ?     Den  lindes  ei  paa  Jordens  ganske  Kreds ! » 

Kirsten  stirrede  skrækslagen  paa  sin  Moder, 
hvis  fagre  Aasyn  tyktes  hende  heelt  forvandlet ,  og 
af  hvis  mørke  Øijies  Dyb  lyste  en  sælsom  Ild.  Da 
slnktes  den  som  med  Et,  og  hun  sank  bleg  og  ud- 
mattet tilbage  i   Kirstens  Arme. 

-Moder,  I  er  syg!»   raabte  Kirsten. 

Men  Fru  Anna  gjenvandt  hurtigt  Bevidstheden, 
rev  sig  løs  af  Kirstens  Favntag  og  sagde: 

Hvad  er  der?  Det  er  Intet,  Kirsten:  slige 
Syner  har  jeg  nu  og  da;  jeg  kan  ikke  holde  dem 
borte.      Siig  nu  Du  mig  et  Trøstens  Ord!» 

Det  var  Kirsten  dog  ikke  i  Stand  til  nu :  thi 
da  hun  saae,  at  hendes  Moder  ikke  trængte  til  hendes 
Bistand,  da  brød  den  Angst  og  Smerte,  der  var  vakt 
i  hendes  eget  Bryst,   frem  i   Taarer. 

«Hvi  græder  Du?>  spurgte  Fru  Anna.  «Nu,  > 
føiede  hun  strax  til,  «jeg  forstaaer,  for  ham,  Dit 
Hjertes  Yen.» 

«.Ta,  Moder,  ;>  svarede  Kirsten;  c  nu  maa  jo  og 
lian  være  med  i  Leding,  og  er  da  ikke  og  hans  Liv 
hver  Dag  i   Fare?,    men  ikke  har  jeg  tænkt    derpåa 

16« 

med    slig-  Angst    som    nu,    siden  jeg   hørte  de  rædde- 
lige Ord,   I  talte  før. 

« Dette  er  Intet  mod  det  Andet,;  sagde  Fru 
Anna.  s  Jakob,  lian  er  bleven  sin  Ed  tro,  lian  gaaer 
med  sin  Slægt  og  med  sine  Fæller.  Sandt  nok,  han 
kan  miste  Livet,  men  han  vil  da  falde  med  Ære, 
og  skulde  han  geraade  i  Fangenskab,  da  vil  han  og 
hans  Lige  være  som  en  æret  Fange,  hvem  de  vilde 
sege  at  vinde  for  Kong  Christierns  Sag:  men  hvilken 
Lod  tænker  Du,  der  venter  Din  Fader,  om  han  fal- 
der i  sine  Fjenders  Hænder?  Han  har  brudt  sin  Ed 
og  gaaer  alene  mod  hele  sin  Slægt  og  mod  Standen 
—  Du  kan  let  gjette  det!  Jeg  har  tænkt  over  Sagen 
til  Bunds,  kan  Du  skjønne:  men  lad  dette  være  Dig 
i  saa  Maade  en  Trøst,  som  lian.  Du  dog  elsker 
høiest,   har  de  bedre  Kaar. » 

Moder!«  udbrød  Kirsten  heftigt,  ti  er  sjæle- 
syg. I  vender  Alt  til  det  Værste  og  vorder  bitter; 
det  er  syndigt !  Forlad  mig,  at  jeg  siger  det,  men 
jeg  kan  ei  Andet.  Jeg  maa  dog  spørge  Eder  — 
om  Kong  Christierns  Sag  seirer.  hvilken  Lod  venter 
da  Jakob  og  hans  Lige?  Ja.  vinder  Bonden  Magt 
blot  en  føie  Stund,  hvad  vil  da  skee?  Hørte  jeg  ikke 
selv  to  af  de  Tydinge  Mænd,  som  ere  her  paa  -Vagt. 
forgangen  Dag  indbjTdes  tale  om,  at  naar  de  vandt 
Ur.  Tyge  over,  da  skulde  han  rettes  og  steiles  og 
den  røde  Hane  gale  over  det  ganske  Skaane?» 

Tel  Kirsten.  svarede  Fru  Anna  med  dæmpet 
Røst.  *og  det  kan  skee!  Du  kan  faae  Ret  deri  og 
jeg  i  Mit;   thi  derpaa  kommer  det  an,   hvo  der  seirer 

til    sidst,    og   jo  haardere  Kampen  har    været,    desto 
grummere  vil  Hevnen  og-  Straffen  vorde. 

Som  hun  sagde  dette,  hørtes  Lyden  af  et  Horn 
uden  for  Borgvolden,  Portvægteren  gav  Svar  med  sin 
Luur,  og  kort  efter  blev  Vindebroen  dundrende  ned- 
ladt. Den  Larm  var  for  dem  en  frydefald  Klang  og 
kaldte  dem  som  Englerøster  fra  Dødens  Rædsel  til- 
bage til  Livet;  thi  der  kunde  ingen  Tvivl  være  om, 
hvo  det  var,  der  kom.  Nu  hørte  Fru  Anna  hans 
faste  Trin  paa  Taarn trappen  og  ilede  ham  i  Møde. 

Da  de  kort  efter  begge  traadte  ind,  og  Kirsten 
kom  for  at  byde  sin  Fader  velkommen,  fik  hun  en 
venligere  Modtagelse,  end  hun  nu  i  lang  Tid  havde 
været  vant  til.  Han  saae  derpaa  forskende  paa 
hende,   dernæst  paa  hendes  Moder  og  sagde : 

«Hvad  er  hændet  i  min  Fraværelse?  Har  Nogen 
voldet  Eder  Uro  eller  Fortræd,  mens  jeg  var  fra 
Huse?* 

«Nei,»  svarede  Fru  Anna  og  fremtvang  et  Smiil, 
«hvi  spørger  I  saa?, 

« Eders  Haand  skjelver  end  i  min,  >  svarede  han, 
«Hvad  er  dette?  Kirsten  siig  frem!. 

«Det  er  Intet,  Fader!*  svarede  Kirsten. 
Kan  Oluf  ikke  magte  Krammet?  Have  Fol- 
kene været  opsætsige?;  spurgte  han.  «Nu,  der  have 
vi  ham,*  vedblev  han  og  vendte  sig  til  Oluf,  som 
traadte  ind.  <-Har  Alt  været  stille,  Oluf,  mens  jeg 
var  fra  Huse?> 

Som    i    et  Kloster, -»    svarde    Oluf.       'Kun    een 
Dag    luskede    her    nogle  Stimænd    omkring;    men    de 

maa  vel  have  seet  Røgen  fra  vore  Lunter,  som  jeg 
strax  lod  tænde,  eller  Fjederen  i  min  Hat,  da  jeg 
kiggede  over  Brystværnet :  thi  de  forsvandt  i  samme 
Nu  i  Tykningen,  og  da  jeg  derefter  rykkede  ud  med 
nogle  af  Karlene  og  vi  afsøgte  Skoven,  fandt  vi 
Ingen.  Siden  har  intet  Levende  været  seet  uden 
Voldene,   og  det  har  været  kjedsomt  nok.>; 

Oluf  har  været  tro  og  snild , »  sagde  hans 
Moder  med  Tarme:  vi  have  følt  os  trygge  under 
hans  Beskyml-^. 

«Og  dog,     sagde  Niels  Brahe,    c  var  I  ræd  som 
en  Hare,   Anna,   da  jeg  kom!- 

Keer  Eder  ikke  derom  Fader, »  sagde  Kirsten. 
<Det  er  blot  saa,  at  naar  I  er  fraværende,  da  seer 
Moder  Syner  og  tænker  sig  det  Værste.  Jeg  har  frit  ud 
sagt  hende,   at  deri  gjør  hun  Lret.» 

Anna .  Anna !  udbrød  Niels  Brahe  hoved- 
rystende. '  naar  vil  I  faae  Bugt  dermed?  Skal 
Eders  egen  Datter  overgaae  Eder  i  Fornuft  og  Mo- 
dighed?^ 

Det  vil  jeg  see  forst,  svarede  Kirstens  Moder 
rødmende.  <I  veed  det  jo,  Niels,  at  onde  Drømme 
stedse  var  min  Plage,  men  og,  at  Modet  ingensinde 
svigtede  mig.  naar  det  gjaldt.  Kunde  jeg  færdes 
med  Eder  og  ride  ved  Eders  Side  i  Farens  Stund, 
da  vilde  Alt  være  vel.  > 

Ugjørligt  det.  Anna.  svarede  Niels  Brahe. 
«og  veed  I  ei  heller  selv,  hvad  det  er,  I  der  ønsker. 
Nu  er  ^eg  kommen  for  at  tage  Afsked  med  Eder, 
maaskee  paa  lang  Tid.     Alt   i   Morgen   aarle   drager 

jeg    af,   og  I    maa    bjerge    Eder    selv    for    en  Stund; 
hvorlunde  vil  det  da  gaaeV 

Det  skal  gaae  bedre ,  end  I  tænker, »  svarede 
hun  med  et  Smiil.  c Lader  os  nu,  den  korte  Stund, 
I  er  hos  os,  være  glade  med  hverandre!  I  skal  ikke 
mere  faae  see  Taare  i  mit  Øie,  eller  Rynke  i  min 
Pand 

Det  Løfte  holdt  hun.  Det  sildige  Maaltid  de 
nu  satte  dem  til,  blev  en  Gdædens  Stund,  og  deres 
Færd  bar  Præget  af  det  lette  Sind,  hvormed  vore 
Fædre  under  deres  urolige  Livsvilkaar  pleiede  at  gribe 
Glæden  i  Flugten  og  nyde  den. 

Forst  seent  kom  de  til  Ro,  og  kun  kort  blev 
den  Hvile,  de  nød.  Niels  Brahe  var  oppe  før  Dag- 
gry og  tilbragte  en  Stund  inde  hos  gamle  Morbro- 
der, hvem  han  stillede  tilfreds  ved  en  Beretning  om 
Sagernes  Stilling,  og  til  hvis  Raad  han  lyttede  med 
Ærbødighed. 

Da  Niels  Brahe  derefter  gik  paa  sit  Kammer 
for  at  lade  sig  iføre  sin  Rustning  og  omgjorde  sig 
med  sit  Sværd,  da  fandt  han  ikke  sin  Svend,  men 
sin  Hustru. 

«Kald  Laurents  hid!»   sagde  han. 

«Jeg  har  skikket  ham  bort.  svarede  Fru  Anna 
med  et  Smiil  og  et  Blik,  som  hendes  Huusbond  længe 
mindedes.  -Jeg  vil  være  Eders  Dreng  og  forrette 
hans  Gjerning.  » 

Han  lod  det  skee,  og  hun  gjorde  det  saa  snildt, 
at  det  forundrede  ham;  men  hun  forhastede  sig  ikke. 
Hun  fæstnede  hans  Rustnings  Jernskinner  og  spændte 
hver  Rem  trofast  og  godt,  men  hun  gjorde  det  lang- 

somt,  soin  om  lmu  vilde  trække  Tiden  ud.  Omsider 
blev  hun  færdig  og  spændte  Sværdet  om  hans  Lænd. 

Han  havde  ingen  "Ctaalmodighed  viist,  men  dog 
fornam  hun  nu  paa  det  raske  Greb,  hvormed  han 
tog  sine  Handsker,  at  hans  Hu  stod  til  at  komme 
afsted.  Dog  besindede  han  sig,  tog  hende  i  sin  Favn 
og  sagde: 

«Nu  have  I  Tak,  Anna!  I  er  mig  en  trofast 
og  dyrebar  Hustru!  For  hvert  Spænde  I  fæst- 
nede paa  min  Rustning,  skal  jeg  skjænke  Eder  en 
kostelig  Gave.   naar  jeg  vender  tilbage  med  Seir.» 

-Tak  for  de  kjærlige  Ord,»  svarede  hun  bevæ- 
get; men  ikke  staaer  min  Hu  til  Gaver.  Jeg  be- 
gjærer  blot  et  Løfte  af  Eder.  Naar  I  har  fanget 
Seir  og  Hr.  Severin  er  Herre  i  Landet,  det  jeg  hver 
Dag  vil  bede  til  Gud  og  alle  Hellige  maa  skee,  vil 
I  da  skikke  mig  Bud  og  lade  mig  komme  til  Eder?* 

«Jeg  lover  Eder  det,»  svarede  han;  «  om  jeg  er 
i  Live.  da  skal  det  skee,  og  I  skal  nyde  den  Ære, 
jeg  vinder,  ved  min  Side!> 

<-Hav  Tak  for  det  Løfte, »  svarede  hun,  «Gud 
Herren  lade  det  fuldbyrdes!  Tag  nu  blot  dette  og 
forvar  det  vel!« 

Hun  drog  frem  en  liden  Amulet,  som  hendes 
Moder  havde  givet  hende,  da  hun  var  liden,  og 
som  hun  siden  aldrig  havde  aflagt.  Det  var  en 
Guldkapsel,  prydet  med  en  funklende  Diamant  og 
med  en  fim  Guldkjede  ved;  i  Kapselen  var  gjemt 
en  Lok  af  Guds  Moders  Haar.  Hun  hang  Kjeden 
om  hans  Hals  og  gjemte  Kapselen  ved  hans  Bryst. 

«Den  skal  skjærme  Eders  Liv!;>   sagde  hun. 


249 

»Frygt  ikke  for  det,»  svarede  han;  «jeg  Mer 
mig  tryg;  det  bæres  mig  for,  at  jeg  ingenlunde 
vil  lade  mit  Liv  i  denne  Fejde,  men  komme  uskadt 
derfra.* 

Da  blev  Fru  Anna  bleg  om  Kind,  men  hun  fat- 
tede sig  hurtigt,  og  de  toge  nu  kjærligt  Afsked 
med  hinanden.  Ogsaa  Kirsten  fik  venlige  Ord  og 
et  Kys  til  Afsked  og  Oluf  nogle  gode  Raad  og 
dertil  en  Formaning  om  at  være  aarvaagen  og 
vogte  paa  Gaarden  lige  saa  tro,  som  hidtil. 

Saa  drog  Niels  Brahe  af,  og  Vindebroen  dun- 
drede under  Hestenes  Hovslag;  thi  hans  Følge  var 
stort.  Nu  havde  han  faaet  sine  Heste  hjem  fra 
Halland  og  hvervet  saa  mange  Karle ,  som  hans 
Rustkammer  kunde  forsyne  med  Vaaben,  og  hans 
Pung  evnede  at  lønne.  Han  drog  af  med  fyrgetyve 
rustede  Karle  til  Hest,  hvilket  var  et  større  Opbud, 
end  nogen  Adelsmand,  selv  den  rigeste,  dengang 
stillede. 

Kamplysten  og  i  stolt  Bevidsthed  om  sin  Evne 
til  at  tjene  sin  rette  Herre  og  kjæmpe  med  hans 
Fjender,  drog  han  af,  men  da  han  var  kommen 
et  lidet  Stykke  fra  Gaarden,  vendte  han  dog  sin 
Hest,  blev  holdende  et  Øieblik  og  saae  tilbage.  Han 
saae  paa  sit  Fædrenehjem,  som  om  han  vilde  præge 
Billedet  fast  i  sin  Erindring;  han  saae  i  Aanden 
sin  fagre  Hustru,  som  hun  havde  staaet  for  ham 
nys  i  Afskedens  Stund  med  det  kjærlige  Blik  fæstet 
paa  ham ,  og  det  ømme  Smiil  paa  Læben,  der 
gav     hendes    Aasyn     en    Ynde    uden    Mage.      Først 

nu  fornam  han  ret,  hvad  han  satte  paa  Spil  og 
vilde  miste,  om  Lykken  gik  ham  imod;  men  han 
fik  Bugt  med  sin  Svaghed,  vendte  sin  Hest  og  red 
gjennem  Landet  den  samme  Vei,  Bøndernes  væbnede 
Skarer  havde  taget,  ad  Solvitsborg  til. 


Fjerde  Kapitel. 

Den  første  Bræbning. 


Just  den  Dag,  da  Niels  Brahe  var  redet  til 
Hjemmet,  skete  det,  at  en  Flok  Bønder  fra  Willandfl 
Herred  i  Ledtog-  med  nogle  (xjøngeboere,  som  forte 
an,  gjorde  et  Streiftog  fra  Fjelkinge  Syd  paa  lienad 
Aahuus  til.  Det  var  deres  Hensigt  at  opsnappe  en 
Transport  af  Stude  og  Korn,  som  de  vidste  var 
paa  Veien  til  Leiren  under  Bedækning  af  en  lille 
Deling  Landsknegte,  hvorfor  de  lagde  sig  i  Baghold 
i  Skoven,  og  da  de  saae  Toget  komme,  styrtede  de 
frem,  overrumplede  og  nedhuggede  i  et  Nu  Lands- 
knegtene,  som  gik  sorgløse  og  sladdrede  med  Kudskene, 
og  bemægtigede  sig  baade  Studene  og  de  med  Korn 
belæssede  Vogne,   hvilke  de  førte  til  Solvitsborg. 

Kun  en  af  Kudskene  slap  ,  derfra  og  bragte 
Ulykkesbudskabet  til  Leiren,  hvor  det  vakte  en  ual- 
mindelig Forbittrelse.  Tyge  Krabbe  fnyste  af  Harme 
over,  at  Bønderne  havde  vovet  paa  egen  Haand  at 
udføre  en  slig  Bedrift:    deres  Dumdristighed  harmede 

ham  næsten  mere,  end  Tabet  af  Kornet  og  Studene, 
og  han  indsaae,  at  om  dette  gik  ustraffet  hen,  da 
vilde  det  ikke  blive  derved. 

Han  pønsede  da  strax  paa  Hevn,  men  havde 
dog  sine  Betænkeligheder  ved  at  sende  nogen  større 
Styrke  ud  og  blotte  sig;  thi  det  var  at  vente,  at 
Besætningen  i  Aahuus,  om  den  mærkede  det,  vilde 
gjøre  et  Udfald  og  hjemsøge  ham  i  Leiren,  som  kun 
var  svagt  forskandset. 

Da  indtraf  en  ny  Hjobspost ,  som  meldte,  at 
Otte  Stisen  var  løben  ud  paa  en  liden  Jagt,  havde 
med  sine  Folk  gjort  Landgang  i  Bleking,  overrumplet 
og  afbrændt  Kongens  Gaard  Gladsaxe,  som  Knud 
Pedersen  Bilde  havde  i  Forlæning ,  og  ført  hans 
Hustru.  Fru  Dorthe  Daa,  med  sig  som  Fange  til 
Sølvitsborg. 

Det  Slag  gav  end  værre  Svie  i  de  adelige 
Herrers  forbittrede  Sind.  Aage  Brahe  alt  ført  som 
en  fangen  Fugl  til  Visborg  og  nu  Fru  Dorthe  i 
Buur  paa  Sølvitsbnrg.  det  gik  for  vidt!  Nu  havde 
Otte  Stisen  jo  ogsaa  givet  Bønderne  Anviisning  paa 
at  brænde  og  skjænde.  hvorfor  Tyge  Krabbe  med 
god   Grund  udbrød,   da  han  fik  denne  Tidende: 

Nu  fegte  vi  ei  blot  for  Konge,  Land  og  Rige, 
men  for  Huus  og  Hjem.  for  vore  Eiendomme  og  vore 
Hustruers  Sikkerhed  og  Ære  ! » 

Nu  ble  ve  alle.  Betænkeligheder  satte  til  Side  og 
et  Tog  mod  Bønderne  besluttet.  Trommerne  rørtes 
og  Trommeslagerne  bekjendtgjorde  den  givne  Befa- 
ling i  Leiren.  Folkene  grebe  deres  Huggekaarder  og 
Langspyd,    stak  Fetalje    i   Poserne,   samlede  sig  Rode 

for  Rode  og  rykkede  frem  paa  Allarmpladsen,  hvor 
Tyge  Krabbe,  Reinvald  von  Heidersdorf,  øversten 
over  alt  Fodfolket,  og  Axel  Brahe,  Befalingsmanden 
over  Lænsrytteriet,  samt  en  stor  Skare  Adelsmænd 
befandt  sig. 

Disse  sidste  brændte  alle  af  Begjærlighed  efter 
at  rykke  ud,  kjede  som  de  vare  af  den  eensformige 
Beleiring;  men  det  blev  kun  faa  af  dem  forundt,  da 
Tyge  Krabbe  ikke  turde  blotte  sig  for  meget.  Det 
var  Landsknegtene  der  skulde  knuse  Bønderne,  om  det 
lykkedes  at  lokke  dem  ud  paa  aaben  Mark,  og  Enderlin 
van  Vene  med  fem  hundrede  af  disse  øvede  Krigere 
var  udseet  til  at  udføre  Foretagendet. 

En  Deling  Ryttere  blev  sendt  med  til  Dækning 
paa  Marschen,  og  Jakob  Thordsen  udvalgt  til  at 
føre  den.  Dette  skete  paa  Enderlin  van  Venes  ud- 
trykkelige Begjæring;  thi  denne  erfarne  Kriger  havde 
under  de  daglige  Skjærmydsler  med  Besætningen  fra 
Aahuus  lagt  Mærke  til  den  Snildhed  og  Dødsforagt, 
Jakob  ved  enhver  Leilighed  havde  udviist.  Jørgen 
havde  haabet  at  komme  med,  men  hans  Herre  og 
Frænde,  Hr.  Axel,  afslog* hans  Begjæring  derom,  i 
det  han  spurgte  ham,  om  han  da  længtes  saa  meget 
efter  at  rage  i  Haandmænge  med  sin  egen  Fader? 
Jørgen  sukkede  over  sin  afhængige  og  fortrykte 
Stilling  og  misundte  sin  Ven  Jakob,  der  som  Eier 
af  Berritsholm  havde  stillet  en  Rytterhob  til  Hæren 
og  regnedes  blandt  Befalingsmændene. 

Til  at  føre  Overbefalingen  over  den  hele  Styrke 
var  Hr.  Claus  Bilde  udseet.  Han  holdt  med  det 
Følge    af  Adelsmænd,    han    selv    havde    udvalgt    sig, 

paa  Allarmpladsen.  Han  sad  paa  en  vælig  Hingst, 
der  med  Lethed  syntes  at  bære  baade  sin  egen 
Pantserklædning  og  sin  svært  væbnede  Rytter.  Hr. 
Claus  var  iført  en  prægtig  mailandsk  Rustning  af 
eiseleret  og  selv-  og  guldindlagt  Staal;  fra  den  ikke 
mindre  skjønt  udarbeidede  Staalhue  vaiede  en  rød  og 
en  livid  Fjeder  ,  ikke  Xationalfarverne,  men  hans 
Skjoldemærkes  Farver ,  som  vare  Rødt  og  Sølv. 
Hans  Svende  vare  vel  rustede  og  godt  beredne,  kort 
sagt,  det  kjendtes  baade  paa  ham  selv  og  hans  Følge, 
at  han  ikke  for  Intet  kaldtes  den  Rige. 

«Gruds  Kors,>  udbrød  Landsknegten  Kurt,  idet 
han  vendte  sig  til  sin  Sidemand,  han  er  stolt  at 
skue !  En  kjon  Karl  er  han  og  bærer  dertil  en 
heel  Bondebyes  Værdi  paa  sig;  mon  han  er  saa  tap- 
per og  krigskyndig,   som  rig?., 

De  sige,  at  han  er  den  skrappeste  af  dem 
Alle.-  svarede  Sidemanden:  «dog,  naar  det  kniber, 
da  lider  jeg  meest  paa  gamle  Enderlin.:/ 

Dette  Svar  var  et  Vidnesbyrd  om  Landskneg- 
tenes  stærke  Sammenhold  og  Mistillid  til  enhver 
Fremmed.  Dog  fik  de  nu  strax  en  Fornemmelse  af, 
at  der  boede  en  ægte  Krigersjæl  i  Hr.  Claus.  Han 
lod  nemlig  nu  sin  stærke  Røst  høre  og  talte  Lands- 
knegtene  til,  og  han  gjorde  det  saa  fyndigt,  kort  og 
i  den  rette  Stiil,  at  et  livligt  Tilraab  fra  Rækkerne 
blev  Svaret. 

Derpaa  gav  han  Befaling  til  Opbrud,  Trommerne 
rørtes,  og  Landsknegtene  droge  ud  i  sluttet  Trop 
med  deres  Skov  af  lange  Landser  og  Fanerne  vaiende 
i  Midten.      Efter  dem  kom  Rytterne,    førte    af  Jakob 

Thordsen,  men  i  en  uordnet* Hob,  tlii  Lænsrytteriet 
kjendte  ikke  til  streng  Disciplin.  Tilsidst  satte  Hr. 
Claus  sig  i  Bevægelse  med  sit  Følge. 

Den  hellige  Gregorius  beskytte  Eder  og  bringe 
Eder  hjem  med  Seier!  sagde  Tyge  Krabbe  til  Claus 
Bilde  ved  Afskeden,  thi  det  var  Gregorii  Dag,  eller 
den  Ilte  Marts,  slog  saa  Kors  for  sig,  thi  han  v.-ir 
en  ivrig  Papist :  men  føiede  saa  til :  Læg  ei 
Fingrene  imellem!  Hug  det  Pak  ned,  hvor  I  træffe 
dem,   og  giver  ikke  Pardon  ! » 

Nogle  af  Landsknegtene  hørte  disse  Tyge  Krabbes 
Ord  og  mærkede  sig  dem. 

I  den  Forvirring,  som  opstod  ved  Udrykningen 
gjennem  Leier-Skandsens  snevre  Aabning,  skete  det, 
at  en  liden  Bj'tterhob  kom  frem  bag  de  sidste  Leier- 
hytter  og  ubemærket  sluttede  sig  til  Toget.  Det 
var  Jens    Tygesen    og   Niels    Brahes    øvrige    Svende. 

Først  da  Leiren  allerede  laae  et  Par  Timers 
Gang  bag  dem,  opdagede  Jakob  Thordsen  deres 
Nærværelse  og  forundrede  sig  over  den.  Han  tog- 
Jens  Tygesen  for,  men  Jens  klarede  med  sin  sæd- 
vanlige Snuhed  og  Koldblodighed  for  sig,  paastod, 
at  han  havde  erholdt  Tilsigelse  til  at  møde,  men  ikke 
var  bleven  færdig  før  i  det  sidste  Øieblik,  fordi  det 
havde  viist  sig.   at  hans  Hest  havde  tabt  en  Sko. 

Jakob  Thordsen  smagte  lidt  derpaa.  Han  tænkte 
som  saa,  at  det  neppe  kunde  være  Kamplyst,  der 
havde  bevæget  Jens  Tygesen  til  dette  dristige  Skridt, 
men  paa  noget  Forræderi  turde  de  faa  Karle  jo  ikke  . 
tænke,  undtagen  for  saa  vidt  det  kunde  være  deres 
Hensigt    at   benytte    Leiligheden    til    at    rømme.      At 

skikke  dem  tilbage  til  Leiren,  vilde  jo  imidlertid  i 
saa  Fald  kun  være  at  imødekomme  deres  Ønske,  og 
lian  lod  dem  derfor  blive,  hvor  de  vare.  Dog  sagde 
han  til  Jens  : 

Jeg  skal  have  et  Øie  med  Dig !  Viser  Du 
Dig  tro  og  fegter  tappert  paa  vor  Side,  hvor  Din 
Herres  Søn  staaer ,  da  skal  Du  vorde  belønnet  og 
mere  betroet:  men  formærker  jeg  noget  til  Forræderi, 
da  lader  jeg  Dig  og  Dine  Fæller  paa  Stedet  hugge 
ned.>/   — 

Marschen  gik  Nord  paa,  og  Hæren  naaede 
Lyngbygaard,  som  var  Claus  Bildes  Eiendom ,  uden 
at  støde  paa  saa  meget  som  en  eneste  bevæbnet 
Bonde.  Her  holdt  de  Rast ;  Hr.  Claus  beværtede 
de  adelige  Herrer  og  Landsknegtenes  Befalingsmænd 
oppe  paa  Gaarden  og  gav  nogle  Tønder  01  til  Priis 
for  Landsknegtene  og  de  menige  Ryttere,  som  havde 
leiret  sig  deels  paa  Gaardspladsen,   deels  uden  for. 

Alle  befandt  sig  saare  vel  i  dette  Kvarteer,  og 
i  det  Krigsraad,  som  blev  holdt  ved  de  fulde  Bægre 
oppe  i  Hallen,  besluttede  man  at  lade  det  blive  ved 
de  to  Miles  Marsch,  Hæren  den  Dag  havde  gjort, 
og  overnatte  paa  Gaarden,  for  at  Folkene  den  næste 
Morgen  med  friske  Kræfter  kunde  rykke  videre  ad 
Sølvitsborg  til,  hvor  det  formodentlig  vilde  komme 
til  Kamp. 

Dog  vidste  Claus  Bilde  intet  Sikkert  om  Bøn- 
dernes Stilling,  og  da  han  talte  om  det  Ønskelige  i 
at  faae  paalidelig  Underretning  derom,  forinden  Ud- 
rykningvn  den  næste  Morgen  skulde  gaae  for  sig, 
tilbød  Jakob   Thordsen  strax  at   foretage    et   Streiftog 

med  en  Deling  af  Rytterne  om  Natten  og  afsøge 
Omegnen.  Kirsten  skulde  blot  vidst,  hvorledes  han 
higede  efter  Eventyr  og  ofte  endogsaa  uden  Nødven- 
dighed udsatte  sig  for  Fare !  Hans  fyrige  Mod,  som 
i  Fredens  Dage  ikke  havde  havt  noget  værdigt  Maal 
at  tragte  efter,  drev  ham  nu  frem  til  mandig  Daad, 
og  Ingen,  som  ikke  vidste  det,  skulde  gjettet,  at  der 
bag  denne  Vovehals's  Brystpandser  slog  et  elskovs- 
varmt  Hjerte ,  og  at  hans  Tanke  dog  ofte  gik  til 
Fruerstuen  paa  Wandaas. 

Han  red  ud  om  Eftermiddagen  og  havde  med 
sig  Mogens  og  desforuden  blot  ti  Ryttere.  De  naaede 
i  Mørkningen  Skoven  ved  G-udelev  paa  Landtungen 
mellem  Ivø  Sø  og  Havet.  Den  dækkede  dengang 
næsten  hele  Landtungen ,  og  alle  Vegne  laae  der 
Ciraasteen  i  Skoven,  som  om  en  Jette  havde  saaet 
dem  der  med  fuld  Haand.  Nogle  af  dem  vare  saa 
store,  at  en  Flok  Mennesker  godt  kunde  skjule  sig 
bag  dem,  hvorfor  Jakob  og  hans  Ryttere  nu  rede 
langsomt  og  saae  sig  godt  for. 

«De  Troldstene  har  Fanden  skabt.;,  udbrød 
Jakob  utaalmodigt ;  «de  ere  blot  til  Skjærm  og  Skjul 
for  Skalke.x 

«Da  er  I  selv  en  og  jeg  med,»  svarede  Mo- 
gens, «om  I  mindes  den.  Dag  i  Fjor  i  Skoven  ved 
Wandaas ! » 

Men  Mogens  høstede  ingen  Roes  for  sin  ube- 
timelige Vittighed.  Han  havde  i  det  Hele  i  den 
sidste  Tid  nu  og  da  faaet  at  fornemme ,  at  hans 
unge  Herre  var  voxet  i  Myndighed    og  ikke  altid  var 

Niel?  Brahe.     I.  17 

i  Lune  til  at  taale  det  frie  Sprog,   haus  gamle  Tjener 
havde  vænnet  sig  til  at  føre. 

<Hold  Din  Mund  og  brug  dine  Øine!»  lød  det 
barske  Svar. 

«Jeg  gjør  saa,;  svarede  Mogens  uforknyttet; 
«see  hist  henne  ! 

Jakob  saae  i  den  Retning,  hvor  Mogens  pegede, 
og  blev  vaer  en  Hejrefjeder  og  Spidsen  af  et  Spyd. 
Kort  efter  kom  Mandens  Hoved  heelt  til  Syne ;  de 
saae  den  brede  Skygge  af  en  lurvet  Hat,  en  spids 
Xæse  og  et  stridt  Mundskjæg. 

<I)en  Hat,  Mogens,  det  Spyd  og  den  Næse,  de 
minde  om  en  gammel  Ven!,  hviskede  Jakob  og  gjorde 
i  det  Samme  Holdt. 

«Jeg  tør  døe  paa,  at  det  er  Povel  Kjørning, » 
sagde  Mogens,  «og  der  er  da  tænkelig  Flere  bag  den 
Steen  og  i  Krattet,  end  ham.« 

«Vi  ville  forsøge  at  fange    dem,»    sagde  Jakob. 

Spred  Eder,    Karle ,    fem   til   hver    Side ,    og   slaaer 

Kreds  om  Pladsen,  men  i  nogen  Afstand.     Elder  saa 

frem  uden  Larm,  Fod  for  Fod  ;    saa   sagtelig  trække 

vi  da  Snaren  sammen  og  fange  de  Ræve.* 

Listen  var  nær  lykkedes;  men  en  af  Hestene 
snublede,  og  den  derved  forvoldte  Larm  opskræmmede 
de  Efterstræbte,  tilsjaieladende  kun  et  Par  Ryttere ; 
men  Manden  med  Heirefjederen,  som  var  længst 
fremme  og  desuden  staaet  af  Hesten,  blev  afskaaren 
og  fangen. 

Vel  mødt,  Povel !»    sagde  Jakob   og    hilste  sin 
Fange  med  paatagen  Høviskhed. 

-  ia  siger  ikke  jeg,->  svarede  Povel  Kjørning; 
'Om  I  da  kommer  i  fjendtlig  Hensigt?^ 

Han  havde  draget  sit  Sværd  halvt  af  Skeden, 
men  da  han  saaer  at  han  var  En  mod  Tolv,  stak 
han  det  i  Balgen  igjen. 

«Ret  saa!  sagde  Jakob.  Al  Modstand  er  her 
unyttig  ;  I  er  min  Fange  ! » 

Eders  Fange ! »  udbrod  Povel  Kjøraing  og  saae 
frækt  paa  Jakob.  Af  hvad  Aarsag  falder  I  over 
en  fredelig  Veifarende,   som  mig? 

<'Af  en  fredelig  Veifarende  at  være.  svarede 
Jakob,  cda  udsætter  I  Eders  dyrebare  Person  tor 
stor  Fare  ved  at  færdes  paa  Smutstier  i  disse  Egne. 
Eders  Reisefæller;  de  flyede  og  bandsat  hastigt,  som 
Folk  med  en  slet  Samvittighed.  Lad  de  Finter  tåre, 
Povel,  og  siig  mig  —  hvor  færdes  Bønderne  og  i 
hvor  stort  Tal?  I  veed  sikkerlig  god  Besked  derom. » 
Jeg  kommer  fra  Næsum.-  svarede  Povel  med 
en  uskyldig  Mine;  der  sad  hver  Bonde,  stille  paa 
sin  Gaard  og  ved  sin  Dont.  Paa  Yeien  derfra  og 
hertil  haver  jeg  ikke  mødt  en  Kat,  før  I  faldt  over 
os,  og  de  Mænd  som  vare  med  mig,  flyede,  da  vi 
mente ,  det  var  Stimænd  der  kom  for  at  plyndre 
os  ud. » 

Jakob  skjønnede,  at  han  neppe  vilde  faae  Noget 
ud  af  Povel  Kjørning,  mens  der  var  Vidner  til  Stede 
og  vilde  nødigt  fare  haardt  frem  mod  ham,  saa  længe 
der  var  Haab  om  at  vinde  ham  med  det  Gode.  Han 
gav  derfor  Mogens  og  Rytterne  Befaling  til  at  sprede 
sig  igjen  og  holde  god  Vagt,  at  de  ikke  bleve  over- 
rumplede. 

Saa,  nu  ere  vi  alene, s  sagde  Jakob;  nu  kan 
I  tale  frit.  Siig  Sanden  til  mig,  og  jeg  skal  for 
gammelt  Venskabs  Skyld  fare  lempeligt  med  Eder. 
De  to  Mænd,  som  flyede,  det  var  Anders  Bing 
og  Bjørn  Jensen,  ei  saa?  I  have  alle  Tre  fulgt 
Niels  Nielsen  af  Wandaas  og  ere  paa  Bøndernes 
Parti,  og  I  vare  redne  ud  for  at  speide?  Betænk, 
Povel,  I  er  i  min  Magt.  Jeg  kan  føre  Eder  med 
mig  som  Fange  til  Leiren  for  Aaliuus  og  give  Eder 
i  Profossens  Hænder;  lians  Tommeskrue  skal  vel 
faae  Eders  Tunge  paa  Grled. ., 

Ikke  haver  I  nødigt  at  drage  saa  langt  med 
mig,»  svarede  Povel  med  et  Grim.  « Troer  I  ikke 
jeg  veed,  at  I  kommer  fra  Lyngbygaard,  og  at  Hr. 
Claus  staaer  der  med  en  ganske  Hær?» 

Og  I,  en  god  Mand,  vil  være  Speider  for  Bøn- 
der!;, udbrød  Jakob.  Vend  om,  mens  det  er  Tid, 
Povel!  Slaae  Eder  til  vort  Parti!  Vil  I  drage  god- 
villigt med  mig  og  i  Morgen  være  vor  Fører,  da 
lover  jeg  Eder  god  Len. 

Men  hvor  pengegridsk  Povel  Kjørning  end  var, 
saa  var  han  dog  ikke  mindre  mistroisk.  Han  stolede 
aldeles  ikke  paa  det  Løfte  og  vidste  desuden,  at  han 
selv  i  bedste  Fald  ikke  havde  Stort  at  vente  af  de 
Kongelige,  hvorimod  han  haabede  at  komme  til  Ære, 
Magt  og  Rigdom,  om  Søren  Norby  og  Kong  Chri- 
stierns  Parti  seirede.  Han  pønsede  da  kun  paa  at 
slippe  af  den  Klemme,  hvori  han  var  geraadet,  og 
haabede,  at  naar  han  holdt  Jakob  Thordsen  op  med 
Snak,  da  vilde  hans  Venner  vende  tilbage  med  Und- 
sætning. 

•Nu, »  sagde  han  da  med  et  Suk,  «jeg  faaer 
vel  gaae  til  Bekjendelse  og-  tilstaae ,  at  jeg  har 
svoret  til  Kong  Christierns  Fane.  Er  det  saa  under- 
ligt, at  en  Mand,  der  sidder  i  saa  maadelige  Kaar. 
som  jeg,  tænker  paa  at  slaae  sig  op  ved  en  For- 
andring i  Regimentet?  I  kan  sagtens  være  tilfreds 
med  Alt,  sum  det  er,  I  som  sidder  inde  med  en 
Gaard  som  Berritsholm  og  har  dertil  Kisten  fuld  af 
Mønt;   saa  haver  I  endda  Bispen  til  Farbroder' 

Saamænd ,  Povel , »  svarede  Jakob ,  det  er 
menneskeligt;  men  tro  mig,  I  gjør  der  feil  Hegning. 
Vi  ere  den  stærkeste  Part;  I  vil  hverken  vinde  Ære 
eller  Gods,  og  Strikken  vil  til  sidst  gjøre  en  brat 
Ende  paa  Legen. » 

Povel  taug  og  lod,  som  om  han  overveiede  Sagen; 
men  i  Virkeligheden  lyttede  han  efter  den  Hjelp,  han 
ventede  paa.  Dog,  da  Alt  var  stille,  tog  han  igjen 
til  Orde  og  sagde: 

»Jeg  vil  ikke  fragaae,  at  jeg  i  den  sidste  Tid 
har  gjort  mig  mine  Tanker:  fornemmelig  da  Hr.  Se- 
verin udebliver,  og  Bønderne  intet  kunde  udrette; 
men  det  er  saa  en  egen  Sag  at  gaae  over  og  vorde 
Forræder.  > 

<Betænk,>  sagde  Jakob,  at  I  ikke  kan  slippe. 
Jeg  raader  Eder  blot  at  gjøre  det  godvilligt  og  fuldt 
ud,  som  I  ellers  vil  blive  tvungen  til  ved  smertelig 
Svie.-> 

Det    er    onde    Kaarb     svarede    Povel    forsagt. 

Ak,    Jakob,    engang    da    tænkte  Anders,    Bjørn  og 

jeg,    at  I  vilde   bleven    en    af  vore   Mænd!    Det   var 

vel    ogsaa   skeet,    havde   ikke  Niels  Nielsen  den  Dag 

viist  Eder  saa  haansk  af  og  negtet  Eder  sin  Datter. 
Vi  lode  ham  det  høre.  inden  vi  droge  af  Wandaas, 
og  sagde  ham  .  at  han  havde  handlet  taabeligt. 
Ved  min  Helgen,  det  vilde  høilig  have  forøget  vor 
Magt,  havde  en  Mand,  som  I,  sluttet  Eder  til  vort 
Parti ! 

Hvad  prater  I  der,  svarede  Jakob  barskt. 
i  Nu  vil  jeg  ikke  længere  høre  paa  Eders  Sladder. 
I  Saddelen  med  Eder.  at  vi  kunne  komme  fort  og 
tilbage  til  Lyngbygaard ! 

Povel  Kjørning  bad  for  sig  og  kom  med  flere 
Udflugter;  men  da  han  mærkede,  at  Jakobs  Taal- 
modighed  var  ude  og  saae.  at  han  satte  sin  Sølvpibe 
for  Munden  for  at  hidkalde  Svendene,  lavede  han 
sig  til  at  stige  til  Hest:  men  ligesom  Jakob  gav 
Signalet .  da  raslede  det  omkring  dem  som  af  en  Ha- 
gelbyge,  der  hørtes  et  høit  Raab,  og  en  stor  Skare 
Bønder  styrtede  frem.  som  om  de  vare  voxede  op  af 
Jorden. 

Rytterne  havde  ikke.  som  Jakob  siden  fik  at 
vide.  adlydt  hans  Befaling  og  spredt  sig,  men  holdt 
sig  sammen  i  en  Klynge  og  sladdret.  Nu  vare  de 
skilte  fra  deres  Anfører,  som,  da  han  saae  den  store 
Overmagt,  ikke  havde  Andet  at  gjøre,  end  at  give 
sin  Hest  af  Sporerne  og  see  at  slippe  bort.  Det 
lykkedes  ham  og  Mogens  med  sex  af  Rytterne,  men 
de  andre  fire  bleve  tagne  til  Fange  af  Bønderne. 

Povel  Kjørnings    skrattende    Røst,    som  raabte: 
venlig    Hilsen    forsendt    til    Hr.     Claus !  »    var    det 
Sidste  Jakob   hørt-e ,    da    hans    gode  Hest    i    susende 
Fart  førte  ham  derfra. 

Harmfuld  over  sit  Uheld  og  skamfuld  over  den 
Godtroenhed,  han  havde  viist  mod  den  gamle  Ræv, 
PoveJ  Kjørning,  red  han  tilbage  til  Lyngbygaard,  i 
det  han  gjorde  sig  selv  det  Løfte,  at  hvis  Povel 
nogensinde  i  denne  Fejde  faldt  i  hans  Hænder,  da 
skulde  han  faae  Tak  for  sidst. 

Han  aflagde  en  sandfærdig  Beretning  til  Claus 
Bilde,  som  dog  ikke  var  ganske  utilfreds  med  Ud- 
faldet af  Jakobs  Speidertog,  da  han  mente,  at  de  nu 
havde  faaet  Vished  om,  at  Bondehæren  havde  samlet 
sig  henad  Sølvitsborg  til,  og  tillige  havde  de  faaet 
en  gavnlig  Advarsel  om  at  være  meget  agtpaagivne 
paa  Marschen  den  næste  Dag.  lovrigt  smilte  han 
ar"  Jakobs  Uheld  og  sagde: 

Jakob ,    I    er    ung    og    haver    endnu    Noget    at 
lære ! 

Den  næste  Morgen  tidligt  brod  Hæren  op  og 
rykkede  videre  mod  Øst.  Landsknegtene  marscherede 
nu  i  to  Hobe  og  fik  den  strenge  Befaling,  at  ikke 
nogen  Mand  maatte  forlade  G-eledderne  og  streife 
ud.  Jakob  Thordsen  red  forud  med  en  Bytterhob, 
to  andre  Rytterhobe  dækkede  Flankerne,  og  Claus 
Bilde  selv  med  gamle  Enderlin  og  de  adelige  Herrer 
sluttede  Toget. 

Muntert  gik  Marschen,  og  Landsknegtene  droge 
syngende  frem,  som  gik  det  til  en  Dands.  De  ringe- 
agtede den  uøvede  Bonde  som  Kriger,  følte  sig  visse 
paa  en  let  Seir  og  nærede  Haab  om  at  naae  Sølvits- 
borg  By,  som  var  ubefæstet,  og  som  de  glædede  sig 
til  at  plyndre. 

Imidlertid    tabte  Munterheden    sig,    efterhaanden 

som  de  drog  frem;  thi  det  varede  ikke  længe,  inden 
smaa  Bønderhobe  begyndte  at  forurolige  dem,  i  det 
de  brede  frem  fra  et  Baghold,  anfaldt  Rytterne  og 
efter  en  kort  Fegtning  atter  trak  sig  tilbage  og  for- 
svandt bag  Troldstene  og  Krat;  og  jo  nærmere  de 
kom  Sølvitsborg,  desto  hyppigere  bleve  Anfaldene  og 
desto  mere  mandstærke  Bøndernes  Skarer;  til  sidst 
dreve  de  Rytterne  heelt  tilbage  og  kom  i  Haandmænge 
med  Landsknegtene ;  men  selv  nu,  da  disse  bleve  saa- 
ledes  tirrede,  fornegtede  Disciplinen  sig  ikke;  de 
fældede  blot  Landserne,  og  mod  disse  indtil  ti  Alen 
lange  Yaaben  formaaede  Bøndernes  korte  Værger  og 
hjemmegjorte  Mord-Redskaber  intet;  men  nu  og  da 
kom  der  som  en  Byge  af  Jernbolte,  udskudte  af  usyn- 
lige  Skytter,   og  et  Par  Mænd  faldt. 

Ted  Udkanten    af  Skoven,    da    de    nærmede    sig 
den  aabne   Slette  foran  Sølvitsborg,   gjorde  de  Holdt. 

Potz  Sapperment!,  udbrød  gamle  Enderim, 
(dette  var  som  at  løbe  Spidsrod  !> 

Der  seer  I,a  svarede  Claus  Bilde,  «at  vore 
Bønder  ikke  ere  at  spøge  med,  og  at  den  Forsigtig- 
hed, vi  have  udviist  paa  Marshen,  og  som  I  fandt 
overdreven,   var  ganske  fornøden,  i 

Men  de  maa  have  en  krigserfaren  Anfører,  » 
svarede  Enderlin;  « der  var  som  en  Krigsplan  i  dette; 
en  Flok  dumme  Bønder  hitte  ikke  paa  Sligt. » 

Jeg  formoder,  *  sagde  Hr.  Claus,  <at  Niels  Nielsen 
af  "Wandaas  befaler  over  dem,  og  han  er  en  dygtig  Kriger. 
Dog  er  nu  det  Værste  overstaaet ;  i  aaben  Mark  ville  de 
ei  formaae  at  holde  Stand.     Nu  fremad  Karle  ,  raabte 

han,  i  det  han  vendte  sig  til  Landsknegtene,  og 
holder  sluttet  Trop! 

Nu  rykkede  de  ud  af  Skoven,  men  studsede,  da 
de  saae  Bondehæren  tor  sig;  thi  dens  Tal  maatte 
anslaaes  til  flere  Tusinde  Mand  og  var  dem  altsaa 
langt  overlegen. 

Strax  befalede  Enderlin  de  to  Landsknegt  Hobe 
at  slutte  sig  sammen  til  een,  Claus  Bilde  bod  Jakob 
Thordsen  at  trække  sig  tilbage  med  sine  Ryttere  bag 
Karréen,  og  neppe  var  dette  udfort,  for  Bønderne 
styrtede  frem  med  et  vildt  Raab,  og  der  paafulgte 
nu  et  rasende  Angreb,   men  uden  Plan  eller  Orden. 

Bønderne  havde  uden  Tvivl  haabet  ved  deres 
Mængde  strax  at  overvælde  den  lille  Flok  Krigere, 
de  havde  for  sig,  men  de  bleve  bittert  skuffede  og 
haardt  straffede  for  deres  Ubesindighed.  Lands- 
knegtenes  fast  sluttede  Fiirkant  stod  urokkelig  som 
ni  Klippe  og  modtog  Bønderne  med  fældede  Landser, 
ligesom  Pindsvinet  tager  imod  de  rasende  Jagthundes 
Anfald.  Bøndernes  forreste  Rækker  bleve  spiddede 
og  de  faa  af  dem,  som  det  lykkedes  at  trænge  ind 
mellem  Landserne,  nedhuggedes  med  de  korte  Vær- 
ger. Tre  Gange  fornyede  de  Angrebet,  men  bleve 
hver  Gang  kastede  tilbage  med  stort  Tab,  indtil 
endelig  gamle  Enderlins  stærke  Røst  gav  Befaling 
til  at  rykke  frem  og  falde  an. 

Den  Befaling  kom  i  rette  Tid,  som  en  Gjenlyd 
af  den  rasende  Myrdelyst ,  der  nu  gjennemzittrede 
hele  det  mangearmede  Legeme.  Med  et  vildt  Raab 
spredte  Landsknegtene   sig,  styrtede  løs  paa  Bønderne, 

huggede    liver    Mand,    der    forsøgte    at    holde    Stand, 
ned  og  drev  Resten  foran  sig,   som  en  Flok  Faar. 

De  vigende  Skarer  med  deres  Forfølgere  i 
Hælene  nænnede  sig  nu  en  liden  Høi,  hvor  der  holdt 
en  Rytterhob  og  i  dens  Midte  en  Herre  i  sort  Rust- 
ning og  med  en  hvid  Fjeder  i  sin  Jernhat.  Claus 
Bilde  havde  faaet  Øie  paa  ham,  pegede  derhen  og 
raabte  til  Enderlin: 

Der    have    vi    vor    Modstander!    Det    er    Niels 
Brahe  med  sine  Ryttere  ! 

I  det  Samme  løftede  Niels  Brahe  sit  dragne 
Sværd,  og  paa  dette  Tegn  til  Angreb  satte  Rytterne 
sig  i  Bevægelse  og  styrtede  som  en  brusende  Strøm 
ned  ad  Høien  mod  Landsknegtene ;  men  disse  sluttede 
sig  hurtigt  sammen  og  modtoge  Rytterne  med  fældede 
Landser.  Jakob  Thordsen  kom  til  med  sine  Mænd 
og  hug  ind  paa  dem,  saa  at  Anfaldet  blev  tilbage- 
viist  med  stort  Tab. 

Jakob  havde  seet  og  gjenkjendt  det  gamle  Tre- 
kløver, Povel  Kjørning,  Anders  Bing  og  Bjørn  Jensen. 
De  to  Sidste  vare  blandt  de  Forreste,  kastede  sig  i 
Kampen  som  modige  Mænd  og  lode  deres  Liv,  da 
de,  gjennemborede  af  Landsknegtenes  Landser,  styr- 
tede af  Hesten  og  strax  derpaa  fik  deres  Rest,  i  det 
Knegtene  kastede  sig  over  dem  med  deres  korte 
Værger.  Povel  Kjørning  derimod  holdt  sig  mere 
forsigtigt  tilbage  og  slap  uskadt  derfra.  Han  flyede 
med  Niels  Brahe,  da  denne,  efter  en  kort,  hidsig 
Fægtning  med  Jakob  Thordsens  Ryttere  maatte  vige. 

Just  som  dette  gik  for  sig,  hørte  Jakob  et 
høit  Raab,  saae  sig  om  og  blev  vaer  en  lille  Rytter- 

hob,    som  i  fuldt    Fiirspring   satte   efter   Niels  Brahe 
og  hans  Ryttere. 

«Ret  saa!  raabte  Claus  Bilde,  efter  dem  Alle 
som  een  Mand! 

Jakob  havde  imidlertid  gjenkjendt  Jens  Ty- 
gesen, som  red  i  Spidsen  for  Rytterhoben .  begreb, 
hvad  det  gjaldt,  og  tilraabte  derfor  sine  Ryttere  et 
tordnede  Holdt. 

«Hvad  nu?>  raabte  Claus  Bilde  fortørnet.  <- Byder 
I  stik  mod  min  Befaling? » 

«Det  var  fornødent.  Hr.  Claus,  >  svarede  Jakob; 
«de  Ryttere  see  vi  ingensinde  mere  i  vore  Rækker: 
det  var  Niels  Brahes   Svende,   som  gik  over! 

Nu.  i  Djævlens  Navn.  3  udbrød  Claus  Bilde, 
lad  ham  have  dem!  Nu  er  Halen  hos  Hovedet  og 
Forræderiet  end  mere  aabenbart.  Forbandet  være 
han!  Det  siger  jeg.  var  han  end  fordum  min  gode 
Ven.  Han  ene  af  os  Alle  har  svigtet  og  gjør  os  og 
Standen  ubodelig  Skade:  men  falder  han  nogen 
Tid  i  vore  Hænder,  da  skal  Steile  og  Hjul  være 
ham  vis !  • 

Nu  fortsatte  Landsknegtene  og  Rytterne  i  For- 
ening Forfølgelsen  og  Myrderiet;  de  dreve  Bønderne 
i  vild  Flugt  ind  i  Sølvitsborg  og  gjennem  Gaderne: 
ja  det  saae  et  Øieblik  ud,  som  om  det  skulde  lykkes 
dem  med  de  flygtende  Skarer,  der  søgte  over  Vinde- 
broen ind  paa  Slottet,  at  trænge  derind  med  og  sætte 
sig  fast  paa  Voldene :  men  .  da  drønede  Skytset ,  en 
Hagel  af  Kugler  og  Skraa  faldt  ned  over  Fjender  og 
Venner,   og  her,  paa  saa  nært  Hold.    var  Virkningen 

frygtelig:   Landsknegte    og  Bønder  faldt  imellem  hver- 
andre for  de  dræbende  Sknd. 

Da  vege  de  Kongelige,  men  trak  sig  dog  til- 
bage i  god  Orden  og  ikke  længere,  end  uden  for 
Skudvide.  Der  gjorde  de  Holdt ,  som  om  de  vilde 
tilbyde  Otte  Stisen  et  Slag ,  men  lian  modtog  ikke 
Udfordringen. 

Han  er  klog  nok ,  den  Eæv ,  >  sagde  Claus 
Bilde ,  ville  vi  have  ham  frem ,  da  maa  vi  ryge 
ham  ud.> 

Vi  ere  for  svage  til  at  berende  Slottet , »  sva- 
rede Enderlin  van  Tene.  men  vær  vis  derpaa,  at 
den  Styrke,  han  har  hos  sig,  er  end  ringere;  ellers 
vilde  vi  nok  faaet  ham  i  Tale !  <> 

Mens  Landsknegtene  droge  tilbage  gjennem  Byen, 
blev  Claus  Bilde  med  Jakob  Thordsen  og  Bytteriet 
holdende  til  Dækning  og  for  at  gjøre  Anskrig,  om 
Slottets  Besætning  alligevel  skulde  gjøre  et  Udfald. 
Der  var  travlt  nok  paa  Voldene  og  Claus  Bilde  kunde 
skimte  Otto  Stisens,  ham  vel  bekjendte,  svære  Skik- 
kelse, og  ved  hans  Side  saaes  Niels  Brahe,  som  var 
kj endelig  paa  sin  sorte  Rustning  og  den  hvide  Fje- 
der i  Jernhatten.  De  saae  da,  at  han  var  sluppen 
uskadt  derfra,  hvilket  næsten  syntes  et  Vidunder,  da 
lian.  for  at  skaffe  Bønderne  Luft  og  give  dem  Tid 
til  at  flygte  ind  paa  Slottet,  havde  gjort  et  rasende 
Indhug  paa  Landsknegtene  med  sine  Ryttere  og  be- 
fandt sig  midt  i  den  kjæmpende  Vrimmel,  da  de  dræ- 
bende Skud  fra  Voldskytset  faldt. 

Da  Claus  Bilde  omsider  gjorde  omkring  og  med 
sine  Ryttere    kom    ned    i  Byen,    mødte    der    dem    en 


269 

Helvedes  Larm,  og  de  bleve  Vidne  til  gruopvækkende 
Scener.  Landsknegteiue  vare  i  Færd  med  at  plyndre ; 
de  styrtede  ind  i  Husene,  trak  Beboerne  frem,  mis- 
handlede og  myrdede  dem  og  slæbte  derpaa  Alt  med 
sig,  som  havde  Værdi.  De  toge  ikke  blot  Smykker 
og  Penge,  som  de  stak  til  sig,  men  ogsaa  Huus- 
geraad,  Klæder  og  Bohave.  Det  blev  lagt  i  Dynger 
paa  Gaden,  læsset  paa  de  Vogne ,  de  forefandt ,  og 
fort  bort. 

Enderlin  van  Vene  holdt  roligt  paa  Torvet  og 
saae  til ,  da  Claus  Bilde  kom  ridende  i  fuldt  Fiir- 
spring  og  raabte: 

»Enderlin,  dette  er  mod  al  Krigsbrug!  Selvits- 
borg  er  ingen  befæstet  By,  vi  have  taget  med  Storm, 
men  en  aaben  Flække.  Saa  færdes  vi  heller  ikke 
her  i  et  fjendtlig1  Land.  Jeg  byder  og  befaler  Eder 
paa  Stand  at  standse  Myrderiet  ! « 

Prov  selv,  om  I  det  formaaer,»  svarede  den 
gamle  Landsknegthovding  kolsindigt  med  sin  dræ- 
vende Rost.  'Mine  Knegte  tage  Hevn  for  det  store 
Mandefald,  vi  led  oppe  ved  Slottet;  fortjene  de  saa 
og  en  Opmuntring,    fordi   de  have  fegtet  saa  bravt. 

Claus  Bilde  vendte  sig  med  Uvillie  fra  ham, 
lod  Trommerne  røre  som  Signal  til  Opbrud  og  foer 
selv  omkring  med  sine  Ryttere  for  at  drive  Lands- 
knegtene  af  Staden,  kraftigt  understøttet  af  Jakob 
Thordsen ;  men  først  da  gamle  Enderlin,  som  fryg- 
tede, at  det  skulde  ende  med  et  Haandmænge  mel- 
lem Landsknegtene  og  Rytterne,  selv  satte  sig  i  Be- 
vægelse og  lod  Knegtene  kalde  til  Fanerne ,  fik 
Plyndringen  en  Ende. 

Røgsøiler,  som  opstege  hist  og*  her,  viste,  at 
Landskuegtene  dog  havde  faaet  Tid  til  at  stikke  Ild 
paa  Byen.  I  sluttet  Hob.  taktfast  som  ved  en  Møn- 
string, droge  disse  Umennesker  ud  af  den  brændende 
Stad.  idet  de  overlode  til  Slottets  Besætning  at  slukke 
Branden,   antage  sig  de  Saarede  og  begrave   de  Døde. 

Glade  over  det  erhvervede  Bytte,  syngende  vilde 
og  utugtige  Sange,  droge  de  gjennem  Landet  tilbage 
til  Leiren.  uden  at  blive  forfulgte,  eller  møde  nogen 
Fjende.  Da  de  nærmede  sig  Leiren,  sagde  Enderlin; 
Nu  vil  Hi*.  Tyge  blive  glad;  vi  have  tugtet 
hans  Bønder  bravt !  Dette  var  den  første  Dræbning 
i  denne  jammerlige  Krig.  god  nok  til  at  give  Fol- 
kene Lyst;  men  faae  vi  ikke  haardere  Nødder  at 
knække,   da  vil  Fejden  snart  være  endt.» 

Jeg  frygter,  vi  ville  faae  dem,»  svarede  Claus 
Bilde,  «dog  at  vi  endda  ville  seire ;  men  næste  Gang, 
Enderim,  da  maa  I  holde  bedre  Mandstugt,  eller 
vi  gætte  en  Standret  og  give  Skarpretteren  noget 
at  gjøre.5 

cl  er  vorden  sær  øm  og  blødhjertet  med  Et,;> 
svarede  Enderlin.  «Nu.  jeg  forstaaer!  Dette  gik 
ud  ogsaa  over  Eders  egne  Bønder,  og  Bonden  er  for 
Herremanden  som  rede  Penge.  Drag  Eder  dog  til 
Minde,  at  et  krankt  Sværd  er  tvende  Mænds  Rædsel ; 
lad  os  bruge  vort ,  saa  de  Skalke  fornemme ,  at  vi 
ikke  ere  at  spøge  med.  Først  da  fange  I  Fred  og 
kunne  sidde  trygt  paa  Eders  Borg- 


Femte  Kapitel. 

Junker  Mourits. 


Nu  havde  Tyge  Krabbe  faaet  Fred  for  de  slemme 
Bønder:  de  laae  ikke  mere  i  Baghold  for  at  styrte 
sig  over  hans  Landsknegte,  myrde  dem  og  opsnappe 
den  Tilførsel,  den  kongelige  Hær  i  høi  Grad  trængte 
til.  Dernæst  var  der  kommen  nogle  Falkonetter. 
Halvslanger  og  andre  Ildsvælg  af  let  Kaliber  til  Lei- 
ren,  og  Bigets  Marsk  havde  nu  god  Leilighed  til  at 
øve  sig  i  Beleiringskonsten. 

Han  forsøgte  det  i  næsten  en  Maaned,  men  uden 
Held.  Vistnok  lykkedes  det  ham  at  rykke  Staden 
noget  nærmere,  og  Hr.  Henrik  Krummedige,  som  var 
bleven  Hærens  Arkelimester,  brugte  sine  Falkonetter 
og  Halvslanger  flinkt  nok,  saa  at  Besætningen  i  Aa- 
huus.  ikke  mere  kunde  forurolige  dem  ved  saa  næs- 
vise Udfald,  som  i  Begyndelsen;  men  da  de  Konge- 
lige fremdeles  ingen  Undsætning  fik  og  derfor  ikke 
mente  sig  stærke  nok  til  at  berende  Staden  og  tage 
den  med  Storm,  mens  Junker  Mourits  havde  Havet  i 
Ryggen  og  kunde    faae  Tilførsel    fra    den  Kant,    saa 

der  ikke  var  Tale  0111  at  udhungre  ham,  var  der 
egentlig  ikke  opnaaet  det  Mindste  ved  alle  de  gjorte 
Anstrengelser,  og  Sagen  stod  forst  i  April  Maaned 
akkurat  paa  samme  Punkt ,  som  den  Dag,  da  Hr. 
Tyge  var  rykket  for  Staden  og  havde  begyndt  Be- 
leiringen. 

Imidlertid  kunde  det  ikke  negtes,  at  Fjendens 
Sag  ogsaa  stod  i  Stampe.  Naar  undtages  Indtagel- 
sen af  Selvitsborg,  havde  de  ikke  vundet  en  Fods- 
bred Land.  Bønderne  vare  beseirede  og  kuede,  og  da 
Søren  Norby  fremdeles  udeblev,  tænkte  Tyge  Krabbe, 
at  Øieblikket  var  kommen  til  at  forsøge  Underhand- 
ling. Han  mente  i  Junker  Mourits  at  have  en  Mand 
for  sig,  der  maaskee  nok  lod  sig  lokke  og  overliste: 
han  var  i  hans  Øine  en  Eventyrer,  hvis  Hjerte  ikke 
var  fast  knyttet  til  den  Sag,   han  fegtede  for. 

Han  sendte  da  en  kongelig  Herold,  en  prægtig 
Karl  i  en  guldbroderet  Kjortel,  paa  hvilken  Rigs- 
vaabnet  saaes.  ledsaget  af  tvende  Trompetere  til  Sta- 
dens Volde  med  den  Hilsen  til  Junker  Mourits,  at 
han  ønskede  en  Samtale  med  ham  og  i  det  Øiemed 
foreslog  en  kort  Vaabenhvile.  Hr.  Tyge  paalagde 
Herolden  at  bruge  sine  Øine  vel  og  berette  ham,  i 
hvad  Tilstand  lian  fandt  Voldene,  og  hvorledes  Be- 
sætningen teede  sig. 

Herolden  vendte  uskadt  tilbage  med  sine  Trom- 
petere og  bragte  gunstigt  Svar.  Junker  Mourits  gik 
ind  paa  en  Vaabenhvile.  som  skulde  vare  den  næste 
Dag  fra  Solens  Opgang  og  til  dens  Nedgang.  Der- 
næst var  han  villig  til  at  mødes  med  Hr.  Tyge  paa 
et  nærmere  betegnet   Sted  midt  imellem  Byen  og  Lei- 

ren  og  foreslog,  at  de  hver  skulde  medbringe  blot 
ti  Ryttere. 

løvrigt  havde  Herolden  intet  Trøsteligt  at  melde. 
Han  havde  fondet  Voldene  i  god  Stand  og  uden  Spor 
af,  at  Hr.  Henriks  Kugler  havde  voldet  nogen  Øde- 
læggelse enten  der,  eller  i  Staden.  Det  havde  vrim- 
let baade  paa  Voldene  og  i  Gaderne  af  vel  bevæb- 
nede Mænd ;  det  lod  til,  at  hver  vaabenfør  Borger 
havde  stillet  sig  til  Junker  Mourits"s  Raadighed,  saa 
at  han  var  i  Stand  til  at  møde  ethvert  Angreb.  Det 
eneste  Fornøielige,  Herolden  havde  at  berette,  var 
den  store  Seier,  hans  Trompetere  havde  vundet  i 
Blæsekonsten.  De  havde  blæst  en  ægte  kongelig 
Fanfare,  da  de  holdt  uden  for  Porten  og  begj ærede 
at  indlades,  og  Fjenden  havde  blot  formaaet  at  svare 
med  et  Stød  i  en  ussel  Luur,   der  lød  som  et  Hanegal. 

Den  næste  Dags  Middag  mødtes  altsaa  de  to 
Hærførere  med  deres  Følge,  som  gjorde  Holdt  i  nogen 
Afstand,  hvorpaa  Hr.  Tyge  og  Junker  Mourits  rede 
hinanden  i  Møde  og  hilste  hinanden  med  al  Høviskhed,  i 
det  de  sænkede  deres  dragne  Sværd,  stak  dem  saa  i  Bal- 
gen, og  nu  begyndte  den  Tvekamp  med  Ord,  i  hvil- 
ken Hr.  Tyge  haabede  at  faae  bedre  Held  og  vinde 
den  Seier,  han  ikke  havde  formaaet  at  tilvriste  sig 
med  Kugler  og  blanke  Vaaben.  Der  var  Øienvidner 
i  Tusindeviis,  thi  Alle  vare  strømmede  ud  fra  Lei- 
ren,  og  Byens  Forsvarere  stode  tæt  paa  Voldene, 
men  dog  ingen  Ørevidner;  thi  ikke  engang  Følget 
var  saa  nær,  at  nogen  Mand  i  det  kunde  høre,  hvad 
der  blev  talt  mellem  de  to  Hærførere. 

-Grev  Mourits,*    begyndte    Tyge  Krabbe,    i    det 

Niels  Brahe.    I.  18 

lian  af  Høflighed  tillagde  siu  Modstander  en  Titel, 
som  hans  nægte  Fødsel  ikke  berettigede  ham  til, 
<jeg  har  begjæret  en  Samtale  for  at  gjøre  Ende  paa 
denne  unyttige  Fejde.  I  er  her  falden  ind  i  et  fre- 
deligt Land  med  det  dumdristige  Forsæt,  at  sætte 
Kong  Christiern,  som  feigt  rømmede  af  Riget,  paa 
Thronen.  Jeg  formoder,  at  I,  og  han  som  skikkede 
Eder  hid,  ikke  ret  have  overveiet  og  betænkt,  hvil- 
ket Vovespil,  I  der  have  begyndt. » 

Der  feiler  I  storligen, »  svarede  Junker  Mou- 
rits.  « Intet .  hvortil  jeg  rakte  Haand,  har  været 
bedre  betænkt  og  overveiet,   end  dette  Felttog.* 

»G-ud  naade!»  udbrød  Hr.  Tyge,  «til  hvem  eller 
hvad  sætter  I  Eders  Lid?  Evner  I,  med  den  ringe 
Styrke,  I  raader  over,  at  erobre  Danmarks  Rige?» 

«For  Tiden.  svarede  Junker  Mourits,  «ere  vi 
Eders  Lige  i  Mandtal.  Hver  Dag  vente  vi  Hr.  Se- 
verin med  Forstærkning,  og  Kong  Christiern  har  ud- 
rustet en  Flaade,   som  er  stukken  i  Søen. » 

«Ja,»  svarede  Hr.  Tyge,  « nogle  faa  Skibe,  siges 
der,  og  uden  Hær.  Vi  vide  god  Besked  om  Kong 
Christiern;  han  er  nu  i  Betryk,  maaer  Intet;  men  vi 
have  Hjelpen  nærmere  ved  Haanden.  Snart  vil  vor 
Hær  øges  ved  Undsætning  fra  Kong  Frederik  og  vore 
kjære  Brødre  paa  Sjælland.  > 

«Da  tøver  Eders  kjære  Brødre  paa  Sjælland 
lovlig  længe,  »  svarede  Junker  Mourits  med  et  Smiil; 
«og  skikkede  Hertug  Frederik,  han  som  kalder  sig 
Konge  og  burde  værge  for  Riget,  hidindtil  saa  meget, 
som  en  eneste  Mand  eller  en  Kartove  til  Undsæt- 
ning?    Hans  Xaade  sidder  paa  Gottorp    og  anraaber 

vel  der  Gud  om  'Barmhjertighed  i  sin  store  Vaande, 
men  gjør  ellers  Intet ;  og  hvad  angaaer  Eders  Brødre 
paa  Sjælland,  da  tænker  jeg  som  saa,  at  de  have 
god  og  gyldig  Aarsag  til  at  holde  sig  til  Huse;  thi 
den  Stund,  de  flytte  sig,  da  ville  Bønderne  reise  sig 
som  een  Mand  og  falde  hærjende  over  deres  Gaarde; 
thi,  Hr.  Tyge  Mogensen,  Danmarks  Rige  er  ikke  et 
fredeligt  Land,  som  I  nævnede  det,  men  et  Utilfreds- 
hedens og  Oprørets  Arnested.  Kun  ved  Strikke  og 
Bøddeløxe  haver' I  vundet  det,  I  kalder  Fred.  Naar 
vi  faae  vor  fulde  Styrke  samlet  og  bryde  frem,  ei, 
da  vil  Bonden  lette  sig  i  Sædet  og  støtte  os  med  al 
sin  Magt;  den  Dræbning  ved  Sølvitsborg  har  ingen- 
lunde forknyttet  ham.» 

«Ja  naar!>.>  udbrød  Tyge  Krabbe  i  en  hidsig 
Tone;    <muligt  dog,  at  vi  drive  Eder  i  Søen  forinden. » 

Derpaa  taug  han  brat,  fattede  sig  og  foran- 
drede ganske  Tonen,  idet  lian  vedblev  med  sit  meest 
vindende  Smiil : 

«Grev  Mourits,  lader  os  ei  længere  kives  derom ! 
Vi  have  nu  begge  gjort  vore  bedste  Skud  og  forødt 
vort  Krudt  til  liden  Gavn.  Lader  os  nu  tale  sam- 
men som  gode  Venner,  og  lid  derpaa,  at  jeg  er  Eder 
en  god,  velmenende  Ven!  Jeg  spørger  Eder  da  — 
sømmer  det  sig  for  Eder,  en  Mand,  i  hvis  Aarer 
rinder  fyrsteligt  Blod,  at  tjene  en  ringe  Adelsmand, 
som  Severin  Norby,  og  gaae  hans  Ærinde  ?  Lad  see 
først,  hvad  han  fører  i  sit  Skjold!  Der  forlyder  Ad- 
skilligt om,  at  han  er  vorden  ør  i  sit  Hoved  og  vil 
være  Konning  i   Sverrig;   saa  tænker  jeg  og,    at  han 

18* 

nu  vil  indtage  Skaane,   ingenlunde  for' Kong  Christiern, 
men  beholde  det  for  sin  egen  Mund. - 

Alt  til  Hobe  Løgn  og  Bagvadskelse,»  udbrød 
Junker  Mourits :  for  vil  Sol,  Maane  og  alle  Stjer- 
ner falde  ned  Ira  Himmelen,  end  Severin  Norby  vor- 
der  en  Forræder  mod  Kong   Christiern. 

Xu,  lad  saa  være.  svarede  Hr.  Tyge  sagt- 
modigt: men  hvad  han  end  vil,  saa  haver  han  ei 
Magt  til  at  fore  sin  Sag  igjennem;  og  hvor  gider  I 
nu  tjene  en  slig  Stodderkonge,  ved  hvem  Severin 
Norby  hænger  som  en  galen  Mand?  En  Konge,  som 
stedse  rasede  mod  Alt,  hvad  høibaarent  er,  og  satte 
Borger  og  Bonde  i  Høisædet!  Nei,  da  er  Kong 
Frederik  en  Herre  af  en  ædlere  Sort  og  agter  ikke 
Landets  gode  Mænd  ringe.  Yord  en  af  dem,  Grev 
Mourits!  Kunde  I  beslutte  Eder  til  at  gaae  over 
paa  vort  Parti  og  hylde  Kong  Frederik,  I  skal  ved 
min  Helgen  ikke  komme  til  at  fortryde  det!  Siden 
Severin  Norby  holder  sig  borte  og  lader  Eder  i  Stik- 
ken, da  haver  I  Aarsag  nok  til  at  bryde  af.  Gjør 
I  det,  da  tilsiger  jeg  Eder  stor  Belønning  og  det 
rigeste  Læn  i  Danmark,  Kong  Frederik  faaer  at 
bortgive,  ja  i  vor  kjære  naadige  Herres  og  i  Rigens 
Raads  Navn  tør  jeg  gjøre  Eder  et  sligt  Løfte,  og 
jeg  vil  lægge  mit  Hoved  paa  Blokken,  om  det  ei 
vorder  rundelig  indfriet! 

Tyge  Krabbe  blinkede  med   sine  snue   graae  Øine 
for  det  Blik,   Junker  Mourits  nu   sendte  ham. 

»Saa  I  mener,   at  jeg  er   til    Fals?»    sagde    han 
med  dyb  Foragt.      « Havde  jeg  vidst,    at  I  begjærede 


277 

mig-  i  Tale  i  et  sligt  forsmædeligt  Ærinde,  ved  min 
Helgen,   ingenlunde  vilde  jeg  umaget  mig  herud. » 

Der  var  i  lians  Holdning,  i  hans  funklende  Blik 
og  i  Klangen  af  hans  Røst,  idet  han  talte,  noget 
saa  Ridderligt,  Mandigt  og  Ærligt,  at  Tyge  Krabbe 
fornam  det  føleligt  og  taug  betuttet. 

»Vide  skal  I.  vedblev  han.  at  i  ganske  Dan- 
marks Rige,  der  haver  I  ikke  en  Mand,  saa  hold, 
gjev  og  troe,  som  Severin  Norby;  jeg  agter  ham 
høiere,  end  Eder  og  alle  Eders  Fæller  til  Hobe;  og 
hvad  angaaer  Kong  Christiern,  ham  I  kaldte  Stod- 
derkonge, da  er  hans  lille  Finger  mig  mere  værd, 
end  Hertug  Frederiks,  den  Thronrøvers,  ganske  Krop. 
Pønsede  jeg  end  paa  Forræderi,  hvad  der  ingensinde 
er  kommet  mig  i  Tanke,  da  maa  I  ikke  indbilde 
Eder,  at  jeg  vilde  stole  paa  Eders  fagre  Ord,  eller 
blindt  give  mig  Hertug  Frederik,  den  Ordbryder,  i 
Vold.  Ved  min  Helgen,  Tyge  Mogensen,  I  maa 
have  tænkt  om  mig,  at  jeg  var  et  stort  Dummer- 
hoved ! » 

«Tvert  derimod,,  svarede  Tyge  Krabbe  med  et 
drillende  Smiil,  «jeg  havde  gode  Tanker  om  Eders 
Forstand  og  troede,  at  I  var  en  Mand,  der  skjønnede 
Sagernes  sande  Stilling  og  vidste  at  ramme  Eders 
egen  Fordeel ;  men  nu  skjønner  jeg,  at  det  ganske 
fattes  Eder  paa  Omtanke. 

«Jeg  er  lige  glad,  hvad  I  skjønner,  eller  ikke,; 
sagde  Junker  Mourits  og  samlede  sin  Hest,  som  om 
han  nu  vilde  bryde  Forhandlingen   af  og  ride  derfra. 

>Nu,  da  tag  Skade  for  Hjemgjeld;;  udbrød 
Tyge  Krabbe  forbittret  og  løftede  truende  sin  Haand. 

cDen  Dag'  skal  komme,  da. I  vil  mindes  mig  og  det 
gode,  ærlige  Tilbud,  jeg  gjorde  Eder!  Det  vil  da 
bitterlig  angre  Eder,  at  I  ei  nyttede  den  beleilige 
Stund  og  stødte  fra  Eder  min  fremrakte  Haand!» 

<  Forinden, »  svarede  Junker  Mourits,  c  vil,  saa 
haaber  jeg,  Meget  skee,  som  I  vil  mindes  end  læn- 
gere. Snart  skal  komme  et  Jordskjelv  og  ryste  Her- 
tug Frederiks  Tlirone,  saa  han  fornemmer,  den  staaer 
paa  Sand./> 

<Og  hvor  staaer  Kong  Christierns  Throne?« 
raabte  Tyge  Krabbe,  «i  Maanen !  men  det  uskyldige 
Blod,  som  alt  er  udøst  og  fremdeles  vil  vorde  udøst 
i  denne  Fejde ,  det  kommer  over  Eders  Herres  og 
hans  Hjelperes  Hoved  !>, 

<See  efter  Eders  eget  Eegnebrædt, »  svarede 
Junker  Mourits  barskt:  <  der  staaer  for  Sanden  en 
hæslig  Skrift,  griflet  med  Øxe,   Steile  og  Hjul!» 

Da  vendte  Tyge  Krabbe  brat  sin  Hest  og  red 
derfra  uden  Farvel. 


Sjette   Kapitel, 

Opbrud. 


Gram  i  Hu  reiste  Tyge  Krabbe  sig  den  næste 
Morgen  fra  sin  Feltseng .  og  med  sin  Morgendrik 
nedsvælgede  han  mange  bittre  Tanker,  som  han  ikke 
turde  give  Luft. 

Det  Nederlag,  hans  Snildhed  havde  lidt  den 
foregaaende  Dag,  harmede  ham  næsten  lige  saa  meget, 
som  et  tabt  Slag.  Dernæst  foruroligede  den  Fast- 
hed, Junker  Mourits  havde  udviist,  ham  i  høi  Grad. 
Han  saae  ingenlunde  i  den  et  Vidnesbyrd  om  Ærlig- 
hed og  ridderlig  Troskab,  men  blot  et  Tegn  paa, 
at  Oprørernes  Sag  maatte  staae  bedre,  end  han  havde 
troet,  og  at  de  havde  betydelig  Forstærkning  i  Vente 
fra  Gulland. 

Hvor  harmeligt  var  det  da  ikke  at  tænke  paa 
den  Lunkenhed,  hans  egen  kjære,  naadige  Herre  og 
hans  kjære  Brødre  i  de  andre  Provindser  hidtil  havde 
viist!  Kong  Frederik  sad  i  god  Ro  og  Mag  paa 
Gottorp,  uanfegtet   af  denne  Krig    ved  Rigets    fjerne 

Grændser.  Juuker  Mourits  havde  sagt,  at  Haus  Naade 
i  sin  store  Yaaude  anraabte  Gud  om  Barmhjertighed 
—  nei,  han  vidste  bedre,  hvorlunde  det  havde  sig! 
Hans  Naade  skod  disse  Bryderier,  som  den  saa  suurt 
erhvervede  danske  Krone  voldte  ham,  fortrædeligt 
fra  sig  og  lukkede  Øine  og  Øren.  Efterretningen 
om  Indfaldet  i  Skaane  havde  neppe  forstyrret  hans 
Madlyst.  Han  ned  vel  Taffelets  Glæder,  som  sæd- 
vanligt, i  god  Bo  og  Mag  under  Trompeters  og  Skal- 
meiers Lyd,  aad  sine  kjære  Æbler  og  sugede  i  sig 
sin  gode  Bhinskviin  og  sit  tydske  01  og  lod  sin  Ka- 
pellan faste  for  sig  tjl  sin  Sjæls  Frelse,  en  halv  Kjæt- 
ter  som  han  var,  mens  han,  Tyge  Krabbe,  der  var 
en  god  Christen  og  Intet  ønskede  hellere,  end  at 
faste,  ikke  kunde  opdrive  en  Fisk  og  maatte  nu  æde 
Kjød  i  Fastetiden  som  en  Hund !  Hvad  havde  de 
mange  Breve,  han  havde  tilskrevet  Hans  Naade, 
frugtet .  hvad  havde  det  gavnet  ,  at  han  havde 
formanet  Hans  Naade  til  ikke  i  disse  onde  Tider  at 
falde  fra  Kirken  og  derved  nedføre  Himmelens  Straf 
over  sig.  hvad  at  han  havde  bedet  ham  betænke,  at 
dette  gjaldt  mere.  end  Gulland  og  Skaane,  det  gjaldt 
hans  Krone,  ja  maaskee  slutteligt  hans  egne  Fyrsten- 
dømmer, ham  selv.  hans  Fyrstinde  og  hans  Børn? 
Det  var  Alt  skrevet  forgjeves:  end  var  der  ikke 
bleven  sendt  ham  en  Mand  til  Undsætning,  ikke  en 
Kartove,  ikke  et  Pund  Krudt;  og  hans  kjære  Brødre 
derovre,  de  holdt  sig  stille  og  lode  ham  rage  Kasta- 
nierne af  Ilden  for  sig  og  indskrænkede  da  al  den 
Succurs.  han  havde  faaet,  sig  til  en  udrustet  Jagt, 
den  Hædersmand   i  Aarhuus,    Bisp  Ove  Bilde,    havde 

sendt  ham,  men  som  for  Tiden  var  ham  til  liden 
(ravn. 

Hr.  Tyge  sad  med  det  halvt  tømte  Kruus  i 
sin  Haand  og  saae  ud  som  om  han  vilde  kaste  baade 
Kruset  og  dets  Indhold  i  Hovedet  paa  sin  Kammer- 
svend, der  stod  hos  og  forundrede  sig  over  sin 
Herres  Taushed,  Ubevægelighed  og  stirrende  Blik. 
Da  skete  der  Noget,  som  lod  dem  fare  op  med  et 
Brøl,  gjorde  en  brat  Ende  paa  Hr.  Tyges  bittre  Be- 
tragtninger og  drev  ham  til  en  Beslutning. 

Leiren  var,  som  det  allerede  er  fortalt,  opslaaet 
i  en  Lavning  i  den  for  hiin  Tids  primitive  Stand- 
punkt fuldkommen  tilladelige  Mening,  at  naar  man 
fra  Leiren  ikke  kunde  see  den  beleirede  By,  saa 
kunde  man  heller  ikke  fra  denne  see  Leiren  og  alt- 
saa  ikke  beskyde  den.  Afstanden  var  dernæst  be- 
tryggende, tre  tusinde  Alen,  mens  Datidens  Skyts 
ikke  kunde  bruges  med  Virkning  paa  en  længere  Af- 
stand, end  sex  hundrede  Alen;  men  uden  at  tale  om, 
at  en  Kugle  dog,  som  vi  allerede  have  seet,  kunde 
gaae  meget  længere,  saa  havde  Junker  Mourits  nylig 
faaet  en  slem  stor  Kartove,  som  Otte  Stisen  havde 
sendt  ham  fra  Sølvitsborg,  og  han  fik  denne  Morgen- 
stund Lyst  til  at  prøve  dens  Virkning  og  sende  Hr. 
Tyge  en  Hilsen  til  Tak  for  sidst.  Fra  et  Vagttaarn 
ved  Byens  Vold  kunde  han  skimte  Toppene  af  de 
høieste  Telte  og  vidste  da,  i  hvilken  Retning  der 
skulde  sigtes.  Skuddet  blev  løsnet,  og  Kuglen  ud- 
rettede sit  Ærinde  med  langt  større  Punktlighed,  end 
Afsenderen    drømte    om ;    thi    uagtet    den  ganske  vist 

slog-  ned  i  Jorden,  forinden  den  naaede  Leiren,  foer 
den  dog  med  saa  stor  Kraft  hen  over  den,  at  den, 
rammende  den  forgyldte  Knap,  som  smykkede  Hr. 
Tyges  Telt,  rev  denne  af,  ja  tog  Enden  af  Bære- 
stangen med  sig,  saa  Snorene  brast,  og  det  tunge 
Lærred  faldt  ned  og  begravede  baade  Higens  Marsk 
og  hans  Svend  i  sine  Folder. 

Da  de  Begge,  hjulpne  af  den  Landsknegt,  som 
stod  paa  Post  ved  Teltet,  vare  kravlede  ud  af  det 
sammensunkne  Telt,  stod  Hr.  Tyge  der  ganske  bleg 
af  Harme  og  Skræk.  Han  var  til  Mode,  som  om 
han  havde  været  svøbt  i  et  Liglagen  og  saae  et  ilde 
Varsel  i  dette  Uheld,  thi  han  var  i  høieste  Grad 
overtroisk.  Vreden  fik  dog  snart  Bugt  med  Skræk- 
ken; thi  han  knyttede  sin  Haand  og  raabte : 

«Nu  skulde  Fanden  dvæle  længere  her  i  denne 
Ørk,  en  Skive  for  Oprørere  og  Skalke !» 

Han  lod  paa  Stand  Hærens  Befalingsmænd  sam- 
menkalde til  et  Krigsraad,  som  blev  holdt  hos  Claus 
Bilde  i  hans  Telt.  Rygtet  om  det  Uheld,  der  havde 
rammet  Rigens  Marsk,  var  hurtigt  fløiet  gjennem 
Leiren,  og  Herrerne  kom  da  i  en  Fart,  for  at  for- 
visse sig  om,  at  han  ingen  Skade  havde  taget;  men 
nu  loe  han  blot  deraf  og  sagde: 

«Den  Kugle  rørte  ikke  et  Haar  paa  mit  Hoved 
og  gjorde  blot  Skade  for  nogle  Klippinge.  Ikke  for 
dette  lidet  Uhelds  Skyld  har  jeg  kaldet  Eder  sam- 
men; jeg  vilde  gjort  det  lige  fuldt.  Alt  i  GJ-aar,  da 
jeg  vendte  tilbage  med  uforrettet  Sag  fra  det  Møde 
med  Junker  Mourits,  da  tænkte  jeg,  hvad  jeg  nu  vil 

forkynde  Eder  —  at  saa  som  vi  nu  have  ligget  her 
i  over  en  Maaned  og  dog  Intet  kunnet  udrette  med 
Vaabenmagt,  af  den  Aarsag  at  vor  kjære  naadige 
Herre  og  vore  Brodre  i  Raadet  med  en  Koldsindig- 
hed, jeg  ikke  begriber,  ganske  have  ladet  os  i  Stik- 
ken og  ikke  sendt  os  mindste  Undsætning,  og  jeg 
heller  ikke  med  gode  Ord  og  vægtige  Grunde  har 
kunnet  forniaae  den  frække  Karl,  Bastarden  af  Ol- 
denborg, til  at  overgive  os  Staden  og  Slottet,  da 
skjenner  jeg,  at  det  er  paa  Tide,  at  vi  bryde  op  og 
drage  herfra. 

Et  livligt  Tilraab  fra  næsten  alle  de  Tilstede- 
værende viste  Hr.  Tyge,  hvor  velkommen  dette  Bud- 
skab var  dem. 

«Jeg  er  glad  ved  at  fornemme,-  vedblev  han, 
<-at  I  ere  enige  med  mig,  og  er  det  da  nu  afgjort, 
at  vi  snarest  hæve  Beleiringen:  men  hvad  gjøre  vi 
saa  og  til  hvilken  Side  skulde  vi  nu  vende  os?  Derom 
gad  jeg  høre  Eders  Mening,  I  gode  Herrer  og  ædle 
Mænd!  Hr.  Henik,  I  som  er  ældst  af  Aar  og  rigest 
paa  Erfaring,  lad  hore  et   Ord!« 

Henrik  Krummedige  saae  ud,  som  om  han  blot 
var  fuld  af  Betænkeligheder.  Denne  fordum  saa 
handlekraftige  Mand,  raadsnild  og  modig  mens  han 
som  Lænsmand  paa  Aggershuus  havde  Magten  i  det 
sydlige  Norge,  sad  nu  der  med  bøiet  Ryg  og  Rynker 
i  sin  Pande  og  saae  hen  for  sig  med  et  usikkert 
Blik.  Det  var  ikke  Paatalen  i  sin  Tid  af  de  Mis- 
brug af  Magten,  han  havde  gjort  sig  skyldig  i,  eller 
Bevidstheden    om    den   Niddingsdaad,    han    havde    be- 

gaaet  ved  mod  givet  Lejde  at  lade  Oprøreren  Kimd 
Alison  dræbe  og  kaste  i  Havet,  som  bøiede  ham ;  nei 
det  var  Vægten  af  den  Unaade,  hvori  han  var  falden 
og  Tabet  af  alle  hans  Læn.  Han  var  nu  blot  be- 
tænkt paa  ved  sin  gode  Yen,  Tyge  Krabbes,  Bi- 
stand at  gjenvinde  det  tabte  Fodfæste  og  ængstelig 
for  at  sige  eller  raade  Noget ,  som  kunne  være 
denne  imod. 

«Det  tilkommer  Eder,  Hr.  Tyge,  at  beslutte, » 
sagde  han  tøvende  og  usikkert.  <Dog,  skal  jeg  sige, 
hvad  jeg  tænker,  da  bæres  det  mig  fore,  at  vi  ere 
ilde  belavede,  hvilket  vi  nu  gjøre,  al  den  Stund,  at 
kommer  Kong  Christierns  Skibe  ind  i  Sundet  og 
landsætte  de  en  Hær  i  Vest,  meris  vi  ligge  her  i 
Øst,  da  er  der  ingen  hos  Almuen,  og  han  vinder 
Magt  i  den  Landsende;  men  bryde  vi  op  og  drage 
herfra,  mens  Severin  Norbys  Folk  ligge  her  og  i 
Sølvitsborg,  saa  faae  de  omsider  Almuen  med  sig  og 
vinde   os   over  fra  den  Kant.; 

Saa  er  det,»  svarede  Hr.  Tyge.  «I  haver  sat 
det  klart  ud  fra  hinanden,  men  ikke  fornam  vi  til 
noget  Raad  at  rede  os  ud  af  denne  Klemme.  Nu  I, 
Hr.   Claus,   lader  os  høre  Eders  Mening !» 

Ikke  er  jeg  i  Tvivl  om,  hvad  der  bør  gjøres,» 
tog  Claus  Bilde  til  Orde  med  sin  sædvanlige  mandige 
Besluttethed.  «Det  tykkes  mig  at  være  en  Forsmæ- 
delse med  uforrettet  Sag  at  drage  tilbage  didhen, 
hvorfra  vi  kom:  vi  ville  da  faae  den  hujende  Almue 
i  Hælene  paa  os.  Mit  Raad  er:  lader  os  drage  til 
Selvitsborg    og   prøve  en  Dyst   der!    Byen    er  aaben, 

Borgen    ei    stærk    og    Besætningen ,    efter    hvad    der 
siges,   faatallL 

«Ja,  ja!  raabte  tiere  af  Befalingsmændene,  «Hr. 
Claus  har  Ret,   til  Sølvitsborg ! 

Da  der  atter  var  tilveiebragt  Taushed,  sagde 
Hr.   Tyge: 

Eteinvald,  I  sidder  der  med  Rynker  i  Panden; 
Er  I  af  en  anden  Mening  ? 

: Tilvisse, »  svarede  Landsknegtenes  Øverste  ;  thi 
om  det  ganger  os  ilde  paa  det  Togt,  og  vi  ikke  ud- 
rette mere  der,  end  her,  saa  vi  nødsages  til  at  gaae 
tilbage,  da  er  Veien  des  længere,  og  vi  ville  faae  i 
Hælene  paa  os,  ei  blot  den  hujende  Almue,  som  Hr. 
Claus  sagde,  men  maaske  Hr.  Severin  selv  med  hans 
Rettere  og  Landdsknegte,  om  han  er  kommen  dertil, 
hvad  Nogle  sige.  Jeg  raader  da,  at  vi  uden  Ophold 
drage  tvert  igjennem  Landet  og  give  os  ind  i  Malmø 
eller  Landskrone  og  holde  os  der  stille  bag  Voldene, 
indtil  der  kommer  Forstærkning.  For  Djævelen,  vil 
ei  Kong  Frederik  ganske  give  dette  skjønne  Land  op 
og  skjenke  det  til  Christiern  Tyran  som  en  G-ave,  da 
maa  han  vel  omsider  røre  sig!* 

«Jeg  tænker  som  Reinvald,*  sagde  en  dyb 
Røst  fra  en  Krog  i  Teltet,  dians  Raad  er  viist  og 
godt. 

Dét  var  gamle  Enderlin  van  Vene,  som  skjøndt 
uspurgt,  gav  sin  Mening  til  Kjende ;  men  nu  trængte 
Predbjørn  Podebusk  sig  frem  og  raabte  hidsigt: 

Ikke  lytte  I  til  Reinvalds  og  Enderlins  Raad! 
De    tænke    blot    paa    deres    Knegtes    Magelighed    og 

ville  drag-e  Fejden  ud.  Lader  os  drage  til  Sølvits- 
borg! Der  skulle  vi,  for  Sanden,  spille  en  Paaske- 
psalme  for  Hr.  Severin,  oni  han  er  der,  saa  han 
længe  vil  mindes  den!  Vi  ville  jage  ham  i  Søen.  og 
da  er  Feiden  endt ! » 

Den  Tale  fandt  Gjenklang  hos  Alle  i  Forsam- 
lingen, alene  Reinvald  von  Heidersdorff,  Enderlin  van 
Tene  og  Henrik  Krummedige  undtagne.  Tyge  Krabbes 
egen  Hu  stod  til  at  gaae  paa ,  thi  modig  og  krigs- 
lysten  nok  var  han,  og  mente  sig  siden  den  Seir, 
han  for  en  Deel  Aar  siden  havde  vundet  over  den 
svenske,  ridderlige  Høvding,  Aage  Hansen,  som  faldt 
ind  i  Skaane ,  at  være  en  stor  Hærfører.  Der  var 
endelig  Grund  til  at  antage,  at  Sølvitsborg  vilde 
være  lettere  at  tage,  end  Aahuus,  og  han  lod  sig 
da  rive  med  af  den  herskende   Stemning. 

Da  han  forkyndte  sin  Beslutning  at  drage  mod 
Sølvitsborg,  blev  den  hilset  med  Jubel,  og  Jakob 
Thordsen  var  en  blandt  de  Gladeste :  men  der  opstod 
strax  efter  stor  Forvirring  i  Forsamlingen,  da  de  to 
Landsknegtøverster  kastede  sig  over  gamle  Predbjørn 
Podebusk  og  krævede  ham  til  Regnskab  for  den  Be- 
skyldning for  Magelighed,  og  at  de  vilde  trække 
Krigen  ud  til  deres  egen  Fordeel. 

«I  er  som  en  Kamphane,,  sagde  Tyge  Krabbe 
til  Predbjørn,  «hvor  I  er,  der  ypper  I  'stedse 
Klammeri. » 

Det  lykkedes  ham  dog  at  faae  Reinvald  og  En- 
derlin beroligede  og  Tvisten  bilagt,  hvorpaa  han  gav 
Befaling  til  strax  at  træffe  Anstalter  til  Afmarschen. 

De  brede  op  midt  om  Natten.  Da  Solen  den 
næste  Morgen,  som  var  den  9de  April  og  Palme- 
søndag, stod  op,  var  Teltleiren  forsvunden,  Skytset 
og  Alt  Tros  borte  og  Intet  at  see  paa  Pladsen,  uden 
de  faldefærdige  Jordhytter  og  Skuur. 


Syvende  Kapitel. 

Søren   Norbys   Seierstog. 


Palmesøndags  Aften  dalede  Solen  klar  og  skjøn. 
Den  sendte  sit  Pnrpurskjær  hen  over  Skaanes  og 
Blekings  Kyster;  det  lysnede  mellem  de  brune  Bøge 
med  deres  nøgne  Grene,  dog  nu  knoppede  og  lovende 
en  tidlig  Vaar,  i  de  mørke  Fyrrelunde,  hvor  Trold- 
stenene fjælede  sig,  over  gamle  Sølvitsborg  Slot,  som 
med  sine  stærke  Mure  og  spiirkronede  Taarne  kneiste 
paa  sin  Bakke  tæt  ved  Havkysten.  Droslerne  sang 
fløitende,  og  Alt  i  Naturen  aandéde  Fred;  men  i 
Menneskenes  Sind  var  der  Uro  og  spændt  Forventning. 

De  stode  paa  Borgmurens  Tinder,  paa  de  skov- 
klædte Skrænter,  paa  den  flade  Strand  ved  Havnen 
i  uoverskuelig  Mængde.  Krigere,  Bønder,  Borgere, 
Kvinder  og  Børn,  alle  vare  de  strømmede  ned  til 
Kysten  og  havde  længe  stirret  ud  paa  Havet,  hvor 
en  stor  Flaade  nærmede  sig  med  bugnende  SeiL 

Nu  vare  de  forreste  Seilere  tæt  ved  Kysten,  og 
fra  Mastetoppen  af  det  største  Skib  saaes  vaie  Søren 

Norbys  Banner  med  Sanct  Jørgen  og  Dragen.  Et 
Skud  drønede  fra  Slottet,  flere  fulgte  efter,  der  sva- 
redes fra  Flaaden,  og  mens  Kartoverne  dundrede,  brød 
de  paa  Kysten  forsamlede  Tusinder  ud  i  Fryderaab, 
som  gav  Gjenlyd  vide  mellem  Skovaasene.  Nu  var 
han  der  endelig,  Helten  fra  Gulland,  han,  efter  hvis 
Komme  de  saa  længe  havde  sukket,  og  til  hvem  de 
satte  alt   deres  Haab. 

Da  han  steg  i  Land,  trængte  Alle  sig  om  ham. 
thi  de  vidste,  at  han  var  en  mild,  folkekjær  Herre, 
der  ikke  skyede  Almuen.  Fryderaabene  løde  paa  Ny, 
Mændene  svingede  med  Hattene  og  Kvinderne  løftede 
Børnene  i  Yeiret,  for  at  de  skulde  see  den  Mand, 
hvis  Navn  de  havde  hørt  nævne  med  Ærefrygt  fra 
det  Øieblik  af,  at  de  kunde  skjønne,  og  som  nu  kom 
som  Almuens  Ven  og  Befrier. 

Dyb  Bevægelse  stod  at  læse  i  hans  mandige 
Træk.  Han  var  rystet,  men  ogsaa  forbauset;  han 
gjenkjendte  ikke  i  disse  heftigt  bevægede,  larmende 
Mennesker  de  sindige,  fåatalende  Skaaninger.  Han 
skjønnede,  hvor  stærkt  det  Tryk  maatte  være,  hvor- 
under de  i  den  sidste  Tid  havde  levet,  siden  hans 
blotte  Tilsynekomst  kunde  sætte  Sindene  i  Bevægelse ; 
om  det  saa  havde  været  Kong  Christern  selv,  der 
var  steget  i  Land,  kunde  Jubelen  ikke  været  større; 
men  han  følte  ogsaa  dybt,  hvad  de  ventede  sig 
af  ham. 

Hil  være  Hr.  Severin!  Gud  skjærme  Kong 
Christiern!  Død  og  Fordømmelse  over  Gottorperen 
og  Tyge  Baspyd!» 

Saaledes  vedbleve  Raabene   at   lyde ;   men   Søren 

Niels  Brahe.    I.  19 

Norby  gjenvandt  snart  sin  Fatning,  og  i  det  han 
slog  op  med  Haanden  for  at  tilveiebringe  Taushed, 
sagde  lian  med  klar  Røst  og  det  vanle  lyse  Smiil 
paa  Læben: 

« Hjertens  Tak,  I  gjeve  Mænd  og  Kvinder  fol- 
den Velkomsthilsen!  Ved  Sancte  Jørgen,  den  viser 
mig  klarligen,  hvor  velkomne  jeg  og  mine  Mænd,  vi 
ere.  I  have,  saa  tænker  jeg,  nu  faaet  Nok  af  Tyge 
Baspyd  og  hans  Rakkere?., 

Et  nyt.  mangestemmigt  Eaab  gav  bekræftende 
Svar,   og  derpaa  vedblev  han: 

«Nu  skulle  vi  prøve  en  Dyst  med  ham,  den 
arge  Skalk,  og  forsøge  at  drive  ham  af  Landet;  men 
I  maa  staae  mig  bi  ved  den  Gjerning;  thi  end  sidder 
han  paa  Sækken  og  vil  bide  sig  fast  ved  den.  Vi  maa 
sætte  Eyg  til  Ryg  og  holde  Tørnen  ud,  indtil  Kong 
Christiern  kommer.  I  hans  Navn  handler  jeg,  som 
I  vel  vide.  af  ham  har  jeg  den  Magt,  der  er  mig 
givet,  hans  vorder  Æren.  fanger  jeg  Seier.  Gud 
signe  og  opretholde  vor  kjære  naadige  Herre,  Kong 
Christiern.   Fru  Elisabeth  og  Junker  Hans!» 

Atter  lod  høie  Raab;  men  da  de  vare  for- 
stummede, traadte  en  djærv  Gjønge  frem,  blottede  sit 
Hoved  og  sagde: 

«Hr.  Severin,  siig  os  dog,  naar  kommer  Kong 
Christiern? » 

Jeg  haaber  snart,  men  veed  ei  naar,»  lød 
Svaret;  «åog  skulde  han  tøve  noget,  da  lader  os 
bruge  Tiden  vel  og  fegte  saa,  at  naar  han  kommer, 
da  vil  han  finde  Veien  banet  og  kan  atter  bestige 
sine  Fædres  Throne ! »   — 

Nu    vikle    Søren   Norby    med    Otte    Stisen.    som 

var  den  Første,  der  havde  modtaget  ham  paa  Havne- 
bryggen, og  ledsaget  af  Severin  Brun,  Daniel  von 
Cølln,  Michael  Zuhn  og  flere  Befalingsmænd,  der 
vare  komne  i  Land,  gaae  op  paa  Slottet:  men  han 
blev  standset  af  en  Borger  fra  Aahuus,  Niels  Esbernsen, 
der  lige  var  kommen  i  en  Baad  og  ubemærket  gaaet 
i  Land. 

Hilsen  fra  Hr.  Monrita, »  sagde  han,  «og  den 
Melding,  at  Hr.  Tyge  i  den  forløbne  Nat  har  brudt 
Leiren  af  og  med  den  ganske  kongelige  Hær  er  draget 
Nord  paa.  Hr.  Monrits  formener,  at  det  gjelder 
Sølvitsborg. » 

Et  Forundringsraab  lød  omkring  Overbringeren 
af  denne  overraskende  Tidende;  men  Søren  Norby 
sagde : 

Ei,  hvor  høvisk  af  Hr.  Tyge  selv  at  indfinde 
sig  for  at  byde  mig  velkommen!  Nu  maae  vi  rappe 
os,  at  vi  kunne  give  ham  en  sømmelig  Modtagelse !  <> 

Han  gav  nu  Befaling  til,  at  Udskibningen  af 
Folk,  Skyts,  Kugler  og  Krudt  øieblikkelig  skulde 
paabegyndes  og  fortsættes  hele  Natten,  hvilket  lod 
sig  gjøre,  da  det  var  maanelyst;  og  nu  begyndte  en 
Virksomhed,  som  varede  den  ganske  Nat  og  hele  den 
paafølgende  Dag.  Alle  de  Pramme  og  Baade,  som 
vare  i  Havnen,  bleve  tagne  i  Brug  i  Forening  med 
Flaadens  egne  Baade  og  fore  frem  og  tilbage  mellem 
Skibene  og  Land.  Veiledet  af  Maanens  blege  Lys 
paa  Farten,  af  Lanterner  om  Bord  og  blussende 
Fakler  i  Huulveien  op  til  Slot  og  By,  blev  den  lille 
Hær   lykkeligt    sat    i  Land    og  dernæst   de  Ildsvælg, 

19* 

Soren  Norby  havde  ført  med  sig  fra  G-ulland,  og 
som  Skibene  nu  udspyede,  slæbte  op  til  Allarmpladsen 
foran  Slottet.  Ført  af  Bøsseskytterne  og  Fyrværkerne 
bevægede  det  lange  Tog  af  Falconetter,  Barser,  Sker- 
pentiner  og  Pothunde  paa  deres  Lavetter  og  nogle 
svære  Skjærmbrækkere  paa  Blokvogne  og  med  stærkt 
Forspand  af  Heste  sig  fra  Kysten  op  gjennem  Huul- 
veien  som  en  bugtet  Drage.  Bønderne  hjalp  til  og 
skød  paa,  høie  Raab,  Eder  og  Pidskeknald  gjenlød  i 
Huulveien,  og  der  blev  ikke  holdt  Rast,  før  det  hele 
Arkeli,  henved  hundrede  Stykker,  holdt  opstillet  paa 
Allarmpladsen. 

Søren  Norby  var  ikke  kommen  af  Klæderne  den 
Nat.  Han  var  snart  her,  snart  der  og  ansporede 
Folkenes  Iver  ved  sin  Nærværelse;  det  mærkedes,  at 
een  kraftig  Villie  og  den  kyndigste  Ledelse  styrede 
det  Hele,  og  da  god  Villie  kom  til,  blev  der  udrettet 
det  Utrolige. 

Efterretningen  om  de  Kongeliges  Marsch  mod 
Solvitsborg  havde  været  Søren  Norby  saare  velkom- 
men og  sat  ham  i  det  bedste  Lune;  thi  nu  var  hans 
Krigsplan  klar  og  gav  sig  af  sig  selv.  Han  kunde 
nu  samle  hele  sin  Styrke  i  Solvitsborg,  hvorfor  Ski- 
bene, saa  snart  de  vare  befriede  for  deres  værste 
Byrde,  strax  lettede  og  stode  over  til  det  nær 
liggende  Aahuus  for  at  overføre  Junker  Mourits  med 
hele  hans  Styrke. 

Trods  Travlheden  og  Forvirringen  glemte  Søren 
Norby  ikke  Niels  Brahe.  Han  havde  strax  spurgt 
efter  ham,  men  faaet  den  Besked,  at  han  var  draget 
op  i  Landet  for  at  hente  flere  Bønder  til  Fuldførelsen 

af  de  Skandser,  Otte  Stisen  havde  begyndt  at  lade 
opføre  omkring:  Staden  strax  etter  de  Kongeliges  Af- 
marsch.  Gjøngerne  holdt  mere  af  at  fegte,  end  af  at 
bruge  Hakke  og  Spade,  hvorfor  Afløsning  var  ønskelig; 

men  nu  vilde  Søren  Norby  skikke  et  Bud  Nord 
paa  for  at  opsøge  Niels  Brahe  og  bede  ham  strax 
kumme  tilbage  med  eller  uden  Bønder,  for  ikke  at 
blive  af8kaaren  af  de  Kongelige.  Den  Aahuus  Bor- 
ger, Niels  Esbernsen,  en  forvoven  Karl  og  lysteE 
efter  Eventyr,  paatog  sig  med  Glæde  det  Ridt.  — 

Saa  snart  Dagen  gryede,  gik  Søren  Norby  ud. 
ledsaget  af  Otte  Stisen  og  en  stor  Skare  Befalings- 
mænd for  at  tage  den  nye  Befæstning  i  Øiesyn  og  lade 
det  Skyts,  som  var  landsat  og  endnu  bestandig  blev 
ført  op  fra  Havnen,   anbringe  paa  Voldene. 

Der  mylrede  af  Mennesker  paa  Allarmpladsen. 
da  Søren  Norby  med  sit  Følge  indfandt  sig  der. 
Bunder  og  Borgere  fra  Staden  stode  der  mellem 
hverandre  og  betragtede  med  Beundring  og  Ærefrygt 
den  mægtige  Samling  af  Ildsvælg,  der  stod  opstillet. 
Synet  af  alle  disse  Mordredskaber  forøgede  i  høi 
Grad  deres  Tro  til  deres  Sags  Seir.  De  mente  at 
Hr.  Severin  med  et  saadant  Arkeli  maatte  være  Tyge 
Krabbe  og  hans  Hær  langt  overlegen,  og  det  var 
ikke  saa  underligt,  at  de  tænkte  det,  thi  Hr.  Severin 
selv  tænkte  det  Samme. 

Foruden  disse  Tilskuere,  hvilke  Hr.  Severin  til 
Krigsfolkenes  Fortrydelse  ikke  lod  drive  bort,  var 
der  ogsaa  en  myldrende  Skare  af  Mænd  og  Kvinder 
leirede  der  omkring ,  de  lige  landsatte  Troskarle, 
Landsknegtenes    Hustruer,    Slegfredkoner,    Børn    og 

Opvartere,  kort  sagt  bele  Trosset,  som  var  mere 
talrigt  end  selve  Hæren.  Sladdrende ,  leende,  ban- 
dende tumlede  Mænd  og  Kvinder  sig  mellem  hver- 
andre for  at  bjerge  liver  sit  Gods,  efterhaanden  som 
det  indtraf,  og  her  saaes  ogsaa  et  Øieblik  Albeds 
glimrende  Skikkelse:  men  hun  færdedes  blandt  den 
gemene  Hob  som  en  Dronning,  lod  sin  rappe  Tunge 
høre  og  stod  Trosføreren  bi  med  at  bringe  Orden  i 
Forvirringen. 

Med  G-læde  besaae  Søren  Norby  nu  den  ny  Be- 
fæstning, og  Otte  Stisen  høstede  stor  Roes  for  sin 
Iver  og  Dygtighed:  thi  om  ogsaa  Arheidet  ikke 
kunde  kaldes  heelt  fuldført,  var  det  dog  saa  vidt 
fremmet,  at  Byen  lod  sig  forsvare.  Øieblikkeligt 
bleve  alle  Foranstaltninger  dertil  trufne ,  Sk}rtset 
hidslæbt  og  pusteret  paa  Voldene,  Krudttønder  ned- 
gravede i  passende  Afstande  fra  hinanden  og  Mand- 
skabet, som.  Bønderne  medtagne,  var  rigeligt  til 
Stede,  fordeelt  over  den  hele  Strækning,  saa  at  man 
inden  Solen  Mandag  Aften  gik  ned,  var  rede  til  at 
tage  mod  Fjenden  og  ingen  Overrumpling  mulig. 

Om  Eftermiddagen,  just  som  alt  Dette  var  i 
fuld  G-ang.  og  Søren  Norby  med  Otte  Stisen  og  flere 
Befalingsmænd  stode  ved  den  yderste  Vindebro  mod 
Nord,  om  hvis  Sikkring  ved  Skytsets  Anbringelse  de 
raadsloge,  hørte  de  Hovslag  og  saae  en  Skare  Ryttere 
komme  farende  paa  svedige  Heste  og  bedækkede  med 
Stov. 

De  stirrede  et  Øieblik  ud  mod  de  Kommende 
og  den  hvirvlende  Støvsky,  indtil  Søren  Norby  udbrød : 

«Ei,  der  kommer  en  Mand,  vi  bør  gaae  i  Møde 
paa  Halvveien,  thi  han  er  det  værd! 

Han  tog  ikke  feil;  det  var  Niels  Brahe.  Lige 
uden  for  Voldgraven  mødtes  de,  Niels  Brahe  sprang 
af  Hesten,  og  Soren  Norby  modtog  ham  med  en  hjerte- 
lig Omfavnelse. 

a Vel  mødt,  Niels  Nielsen,*  sagde  han,  «og  G-ud 
have  Lov,  at  vi  tik  Eder  herind  i  god  Behold  \» 

Saamænd, »  svarede  Niels  Brahe,  hvis  Øine  lyste 
af  Glæde,  ikke  over  hans  egen  Sikkerhed,  men  ved 
Synet  af  Søren  Norby.  «Dog  kommer  jeg  ene;  jeg 
maatte  lade  Bønderne  blive  tilbage. 

Vi  skulle  vide  at  hitte  dem ! »  svarede  Søren 
Norby  muntert. 

«Og  her  seer  I,»  vedblev  Niels  Brahe,  idet  han 
pegede  paa  sine  Ryttere,  <al  den  Styrke,  jeg  tilfører 
Eder ;  jeg  kommer  ene  af  Slægten  og  ene  af  min 
Stand.« 

«Ved  Sancte  Jørgen, »  udbrød  Søren  Norby, 
« desto  høiere  vurderer  jeg  Eders  Nærværelse!  Dog, 
I  forglemmer  Gjøngerne,  som  I  har  tilført  os;  I  er 
saa  meget  værd,   som  en  Hær  paa  ti  tusinde  Mand.» 

«Der  tog  I  Munden  for  fuld, »  svarede  Niels 
Brahe;  «dog  ere  vi  store  nok  i  Tallet,  men  hvad 
evne  vi?  Vi  kom  af  den  første  Eegtning  med  braadne 
Pander,  som  I  vel  veed ;  Begyndelsen  blev  et  Nederlag. » 

«Nu  skulle  vi  hjelpes  ad  og  tage  Hevn!»  sva- 
rede Søren  Norby. 

«Jeg  har  det  Haab,»  sagde  Niels  Brahe.  «Nu, 
da  jeg  seer  Eder  her  paa  Skaanes  Grund  og  staaer 
Aasyn  til  Aasyn  med  Eder  og  disse  gjeve  Mænd,   da 

drager  jeg  atter  Veiret  frit;  og  hvad  nu  end  Udgan- 
gen paa  denne  Fejde  vil  blive,  fremad  maae  vi  ;  vi 
have  sat  Alt  ind  derpaa,   Hr.   Severin !  > 

Eet  saa!»  svarede  Søren  Norby;  «I  taler  som 
en  Mand,  der  fegter  for  Æren  og  ikke  seer  paa  Løn- 
nen. Det  samme  Tankesæt  og  den  samme  Hu  driver 
Eder.  sum  mig,  og  haver  nu  væbnet  min  Haand  i 
aareviis  mod  den  ganske  Verden.  Yi  gjøre  det  Alt 
for  vor  kjære,  naadige  Herre,  Kong  Christiern,  hvem 
Gud  signe,  og  til  den  stakkels,  fattige  Almues  Bedste !  > 
« Dette  er  hoi  Tale,  <>  hviskede  Michael  Zulin  til 
Otte  Stisen;  begge  vare  de  Mænd,'  der  saae  mere 
paa  Lønnen,  end  paa  Æren,  og  den  stakkels  fattige 
Almues  Bedste  var  dem  den  ligegyldigste  Ting  under 
Solen. 

Saamænd,  svarede  Otte  Stisen  med  et  spydigt 
Smiil:  «naar  Hr.  Severin  faaer  Kong  Christierns  Navn 
i  Munden,  da  vorder  han  Præst  og  messer;  men 
hvad  denne  hoffærdige  Karl.  Kiels  Nielsen,  angaaer, 
da  byttede  jeg  gjerne  ham  og  hans  ti  tusind  Gjøn- 
ger  bort  blot  for  een  Fænnik  Knegte  af  den  rette 
Sort., 

De  vare  under  denne  Samtale  gaaet  over  Vinde- 
broen og  gjennem  Byens  G-ader,  hvor  de  fleste  Huse 
endnu  laae  i  Ruiner.  Søren  Norby  udtalte  sin  Harme 
over  de  kongelige  Landsknegtes  mordbrænderiske  Ad- 
færd, uden  at  betænke,  at  hans  egne  Landsknegte 
vare  Folk  af  samme  Skuffe;  men  de  vare  rigtignok 
hos  ham  under  langt  strengere  Tugt,  end  i  den  konge- 
lige Hær. 

Det  skal  vorde  hevnet!>   sagde  Otte  Stisen. 

<Helst  ikke  paa  den  Viis,  svarede  Søren  Norby, 
<og  ikke  med  min  Villie !  > 

Han  mente  det  oprigtigt  og  holdt  for  sit  Ved- 
kommende Ord;  og  dog  skulde  Hevnens  Dæmoner 
snart  slippe  løs  og  fare  hærjende  over  Landet;  thi 
hvor  Meget  havde  den  skaanske  Bonde  ikke  at  hevne, 
og  hvad  var  denne  Fejde  i  hans  Øine  Andet,  end  en 
Hevnkrig?  — 

Allerede  samme  Aften  indtraf  den  kongelige  Hær, 
og  Tyge  Krabbe  lod  slaae  Leir  i  nogen  Afstand. 
Synet  af  den  store  Flaade,  de  havde  seet  stevne  ind 
til  Sølvitsborg,  havde  allerede  kjølnet  Herrernes  Mod, 
og  Hr.  Tyge  fandt  det  raadeligst  at  see  sig  vel  for. 
Han  omgav  Leiren  med  en  Vognborg  og  stillede  sit 
Skyts  op  for  at  sikkre  sig  mod  Overrumpling. 

Natten  forløb  roligt,  men  Hr.  Tyge  tik  dog  ikke 
megen  Søvn  i  Øinene;  thi  Synet  af  de  nye  Volde  ved 
Sølvitsborg  havde  givet  ham  Noget  at  tænke  paa. 
Det  viste  sig  nu,  som  forhen,  at  de  paa  O-rund  af 
Bøndernes  fjendtlige  Sindelag  vare  blevne  slet  betjente 
af  deres  Speidere. 

«Og  dette  kaldte  I  en  ubefæstet  Stad?»  udbrød 
Tyge  Krabbe,  i  det  han  vendte  sig  til  Claus  Bilde, 
da  de  den  næste  Morgen  holdt  paa  Toppen  af  en 
Skovaas  go  i  Skjul  af  Træerne  paa  nærmere  Hold 
toge  Befæstningen  i  Øiesyn. 

« Troldene  maae  have  bygget  de  Volde  i  Nat, » 
svarede  Claus  Bilde.  « Den  Bonde,  vi  fangede  i  Oaar, 
svoer,  at  Staden  laae  øde  hen  og  havde  ikke  reist 
sig  efter  Branden.) 

Have  vi  ham  endnu  i  vor  Vold?»  spurgte  Tyge 
Krabbe. 

«Jeg  veed  ikke  rettere,-;   svarede  Claus   Bilde. 

«Nu,»  udbrød  Hr.  Tyge,  «da  skal  den  Forræ- 
der nu  ret  strax  vorde  klynget  op!» 

Han  vendte  sin  Hest,  red  tilbage  til  Leiren  og 
lod  strax  Executionen  fuldbyrde,  ja  bivaanede  den 
selv.  Det  hjalp  ikke  Bonden,  at  han  bad  for  sit 
Liv  og  raabte,  at  han  kun  havde  sagt,  hvad  sandt 
var,  thi  Staden  var  jo  ikke  gjenopbygget;  Trommer- 
nes Hvirvel  overdøvede  hans  Raab.  Han  blev  ube- 
rettet klynget  op  i  et  Træ,  hvor  Søren  Norbys  Folk 
siden  fandt  hans  Lig  og  paa  deres  Herres  Befaling 
gave  det,  som  alle  Offre  for  Tyge  Krabbes  Grumhed, 
en  hæderlig  og  christelig  Begravelse. 

Efter  saaledes  at  have  kjølet  sin  Harme,  lod 
Hr.  Tyge  alle  Befalingsmændene  sammenkalde  til  et 
Krigsraad,  men  det  gik  ikke  saa  livligt  til  ved  denne 
Raadslagniug,  som  ved  den  forrige. 

Dette  bliver  end  argere,  end  for  Aahuus, »  sagde 
Axel  Brahe.  «Hr.  Severin  maa  nu  være  der  med 
Besten  af  sin  Hær,  derom  tør  vi  ikke  tvivle,  og 
Bønder  have  de  i  Hobetal  derinde  til  at  stille  paa 
Voldene;  her  er  det  end  mindre  gjørligt  at  gribe  an.» 

«Ja,;>  sagde  Reinvald  von  Leidersdorf,  «jeg  raa- 
dede  fra,  da  vi  skulde  her  op;  men  nu,  da  vi  ere 
her,  bør  vi  dog  for  Ærens  Skyld  gjøre  Noget.  Lad 
os  plaffe  lidet  og  lade  Hr.  Severin  fornemme  vore 
Nattergales  Bøst.» 

« Allerførst, »   sagde  Hr.  Tyge,    c  ville  vi  give  Op- 

rererue  en  Formaning-,   som  til  uvorne  Bern,   forinden 
Riset  bruges. » 

<;Det  skal  vist  frugte  stort!  udbrød  Predbjørn 
Podebusk.  «  Tænker  I,  at  Hr.  Severin  vil  kysse 
Riset,  forinden  han  har  smagt  det? 

«Om  I  havde  ladet  mig  fuldføre  min  Tale,» 
sagde  Tyge  Krabbe  barskt,  da  vilde  I  skjønnet  min 
Mening,  som  er,  at  vi  skulle  skikke  en  Herold  der- 
ind, som  om  vi  vilde  dagtinge,  men  blot  paa  Skrømt, 
for  at  speide  og  faae  Vished  for,  at  Severin  Norby 
er  der.  Giver  han  sit  Minde  til  en  Sammenkomst, 
nu,  da  vil  jeg,  som  det  er  min  Skyldighed,  foreholde 
ham  hans  Formastelighed  og  formaae  ham  til  at  over- 
give Staden.« 

Ved  min  Helgen, »  udbrød  Claus  Bilde,  <  det 
kunde  være  saare  gavnligt  tor  os  at  kigge  lidet  ind 
i  den  Hvesperede  og  skjonne,  om  den  Befæstning  er 
Andet,  end  Børneværk,  saa  og  kaste  et  Blik  paa 
deres  Arkeli  og  Mandskab;  men  der  skal  gode  Ørne 
og  et  hurtigt  Omdømme  til:  vi  tør  ikke  lide  paa 
Herolden  alene;  hvo  haver  Lyst  til  at  gjøre  den  Fart 
og  vil  vove  sin  Pelts?» 

Det  lod  ikke  til,  at  nogen  af  Herrerne  havde 
Lyst  til  et  sligt  Eventyr,  hvilket  de  mente  at  være 
under  deres  Værdighed;  men  tillige  nærede  de  den 
Fordom,  at  Søren  Norby  var  en  vild  Karl.  ikke  stort 
bedre,  end  en  Stimand,  eller  Fribytter,  som  ikke  brød 
sig  om  almindelig  Krigsbrug. 

«Jeg  siger  Tak  for  mig.-  sagde  gamle  Pred- 
bjørn Podebusk;  «det  er  at  vente,  at  Severin  Norby, 
som  slægter  sin  Herre   paa,    vil    lade    vor  Udsending 

gribe  og  kaste  i  Fangehullet,    om    lian    ikke  klynger 
ham  op.  » 

Dog  meldte  der  sig  En  til  det  Hverv,  og  det 
var  Jakob  Thordsen. 

«Ikke  tænker  jeg  saa  ringe  om  Hr.  Severin, « 
sagde  han;  derimod  vel,  at  han  er  snu  som  Ræven 
og  maaskee  vil  negte  os  Indpas.  Han  vil  dogneppe, 
naar  vi  komme  med  Fredsflag,  lade  os  skyde  ned, 
som  vare  vi  vilde  Dyr.  Vi  ville  dog  saa  naae  til 
Vindebroen  og  komme  Volden  saa  nær,  at  vi  kunne 
kigge  ham  lidet  i  Kortene.  » 

Jeg  tænker  som  Jakob  Thordsen,^  udbrød  Claus 
Bilde.  «og  vil  vise  det  i  Gjerningen;  jeg  rider 
selv  med !  •> 

Da  blev  der  stor  Forundring,  og  Alle  raadede 
fra.  Hr.  Tyge  erklærede  desuden,  at  han  fandt  det 
utilstedeligt,  at  en  af  Rigets  bedste  Mænd  og  en  af 
Hærens  øverste  Befalingsmænd  saa  letsindigt  satte  sit 
Liv  paa  Spil;  men  Hr.  Claus  vilde  Intet  høre.  Han 
havde  i  sine  unge  Dage  været  en  Vovehals,  som 
Jakob  Thordsen,  og  hans  Blod  var  nu  engang  kom- 
met i  Kog. 

Jeg  er  saare  nysgjerrig,^  « sagde  han,  og  for- 
holder det  sig,  som  jeg  antager,  at  de  Volde  ere  til 
at  hoppe  over  og  Besætningen  meest  dumme  Bønder, 
ved  Guds  Moder,  da  vil  mit  Raad  komme  til  at  lyde, 
at  vi  flux  gribe  an  og  forsøge  at  tage  By  og  Slot 
med  stormende  Haand  U 

Man  lod  da  Hr.  Claus  have  sin  Villie.  En  halv 
Time  efter  satte  den  lille  Skare  sig  i  Bevægelse; 
forrest  red   to  Trompetere,    i  Midten    den    kongelige, 

prægtigt  udstafferede  Herold  og  bagerst  Hr.  Claus 
og  Jakob  Thordseu,  indhyllede  i  simple  Rytterkapper 
og  med  Jernhatte  uden  Fjedre  paa  Hovedet.  Jakob 
førte  en  lang  Landse,  fra  hvilken  vaiede  en  hvid  Klud 
som  Fredsflag. 

Da  de  kom  ned  i  Dalen  og  nærmede  sig  Stadens 
Volde,  trykkede  Trompeterne  sig:  thi  de  saae  talrige 
Ildsvælg  gabe  dem  i  Mode,  og  hos  dem  stode  Fyr- 
værkere med  brændende  Lunter. 

Fremad  Karle !»  raabte  Claus  Bilde  til  dem, 
<og  frygter  ikke!  Nu  nogle  gode  Stod  i  Trompeten 
og  sving  med  Flaget,  Jakob! 

Han  gjorde  saa,  men  Trompeterne  blæste  af  Angst 
med  for  stor  Kraft,  saa  Tonerne  brast,  og  det  blot 
skrattede. 

«Usle  Karle  ere  I ! »  raabte  Claus  Bilde,  c  Holdt ! 
Hid  med  Hornet.    Peter! 

Den  af  Trompeterne,  som  lød  det  Navn,  vendte 
sin  Hest  og  rakte  ham  Instrumentet,  hvorpaa  Hr. 
Claus  blæste  en  skjon  Fanfare  og  trak  Tonerne  be- 
hørigt ud.  Den  anden  Trompeter  stemmede  i  med, 
saa  det  gav  Gjenlyd  vide  omkring.  Der  blev  Uro 
paa  Voldene,  flere  Folk  strømmede  derop,  og  endelig 
kom  Svaret  i  en  vel  blæst  Fanfare,  som  ikke  gav 
Hr.   Claus's  Noget  efter  i  Reenhed,  eller  Kraft. 

"Seer  I  det!»  sagde  han;  «de  ere  og  christe- 
lige  Mennesker  og  ville  modtage  os  sømmeligt.  Rider 
nu  smukt  sindigt  derhen  og  standser  ikke,  før  jeg 
byder  det!» 

Han  lod   dem    ride    saa    nær,    som    Krigsbrugen 

paa  nogen  Maade  tillod  det,  og  da  de  havde  gjort 
Holdt,  red  Herolden  frem   og  raabte  med  høi  Røst: 

"Rigens  Marsk,  Kong  Frederiks  Befalingsmand 
paa  Helsingborg,  Hr.  Tyge  Mogensen  af  Wegeholm, 
forsender  sin  Hilsen  ved  mig,  Herolden  Skaane,  Jens 
Blanekert  kaldet,  og  lader  spørge,  om  den  strenge 
Ridder,  Hr.  Severin  Norby  er  her  til  Stede,  og  om 
lian  er  her,  han  da  til  nærmere  berammet  Tid  og  paa 
opgivet  Sted  vil  lade  sig  finde  og  forunde  fornævnte 
Hr.   Tyge  Mogensen  en  Samtale ?» 

Svaret  lod  vente  nogle  Minutter  paa  sig.  Der 
hørtes  blot  en  Mumlen  løbe  gjennem  Rækkerne  af 
Besætningen,  som  stod  tæt  paa  Volden  og  en  Raslen 
af  Vaaben.  Omsider  lod  Otte  Stisens  svære  Skikkelse 
sig  see.  Han  slog  op  med  Haanden  og  sagde  med 
lydelig  Røst: 

^Hr.  Severin  Norby,  Rigens  Admiral  og  Kong 
Christierns  Befalingsmand  paa  Gulland  og  Sølvits- 
borg,  han  lader  ved  mig,  Otte  Stisen,  Landsknegt- 
øverste,  formelde  den  strenge  Ridder,  Hr.  Tyge  Mo- 
gensen af  Wegeholm  sin  Hilsen  og  give  til  Svar:  at 
han  ikke  nu  er  til  Sinds  at  holde  anden  Snak  med 
Hr.  Tyge  og  Kong  Frederiks  Mænd,  end  den,  der 
kan  føres  med  Krudt,  Lod  og  blanke  Vaaben.  Han 
beder  da  Hr.  Tyge  helst  at  indfinde  sig  med  sin 
ganske  Hær  og  forsøge  at  gribe  an;  han  skal  da 
faae  at  fornemme,   at  vi  ere  rede  til  at  modtage  ham ! » 

Claus  Bilde  havde  hidtil  holdt  sig  tilbage,  men 
brugt  sine  Øine  vel.  Han  blev  vaer,  at  han  havde 
havt  for  ringe  Tanker  om  Befæstningens  Styrke,  og 
at  Mandskabet,  uagtet  en  stor  Part  af  det  lod  til  at 

være  Bønder,  dog  var  udsøgte  Karle  og  vel  rustede. 
Meest  forundrede  han  sig  dog  over  det  store  Antal 
af  Feltstykker  paa  Voldene.  Han  skjonnede.  at  Hr. 
Severins  Arkeli  var  i  den  skjonneste  Orden  og  den 
kongelige  Hær*  langt   overlegen. 

I  sin  Iver  tor  at  see  Skytset,  lod  han  sin  Hest 
gaae  frem,  men  tik  strax  Aarsag  til  at  angre  sin 
Uforsigtighed.  En  høi,  svær  Karl  i  Staal  og  Plade, 
som  stod  fremmest  paa  Volden,  pegede  paa  ham  og 
skreg  op: 

«Han  der.  det  er  Claus  Steensen  af  Lyngsgaard 
og  ingen  Anden  ! 

Claus  Bilde  saae  derhen  og  gjenkjendte  Karlens 
sortsmudsede  Fjæs.  Det  var  en  forløben  Tigger- 
munk, Broder  Daniel  kaldet,  en  vild  Karl  og  Bro- 
der Liderlig,  men  barnefødt  paa  Claus  Bildes  Fædrene- 
gods. Han  var  kort  tør  Fejdens  Udbrud  rømmet 
fra  sit  Kloster  i  Malmø,  men  da  han  havde  viist 
sig  i  sin  Hjemstavn  og  der  forulempet  en  Bonde  og 
hans  Hustru,  havde  Claus  Bilde  ladet  ham  gribe. 
smage  Stigremmen  og  skikket  ham  tilbage  til  Malmø, 
hvorfra  han  nu  anden  Gang  maatte  være  undvegen. 

Baadsnar,  som  Claus  Bilde  var,  red  han  nu 
heelt  frem  og  raabte : 

Otte  Stisen,  den  Karl  siger  sandt.  Jeg  er 
Claus  Steensen;  jeg  red  med  i  den  Hensigt,  om  vi 
vare  blevne  indladte,  da  at  give  mig  til  Kjende  for 
Hr.   Severin  og  samtale  med  ham  uden  Vidner. 

»Ned  med  ham!:,  brølede  Broder  Daniel,  og 
hans  Fæller  stemmede  i  med. 

I   det  Samme    knaldede    en  Hagelbøsse    fra   Vol- 

den,  og  den  var  bleven  vel  rettet,  thi  Kuglen  ramte 
Claus  Bildes  Jernhat  og  rev  Spidsen  af  den,  saa  den 
vaklede  paa  hans  Hoved;  men  han  forandrede  ikke 
en  Mine,  beroligede  sin  opskræmmede  Hest  og  blev 
holdende  ulykkeligt  paa  samme  Plet.  Jakob  Thord- 
sen  udviste  samme  Dødsforagt,  men  Herolden  og  Trom- 
peterne vendte  og  flyede  i  fuldt  Fiirspring,  som  de 
siden  foregave,  fordi  deres  Heste  vare  blevne  skye  af 
Knaldet  og  løbne  løbsk  med  dem. 

Ikke  saa  snart  blev  Broder  Daniel  vaer,  at  Hr. 
Claus  end  sad  uskadt  paa  sin  Hest,  og  at  blot  hans 
Jernhat  var  bleven  ramt,   før  han  raabte: 

Nu   er   han    en  Hane   uden  Kam;    skyd   nu    og 
Rumpen  af  ham  ! » 

«Otte  Stisen  \»  raabte  Claus  Bilde  forbittret, 
«ere  Eders  Krigsfolk  en  Bande  Snigmordere  ?» 

Men  det  Raab  blev  ikke  hørt;  thi  der  var  i 
samme  Nu  opstaaet  Forvirring  paa  Tolden.  En  Herre 
var  sprungen  ind  i  Klyngen  og  slog  nu  med  et  Slag 
af  sin  stærke  Næve  den  Skytte  til  Jorden,  som  havde 
affyret  Hagelbøssen.  Saa  foer  han  frem  til  Bryst- 
værnet, gik  derop,  og  Claus  Bilde  saae,  at  det  var 
Hr.   Severin  selv. 

Hr.    Claus !      raabte    han   ned  til    ham,    <:er  I 
heel  uskadt  ?» 

«Vel  er  jeg  det, »  svarede  Claus  Bilde,  «blot 
haver  jeg,  som  den  Nidding  tør  skreg,  mistet  min 
Kam.  s 

«Nu,»  svarede  Søren  Norby,  «det  er  mig  en 
Clæde  at  fornemme.  Høilig  vilde  )eg  beklaget  det, 
.om  en  saa  tapper  Herre,  som  I  er,  var  bleven  fældet 

paa  den  Alis;  men  Skylden  er  Eders  egen.  I  burde 
strax  givet  Eder  til  Kjende,  om  Eders  Hensigt  var 
den,  I  før  sagde;  men  det  er  ikke  saa;  I  kom  for 
at  speide  og  dristigt  nok,  ved  Sanct  Jørgen,  var 
det  gjort!  Stikker  der  og  en  stor  Bidder  i  den  anden 
Kappe?: 

<;  Blot  Jakob  Thordsen  af  Berritsholm, »  sagde 
Jakob,    «som  higer  derefter  at  tjene  de  gyldne  Sporer. » 

c  Var  I  min  og  i  mit  Brød,»  svarede  Søren 
Norby,  «da  fik  I  dem;  men  vender  nu  og  rider 
snarest  herfra;  mine  Skytter  have  en  løs  Haand,  som 
I   seeU 

»I  have  Tak,  .  Hr.  Severin,  for  Eders  Ædelsind ! » 
sagde  Claus  Bilde.  «Dog  tænkte  jeg,  som  kjender 
Eder  fra  fordum,  ikke  ringere  om  Eder,  derfor  red 
jeg  mere  trygt  herhid. » 

« Hilsen  til  Hr.  Tyge!»  raabte  Søren  Norby. 
<  Siig  ham,  at  vi  forvente  ham  hver  Time  og  stedse 
have  Ild  under  Gryderne ! » 

Hr.  Claus  og  Jakob  hilste  blot  til  Svar,  og 
rede  saa  derfra,  men  først  sindigt,  i  Skridt,  for  ikke 
at  mistænkes  for  Feighed,  men  det  var  ogsaa  det 
Klogeste,  da  en  hastig  Aifart  kunde  fristet  Skytternes 
løse  Hænder  til  et  nyt  Skud.  Broder  Daniel  fik  da 
Stunder  til  at  sende  Claus  Bilde  en  Afskedshilsen: 

Far  nu  vel,   Claus  Blodøxe ! »  raabte  han;    «hos 
Dig  skal  den  røde  Hane  gale  først!* 

Forbittret  vendte  Claus  Bilde  sin  Hest.  Det 
var  nemlig  et  Sagn  blandt  Almuen,  at  han  ved 
Blodbadet  i  Stokholm  skulde  have  været  en  af  de 
Grummeste  og  en  villig  Haandlanger  for  den  Konge, 

Niels  Brahe.    l.  20 


306 

lian  siden  havde  været  med  at  fordrive.  Det  hed 
sig  endogsaa,  at  han  egenhændig  havde  baaret  Bød- 
deløxen  til  Retterstedet,  ja  selv  haandteret  den,  og 
Intet  bragte  ham  i  den  Grad  i  Harnisk,  som  en  Hen- 
tydning til  denne  løgnagtige  Beskyldning;  men  mi 
greb  Jakob  hans  Hest  ved  Tøilen  og  raabte: 

■Hr.  Claus,  er  I  rent  galen?  Nu  fort,  mens  det 
er  Tid!»    — 

De  slap  vel  til  Leiren,  hvor  man  blev  meget 
forundret  over,  at  de  kom  uskadte  tilbage  fra  det 
Eventyr:  men,  hvad  Claus  Bilde  berettede  om  Be- 
fæstningen og  Skytset,  opbyggede  kun  lidet  Tyge  Krabbe. 
Han  opgav  enkver  Tanke  om  at  storme,  men  i  Løbet 
af  de  paafølgende  Dage  gjorde  han  nogle  snilde  For- 
søg paa  at  lokke  Søren  Xorby  til  at  gjøre  Udfald 
og  levere  ham  et  Slag  i  aaben  Mark,  thi  da  vilde 
den  kongelige  Hærs  Stilling,  paa  de  omkring  liggende 
Skovaase,  været  saare  fordelagtig.  Søren  Xorbys 
øvede  Hær  var  vel  knap  saa  stor,  som  den  konge- 
lige, og  hvad  Bønderne  duede  til,  det  vidste  nu  de 
kongelige  Befalingsmænd;  men  Søren  Norby  vidste 
det  ogsaa  øg  var  for  klog  til  strax  med  sin  uensar- 
tede Hær  at  vove  sig  frem. 

Han  holdt  sig  haardnakket  indenfor  sine  Volde, 
og  efter  en  Uges  forgjeves  Harcelleren,  nogle  smaa 
Skjermydsler ,  i  hvilke  nogle  faa  Folk  paa  begge 
Sider  satte  Livet  til  og  megen  unyttig  Ødslen  med 
Krudt  og  Kugler,  brød  de  Kongelige  Paaske-Lørdag 
Leiren  af  og  tiltraadte  Tilbagemarschen ;  men  ikke 
saa  snart  havde  de  forladt  deres  gunstige  Stilling  og 
sat  sig  i  Bevægelse,  førend  Søren  Norby  rykkede  ud 

med  hele  sin  Styrke  og  fulgte  dem  i  Hælene,  for- 
ulempede Bagtroppen  med  sit  Eytteri  og  sendte  dem, 
nåar  Leilighed  tilbod  sig,  en  Hilsen  fra  sine  Hage- 
bosser  og  Skerpentiner.  Det  blev  altsaa  ham,  der 
kom  til  at  spille  en  Paaskepslame  for  de  Kongelige 
og  ikke  omvendt ,  som  Predbjørn  Podebusk  havde 
lovet  i  Leiren  for  Aahuus. 

Tyge  Krabbe  tænkte  mere  end  een  Gang  paa 
at  gjore  Holdt  og  byde  sine  Forfølgere  Braadden; 
men  det  Tilhæng  af  Bønder,  som  sluttede  sig  til 
Søren  Norbys  Hær,  voxede,  efterhaanden  som  han 
drog  frem,  op  til  en  saa  stor  Skare,  at  Toget  lignede 
en  Folkevandring,,  og  Overmagten  var  for  overvæl- 
dende. Dog  skete  Tilbagetoget  i  Begyndelsen  i  god 
Orden,  men  det  var,  selv  inden  Faren  var  over- 
hængende, en  bedrøvelig  Marsch  for  Hr.  Tyge  og 
hans  Mænd;  thi  over  Alt.  hvor  de  kom  frem,  syntes 
Landet  uddod,  Yeie  og  Gyder  vare  mennesketomme 
og  Husenes  Døre  lukkede.  Mange  Steder  vare  Be- 
boerne flygtede,  men  hvor  de  traf  Xogen  og  begjærede 
Mad  og  Drikke,  blev  det  dem  givet  uvilligt.  Havde  ikke 
Junker  Mourits  og  Xiels  Brahe  været  i  Hælene  paa 
de  Kongelige  med  deres  Byttere,  vilde  det  gaaet 
mangen  Bonde  ilde. 

Men  ikke  saa  snart  vare  de  Kongelige  dragne 
forbi,  og  Fortravet  til  Søren  Norbys  Hær  viste  sig, 
forend  de,  der  vare  i  Husene,  kom  for  en  Dag,  og 
de,  der  havde  fjælet  sig  i  Skovene,  ilede  hid.  Der 
blev  raabt,  vinket  med  Huer  og  Hatte  og  det  Bedste. 
Huset  formaaede,  givet  til  Pris  for  Krigsfolkene. 

20* 

Hvor  Søren  Norby  viste  sig,  ridende  paa  en 
stærk,  lavbenet,  gullandsk  Hest  og  siddende  i  Sadde- 
len, mere  som  en  Sømand  over  Skrævs  paa  en 
Planke,  end  som  en  øvet  Rytter,  der  stimlede  Alle 
til  og  hilste  ham  som  en  Fader,  ja  Kvinderne  om- 
favnede hans  Knæe  og  fældede  Taarer.  Han  fandt 
sig  taalmodigt  i  deres  besværlige  Hyldest  og  havde 
venlige  Ord  til  Alle.  Dog  maatte  han  til  sidst  for- 
korte disse  Optrin  og  tage  vare  paa  sine  Krigsfolk, 
at  de  ikke  paa  dette  ublodige  Seierstog  skulde  sprede 
sig,  og  i  Glæden  al  Mandstugt  ophøre. 

Det  blev  ikke  Tyge  Krabbe  muligt  paa  denne 
fjorten  Miles  Marsch,  som  varede  i  flere  Dage,  at 
holde  Mandstugt.  Tilbagetoget  endte  med  vild  Flugt. 
Dog  holdt  Axel  Brahe  med  sine  Ityttere  Stand  foran 
Lund  og  gjorde  et  Indhug  paa  Fjenden.  Det  gav 
en  liden  Standsning  i  Forfølgelsen,  hvilken  de  Konge- 
ligsindede i  Staden  benyttede  til  at  flye.  Erkebispen, 
Hr.  Aage  Sparre,  de  fleste  af  Kannikerne  og  nogle  af 
Borgerne  rede  i  Hui  og  Hast  af  Byen  uden  at  med- 
føre Andet,   end  hvad  de  stod  og  gik  i. 

Under  Klokkernes  Ringning  og  de  menige  Bor- 
geres Jubel,  drog  Søren  Norby  kort  efter  ind  i  Skaanes 
ærværdige  Hovedstad,  men  undte  sig  ikke  længe  Ro 
der.  Forfølgelsen  blev  fortsat;  thi  han  havde  nu 
kun  foran  sig  Tyge  Krabbe  med  Halvdelen  af  Hæren, 
som  han  haabede  at  kunde  indhente  og  tilintetgjøre. 
Den  anden  Halvdel  var  flygtet  mod  Vest  under  Claus 
Bilde  for  at  bjerge  sig  i  Landskrone.  Først  under 
Malmøs  Volde  holdt  Tyge  Krabbe  Stand,  og  det 
kom  til  en  kort,   hidsig  Fægtning,   som  endte  med  de 

Kongeliges  Nederlag;  men  tie  værgede  dog  vel  for 
sig,  og  det  lykkedes  største  Parten  af  dem  at  bjerge 
sig  ind  i  Malmø. 

Claus  Bilde  derimod  fandt  ikke  blivende  Sted  i 
Landskrona,  da  Stadens  Borgere  toge  Parti  for  Søren 
Xorby,  saa  lian  maatte  fortrække  op  til  Helsingborg, 
hvis  Befæstning  lian  strax  gav  sig  til  at  udbedre  for 
at  tage  mod  et  Angreb,   som  heller  ikke  udeblev. 

Saalunde  endte  Søren  Norbys  Seierstog  gjennem 
Skaane.  Hele  Landet  var  nu  i  hans  Magt,  paa 
Malmø  og  Helsingborg  nær,  hvor  Besterne  af  Kong 
Frederiks  Hær  vare  indespærrede.  Som  ved  en  Trold- 
dom, blot  ved  at,  vise  sig,  havde  han  gjort  en  Er- 
obring, som  han  ikke  havde  turdet  haabe  at  tilvriste 
sig,   uden  ved  haardnakkede   og  blodige  Kampe. 

Dette  uventede  Held  fyldte  den  skaanske  Bondes 
Hjerte  med  vild  Glæde,  eg  over  Alt  i  Biget,  hvor 
Bygtet  on*  Søren  Xorbys  Seier  fløi  hen,  reiste  Bonden 
Eovedet  og  fattede  Haab  om  Befrielse;  men  Adels- 
manden, hans  Kvinder  og  Fogeder  følte  sig  slagne 
med  Skræk  og  skjelvede  paa  deres  Gaarde. 

Da  Budskabet  om  dette  store  Nederlag  kom  til 
Gottorp,  blev  Kong  Frederik  livid  om  Kind  og  følte 
sin  Throne  vakle  under  sig;  men  Kong  Christiern  i 
Lier,  han  fik  ved  den  Tidende  den  første  glade  Dag, 
han  havde  havt,   siden  han  flyede  af  Biget. 


Ottende  Kapitel. 

Paa  Ly  bjergs  Høi. 


Nu  var  der  stort  Røre  i  den  gamle  Stad  Lund, 
hvor  Søren  Norbys  Hær  efter  de  Kongeliges  For- 
jagelse samlede  sig,  og  hvor  han  selv  for  en  kort 
Tid  opslog  sit  Hovedkvarter.  Byens  klosterlige  Stil- 
hed var  brat  bleven  afløst  af  Krigsbuldret ,  saa  den 
nu  lignede  en  Leir.  Omkring  den  ærværdige  Dom- 
kirke færdedes  ikke  mere  Klærker  og  Munke  i  Kutte, 
men  Krigere  med  vaiende  Fjedre  og  raslende  Vaaben. 
Gjennem  Gaderne  rumlede  Trosvogne  og  Lavetter 
med  Skyts,  hvilket  førtes  ud  paa  en  Plads  Syd  for 
Byen,  kvor  Landsknegtene  bleve  lagte  i  Leier.  I 
Stedet  for  Lyden  af  Munkesange,  hørtes  høie  Haab, 
drøie  Eder  og  lystige  Viser  baade  Dag  og  Nat;  i 
Stedet  for  ærbare,  tilslørede  Kvinder,  Borgernes  Hu- 
struer og  Døttre,  lode  letfærdige  Kvinder  i  broget 
Flitterstads  og  utilslørede  sig  see,  og  vare  ofte  i 
deres  Færd  lige  saa  støiende,  som  Mændene. 

Da  hertil  kom  Bøndernes  myldrende  Skarer,  som 

baade  færdedes  i  Staden  og'  leirede  sig-  uden  for  den, 
blev  Trængselen  og  Larmen  saa  stor,  at  selv  mange 
af  de  Borgere,  der  ønskede  Kong  Christiern  tilbage, 
og  som  bavde  hilset  Søren  Norby  med  Jubel,  da  han 
drog  ind,  nu  fik  Rynker  i  Panden.  Deres  Hustruer 
førte  bittre  Klager  over  den  Forvirring  og  Usikker- 
hed ,  Krigens  Hvirvelvind  havde  bragt  over  deres 
rolige  Liv,  og  endnu  høiere  løde  Veeraabene  fra  Bøn- 
derne i  Omegnen:  thi  Landsknegtenes  Kvinder  viste 
sig-  at  være  øvede  Marodeurer.  Beskyttede  af  deres 
Mænd,  rapsede  de  uden  Sky,  hvad  man  ikke  godvilligt 
gav  dem.  Neppe  havde  en  Høne  lagt  et  Æg,  før 
det  var  væk,  og  til  sidst  forsvandt  Hønsene  selv  og 
gik  i  Landsknegtenes  Gryder,  der  slugte  Alt  hvad 
lækkert  var  ,  saa  at  Bønderne  maatte  nøies  med 
tørre  Skorper. 

Dog  fik  Hr.  Severin  snart  Mandstugten  gjenop- 
rettet  og  en  bedre  Orden  bragt  til  Yeie.  Han  resi- 
derede i  Hr.  Aages  forladte  Rede,  den  gamle  Erke- 
bispegaard,  mens  de  øvrige  Befalingsmænd  indrettede 
sig  bekvemt  i  de  tomme  Kannikeboliger  og  hos  de 
velhavende  Borgere. 

Hr.  Severin  holdt  hver  Dag  aabent  Taffel,  og 
der  gik  det  muntert  nok  til.  Der  saaes  rigtignok 
ingen  af  Rigets  Siore,  men  dog  nogle  ansete  Mænd, 
som  Adelsmanden  Mogens  Falster  og  den  myndige 
Hans  Skovgaard,  Erbebispens  Official,  som  ikke  var 
sluppen  bort  og  muligviis  nu  blot  gjorde  gode  Miner 
til  slet  Spil;  og  midt  i  denne  larmende  Skare  lyste 
med  stille  G-lands  en  Stjerne,  som  Samtiden  dog  ikke 
forstod  at  vurdere  ,   den  lærde  Kannik  Christiern  Pe- 

dersen,  hvem  vi  have  vænnet  os  til,  paa  Grund  af 
hans  store  Begavelse  og  Kjærlighed  til  Modersmaalet, 
at  kalde  den  danske  Litteraturs  Fader.  Han  havde 
af  et  oprigtigt  Hjerte  sluttet  sig  til  Søren  Xorby  og 
var  Kong  Christierns  tro  Mand,  hvorfor  han  siden 
maatte  bøde  med  mange  Aars  Landflygtighed.  Hans 
Selskab  var  Søren  Xorby  kjært,  og  der  lød  da  stund- 
om bedre  Ord  ved  hans  Taffel,  end  letfærdig  og 
raa  Skjemt. 

Dog  herskede  der  en  Frihed,  som  høiligt  for- 
argede Hans  Xaades.  Erkebispens  Huushovmester,  der 
var  bleven  tilbage  for  at  tage  Vare  paa  sin  Herres 
Eiendele.  Dette  var  noget  Andet ,  end  det  slebne 
Væsen  og  den  afmaalte  Værdighed,  som  pleiede  at 
herske  her.  i  den  øverste  Kirkehyrdes  Residents;  og 
det  gik  dernæst  ud  over  Hans  Xaades  Fadebuur,  men 
især  over  hans  vel  forsynede  Kjelder. 

Huushovmesterens  Undergivne  stode  dog  ikke  alle 
med  ham;  der  fandtes  svage  Sjæle  iblandt  dem,  som 
lode  sig  smitte  af  Oprørets  Pest.  Det  viste  sig 
allerede  en  af  de  første  Dage,  da  Hr.  Severin  og 
hans  Mænd  sade  om  det  lange  Bord  i  Spisehallen  og 
pokulerede  bravt,  mens  Dug-  og  Kjeldersvendene  fær- 
dedes ved  Skjeuken  og  havde  travlt  med  at  betjene 
dem.     En  af  dem  sagde: 

Ved  Sanct  Laurentius,  det  er  muntre  Karle, 
disse,  og  mere  lystelige  at  høre  paa,  end  Hans  Xaade 
og  Kiærkerne!  Saa  kigge  de  ikke  heller  efter  Lev^ 
lungerne  og  lade  os   Smaafolk  leve.  > 

«Skam  faae  Du,  at  Du  tænker  saa,;>  svarede 
Huushovmesteren    fortørnet.       <Det    er    let    at    byde 

Gjester  paa  en  anden  Mands  Pung.  Gud  Naade, 
hvor  bart  her  vil  være  i  Fadenuur  og  Kjelder,  naar 
disse  engang  drage  af.  om  de  da  ikke  dertil  tage  med 
sig  baade  Stub,  Bægere  og  Fade  og  oven  i  Kjøbet 
Hans  Naades  gode  fryndsede  Duge  og  Bolstre. 

Til  Trods  for  de  ringe  Tanker,  Hans  Naades 
Huushovmester  og  Alle,  som  forstode  sig  paa.  hvad 
fiint  og  høibaarent  var,  nærede  om  Søren  Norby  og 
hans  Mænd,  timedes  der  dem  dog  kort  efter  deres 
Indtog  i  Lund  en  Ære,  hvortil  de  ingenlunde  viste 
sig  uværdige.  Mens  alle  andre  ædelbaarne  Kvinder 
flygtede  fra  deres  Gaarde  og  bragte  sig  i  Sikkerhed 
bag  Malmøs  og  Helsingborgs  skjærmende  Volde, 
vovede  hun,  som  maaskee  overgik  dem  alle  i  Skjøn- 
hed  og  fine  Sæder,  sig  til  Lund  og  opslog  sin  Bopæl 
i  Staden. 

Niels  Brahe  havde  nemlig  holdt  sit  Løfte  og 
strax  skikket  Bud  til  sin  Hustru.  Hun  besluttede 
sig  uden  Tøven  til  at  følge  Kaldet  og  ile  til  ham ,  men 
mente  det  raadeligst  at  medtage  sin  Datter,  som 
efterladt  alene  hos  den  gamle,  blinde  Morbroder,  vilde 
være  uden  Tilsyn  og  Beskyttelse.  Der  blev  sørget 
for  den  Gamles  Velvære,  og  saa  droge  de  af,  Fru 
Anna,  Kirsten  og  unge  Else.  ledsagede  af  Oluf  og 
nogle  væbnede  Karle.  De  lode  blot  nogle  faa  Karle 
blive  tilbage  paa  Wanda  as,  thi  der  var  jo  nu  ingen 
Fare  for  Angreb. 

Fru  Anna  kom  paa  Længselens  Vinger,  fuld  af 
Forbauselse  og  Glæde  over  Søren  Norbys  hurtige  og 
glimrende  Seier  og  angrende  den  Mistrøstighed.  hun 
tidligere  havde  ladet  sig  beherske  af.    Hun  medbragte 

en  Hilsen  fra  gamle  Axel  Olufsen,  som  nu  paa  hen- 
des Læber  bleve  til  vingede  Ord  og  frydede  Niels 
Brahes  Hjerte.  Den  Gamle  beklagede  blot  sin  Alder- 
doms Skrøbelighed,  som  forhindrede  ham  i  selv  at  ile 
til  Lund. 

Min  ganske  Formue, »  havde  han  sagt,  c  gav 
jeg  gjerne  hen.  om  mine  Øines  Lys  atter  kunde 
vorde  tændt  og  jeg  faae  see  det ,  som  I  nu  skulle 
skue ! » 

Saaledes  havde  Niels  Brahe  nu  atter  alle  Sine 
hos  sig,  undtagen  den  Gamle  og  sin  forlorne  Son, 
Jørgen.  Modigt  var  hans  Hustru  ilet  til  ham,  uden 
at  lade  sig  afholde  ved  Tanken  om  de  Farer  og 
Ulemper,  det  vilde  Krigerliv  kunde  berede  hende  og 
hendes  Datter,  tørstende  blot  efter  at  dvæle  hos  sin 
Huusbond,  skue  ham  midt  i  Seirens  Glæde  og,  som 
han  engang  sagde,  dele  den  Ære,  han  havde  vundet, 
ved  hans  Side. 

Og  det  blev  hende  forundt:  hun  var  med  ham 
paa  Lybjergs  Høi  Kong  Christierns  Hyldingsdag ; 
den  Dag  glemte  hun  ikke,  saa  længe  hun  levede. 

Ja,  nu  skulde  Kong  Christiern  atter  hyldes, 
han  som  allerede  trende  Gange  i  sit  Liv  var  bleven 
hyldet,  dertil  kronet,  og  hvis  Ret  til  Thronen  var  bleven 
saa  rigeligt  bekræftet  ved  dyre  Eder  og  Forsikkringer, 
som  ingen  anden  Konges  i  Norden,  hverken  før  eller 
siden.  Hvad  havde  de  Eder  nyttet?  De  vare  bristede 
som  skjore  Traade,  og  Kronen  var  dog  falden  af 
hans  Hoved:  thi  de  vare  jo  kun  som  et  Vidnesbyrd 
om  Tidernes  Usikkerhed:  men  han,  der  havde  til- 
ranet  sig  Kronen    og    nu  bredede    sig    paa  Thronens 

Sæde  som  Konge,  han  skulde  af  det  nye  Hyldings- 
raab  fornemme,  at  Skaanes  Almue  nu  udslettede  den 
ttylding,  de  for  to  Aar  siden  nødtvungent  havde 
maattet  yde  ham  selv  paa  det  sunnie  Sted,  at  de  op- 
sagde ham  Huldskab  og  Troskab  og  høitideligt  god- 
kendte Søren  Norbys  Gjerning,  at  ban  havde  draget 
Sværdet  og  reist  Oprørs  fanen.  — 

Det  var  Søndag  efter  Paaske,  at  den  høitidelige 
Akt  foregik.  En  uoverskuelig  Folkeskare  havde  alt 
fra  den  tidligste  Morgenstund  forsamlet  sig  paa  Ly- 
bjergs  Høi,  tæt  udenfor  Lund,  hvorfra  man  skuer 
vide  over  Landet,  og  hvor  i  Aarhundreder  Danmarks 
Konger  vare  blevne  keisede.  Der  var  ingen  Stads 
og  ingen  pragtfulde  Anstalter  trufne;  den  gamle 
Kongesteen  med  de  ujevne  Trappetrin,  som  førte  op 
til  den ,  det  var  hele  Herligheden ;  .  men  Markerne 
vare  klædte  i  Vaarens  grønne  Skrud,  Lærken  sang, 
og  Solen  svam  i  Sky  og  lod  Lys  og  Skygge  vexle, 
som  det  pleier  at  skee  paa  en  ægte  nordisk  Vaardag. 

Der  var  heller  ikke  nogen  Pragt  at  skue  i  selve 
Forsamlingen ,  hverken  Fløiel ,  eller  Silke ,  eller 
Smykker;  der  blinkede  blot  af  Staal.  Folkeskaren 
indgød  Agtelse  ved  sin  Talrighed  og  sin  alvorsfulde 
Holdning.  Vistnok  var  der  Stoddere  og  Landstrygere 
iblandt,  men  Massen  var  gode,  ærlige  Bønder,  rigtig- 
nok famlende  i  "Uvidenhed,  takket  være  Aarhundre- 
ders  papistiske  Mørke,  fulde  af  Lidenskab  og  Hevn- 
følelse,  fremkaldt  ved  Tidernes  Ugunst,  og  blot  saa 
velhavende,  som  den  overmægtige  Adels  Graadighed 
havde  tilladt  dem  at  blive.  Nu  smigrede  de  sig  med 
det  Haab,   at  Aaget  skulde  afkastes ;  nu  stode  de  for 

første  0-ang  i  Aarhundreder  paa  Thinge  som  frie 
Mænd.  dog'  glemmende,  hvad  der  snart  skulde  vise 
sig,  at  der  fattedes  ogsaa  dem  det,  som  er  Hoved 
betingelsen  for  al  sand  Frihed,  nemlig  Selvbeherskelse. 

Omkring  Høiens  Top,  som  kronedes  af  Konge- 
stenen, stod  en  Kreds  af  Landsknegte:  der  blinkede 
det  af  Staal,  og  indenfor  Landsernes  Gjerde  lysnede 
de  vaiende  Bannere  i  Solen.  Mod  Øst  var  der  en 
Aabning,  som  fyldtes  af  en  Rytterskare.  Der  holdt 
fremmest  Junker  Mourits,  Niels  Brahe  og  unge  Oluf, 
og  omkring  dem  saaes  Staden  Lunds  Borgmestre  og 
Raadmænd,  nogle  af  Byens  meest  ansete  Borgere  og 
Christiern  Pedersen,  den  eneste  af  Domkapitlets  Kan- 
niker. som  var  forbleven  i  Staden.  Paa  det  tomme 
Rum  mellem  dem  og  Kongestenen  holdt  en  Karm, 
forspændt  med  åre  Heste;  men  den  var  tom.  De 
Kvinder,  der  vare  agede  derud  i  den,  stode  lige  ved 
Kongestenens  Fod,  fra  hvilken  ophøiede  Plads  de 
kunde  overskue  det  Hele.  Der  skimtedes  Fru  Annas 
og  Kirstens  yndefulde  Skikkelser,  et  Par  ærbare 
Kvinder  og  Jomfruer  fra  Lund,  og  ved  deres  Side 
viste  sig  en  broget  klædt  og  i  Øine  faldende  Kvinde, 
som  havde  trængt  sig  hen  til  dem;  det  var  Otte  Sti- 
sen s  Frillekone,   Alhed. 

Saaledes  havde  Fejden  og  Folkehavets  Bølger 
ført  dem  sammen,  hvis  Yeie  ellers  aldrig  vilde  være 
mødtes:  den  Urene  var  bleven  kastet  ind  mellem  de 
Rene.  Kirsten  var  veget  til  Side  for  hende,  som 
var  hun  befængt  med  Pest,  men  hendes  Moder  taalte 
hende.  Hendes  Selvbeherskelse  i  et  Punkt,  hvor 
hendes    medfødte    Blufærdighed    og    Stolthed     gjorde 

Oprør,  var  et  kraftigt  Beviis  paa  den  Høisindethed. 
hvormed  hun  nu  havde  sluttet  sig-  til  den  Sag,  tor 
hvilken  hendes  Ægtefælle  vilde  offire  Alt. 

Søren  Norby  stod  alt  paa  Kongestenen.  Hans 
djærve  Skikkelse  var  klædt  i  Plade  og  Staal,  fra 
hans  Hjelmkrone  vaiede  en  hvid  Fjederbusk  og  over 
hans  Brystharnisk  funklede  den  gyldne  Ridderkjede. 
Fra  hans  Sværdfæste  lysnede  Guld  og  ædle  Stene, 
og  det  huede  Almuen  godt,  at  han  bar  nogen  Pragt 
til  Skue ;  thi  han  stod  jo  dog  der  som  en  Konges 
Stedfortræder. 

Trommerne  rørtes,  Trompeterne  gjaldede,  og  der 
blev  tyst  i  den  store  Folkehob.  Da  oplod  Søren 
Norby  sin  stærke  Røst,  og  hver  Mand  kunde  høre 
de  Ord,  han  nu  talte. 

I  gode  Dannemænd,  som  her  ere  forsamlede, » 
sagde  han,  jeg  fremtræder  her  for  Eder  som  Kong 
Christierns  Befuldmægtigede,  udrustet  med  kongelig 
Myndighed  til  at  byde  og  forbyde,  belønne  og  straffe, 
som  var  Kong  Christiern  her  selv  til  Stede,  saa  og 
med  Fuldmagt  til  at  modtage  den  Hyldingsed,  I  nu 
som  hans  kjære,  troe  Undersaatter  agte  at  sværge  og 
aflægge.  Hans  Naade  bringer  Eder  ved  mig  sin  kjær- 
lige Hilsen  og  takker  Eder  for  den  Troskab  og 
Mandighed,  hvormed  I  have  fulgt  hans  Opraab  og 
rejst  Eder  for  at  bekjæmpe  lians  Fjender,  fornemmelig 
Hertug  Frederik,  den  Thronrøver,  som  nu  ret  snart 
ved  Eders  Bistand  skal  vorde  stødt  af  Sædet  og  den 
Krone,  han  tillistede  sig,  skal  atter  rives  af  hans 
Hoved.  Saa  have  I  da  alt  beviist  Eders  gode  Sinde- 
lag i  C4jerningen;    men    dog  ønske  vi  en  Bekræftelse 

ved  fornyet  Hylding  paa  dette  Sted,  hvor  Eders 
Fædre  fra  Arilds  Tid  keisede  deres  Konger,  at  det 
kan  vorde  end  mere  vitterligt,  hvad  det  er,  I  ville. 
Saa  adspørger  jeg  Eder  da  —  staae  I  fast  ved  Eders 
Forsæt,  at  opsige  Hertug  Frederik  Huldskab  og  Tro- 
skab, og  ville  I  paa  Ny  kaare  Kong  Christiern  til 
Eders  rette  Herre,  og  give  Eder  under  hans  Regi- 
mente?/) 

Da  lod  et  rungende  Bekræftelsesraab  fra  de  Tu- 
sinder, der  stode  omkring  Høien  Hoved  ved  Hoved; 
det  var  en  brusende  Orkan  af  Menneskerøster,  som 
reiste  sig  med  Et  og  holdt  længe  ved.  Der  gik  i 
dette  Øieblik  gjennem  Sjælene  som  en  Luftning  fra 
Hedenolden,  da  Bonden  var  en  fri  Mand,  da  Kongen 
sad  paa  Thinge,  spurgte  selv  sit  Folk  og  fik  Svar. 

Omsider  blev  det  stille,  og  nu  skulde  den  egent- 
lige Hylding  foregaae,  i  det  Udsendingene  fra  hvert 
Sogn  vilde,  Hob  efter  Hob,  gaae  forbi  Høien  og  med 
de  tre  oprakte  Fingre  bekræfte  den  Ed,  de  nu  paa 
deres  egne  og  deres  Byfællers  Vegne,  tiisvore  Kong 
Christiern;  men  da  trængte  en  gammel  Bonde  sig 
frem  og  standsede  først,  da  han  havde  naaet  Høien. 
Han  holdt  sin  Hue  i  Haanden,  hans  lange,  hvide 
Haar  og  Skjæg  gav  ham  et  ærværdigt  Udseende,  men 
af  hans  dybt  liggende  Øine  lyste  en  uhyggelig  Ild. 
Han  rettede  sin  krumbøiede,  men  mægtige  Skikkelse, 
saae  op  til  Søren  Korby  og  sagde: 

<Hr.   Severin,   er  Ordet  her  paa  Thinge  frit?» 

Søren  Norby  studsede,  men  fattede  sig  dog  strax 
og  svarede: 

Vel  er  det  det !  Siig  nem.  gamle  Fa"er.  hvad 
ligger  Eder  paa  Sinde?« 

«Jeg  har  et  Ord  at  sige, '>  begyndte  den  Gamle. 
«og  frem  skal  det,  vil  det  end  koste  mig  min  Hals. 
Høit  have  de  nu  skreget,  de  Mænd,  her  ere  forsam- 
lede og  keiset  Kong  Christiern,  men  hvor  mange  de 
end  ere.  tiere  sidde  dog  hjemme  og  nogle  af  disse, 
fornemmelig  her  paa  Sletten,  de  tænke  som  jeg;  den 
Fejde  og  den  Reisning,  den  kom  fra  Nor  med  Gjøn- 
ger  og  Willandsboere,   os  til  stor  Fortræd. » 

De  nærmest  staaende  Bønder  raabte  Xei,  nei!> 
Nogle  raabte:  Vi  ere  eens  med  Gjøngerne,  vi  staae 
Alle  som  een  Mand  !*  Raabene  formerede  sig,  efter- 
haanden  som  det  blev  kundbart  videre  ud  i  Kredsen, 
hvad  det  var,  den  Gamle  havde  sagt,  og  den  hele, 
store  Folkehob  bølgede  som  et  oprørt  Hav. 

aHold  nu  Kjeften  og  vaer  Dig-,  Mads  Jepsen !> 
sagde  en  Bonde,  som  stod  hos  og  løftede  sin  knyttede 
Næve  truende  imod  ham. 

Nu  gav  imidlertid  Søren  Norby  Landsknegtene 
Befaling  til  at  rykke  frem  og  trænge  Folkehoben 
noget  tilbage,  saa  gamle  Mads  Jepsen  fik  Luft  og 
stod  nu  ganske  alene  midt  paa  den  rømmede  Plads. 
Saa  slog  Søren  Norby  op  med  Haanden  og  raabte: 

«Ei,  hvad  kerer  I  Eder,  kjære  Venner,  om  denne 
Gubbes  Snak?  Ville  I,  som  jeg,  da  høre  vi  ham  til 
Ende.  Lader  os  vise  ham  og  Ligesindede,  at  vor 
Sag  er  god  og  stærk  og  kan  taale  et  Modsigelsens 
Ord.  Faer  fort,  Mads,  om  Du  da  haver  mere  i 
Posen ! » 

Den  Tale  blev  ikke  hilset   af  Bønderne  med  Bi- 

fald,  men  den  tilveiebragte  dog  for  nogle  Øieblikke 
Stillied.  Den  Gamle  stod  paa  samme  Plet,  ufor- 
skrækket  og  med  Øinene  stift  heftede  paa  Søren 
Nor  by. 

I  Eder  er  dog  nogen  Retfærdighed,  Hr.  Seve- 
rin,»  sagde  han  nu;  c  men  den  strækker  ikke  til. 
Det  vil  jeg  sige  Eder  frit  nd,  at  om  I  end  mener 
det  ærligt,  I  griber  dog  feil.  Den  Reisning  og  den 
Fejde  vil  ikke  blive  os  Bønder  til  Fromme,  men  kun 
koste  Blod  og  lægge  Landet  øde.  Mistede  jeg  alt 
mine  tvende  Sønner,  de  eneste  jeg  havde 5  de  lode 
Livet  i  den  Dræbning  forgangen  Dag  for  Malmø. 
Jeg  haver  da  vel  Lov  at  spørge:  hvad  vil  jeg  vinde 
ved  det  dyre  Offer?  Er  det  ikke  lige  og  eens  for 
os  Almuesmænd ,  hvad  enten  Kongen  hedder  Christiern 
eller  Frederik?  Nu  laste  I  Kong  Frederik,  ja  ville 
støde  ham  fra  Thronen,  men  formeredes  da  vor  Vel- 
stand og  nød  vi  større  Lykke  i  Kong  Christierns 
Dage?  Ved  G-ud.  og  Sancte  Oluf  nei!  Han  lagde 
Landet  øde  ved  unyttige  Krige  og  tjmgede  os  uchri- 
stelig  haardt  med  Skat,  han  slog  de  uselige  Klip- 
pinge — 

Men  nu  brød  Bøndernes  Forbittrelse  ustandse- 
ligt løs. 

«Ned  med  ham,  den  arge  Forræder!)  Lad  os 
klynge  ham  opb 

»Ja  gjør  saa!»  svarede  gamle  Mads  med  et  vildt 
Raab.  <En  ærlig  Mand  er  før  vorden  hængt.  Saa 
spørger  jeg  Eder  da :  naar  gik  jeg  Kong  Frederiks 
Mænd  til  Haande,   hvor  viste  jeg  Tyge   Baspyd,    den 

arge    Tyran.    Vei,     og    naar    forraadte    jeg    Nogen 
til  ham? 

Men  han  blev  ikke  længer  hørt;  Mængden  brød 
paa,  og  Landsknegtene  vilde  ikke  kunnet  værge  for 
gamle  Mads,  hvis  ikke  Søren  Norby,  som  hurtigt 
var  steget  ned  fra  Kongestenen,  i  det  Samme  var 
kommen  til  og  havde  traadt  imellem. 

»Bedst  nu,  jeg  bjerger  Dig,  gamle  Mads, »  sagde 
han.    »ellers  vorder  Du  hakket  til  Finker!« 

Tilbage  Folkens!*  raabte  lian  saa  og  stillede 
sig  ene  mod  Mængden.  «Ikke  skal  Blod  flyde  paa 
Ly  bjergs  Høi  Kong  Christierns  Hyldingsdag.  Den 
Gamle  er  svagsindet,  formærker  jeg  nu,  som  galen 
af  Sorg  over  sine  Sønners  Død.  Jeg  vil  tage  ham 
med  mig  og  putte  ham  i  Raadstuekj ælderen;  der  vil 
jeg  lade  ham  sidde,   indtil  han  kommer  til  Besindelse». 

Disse  Ord  bragte  de  ophidsede  Bønder  til  For- 
nuft, og  nu  foregik  Edsaflæggelsen,  men  ikke  saa  ro- 
ligt og  sømmeligt,  som  Søren  Norby  havde  ventet. 
Bøndernes  Blod  var  kommen  i  Kog:  i  det  de  droge 
forbi  Høien,   lode  de  høre  vilde  Eaab  og  truende  Ord. 

Da  Alt  var  forbi,  marscherede  Landsknegtene 
med  gamle  Mads  Jepsen  i  deres  Midte,  tilbage  til 
Staden.  Søren  Norby  og  de  andre  Herrer  fulgte 
efter,  men  ikke  i  noget  Optog.  Junker  Mourits, 
Niels  Brahe  og  Flere  sluttede  sig  til  Fru  Annas 
Karm,  saa  hun  havde  god  og  høibaaren  Vagt  om  sig. 

Tankefuld  sad  hun  i  Karmen  og  stirrede  hen 
for  sig,  men  saae  nit  og  da  til  sin  Ægtefælle  med 
et  straalende  Blik.  De  skjønne  Øines  Lys  drog  da 
omsider  ogsaa  Søren  Norby  selv  til  Karmen;  Junker 

Niels  Brahe.    I.  21 


322 

Mourits  havde  allerede  strax  taget  Post  ved  den  anden 
Side  og  samtalede  fra  Hesten  med  Kirsten. 

«Fru  Anna, »  sagde  Søren  Norby,  «I  have  Tak 
for  Eders  Nærværelse  i  Dag.  Det  vil  volde  Kong 
Christiern  og  Fru  Elisabeth  Glæde,  naar  de  erfare, 
at  dog  een  god  Mand  og  hans  ædelige  Frue  vare  med 
ved  Hyldingen  paa  Lybbers  Høi.» 

Fru  Anna  saae  op  med  et  Smiil.  Hun  led  godt 
den  djærve  Helt,  der  lige  fra  den  Dag,  da  hun 
kom  til  Lund,  havde  viist  sig  ridderlig  i  sin  Færd 
imod  hende. 

Een  Mand  og  hans  Frue,  Hr.  Severin, »  sva- 
rede hun,  det  fylder  saa  lidet;  men  bi,  indtil  Kong 
Christiern  og  Fru  Elisabeth  atter  sidde  paa  Kjøben- 
benhavns  Slot,  da  ville  vel  de,  som  nu  holde  sig 
borte,  baade  Mænd  og  Kvinder,  indfinde  sig  og  flok- 
kes om  Thronen.) 

«Saamænd, »  sagde  Søren  Norby,  «da  ville  de 
komme  at  tigge  om  Gunst  og  Gave;  mens  Gryden 
syder,  og  Kanden  gaaer  om,  da  har  man  Venner  nok ; 
men,  ere  end  Gryde venner  kun  lidet  at  stole  paa, 
saa  siger  jeg  dog :  gid  vi  vare  saa  vidt,  at  vi  saae 
dem  komme  krybende!   — » 

Ender  Klokkernes  Ringen  og  ombølgede  af  den 
larmende  Folkeskare,  droge  de  ind  i  Staden,  hvor 
Dagen  skulde  endes  i  Gammen  og  Glæde. 

Hr.  Severin  gjorde  Gildet  og  lod  Hans  Naades, 
Hr.  Aages,  Yiin  og  01  flyde  i  Strømme.  Mange  af 
Bønderne  fik  sig  en  Taar  med  og  drak  sig  en  fuld- 
god  Runs;  men  den  næste  Morgen  droge  de  fleste  af 
dem  bort;  thi  deres  Madposer  vare  tomme,    og   naar 

de  vare  komne  paa  Bunden    af   den,    saa    havde    det 
gjerne  en  Ende  med  deres  Ledingsfærd. 

Man  troede  da  i  Lund,  at  de  nu  vilde  drage 
roligt  til  deres  Hjem;  men  det  gik  denne  dang  an- 
derledes. De  havde  faaet  Blod  paa  Tand  og  kunde 
ikke  glemme,  at  nu  vare  de  Herrer  i  Landet.  De 
rottede  sig  sammen  i  Hobe  og  begyndte  hærjende  en 
Krig  paa  egen  Haand,  som  skulde  efterlade  dybe 
Spor,  og  hvis  Følger  skulde  svie  baade  til  dem  selv 
og  deres  Efterkommere. 


21* 


Niende    Kapitel. 

De  11  rode  Hane. 


Nu  galede  den  røde  Hane  over  Skaanes  Land. 
Den  Hevnens  Dag,  hvor  efter  Bonden  i  sin  Under- 
trykkelse havde  sukket,  den  var  nu  omsider  kommen, 
og  han  nød  dens  vilde  Glæder  i  fulde  Drag. 

De  gode  Mænds  Gaarde  bleve  plyndrede,  af- 
brændte og  j evnede  med  Jorden.  Havde  Beboerne 
været  i  Hederne,  da  vilde  det  formodentlig  gaaet  dem 
ilde,  meu  de  havde  næsten  over  Alt  salveret  sig  i 
Tide.  eller  flygtede,  advarede  ved  den  fremvæltende 
Ødelæggelses  Bulder  og  de  lysnende  Luer,  i  det  sidste 
Øieblik.  Hist  og  her  blev  vel  en  Gaardfoged,  som 
havde  regjeret  for  strengt,  klynget  op,  men  i  det 
Hele  blev  det  dog  mere  en  Ødelæggelses,  end  en  blo- 
dig Udryddelses- Krig,  og  da  Kirker  og  Klostre  bleve 
skaanede,  syntes  der  at  være  et  Slags  Mening  i  Gal- 
skaben. 

Det  lod  til,  at  Bonden  ved  denne,  som  ved  andre 
Reisninger  baade  før  og  siden,  vilde  ramme  sine  Un- 

dertrykkere  føleligt  og-  varigt.  Han  tænkte  vel,  at 
naar  de  Borge,  bag  hvis  stærke  Mure  og  brede  Grave 
Rigets  strenge  Herrer  hidtil  havde  siddet  trygt,  bleve 
jevnede  med  Jorden,  da  vilde  deres  Magt  for  stedse 
være  knækket;  naar  Rederne  vare  forstyrrede,  da 
vilde  Høgene  og  Glenterne  aldrig  mere  vende  tilbage 
for  at  bygge  og  boe  der.  — 

Mens  dette  gik  for  sig,  sad  Birthe  Thorsdatter 
ene  og  i  nogen  Tid  uadvaret  paa  Berritsholm;  thi 
det  varede  en  Stund,  inden  de  hærjende  Bønderskarer 
naaede  hendes  afsides  liggende,  ensomme  Hjem.  Mens 
Verden  omkring  hende  stod  i  Brand,  sad  hun  roligt 
ved  sin  Rok,  rugende  over  sine  egne  Tanker,  som 
dog  i  den  sidste  Tid  havde  faaet  ny  Næring. 

Der  var  nemlig  i  Omegnen  dog  eet  Menneske, 
som  nu  og  da  gjestede  hende,  og  hvis  Besøg  vare 
hende  velkomne,  nemlig  Sognepræsten  i  Walløse,  den 
reenlivede  Hr.  Jørgen.  Hverken  hans  rødtblussende 
Aasyn,  der  vidnede  om  Kjærlighed  til  stærkt  01, 
eller  hans  fidtede  Præstekutte  og  snavsede  Hænder 
afskrækkede  hende,  thi  de  samstemmede.  Han  var, 
ligesom  hun,  fuld  af  Galde  og  Nag,  men  af  ganske 
andre  Aarsager,  fornemmelig  paa  Grund  af  sine  smaa 
Kaar,  og  fordi  han  mente  sig  tilsidesat  af  sin  Over- 
ordnede, Hans  Naade  Erkebispen.  At  denne  Herre 
var  Birthe  Thorsdatters  Farbroder,  gjorde  ikke  mindste 
Skaar  i  den  gode  Forstaaelse.  Hun  nærede  kun 
ringe  Agtelse  for  denne  sin  mægtige  Frænde,  og  han 
saae  skjevt  til  hende,  fordi  han  havde  fornummet 
Noget  til  hendes  kjætterske  Sindelag. 

Hr.  Jørgen  følte  sig  nu  dreven  til  samme  Side, 

men  ikke,  som  Birthe  Thorsdatter,  ved  Selvtænkning 
og  Overbeviisning.  Det  var  hans  avindsyge  Sjæl  en 
Tilfredsstillelse  at  bære  Ved  til  det  Alter,  hvorfra 
hendes  vildfarende  Sjæl  lod  opstige,  ikke  et  Takkens 
Røgoffer,  men  en  Hadets  og  Hevnens  Dunst;  men 
hendes  Venskab  og  Beskyttelse  var  ham  ogsaa  til 
stor  Fordeel.  Hendes  Gunst  tilførte  hans  Fadebuur. 
Kjelder  og  Yedkast  rigelig  og  saare  velkommen  For- 
stærkning: men  de  Vandringer  til  Berritsholm,  de 
lønnede  sig  ogsaa  rigeligt,  ikke  blot  ved  de  gode 
Maaltider.  lian  der  beværtedes  med,  men  ogsaa  ved 
det  A'elbehag,  Jomfru  Birthes  Venlighed  forskaffede 
ham :  thi  hans  eget  Hjem  var  et  lidet  indbydende  Op- 
holdssted, og  der  regjerede  hans  Deie,  eller  Huus- 
holderske.  Nogle  sagde:  hans  Slegfredriv,  med  sin 
skrappe  Tunge.  Naar  hun  gjorde  ham  Helvede  for 
hedt,  da  greb  han  sin  Stav,  eller  lod  sit  gamle  Øg 
sadle,   og  gjestede  Jomfru  Birthe. 

I  disse  TJroestider  var  han  kommen  oftere,  end 
sædvanlig,  og  havde  bragt  hende  alle  de  Tidender 
om  Krigens  Gang.  som  vare  komne  til  hans  Kund- 
skab. Fra  Jakob  havde  hun  hverken  faaet  Hilsen 
eller  Bud.  siden  han  drog  af:  dog  havde  han  paa 
Tilbagetoget  fra  Sølvitsborg  sendt  mere  end  een  Tanke 
til  Hjemmet;  men  der  var  naturligviis  ikke  Tale  om, 
at  han  turde  fjerne  sig  fra  Hæren  og  sine  haardt 
trængte  Fæller  for  at  søge  til  Hjemmet. 

Birthe  offrede  nu  ikke  ham  mange  kjærlige  Tan- 
ker, men  hun  fulgte  med  Spænding  Krigens  Gang, 
og  da  hun  tik  at  høre  om  Niels  Brahes  Reisning  af 
Grjongerne,     og    at    han  var    gaaet    over    paa  Søren 

Norbys  Parti,  da  blev  hendes  blege  Aasyn  end  ble- 
gere, hendes  ellen  sammenknebne  Læber  aabnede  sig, 
og  hun  trak  Veiret  dybt.  Mens  hun  sad  og  lyttede 
til  den  AVallese  Præsts  Beretning,  lignede  hun  med 
sine  funklende  Øine  og  de  udvidede  Næseboer  en 
ædel  Jagthund,  der  sporer  Vildtet.  Mon  dette  var 
som  det  første  Fingerpeg  af  den  straffende  Retfær- 
dighed? Var  dette  Begj'iidelsen  til  Enden,  som  for 
Niels  Brahe  kunde  blive  Fortabelse  af  Gods,  Ære  og 
Liv?  Hun  haabede  det  og  bad  brændende  dertil. 
Saae  derefter  en  Bekræftelse  og  som  et  nyt  Tegn 
fra  Himmelen  i  Bøndernes  Nederlag,  da  Claus  Bilde 
kom  over  dem  ved  Solvitsborg,  men  var  nu,  efter  de 
Kongeliges  Fordrivelse  og  Søren  Norbys  Seierstog 
gjennem  Landet,   fuld  af  Forbittrelse. 

Iovrigt  var  hun  nden  Frygt  og  tænkte  ikke  paa 
at  forlade  Hjemmet  og  flye,  uagtet  hun  hørte,  at 
Andre  gjorde  saa.  Hun  var  en  modig  Kviude,  hun 
stolede  dernæst  paa  Gaardens  faste  Beliggenhed  og 
paa  Besætningen,  som  var  tilstrækkelig  og  paa  hvil- 
ken hun  mente  at  kunne  lide.  Hun  havde  imidlertid 
Grund  til  at  haabe,  at  Krigens  Bulder  slet  ikke 
vilde  naae  til  denne  afsides  Egn,  og  i  sin  Ukyndig- 
hed tvivlede  hun  ikke  et  Øieblik  om,  at  mod  Over- 
fald af  Stimænd  og  Røverbander  var  Gaarden  fuld- 
kommen sikker. 

Dog  havde  Hr.  Jørgen  for  et  Par  Dage  siden 
ladet  hende  vide,  at  der  begyndte  at  vise  sig  ilde- 
varslende Tegn  til  Uro  og  onde  Hensigter  hos  Al- 
muen; men  da  hendes  Sjælesørger  og  Ven  stedse 
havde  viist  sig  som  en  frygtsom  Herre  og  bange  for 

sit  Skind,  saa  bekymrede  hun  sig  ikke  om  lians  Ad- 
varsel og  afviste  bestemt  lians  Raad,  som  gik  ud 
paa,  at  hun  skulde  drage  af  Berritsholm  og  salvere 
sig  bag  Malniøes  Volde,  hvorhen  da  han  vilde  følge 
hende.  Hun  meente  dernæst,  og  det  med  god  Grund, 
at  det  i  hvert  Fald  nu  var  for  seent ;  thi  var  der 
Gjæring  blandt  Almuen,  saa  vilde  der  jo  være  størst 
Fare  ved  at  vove  sig  ud  og  drage  gjemiem  Landet. 
Hun  kunde  nu  intet  Klogere  gjøre,  end  at  forblive 
paa  sin  gode,  faste  Borg,  holde  Vindebroen  opheiset 
Dag  og  Nat,  paalægge  sine  Karle  Aarvaagenhed  og 
for  Besten  give  sig  Gud  i  Vold. 

Dette  lød  saare  fornuftigt  og  vidnede  om  en 
Mandighed  og  Besluttethed,  som  Hr.  Jørgen  sagde, 
at  han  ingensinde  før  havde  truffet  hos  en  Kvinde  i 
saa  vanskelige  Kaar;  men  den  egentlige  Aarsag  til 
Birthe  Thorsdatters  Vedhængen  ved  Hjemmet,  den 
blev  ikke  udtalt  med  Ord.  Hendes  Hjerte  hang  ved 
hendes  Mammon:  at  forlade  sit  af  Suul  bugnende 
Fadebuur.  sin  vel  fyldte  Kjelder,  sine  med  Linned 
og  Bolstre  stoppede  Skabe  og  Kister,  sine  Korndyn- 
ger og  sit  gode  Kvæg,  dertil  kunde  hun  ikke  be- 
kvemme sig.  At  forlade  disse  sine  Skatte,  af  hvilke 
hun  kan  formaaede  at  føre  en  ringe  Part  med  sig, 
og  at  give  Tyendet  fuld  Baadighed  over  dem,  den 
Tanke  var  hende  uudholdelig.  Hun  blev  da  der,  hvor 
hendes  Hjerte  var,  og  haabede,  at  det  nok  skulde 
lykkes  hende  at  bjerge  baade  sig  selv  og  sit  åjre- 
bare  Gods. 

Da  overraskedes  hun  en  Morgenstund,    som   hun 

sad  med  sin  snurrende  Rok  ved  Taarnvinduet,  af  et 
Syn,   der  forekom  hende  over   al  Maade   besynderligt. 

En  Fjeldevogn  med  to  magre  Øg  for  kom  rum- 
lende ind  paa  Gaarden.  Paa  den  var  opstablet  Kister, 
Gryder,  Pander  og  alt  Slags  Huusgeraad.  En  liden 
Kjøresvend  sad  paa  Kanten  af  Forsmækken  og  sty- 
rede Øgene,  og  paa  et  Brædt  midt  mellem  alt  Skram- 
melet skimtede  hun  en  trivelig  Herre  med  et  rødt 
Aasyn,  som  hun  ikke  kunde  tage  feil  af.  .Ved  hans 
Side  sad  en  blomstrende  Kvinde  med  et  Fuldmaane- 
ansigt,  et  Par  lyse,  frække  Øine  og  en  broget 
Bindikehue  paa  sit  Hoved  —  Gud  naade,  det  var 
Hr.  Jørgen  og  hans  Deie  —  mon  de  flyttede? 

Hun  reiste  sig  strax,  gik  skyndsomt  ud,  og  da 
hun  ad  Vindebroen  var  kommen  over  i  Gaarden,  steg 
Hr.  Jørgen  af  Vognen  paa  den  ene  Side,  med  et 
Skrin  under  Armen;  hun  skjønnede,  at  det  var  det 
Hylster,  i  hvilket  Kirkens  Monstrants  opbevaredes; 
og  hans  Deie,  Jomfru  Sidsel,  klavrede  ned  paa  den 
anden  Side  og  bragte  derpaa  sin  Rok,  som  hun  havde 
siddet  og  holdt  paa,  i  Sikkerhed  paa  Jorden.  Ned- 
stigningen foregik  i  stor  Hast,  og  da  Hr.  Jørgen  fik 
Øie  paa  Jomfru  Birthe,  ilede  han  hende  i  Møde  og 
raabte  med  dirrende  Røst: 

« Bønderne  komme!  de  drage  hærjende  gjennem 
Landet  og  ville  være  her  om  en  føie  Stund. » 

Da  blev  Birthe  virkelig  forskrækket  og  udbrød: 

«Hr.  Jørgen,  taler  I  Sandhed  ?» 

«Ved  Guds  Moder  ja!»  svarede  han,  tog  sin  Hat 
af  og    tørrede  Sveden    af   sin  Pande;    «jeg    haver   jo 

sagt  Eder  forud,   at  det  vilde  skee.      Her  ere  vi  med 
alt  Vort:   vil  I  bjerge  os?-» 

Ak  ja,  Jomfru  Birthe,-  sagde  Sidsel,  som  nu 
var  kommen  til.  forund  os  Huusly  og  Sikkerhed,  mens 
den  Byge  driver  over ! » 

Men  Jomfru  Birthe  havde  allerede  gjeuvundet 
sin  Fatning:  Synet  af  Præstedeien  gav  hende  Vand  i 
Blodet   og  vakte  hendes  ITvillie. 

Lad  see  først!«   sagde  hun  med  en  stram  Mine. 
Rygtet  kommer    stedse    til  Byes    før  Manden,    og  I 
har  ladet  Eder  kyse  for  tidligt.      Jeg  vil  skikke    en 
Svend  ud  at  speide.; 

Unodigt  det. »  udbrod  Hr.  Jørgen  med  Ang- 
stens Ivrighed.  "Lad  Eder  dog  sige  og  tro  mig  paa 
mit  Ord!  En  stor  Hob  Ugjerningsmænd,  kommende 
fra  Luggede  Herred,  hvor  de  have  afbrændt  Lyngs- 
gaard,  drage  nu  herned.  De  have  været  paa  Skar- 
hult  hos  Jens  Bosensparres  og  plastret,  saa  hos  Chri- 
stoffer Hvitfelds  paa  Løberød.  hvor  de  hængte  Foge- 
den og  stak  saa  Ild  paa  Gaarden.  Nogle  Kvinder 
af  Askerød,  som  i  Morges  kom  flygtende  gjennem 
AVallose  med  deres  Børn  og  selv  havde  seet  Ildsluerne 
og  Bøgen  af  Branden,  sagde,  at  nu  styre  de  Kaasen 
herned.  Gud  og  alle  Hellige  forbarme  sig  over  os 
og  see  med  Naade  til  os  i  denne  Kvide  ! 

Nu,  •  svarede  Birthe  med  en  Sindsro,  som  høi- 
ligt  forbausede  Præsten,  muligt  er  der  nogen  Sand- 
hed deri.  Jeg  vil  kalde  Jep  Gaardfoged  hid  og  lade 
ham  væbne  Karlene. 

Ja.  gjør  det.  Jomfru  Birthe,«  sagde  Sidsel. 
«Gud  have  Lov.    at  vi  slap  herind  til  Eder!      Om  I 

tillader  det,    da    ville   vi  nu  spænde  Hestene    fra    og 
lade  Dreng-en  trække  dem  i   Stalden;    de  stakkele  Øg 

nk  end  ikke  deres  Morgenfoder,  og  selv  ere  vi,  baade 
Hr.  Jørgen  og  jeg,  heel  fastende. 

«Begiv  Dig  op  i  Borgestuen,  i  sagde  Jomfru 
Birthe  barskt,  der  skulle  mine  Fadebuurspiger  an- 
tage sig  Dig. 

Da  blussede  Sidsels  brede  Ansigt  af  Vrede,  og 
hun  svarede  brat: 

Ikke  er  jeg  en  slet  og  ret  Fadebuurspige  og 
vil  Intet  have  med  Eders  Tyende  at  skaffe ! 

"Er  Du  galen, .>  raabte  Hr.  Jørgen.  «Vi  komme 
lier  og  anraabe  Jomfru  Birthe  om  Beskyttelse,  og 
saa  giver  Du  hende  knubbede  OrdU 

Nn,»  sagde  Sidsel  med  stigende  Forbittrelse, 
«hun  er  mulig  af  god  Byrd,  men  derfor  er  jeg  ikke 
kommen  af  Skarn.  Den  Tid  vil  snart  komme,  da 
him  ei  sætter  Næsen  saa  høit!  Kan  saa  og  være, 
at  det  var  unødigt  at  flye  her  op.  Muligt  dog,  Hr. 
Jørgen,  som  jeg  sagde  Eder.  inden  I  tik  mig  kyst. 
at  Almuesmændene  ei  ville  gjøre  Eder,  en  fattig 
Guds  Tjener,  Fortræd.;. 

Saa  pak  Dig  da  herfra,  det  snareste  Du  kan. 
sagde  Jomfru  Birthe  med  usigelig  Foragt :      om  Hr. 
Jørgen  vil  blive  her   uden  Dig,    da    staaer    det    ham 
frit  for.;, 

Neppe  havde  hun  udtalt,  før  der  lød  et  Bulder. 
Den  yderste  Vindebro  blev  nedladt,  og  en  Bytter 
kom  farende  gjennem  Udenværket  og  over  den  anden 
Vindebro  ind  til  dem.  Da  Birthe  saae,  hvo  det  var, 
raabte  hun: 

Guds  Kors ,    Mogens,    er    det    Dig !    Hvad    for 
Ulykke  er  nu  skeet?« 

Det    kunde  gaaet  værre,«    sagde   Mogens,    idet 
han  steg  af  Hesten. 

i  Hvad  er  det,  siigfremU  raabte  Birthe  og  ilede 
hen  til  ham. 

«Nu,  blot  det.  svarede  Mogens,  ^at  Eders 
Broder  og  jeg,  vi  vare  paa  Yeien  herop  for  at  see 
til  Eder  og  muligt  bjerge  Eder  ind  til  Malmø.  Jeg 
varede  ham  ad,  at  det  var  dumdristig  Gjerning;  men 
han  sagde,  at  det  var  hans  Skyldighed  at  staae  Eder, 
sin  Søster,  bi.  Vi  slap  da  uforhindrede  til  Dalby; 
men  der  kom  en  Bondehob  over  os  og  Svendene, 
Jakob  blev  dreven  tilbage  og  undslap  med  Nød,  og 
de  gjorde  mig  til  Fange;  slæbte  mig  saa  med  sig 
Øster  paa  men  jeg  passede  mit  Snit  i  Nat,  fik  mine 
Baand  løste,  tog  en  af  deres  Heste  og  salverede  mig 
herind:  dog  kneb  det.  al  den  Stund  jeg  en  halv  Miils 
Vei  herfra  stodte  paa  en  anden  Hob.  endnu  talrigere, 
end  den  forste.  Gud  naade,  hvor  de  brølte  og  hu- 
jede, da  de  saae  mig  stryge  forbi!  De  maae  snart 
være  her.  > 

<-Seer  I.  jeg  havde  Eet!/   raabte  Hr.   Jørgen. 

Gaardfogden  og  flere  af  Karlene  vare  komne 
løbende   og  stode  i  Kreds  om  dem. 

Vi  ville    værge    for  os,    ei  saa  Karle?-    sagde 
Birthe  og  vendte  sig  til  Folkene. 

Ja !  »    svarede    Mogens    og    Gaardfogden ;     men 
Karlene  taug. 

Saa    til    Værket.  3     raabte    Birthe.       -<  Mogens, 


333 

jeg  giver  Dig  Befalingen  paa  Gaarden ;  I  Andre  maa 
nu  lyde  ham  og  gjøre,   som   han  Biger! 

•Vel,  Jomfru  Birthe , »  svarede  Mogens,  c  jeg 
skal  gjøre  mit  Bedste  og  haaber  til  Gud  og  alle 
Hellige,  at  vi  skulle  vise  de  Niddinge  af  og  skikke 
dem  hjem  med  braadne  Paneler. 

Han  gav  sig  nu  i  Færd  med  at  træffe  Anstalter 
til  Forsvaret,  og  Birthe  og  Hr.  Jørgen  gjorde  en 
Bunde  for  at  see  derpaa,  men  begave  sig  snart  op  i 
Taarnet,  hvor  Præsten  blev  forfrisket  med  et  godt 
Maaltid. 

Sidsel  var  igjen  kravlet  op  paa  Vognen  og 
havde  taget  sin  Madpose ,  som  hun  ingenlunde  i 
Hastværket  havde  forglemt,  frem  og  sad  nu  og  for- 
friskede sig  selv  og  Vogndrengen.  Nu  og  da  løb 
Mogens  forbi  og  da  forsøgte  hun  at  standse  ham 
med  Tilraab;  de  kjendte  hinanden  saare  vel,  thi  hun 
var  i  Slægt  med  ham.  Den  første  Gang  agtede  han 
ikke  paa  hende,  dertil  havde  han  for  travlt,  men  da 
han  kom  igjen,  lykkedes  det  hende  dog  at  faae  Hold 
paa  ham. 

Mogens!  raabte  hun,  <Du  slider  og  slæber 
som  et  Asen  og  løber  Dig  svedig:  hvad  Tak  faaer 
Du  derfor?« 

«Nn  Sidsel, »  svarede  Mogens,  'jeg  fik  nu  i  mange 
Aar  Kost,  Løn  og  Klæder  og  dertil  god  Omgængelse, 
er  det  ikke  bedre  end  Tak?« 

« Ussel  var  den  Løn,  Du  fik,>  svarede  Sidsel 
med  et  giftigt  Blik;  -havde  Du  dog  længe  et  bryd- 
somt Hverv  med  at  vogte  paa  den  viltre  Dreng, 
Din  Herre.     Du    er    et  Dummerhoved,    som    kommer 

lier  at  offre  Dit  Liv  for  Dit  hoffærdige  Herskab. 
Nu  haver  Du  en  god  Leilighed  til  selv  at  vorde  er 
fri  Mand :   nyt  den !  » 

Hvad  for  Snak  er  det?»  udbrød  Mogens  og 
saae  studsende  paa  sin  Frænke. 

"Du  er  jo  nu  Herre  paa  Gaarden  og  raader  for 
den,  vedblev  hun  med  dæmpet  Røst  og  bøiede  sig 
ned  til  ham.  "Gak  over  og  vord  Kong  Christierns 
Mand !  Hr.  Severin  vil  sige  Dig  Tak  derfor  og  mod- 
tage Dig  med  stor  Ære  ;  ja.  naar  hans  Seier  er  fuld- 
byrdet og  Kong  Christiern  atter  vendt  tilbage,  da 
ville  de  tænkelig  give  Dig  Gaarden  med  alt  Tillig- 
gende til  Eiendom.  » 

Mogens  stirrede  et  Øieblik  maalløs  paa  Sidsel. 
Vel  vidste  han.  at  hun  var  en  snu  Kvinde  og  kunde 
spinde  Rænker,  men  aldrig  havde  han  forestillet  sig, 
at  hendes  Tanker  kunde  tage  saa  høi  en  Flugt,  og 
han  vidste  Intet  om  den  Foragt,  hvormed  hans  Her- 
skab havde  behandlet  hende.  Hans  Forbauselse  veg 
dog  hurtigt  for  en  anden  Følelse,  den  Hengivenhed 
for  Kong  Christiern  og  hans  Mænd,  der  altid  havde 
luret  paa  Bunden  af  hans  Hjerte,  og  som  havde  givet 
ham  mere,  end  een.  Dyst  at  bestaae  med  sig  selv. 
Han  kastede  da  et  Blik  ind  i  det  forjættede  Land, 
hans  Frænkes  snilde  Ord  havde  aabnet  for  hans 
Tanke  og  fornam  et  Øieblik  gysende  Fristelsens 
Storhed. 

Det  lader  sig  gjøre.»  vedblev  Sidsel;  « Karlene 
ere  uvillige,  det  haver  jeg  alt  mærket.  Et  Ord  af 
Dig,  og  de  falde  fra.  G-jør,  som  jeg  siger!  G-aa 
flux  op  i  Taarnet,   forkynd  Jomfru  Birthe,  at  hun  er 

en  Fange.  Skyd  Slaaen  for  Døren  og  lad  hende  saa 
sidde  der  med  min  Præst,  den  lede  Prat  ker,  indtil 
Alt  er  fuldbyrdet.  Naar  Bønderne  høre,  at  Du  har 
givet  G-aarden  og-  Dig  under  Hr.  Severin,  da  villede 
ikke  vove  at  flytte  en  Steen,  eller  røre  os  med  en 
Finger,  men  drage  videre. 

Men  Mogens  var  imidlertid  kommen  til  Be- 
sindelse. Han  var  en  ærlig  Karl  og  vilde  ikke  be- 
smitte sig  med  saa  sort  en  Niddingsdaad ,  som  et 
sligt  Forræderi  vilde  være:  men  desuden  tvivlede  han 
trods  Alt  hvad  der  var  skeet,  om  Søren  Xorbys  og 
Bøndernes  Magt  til  at  føre  deres  Sag  igjennem,  og 
Fristelsen  mistede  da  hurtigt  al  sin  Tillokkelse.  Sidsel 
nk  neppe  udtalt,  før  han  løftede  den  Luntestok,  han 
holdt  i  Haanden,  mod  hende  og  raabte: 

<Din  lede  Kvind,  nu  skal  jeg  ret  strax  lade  Dig 
putte  i  Fangehullet ! » 

Det  fik  han  dog  ikke  Tid  til  at  sætte  i  Værk; 
thi  i  det  Samme  lød  uden  for  Gaarden  et  øredøvende 
Brøl,   som  af  mange  hundrede  Struber. 

Der  ere  de!»  raabte  Mogens  og  løb  over  den 
mellemste  Vindebro   ud  til  Udenværket. 

Ja,  der  vare  de !  Gud  Naade,  hvilket  Syn,  tænkte 
Mogens,  som  dog  havde  seet  meget  Uvant  og  For- 
underligt i  denne  Krig.  Han  saae  en  stor  Skare 
Mænd  og  nogle  Kvinder  iblandt,  for  største  Parten 
drukne ,  sværtede  i  Ansigterne  af  Røg  og  Snavs, 
staae  hiinsides  Graven  og  løfte  deres  Værger,  eller 
de  knyttede  Næver,  imod  ham  idet  de  raabte  i  Mun- 
den paa  hverandre  og  bød  ham  flux  nedlade  Vinde- 
broen og  indlade  dem.     Mændene    vare   væbnede  med 

allehaande  Yaaben,  gamle,  rustne  Klinger,  Partisaner, 
Øxer,  Køller,  Leer,  Jernstænger,  en  af  dem  bar  en 
lang  Ildrager.  En  lang,  rødhaaret  Karl,  havde  iført 
sig  en  Eustning,  hvis  Plader  vare  spændte  forkeert 
paa,  og  bar  paa  Hovedet  en  svær  Turnerhjelm  med 
en  vaiende  Fjederbusk.  Nogle  bare  Jernhatte,  Andre 
tine  Filthatte  med  Fjedre  og  gyldne  Agraffer;  lasede 
Stoddere  havde  hyllet  sig  i  skjønne,  bræmmede 
Paltzrokker,  eller  i  Foerværks  Kapper.  Kvinderne 
havde  snakket  sig,  som  de  kunde  bedst,  med  Damastes 
Kjortler,  eller  Fløils  Kaaber;  en  af  dem  bar  et  gyl- 
dent Smykke  paa  Brystet,  kort  sagt,  Mogens  saae, 
at  disse  vilde  Karle  og  gale  Kvinder  maatte  have 
rumsteret  bravt  i  de  gode  Mænds  og  ædle  Kvinders 
Dragkister.  Et  Par  Yogne,  belæssede  med  Føde- 
varer, Linned,  Bohave  og  andet  Bytte,  kastet  mellem 
hinanden,   holdt  noget  derfra. 

Dog  var  der  foruden  denne  udmaiede  Flok,  som 
hørte  til  Befolkningens  Udskud,  og  af  hvilke  sikkert 
Adskillige  ved  Fejdens  Udbrud  vare  komne  frem  af 
Skove  og  Skjul,  en  Hob  vel  bevæbnede  Bønder,  af 
hvilke  nogle  vare  til  Hest,  og  op  over  dem  Alle  ra- 
gede en  mægtig  Skikkelse,  en  svær,  sortsmudset  Karl 
i  Staal  og  Plade  og  med  et  stort  Slagsværd  tvers 
over  Saddelbommen.  Han  havde  en  Krigers  Hold- 
ning, og  Ingen,  der  ikke  vidste  Besked,  skulde  have 
gjettet,  at  hans  Jernhat  skjulte  en  kronraget  Isse, 
og  at  der  i  ham -stak  en  Klosterbroder;  men  det  var 
ogsaa  en  Klosterbroder  derefter,  thi  Manden  var 
Broder  Daniel. 

Mogens  kjendte  ham,    thi    han    var    forhen    ofte 

kommen  til  Berritsholm,  naar  han  i  Termetiden  strei- 
fede  om  med  sin  Pose  for  at  tigge  Gaver  til  Guds 
Fattige,  i  det  han  alle  Vegne  indgød  Kvinderne 
Frygt  og  ofte  tiltvang  sig.  hvad  man  ikke  godvilligt 
vilde  give  ham.  Mogens  vidste,  hvor  svært  belastet 
et  Eegnebrædt  denne  Munk  havde,  at  han  var  bleven 
straffet  af  Prioren  tor  utugtigt  Levnet  og  uærlig 
Tilegnelse  af  Klostrets  Midler,  saa  det  ikke  forun- 
drede ham  at  see  ham  i  Spidsen  for  denne  vilde  Hob; 
thi  han  tvivlede  intet  Øieblik  om,  at  Broder  Daniel 
jo  var  Hobens  Forer. 

Bønderne  vare  blindt  styrtede  hen  til  Voldgra- 
vene, fordi  der  intet  Mandskab  var  at  see  paa  Voldene, 
thi  de  Karle,  som  Mogens  havde  sat  paa  Vagt  der, 
vare  løbne  af  deres  Post,  mens  han  var  oppe  paa  Gaar- 
den.  Broder  Daniel  vidste  dernæst  Intet  om  et 
gammelt  Ildsvælg,  som  laae  paa  Volden,  halv  skjult 
af  det  høie  Græs:  men  nu,  da  Mogens  var  kommen 
til  Syne  og  i  Stedet  for  at  svare  paa  Bøndernes  Til- 
raab,  gav  sig  til  at  slaae  Ild  og  tænde  sin  Lunte, 
saa  bleve  de  Alle  grebne  af  Skræk  og  løb  i  vild 
Flugt  tilbage  til  det  nærliggende  Krat.  Mogens 
fyrede  dog  sin  Skjærmbrækker  af,  og  den  buldrede 
godt,  men  Kuglen  fløi  hen  over  Hovedet  paa  de 
Flygtende,  og  da  de  saae,  at  de  vare  komne  uskadte 
derfra,  og  nu  meente  sig  i  Sikkerhed  i  Krattet,  saa 
lode  de  et  Haanskrig  høre. 

Broder  Daniel  var  imidlertid  ikke  flygtet  5  han 
var  blot  stegen  af  Hesten  og  havde  kastet  sig  plat 
ned  paa  Jorden,  da  Mogens  gav  Ild.     Nu  reifite  han 

sig  op,    thi  han   vidste  heelt    vel,    at    det    vilde  tage 
Tid,   inden  Mogens  fik  ladet  igjen  og  sagde: 

Hei.  Mogens  Svendsen,  nu  ikke  mere  af  den 
Sort !  Du  fordriver  os  ei  ved  den  Plaffen ;  vi  skulle 
ved  gammel  Erik  nok  slippe  over  til  Dig  endda! 
Gak  nu  flux  og  formeld  Birthe  Thorsdatter  vor  gun- 
stige Hilsen!  Siig  hende,  at  jeg  er  i  Hr.  Severins 
Sold,  og  at  vi  begjære  at  indlades  i  Kong  Christierns 
Navn;  han  er  den  Herre,  hvilken  jeg  og  alle  disse 
ærlige  Dannemænd  tjene.  Dog,  oplader  hun  os  god- 
villig Borgen,  da  ville  vi  blot  holde  Rast  her  og 
vederkvæge  os  med  Mad  og  Drikke,  om  hun  vil  unde 
os  det.» 

Mogens  stod  der  fuld  af  Forbittrelse  over  Karlenes 
Forræderi;  de  ble  ve  borte,  og  Gaardfogeden  havde 
han,  som  den  formentlig  meest  Paalidelige ,  posteret 
nede  ved  Vindebroen.  Han  vilde  have  Skjærmbræk- 
keren  stillet  bedre,  men  kunne  ikke  tumle  den  alene. 
Dog  gav  han  sig  til  at  lade  den  paa  Ny;  men  Bro- 
der Daniel,  som  nu  følte  sig  ganske  tryg,  blev  ved 
at  bruge  Mund. 

«Nu  Mogens, »  sagde  han,  « til  hvad  Gavn,  at 
Du  sysler  med  det  Ildsvælg;  det  peger  jo  ikke  paa 
mig.  Lad  nu  flux  Smækken  gaae  ned  og  giv  os  fri 
Indtræden  over  Broen!  Da  skal  den  ublide  Modta- 
tagelse,  Du  gav  os  før,  vorde  Dig  tilgivet.  Bliv  en 
af  Vore.   og  jeg  vil  gjøre  Dig  til  min  Høvedsmand.* 

Men  nu  tabte  Mogens  Taalmodigheden  og  gav 
Svar  paa  Tiltale: 

Din  fule  Djævel,),  raabte  han.  er  Du  i  Hr. 
Severins    Sold    og    hans    Befalingsmand,     da    er   jeg 

Rigens  Marsk.  Du  seer  Rakkeren  lig,  sort,  som 
Du  er  i  Dit  Fjæs  som  en  Kjedelbuml  af  Din  Hel- 
vedes Færd  med  Mord  og  Brand.  Bild  Dig  ind,  at 
jeg  sætter  Lid  til  Dine  sledske  Ord!  Nu  skal  jeg 
strax  sende  Dig  og  Dine  Stoddere  en  Hilsen,  som 
har  bedre  Klem. 

Han  ilede  ned  ad  Volden  for  at  finde  de  utroe 
Svende  og  formaae  dem  til  at  gjøre  Deres  Pligt; 
men  ikke  saa  snart  var  han  borte,  før  Bønderne  be- 
gyndte at  liste  ud  af  Krattet,  og  Broder  Daniel  gik 
da  hen  til  dem,  trækkende  sin  Hest  efter  sig.  Han 
bandt  den  ved  et  Træ  og  gav  sig  nu  til  at  holde 
Raad  med  sine.  Mænd:  men  deres  Forbittrelse  var 
stor  og  maatte   forst  have  Luft. 

-Fordømt  være  han,  den  Bandskrop  til  Mogens, » 
sagde  den  lange  rødhaarede  Karl  i  den  bagvendte 
Rustning:  faaer  jeg  nogen  Tid  Ram  til  ham,  da 
skal  jeg  pikke  hans  Hjerne  ind  med  min  Strids- 
hammer.  > 

Det  maa  have  været  ham.  der  foer  os  forbi 
før,  alt  hvad  Mæren  kunde  strække ,  t  sagde  den 
Karl,  der  førte  Ildrageren:  jeg  veed,  at  han  var 
med  de  Andre ,  da  Hr.  Severin  drev  dem  af  Lund 
som  en  Flok  Faar. 

«Har  han  dog  nu  havt  Bugføde  og  gode  ørkes,- 
løse  Dage  hos  Thord  Ibsen  og  hans  Søn  i  saa  mange 
Aar.  sagde  en  laset  Karl  i  en  Hin  Paltzrok,  «og 
under  ikke  os  Andre  lidt  ædende  Varer  og  en  Taar 
dertil,  vi  som  have  ligget  i  Skove  og  Skjul  og 
doiet   Vee ! » 

En    gammel    Kjærling    i    en    lappet    Kjortel    og 

med  Træskoe  paa,  men  svøbt  i  en  skjøn  Foerværks 
Kaabe,  som  hun  havde  taget  paa  Løberød  af  Fru 
Margrethe  Trolles  Dragkiste,  lod  nu  sin  Røst  høre. 
Ædende  Varer  og  en  Taar  dertil,  udbrød  hun 
med  sin  skurrende  Røst,  *saa  dermed  skulle  vi  lade 
os  nøie?  Nei,  ved  hellig  Oluf,  komme  vi  derind,  da 
ville  vi  tage  Birthe  Thorsdatter  bedre  i  Skole,  den 
hofmodige  og  gjerrige  Kvind  hun  er;  og  har  nu 
siddet  der  paa  Berritsholm  Aar  ud  og  Aar  ind  og 
sanket  til  Bunke  af  Liintøi,  Bolstre,  Sindal  og  Fløil, 
G-uld  og  Sølv  og  dyre  Stene;  saa  hendes  Kister  og 
Skabe  ere  nær  ved  at  sprække :  vi  ville  see  Bunden 
paa  hver  Skuffe  og  jage  hende  nøgen  og  arm  af 
GTaarden ! 

Først  ville  vi  sække  hende  og  dyppe  hende  i 
Søen!»  raabte  en  anden  Kvinde,  og  en  skraldende 
Latter  fulgte  paa. 

Nu  Folkens ,  tog  Broder  Daniel  til  Orde ; 
'ined  Bandsord  og  Trudsler  tage  vi  ikke  Borgen. 
Hvad  ville  I  —  skulle  vi  forsøge  at  gribe  an,  eller 
drage  videre  ?» 

«Nei,  vi  ville  derover !»  skreg  Kvinderne,  og 
høiest  skreg  den  gamle  Kjerling  i  Fru  Øllegaards 
Kaabe. 

«I  Kvindfolk  have  let  ved  at  raabe, »  svarede 
en  af  Bønderne,  idet  han  vendte  sig  til  den  gamle 
Kjerling.  «I  lade  os  fange  Koen  og  labe  selv  Mæl- 
ken.    G-ak  forud  i  Vandet,  Maren,  da  følge  vi  efter !» 

«Nu  Folkens,;,  sagde  Broder  Daniel,  «skulle  vi 
gribe  an,  da  veed  jeg  kuns  eet  Raad;  vi  maa  see  at 
finde  noget  Flydende,    hvorpaa    vi    kunne    skibe    over 

Graven.  Hist  henne  staaer  der  nogle  ranke  Fyrre; 
Lader  os  fælde  dem,  slæbe  dem  derned  og  lægge  dem 
ved  Brostolperne!  Vi  kunne  vel  da  naae  derover  og 
faae  Vindebroens  Smæk  nedladt.« 

Det  Forslag  blev  hilset  med  stort  Bifald,  og  de 
af  Bønderne,  der  førte  Øxer,  vilde  just  skride  til 
Værket,  da  der  hørtes  et  raslende  Bulder;  Vinde- 
broen blev  nedladt,  og  en  Kvinde  og  et  Par  Karle 
stode  derovre,  raabte  og  vinkede. 

Ei !  raabte  Broder  Daniel,  «der  har  den 
hellige  Francisens  ladet  et  Mirakel  skee  til  vort 
Bedste  \»  og  i  det  Samme  stormede  han  og  den  hele 
Skare  med  et  vildt  Triumfskrig  hen  til  Vindebroen  og 
over  den  ind  paa  Gaarden.   — 

Det  var  Sidsel,  der  havde  gjort  Miraklet.  Mo- 
gens havde  nemlig,  da  han  løb  ned  af  Volden,  mødt 
Præsten  og  Jomfru  Birthe,  for  hvem  han  klagede 
sin  Nød  over  Karlenes  Ulydighed ;  men  da  Birthe 
hørte,  at  der  var  Fare  for  Utroskab  og  Forræderi, 
bød  hun  Mogens  lade  Volden  og  Skjærmbrækkeren 
skjøtte  sig  selv,  strax  tage  Baaden,  som  laae  i 
Mellemgraven,  roe  den  hen  til  Taarnøen,  gaae  i  Land 
der  og  opheise  Vindebroen. 

Mogens  skjønnede,  at  dette  vel  ogsaa,  som  Sa- 
gerne stode,  var  det  Klogeste.  En  af  Karlene,  den 
eneste,  der  ikke  havde  svigtet,  kom  nu  løbende  og 
meldte  ham,  at  Præstens  Deie  havde  besnakket  Gaard- 
fogeden  og  de  Andre,  og  at  de  nu  vare  i  Færd  med 
at  løse  Brosmækkene  og  nedheise  den. 

Da  forsvandt  Mogens  sidste  Betænkeligheder. 
Han  ilede  med  Karlen  hen  til  Mellemgraven,   de   gik 

i  Baaden  og  roede  den  hen  til  Taarnøen.  Birthe 
stod  der  allerede,  omgiven  af  sine  forskrækkede  og 
skrigende  Piger,  men  Hr.  Jørgen  var  der  ikke. 
Han  stod  ovre  i  G-aarden  ved  sin  Vogn  og  søgte  efter 
en  eller  anden  Gjenstand,  han  vilde  bjerge:  men  de 
Forreste  af  Banden  vare  da  allerede  komne  over  den 
anden  Vindebro,  og  da  det  altid  tog  nogen  Tid  at 
heise  en  Brosmæk  op,  turde  Mogens  ikke  tove  længere, 
han  og  Karlen  dreiede  Vinden.  Smækkene  løftede  sig, 
og  Hr.  Jørgen,  som  nu  satte  sig  i  Bevægelse,  men 
blev  vaer.  at  Tilbagetoget  blev  ham  afskaaren,  mens 
Fjenden  var  i  Hælene  paa  ham,  udstødte  et  Angstens 
Brøl  og  lod  de  Pakker  han  holdt  i  sin  Favn,  falde 
til  Jorden.   — 

Bønderne  havde  imidlertid  strax,  da  de  kom  over 
den  yderste  Vindebro,  faaet  Forklaring  over  Miraklet; 
thi  Sidsel  stod  der,  svingende  som  en  Basende  med 
sit  Lommetørklæde  og  raabte: 

« Velkommen  hid,  I  Dannemænd!  Det  er  mig  og 
disse  ærlige  Karle ,  der  have  opladt  Borgen  for 
Eder !  . 

Men  de  fremstormende  Bønder  puffede  hende  til 
Side.  og  først  da  Broder  Daniel  kom  og  fik  Øie  paa 
hende,   blev  hun  paaagtet  og  hørt. 

Ei  Sidsel,  er  det  Dig,  >  sagde  han  og  kneb 
hende  i  en  af  hendes  tykke  Kinder,  «hvor  kommer 
Du  her? 

Da  Sidsel  blev  Broder  Daniel  vaer,  forskrække- 
des hun.  thi  hun  mindedes,  at  hun  ikke  havde  mod- 
taget ham    synderligt  gjestmildt,    naar    han    paa  sine 

Streiftog  søgte    ind    til    Præstegaarden.     Dog  fattede 
hun  sig,  gav  ham  Forklaring  og  sagde  til  sidst: 

Oden  mig  havde  I  ikke  været  her;  jeg  haaber. 
Bruder  Daniel,  at  I  Bkjønner  derpaa  og  giver  mig  en 
god  Anpart  i  Byttet. 

Ei,  min  Dukke,  svarede  lian  med  et  Grriin  og 
tog  hende  om  Livet*,  kom  nu  med  mig!  Naar  Alt  er 
ovre,  og  vi  gjøre  et  Gilde,  da  skal  Du  sidde  ved  min 
Side  og  derrt'ter  træde   hh  Dands   med  mig! 

8aa  stormede  de  fort  ind  paa  Graarden  og  standsede 
først  ved  den  tredie  Vindebro.  Til  deres  store  Harme 
saae  de,  at  den  var  opheiset,  og  dermed  en  Grændse 
sat  for  deres  •  Fremtrængen:  men  de  formodede, 
at  i  Taarnet  var  just  Jomfru  Birthes  Skatte  opbe- 
varede .  hvorfor  de  efter  nogen  Hujen  og  Banden 
strax  gave  sig  i  Færd  med  at  lede  efter  Planker  for 
ved  Hjelp  af  disse  at  komme  over. 

Imidlertid  fik  Broder  Daniel  Kig  paa  den  AVal- 
løse  Præst,  som  stod  skrækslagen  midt  i  Flokken, 
vendte  sig  til  ham  og  sagde  spottende: 

«Ei,  Hr.  Jørgen,  min  reenlivede  Broder  i  Herren, 
skulle  vi  træffes  her?  Ted  Sancte  Franciscos,  min 
Glæde  ved  at  mødes  med  Eder  er  saa  stor  som  et 
Havre  gryn !  > 

-Broder  Daniel,  sagde  Præsten  bønligt,  for 
det  Venskabs  Skyld,  I  der  sigtede  til,  og  som  dog 
haver  fundet  Sted,  tag  mig  under  Eders  Beskyttelse ! 

Haver  fundet  Sted!»  sagde  Broder  Daniel  med 
et  Griin.  «End  er  jeg  en  hellig  Mand  og  vil  leve 
og   døe    so  m    en  FandensMunk !     Jeg    er  Øverste  og 

Præst  tillige,   og  om   I  skikker  Eder  vel,   da  vil  jeg 
tage  Eder  i  mit  Brod  som  min  Secretarius.» 

Broder  Daniel!      raabte  Præsten,    som  saae  en 
Karl  tage  Sidsel  om  Livet   og  rane  et  Kys  fra  hende, 
bjerg  min  Deie,   de  tage  hende  med  Vold!» 

Broder  Daniel  sprang  derhen,  gav  Karlen  en 
Kindhest,  saa  han  trimlede,  og  førte  saa  Sidsel  med 
lien  til  Præsten. 

"Jeg  evner  at  bjerge  hende,  som  I  seer,-  sagde 
han.  men  ikke  bjergede  jeg  hende  til  Eder.  I  haver 
nu.  Hr.  Jørgen,  havt  hende  længe  nok  for  Eders  egen 
Mund;  hun  staaer  mig  an  og  skal  nu  vorde  min. 
Siig  frem  Sidsel!  Giver  Du  Din  sølle  Præst  Løbepas 
og  vil  følge  mig? 

«-Jeg  faaer  vel.  svarede  Sidsel  med  nedslagne 
JØine  og  gjorde  et  Eorsøg  paa  at  spille  den  Blufærdige. 
Hører  I?  udbrød  Broder  Daniel.  Nu,  hun 
er  snild  og  veed  vel.  hvad  hun  gjør!  Hos  mig  vil 
hun  faae  gode  Dage,  og  hun  skal  have  det  i  alle 
Maader  saa  flint  som  en  ædelig  Frue.» 

Men  nu  tik  Hr.  Jørgens  Forbittrelse  endelig  en- 
gang Bugt  med  hans  Forsagthed.  Hvor  ofte  end 
Sidsel  havde  plaget  ham.  saa  havde  de  dog  levet 
sammen  i  flere  Aar,  og  han  havde  viist  hende  megen 
Godhed.  Hendes  Forræderi  og  Frafald  opbragte  ham 
da  i  den  Grad.  at  han  foer  løs  paa  hende,  gav  hende 
en  Kindhest  og  raabte  : 

'Din  falske  Blakke,   tag  den!» 

Da  skreg  Sidsel  og  vilde  faret  løs  paa  sin  Huus- 
bond  som  en  Tiger:  men  Broder  Daniel  holdt  paa 
hende  og  bød  et  Par  af  Bønderne  at  kneble  og  binde 

Hr.  Jørgen,  hvilket  de  strax  og  med  stor  Forneielse 
gjorde,  men  da  kom  de  Karle,  Broder  Daniel  havde 
skikket    ned  i   Avlsgaarden    for    at    Bege    efter    Træ, 

slæbende  med  et  Par  lange  Planker,  og  nu  ilede  de 
Alle  hen  til   Broen  for  at   iværksætte  Overgangen  til 

Taarnet.   — 

Der  havde  Birthe  med  feberagtig  Hast  og  i  en 
Sindstilstand,  der  vexlede  mellem  Forbittrelse  og  Angst, 
havt  travlt  med  at  fremtage  sine  Smykker  og  Penge. 
som  hun  g.jemte  i  en  Pose  og  lovede  sig  selv,  at 
hun  ikke  vilde  slippe  den  af  Hænderne,  for  hun  var 
i  Sikkerhed:  men  det  kostede  hende  en  haard  Kamp 
at  skilles  fra  sit  kostelige  Linned,  sine  gode  Bol-tin 
og  alle  de  andre  Herligheder,  som  gjemtes  i  hendes 
Shabe  og  Kister.  Uagtet  Mogens  skyndode  paa  hende, 
gav  hun  sig  dog  til  at  søge  ud  og  pakk^  .-t  stort 
Skriin  med  Linned  og  Klæder,  og  hun  var  ikke  til  at 

af  Pletten,  for  et  vildt  mangestemmigt  Paab 
uden  for  slog  hende  med  Forfærdelse. 

Bønderne  havde  nu  faaet  Plankerne  lagt  over, 
og  et  Par  af  dem  vare  allerede  paa  denne  Side  og 
i  Færd  med  at  nedlade  Brosmækken.  Da  greb 
Mogens  Birthe  om  Livet,  tog  hende  uden  Omstæn- 
digheder paa  sine  stærke  Arme  og  løb  ned  med  hende 
til  Baaden,  hvor  han  satte  hende  ublidt  fra  sig. 
Hun  tik  den  indholdsrige  Pose  med  sig.  men  alt  det 
Andet  maatte  hun  lade  i  Stikken:  og  nu  kom  Fade- 
buurspigerne  styrtende  og  sprang  i  Baaden:  den  havde 
da.  naar  Mogens  og  Karlen  kom  til.  saa  stor  en 
Last.    som   den  kunde   fore. 

Mogens    stødte    fra    og    roede    med    sin    Makker 


346 

Alt.  hvad  de  kunde  trække,  over  til  den  modsatte 
Bred.  mens  »Birthe  sad  med  Smykkeposen  i  sit  Skjød 
og  -tirrede  tilbage  til  Taarnet,  ved  hvis  Fod  Bøn- 
derne nu  myldrede,  gjorde  truende  Gebærder  og  sendte 
Eder  og  uhøviske  Skjeldsord  efter  dem  ;  men  Birthe 
hørte  Intet  deraf.  Hun  tænkte  paa  sit  Fædrenehjem, 
af  hvilket  hun  nu  var  uddreven  og  forjaget,  maaskee 
for  stedse,  og  som  nu  skulde  blive  et  Rov  for  Luerne 
og  jevnes  med  Jorden;  hun  tænkte  paa  de  kj  ære  Rum 
i  h-ndes  Taarn,  hvor  hun  i  Aareviis  havde  siddet  og 
traadt  sin  Rok  og  spundet  sine  Tankers  fine  Spind ; 
hun  tænkte  paa  alt  det  Gods,  hun  havde  maattet 
forlade,  og  som  nu  skulde  blive  et  Bytte  for  den 
gridske  Almue,  og  hun  brast  i  Graad.  Det  var 
længe  siden,  at  Birthe  Thorsdatter  havde  fældet 
Taarer. 

De  naaede  Land  i  god  Behold  og  ilede  strax  op 
gjennem  Fyrreskoven  til  den  nærmeste  Bondegaard, 
som  hørte  under  Berritsholm.  De  fandt  mod  For- 
ventning Bonden  til  Huse,  men  han  tog  uærbødigt 
imod  dem .  og  da  Mogens  befalede  ham  at  spænde 
for  sin  Yogn  og  age  dem  til  Malmø,  da  svarede  han: 
Jeg  ager  ingen  Aag,  al  den  Stund  jeg  er  reist!» 
hvormed  han  meente ,  at  han  havde  gjort  Oprør  og 
sluttet  sig  til  Søren  Xorbys  Parti. 

-Da  skal  jeg  strax  gjøre  Dig  siddende,  Din 
Hund!  t  sagde  Mogens  og  gav  ham  en  mellem  begge 
Øinene,  saa  han  styrtede. 

Derpaa  gik  han  med  sin  Svend  i  Stalden:  de  tik 
i  en  Fart  spændt  for,  og  saa  kjørte  Mogens  med  hele 
sit  Læs  af  Kvinder.      Bondens    Øg   fik  at  fornemme, 

at  det  gjaldt  Livet:  dog  holdt  de  ad  at  drage  deres 
Læs  de  s»x  Mil*-  til  Malmø,  hvor  de  Flygtende  ind- 
traf ved  Midnatstide  og  priste  deres  Lykke,  da  de 
vare  i  god  Behold  bag  Voldene.  Den  næste  Morgan 
opsøgt*-  de  Jakob,  som  var  sluppen  usaaret  tilbage 
til  Staden  fra  sit  Streiftog,  men  som  allerede  bere- 
dede sig  til  at  gjøre  et  nyt  Forsøg  med  en  større 
Styrke,  som  Tyge  Krabbe  havde  overladt  ham;  men 
nu  var  det  overflødigt.  Han  blev  glad  ved  at  gj< 
sin  Søster  uskadt  og  for  første  Gang  i  lang  Tid 
mødtes  de  med  Hjertelighed  og  omfavnede  kjærligt 
hinanden. 

Men  Bnnderne  havde  imidlertid  fuldbyrdet  deres 
Ødelæggelsesværk  paa  Berritsholm .  plyndret,  sviret 
raset,  fort  alt  det  Bytte  af  Gaarden,  de  formaaede 
at  tage  med  sig,  og  derpaa  stukket  Gaarden  i  Brand. 
Saa  droge  de  videre  for  at  opføre  det  samme  Skue- 
spil paa  et  andet  Sted,  og  om  ogsaa  den  Hob.  Bro- 
der Daniel  førte,  var  en  af  de  værste,  saa  gjorde 
dog  de  mange  andre  plyndrende  Skarer,  der  havde 
spredt  sig  over  Landet,  deres  Sager  saa  godt,  at  Tyge 
Krabbe  med  Sorg  maatte  melde  til  sin  Herre  og 
Konge:  «alle  gode  Mænds  Gaarde  her  i  Landet  ere 
brændte  og  røvede,  undtagen  Hikkebjerg,  Glimminge, 
og  den  Forræder  Niels  Brahes  Gaard. 

Dog  var  Forbittrelsen  endnu  større,  end  Sorgen. 
Der  blev  ved  de  fulde  Bægre  svoret  blodig  Hevn 
baade  i  Malmø  og  paa  Helsingborg.  Ordet  Xaade 
blev  ikke  mere  nævnet  mellem  de  gode  Mænd,  de  ædle 
Kvinder  pustede  til  Hadets  Flamme,  og  Tyge 
Krabbe    drømte    kun    om    Galge ,     Steile    og    Hjul, 

som   han    i  Aanden    saae    reiste    i    hver   Bygd    i  det 
ganske   Skaane. 

Bøndernes  Misgjeminger  gjorde  omsider  Kong 
Frederik  heelt  vaagen.  Han  sendte  den  Hjelp,  hvor- 
efter de  gode  Mænd  i  Skaane  saa  længe  havde  suk- 
ket, og  snart  skulde  nu  Krigen  blive  til  Alvor,  til 
en  Kamp  mellem  jevnbaarne   Modstandere. 


Ende  paa   første  Deel. 

